
IOANA-ANDRA 
PANDURU 


loana-Andra Panduru s-a născut în 1965 în 
București. 

A absolvit în 1989 Institutul de Arte Plastice 
și Decorative „N. Grigorescu” - București, Fa- 
cultatea de Arte Decorative și din 2004 este 
doctor în Arte Vizuale, Universitatea Naţională 
de Arte. În prezent este lector universitar - 
Departamentul Teorie și Cercetare - disciplina 
Anatomie Artistică, în cadrul Facultăţii de Arte 
Plastice, Universitatea Naţională de Arte din 
București. Din 1994 este membră a Uniunii 
Artiștilor Plastici din România. 


Expoziţii personale: 2015 - Peisaj, UART 
Gallery, București; 2010 - Peisaje la Cornu, 
Galeria GOLDart, București; 2007 - Personaje, 
Galeria Orizont, București; 2006 - Obiect deco- 
rativ, Muzeul de Istorie și Artă, Blaj; 2005 - 
Maison de lEurope, Paris, Franța; 2004 - 

Galeria Căminul Artei, București; 1996 - 
Centrul U.N.E.S.C.0., București; 1996 - 
Galeria Eforie, București. 


Expoziţii internaționale de grup: 2017 - 
Scythia, the 8" International Biennial of Mini- 
textile Art, Kherson, Ivano-Frankvs'k, Ucraina; 
2015 - Textiel Festival, Leiden, Olanda; 2008 - 
33Done, Cassa della Musica, Latina, Italia; 
2006 - SegniXlibri, mostra di segnalibri 
d'artista, Cassa della Musica, Latina, Italia; 
2006 - XVI Mostra d'Arte Contemporanea 
in_rete Minitextil, Como, Italia; 2005 - 
SegniXlibri, mostra di segnalibri d'artista, 
Lavatorio Contumaciale, Roma; 2004 
Expoziție de artă textilă, Centrul Cultural 
Atatturk, Istanbul, Turcia; 2001 - Exposition de 
la Dentelle Contemporaine, Maison de la 
Dentelle, Bailleul, Franța; 2000 - Biennale 
Internationale de la Dentelle - Art Contempo- 
raine, Musée du Costume et de la Dentelle, 
Bruxelles, Belgia, Textilmuseum Max Berk, 
Heidelberg, Germania; 1999 - Patchwork Inter- 
national, Le Chassy d'Or, Franta; 1996 - 
Biennale Internationale de la Dentelle - Art 
Contemporaine, Musée du Costume et de la 
Dentelle, Bruxelles, Belgia, Textilmuseum Max 
Berk, Heidelberg, Germania, Centralne Mu- 
seum, Lotz, Polonia; 1996 - Anchor Award for 
European Embroidery Design, expozitie itine- 
rantă în Europa; 1995 - Patchwork Internatio- 
nal, Le Chassy d'Or, Franta. 


Expoziţii de grup în România (selectie): 
2019, 2018, 2017, 2016, 2015, 2010 - Salonul 
National de Artă Medievală București; 2019, 
2018, 2017, 2014, 2013, 2012, 2009, 2006 - 
Expozitii de Arte Decorative; 2018 - Salonul 
National de Plastică Mică, Galeria de Artă 
Brăila; 2018, 2017, 2016, 2014, 2013, 2012, 
2011, 2005 - Salonul National de Miniatură 
Textilă, București; 2017 - Călători în timp și 
spațiu, Constanţa, București; 2017, 2016, 2014 
- Saloanele Moldovei, Bacău - Chișinău; 2016 - 


Bienala Internaţională de Artă lon Andreescu, 
Galeria de Artă, Buzău; 2014, 2012 - Bienala 
de Artă Decorativă, București; 2014, 2013, 
2010, 2009, 2007, 1997, 1996 - Salonul 
Naţional de Artă Decorativă, Muzeul Naţional 
Cotroceni, București; 2013, 2012, 2011 - 
Salonul de larnă - Artă Decorativă, Galeria 
Orizont, București; 2009 - Bienala Naţională de 
Artă Contemporană Aegysus - Tulcea; 2006, 
2003, 1997, 1994 - Trienala de Artă Textilă, 
București, 2005 - Bienala Naţională de Artă 
Plastică Lascăr Vorel - Piatra Neamţ; 2000 - 
Salonul Municipal, Galeria Universității de Arhi- 
tectură, Bucuresti; 1993, 1992 - Saloane Na- 
tionale de Arta Decorativă; 1990 - Expoziția 
Design '90 - Sala Dalles, București. 

Participări la simpozioane și tabere de artă 
plastică în România: 2006-2015. 


Lucrări de artă în publicaţii: „Verdure” (ta- 
piserie) Fiberarts Design Book Five, Lark 
Books Asheville -1995; Profil, Peisaj - lucrări de 
pictură publicate în „Maeștri ai picturii româ- 
nești”, colecţia Lucian Pop, Târgu Mureș, 2012. 


Cărţi de autor publicate: Ordine și Armo- 
nie. Proportii în natură și artă, București, 
Paideia, 2006; Frumosul. Istoria unui concepi, 
București, Paideia, 2005. 


Articole / studii de specialitate (selectiv 
după 2004): N. Constantinescu, A. Panduru, 
Ecorșeul lui Brâncuși - rezultatul unei prietenii 
medico-artistice (2019); I.A. Panduru, |. Giuvă- 
rășteanu, Leonardo da Vinci and Human Anatomy 
(2015); A.R.M. Chirculescu, A. Panduru, M. 
Chirculescu, J.F. Morris - Gerota and Brâncuși, 
Journal of Anatomy (2010); I.A. Panduru - Cor- 
pul uman în artele textile la sfârșit de secol XX 
(2010, 2009); A. Panduru - Anatomia în Învă- 
tământul Artistic (2007); A. Panduru - Frumosul 
în natură și artă (2007); A. Panduru - Estetica 
proporțiilor în cazul corpului uman (2004). 


Participări la sesiuni de comunicări știinţi- 
fice: Al XVI-lea Congres al Societății Române 
de Anatomie (2015); Winter Meeting of Anato- 
mical Society of Great Britain and Ireland 
(2009); AI IX-lea Congres Naţional al Societăţii 
Române de Morfologie (2008); Al VIII-lea 
Congres Naţional al Societăţii Anatomiștilor din 
România, (2006). 


Studiul [Frumosul: istoria unui concept, 
Editura Paideia] urmărește evoluția concep- 
tului de frumos în estetica europeană și 
relația dintre frumosul natural și cel artistic. 
Inventarierea și analiza diverselor definiţii are 
ca scop înţelegerea acestui termen esenţial, 
mergând de la concepția generală la cazurile 
particulare. Cum arată autoarea acestui 
studiu riguros științific și cu bibiliografia la zi, 
osculaţiile conceptului de frumos, prezenţa și 
pregnanja lui alternate cu estomparea și, la 
limită, negarea sunt ezitări simptomatice 
pentru estetica secolului trecut. 

În prezent, estetica și critica evită să 
ofere judecăţi mai ales asupra problemelor 
fundamentale. Frumosul este necesar ca 
mijloc de unitate și reconciliere a fragmen- 
tarismului din secolul XX. 

loan S. Pop, 2006 


În spiritul „artei sărace”, materialele 
aparent precare (...) sugerează spații 
aerisite și pline de poezie. Dantelărie. Dar 
una care transportă în spinare tone de 
cunoștințe despre legile de construcţie ale 
imaginii. 

Horia Popp, 2004 

Supliciu 


Hartwig Ochsenfeld, 

n. 1945, Enakievo, Donbas, 
URSS, profesor de engleză, 
absolvent al Universităţii de 
Vest din Timișoara. 

A emigrat în Germania. 

A depus mărturie despre 
condițiile emigrării lui și a 
celorlalți germani în filmul 
Pașaport de Germania 
(2014 — regizor Răzvan 
Georgescu, producători 
Răzvan Georgescu, 
Alexandru Solomon, Ada 
Solomon). 


SMARANDA VULTUR în dialog cu 
HARTWIG OCHSENFELD 


„li datorez 
viața lui Stalin” (m 


Continuare din numărul 110 


Și ce s-a întâmplat cu tata după '49? 

Cu tata, atunci în '49 au divorțat. Eu atunci pe tata îl tin 
minte foarte traumatizat, adică el era ilegal, adică nu a fost 
nici în armată. După aceea s-a eschivat de la deportarea în 
URSS. A fost căutat, dar el trăia undeva prin niște beciuri în 
Timișoara. El avea foarte multe conexiuni. Și s-a ascuns. Eu 
tin minte, de două-trei ori pe an, noaptea la trei, mă scutura 
cineva din somn, m-a îmbrățișat cineva, care de obicei mi- 
rosea a fum și nu mirosea bine, și mi s-a spus: „Asta e tatăl 
tău”. Și el atuncea m-a îmbrățișat, a plâns și-a plecat. O 
treabă total traumatizantă. Așa o tin minte și astăzi. 

Și unde a plecat? 

A plecat, a dispărut iarăși în Timișoara, într-un beci sau 
ceva. Și atuncea în '52, la o razie în Timișoara l-au găsit fără 
buletin valabil, l-au prins și fără condamnare că nu știu ce 
i-ar fi putut imputa, în afară de faptul că era chiabur. 

Deci au venit să-l aresteze? 

Da, a fost arestat și a fost trimis la Canal, unde a stat 
câteva luni, dar eliberat a fost din lagărul sau pușcăria din 
Ocnele Mari. Și el atuncea prima oară în viata lui a muncit. A 
muncit într-o fabrică de cherestea. 

În timpul detenţiei? 

Da. Și el mi-a povestit ulterior despre această perioadă. 
A fost închis cu foști miniștrii. Lui i-a plăcut, de fapt, atmos- 
fera de acolo, el era foarte citit, tatăl meu de fapt n-ar fi avut 
mare ghinion. Tragedia a fost această avere pe care el a 
moștenit-o, și a rămas orfan la opt ani, groaznic... 

A făcut școala? 

Deci, mama lui, Apolonia Anton, o fată de 17 ani a fost 
obligată iarăși să se căsătorească cu tatăl lui, cu Josef 
Ochsenfeld, un băiat 29 de ani, care a fost așa de bogat... 

S-a născut tatăl meu și după... Tatăl lui a fost ofițer de 
carieră la austro-maghiari. El venise cu o boală — eu n-am 
aflat niciodată ce — din război și a murit la câteva luni după 
nașterea tatălui meu, în 1921. Atuncea situația a fost 
următoarea: o văduvă foarte tânără, de 19 ani sau cât o fi 
avut mama lui, tatăl meu, un copil sub un an, care este 
moștenitorul acestei... Peste un an s-a ivit următoarea oca- 
zie... un alt Ochsenfeld, un văr de-al soțului ei mort, a rămas 
văduv, și atuncea cei doi au fost căsătoriți, dar cu tot felul de 
contracte de separare a averii. Când tatăl meu a avut șapte 
ani, mama lui a rămas însărcinată cu noul sot legal. Insă 
întrucât ar fi adus prea multă dezordine în administrarea 
averilor, n-a avut voie să facă copilul, a făcut un avort, s-a 
infectat și a murit. Și tatăl meu la opt ani a rămas orfan de 
ambii părinți. Și acuma a început cel mai urât lucru și anume 
cele două familii, din partea tatălui și a mamei, au procesat 
la instanță de familie pentru a primi copilul, pentru că cine a 
avut copilul a avut și administrarea averii. 

Deci, toate lucrurile s-au întâmplat în jurul acestei 
averi, 

Toate lucrurile negative, pe care le-am învăţat eu la 
socialismul științific, la exemplul familiei mele sunt probate 
cu multă, multă durere. Așa este! Așa o pedeapsă... Insă, 
cum a primit și familia mamei, datorită acestui lucru, au pri- 
mit. Spun acuma, lucrurile sunt așezate, noi n-am avut 
niciun fel de profit, numai necazuri am avut datorită faptului 
că am fost cu clopoțelul acesta, cu coadă de chiabur, însă 
am avut o mamă așa de luptătoare, care a reușit de una 
singură să ne... A știut un lucru imediat, singura șansă în 
această nouă ordine socială este educaţia, ea deși nu a 
avut decât șapte clase: „Toţi copiii mei trebuie să facă 
școală”. Şi doi dintre noi trei au făcut și facultate. 

Tatăl a făcut școală? 

Nu. Tata nu a făcut nicio școală. 

Nu? Că aţi spus că era foarte citit. 

Era foarte citit, da. A avut cea mai mare bibliotecă. 

De unde? A moştenit-o? 

Nu știu, el a cumpărat, că știu că bunica mea șvăboaica, 
din partea mamei, întotdeauna a fost foarte nemulțumită: 
„Câţi bani mai cheltuiește ăsta pe cărti!?” Și am și o fotogra- 
fie de-a lui, unde stă în curte și citește. 

Și ai văzut vreodată, ai apucat să vezi biblioteca? 

Biblioteca tatălui meu... Atuncea când se știa că vin ruşii, 

bunica mea... Se știa, trebuia să faci două 
lucruri: tot alcoolul care-l ai în casă să-l 
ascunzi sau să-l distrugi, pentru că dacă vin 
rușii și se-mbată și nu mai știu ce fac?... și 
toate cărțile, știu eu, fiecare a doua carte, 
probabil, a avut înscrise însemne fasciste 
pe ea, cum ar fi svastica sau vulturul. Deci 
toate aceste cărti s-au distrus, au fost arse. 
Au rămas câteva cărți, știu eu, vreo 20 de 
cărți din biblioteca tatălui meu. 

Și ce citea? Literatură sau ce citea? 

Ţin minte o carte, care a devenit o carte 
de căpătâi de-a mea, care a fost varianta 
fascistă a lui Robinson Crusoe. 

Da? Exista o variantă fascistă? 

Da, bineînțeles că da. Robinson nu era 
englez, ci era neamt. Sigur că da. 

Cum se repetă lucrurile în istorie, 
știți... 

Da, a avut și un nume foarte nemtesc. 
Inventivi, toate clișeele acestea pozitive ale 
neamului le-a avut acest Robinson Crusoe 
neamt, Sigismund Rustig. 

Au plecat mulţi atunci deportaţi când 
a plecat mama din Variaș? 

Deci, știu că era singura din Variaș. 
Mama mea era singura din Variaș care s-a 
întors cu primul transport. Era un fenomen, 
au venit oameni până și din Transilvania la 
noi, era absolut primul transport care a venit 
înapoi. 

Au plecat mulți tineri din Variaș când 
a plecat ea, nu? 

Da, toți cei care... 

„aveau vârsta. 

Așa. Vecini cu noi era această Katarina 
Kühn, despre care mama mea mi-a povestit, 
eram pe aceeași stradă, pe Strada Valahă. 

Și ce ţi-a povestit despre ea? 

Că a dus-o mult mai bine, că avea 
meserie. 

Băiatul a avut probleme, că a rămas 
acasă. 


A rămas acasă fără mamă, a rămas cu 
bunicii lui, probabil, dacă a avut. Dar din 
Variaș au fost foarte mulţi care au plecat, 
satele erau goale. Bărbații între 17 ani și 45 
de ani, toti tinerii erau în război. Nu erau în 
sat decât copii și bătrâni, și oameni bolnavi, 
și nebuni. Voiam să spun, un caz foarte tra- 
gic este cazul cumnatului meu, Niki, care era 
tot din Variaș, născut în '39. Tatăl lui era 
mecanicul morii noastre mecanice, mama lui 
casnică, amândoi în acest segment de 
vârstă și, deodată, au dispărut părinții. Și el, 
un băiat de șase ani a rămas la bunică-sa. 

Era rudă cu tine, deci? 

Nu, nu, nu. El acuma este rudă cu mine, 
prin alianță, pentru că s-a căsătorit la înce- 
putul anilor '60 cu sora mea, cea mai în 
vârstă. Și de acolo cunosc și văd astăzi 
consecințele acestei traume, care nu a fost 
reparată niciodată. Deci, cum să spun, 
societatea șvăbească needucată, în primul 
rând, cu copiii nu s-a vorbit deloc. Erau niște 
popice. 

Deci, copilul ăsta, deodată, înainte să 
înceapă școala nu mai erau părinții și 
bunică-sa, foarte bătrână deja, atuncea și 
surdă, i-a spus că sunt plecaţi la Timișoara 
şi că or să vină ei. Și n-au venit. El atuncea... 
Se povestea, mama lui povestea asta așa, 
puțin... dar nu a văzut tragedia, asta m-a 
speriat, deci mama lui n-a văzut tragedia. 
Ne-a povestit bunica că se ascundea sub 
pat și n-a vorbit aproape doi ani de zile, i-a 
pierit graiul. 

Extraordinar! 

Vă dati seama ce traumă groaznică? 

Păi dintr-o dată... un copil de cinci ani 
înțelege. 

Și plus că nu-i spui, eu înțeleg că 
bunică-sa n-a știut altceva ce să-i spună, că 
n-a știut nici ea dacă ei or să mai vină. 

Și s-au întors? 

S-au întors amândoi, sănătoși, da, da, da. 


MEMORIA 


10 


Dar târziu, taică-su a venit abia prin '49 și 
mamă-sa a venit putin mai devreme. Astea 
sunt niște tragedii și câte cazuri nu sunt... 

Surorile tale n-au suferit? 

Nu, nicicare. A fost totuși o perioadă 
destul de scurtă. Deci, noi toți trei copiii am 
fost foarte diferiți unul de celălalt. Știu că 
atuncea când mama mea a venit înapoi, 
surorile mele erau răsfățate de către bunica 
și mama a făcut ordine și disciplină. Și sora 
mea, care a avut doi ani jumătate, îi spunea 
bunicii, dacă nu poate să îi spună lui tanti 
aceasta să se ducă înapoi în Rusia. 

Avea doi ani jumate? 

Da, cam atât, Hergard. Cam atât trebuie 
să fi avut. Păi ea este născută în martie '43 
şi mama s-a întors în decembrie '45, deci 
trei ani să fi avut. Cam trei ani. Dar de altfel, 
în ziua în care eu m-am născut, mama mea 
a avut, duse cu ea în deportare, niște foto- 
grafii ale fetelor sale. Și a scris fetelor niște 
texte așa de frumoase, care există și se pot 
trimite. 

Extraordinar! 

Nu știu dacă tu cunoşti, există un film 
documentar, pe care l-a făcut Răzvan 
Georgescu: „Paşaport de Germania”. 

Dar cum să nu? L-am și văzut. 

Acolo eu citesc. Eu vorbesc destul de 
mult despre deportare pentru că eu motivez 
plecarea nemților în masă de aicea, datorită 
faptului că s-a pierdut încrederea în această 
țară şi acesta este unul dintre motive. Sunt 
convins că așa este. 

Ce s-a întâmplat cu tine, spune-mi. 
Când v-aţi mutat la Timişoara? In primul 
rând, în '51 n-a fost deportat nimeni? 

Nu, nu, nu. In Bărăgan n-am fost 
deportaţi. Eu cred că am avut, totuși, noroc. 
Noi n-am fost în Bărăgan. 

Dar au fost mulți deportaţi din Variaș. 

Da, au fost. A lipsit totuși un bărbat, nu 
era decât bunicul meu, destul de în vârstă 

deja și nu erau, în rest, decât copii și două 
femei. 

În casă, că așa era principiul, pe case. 

Da. 

Și nu mai era averea. 

Nu mai era averea. Eu nu știu care este 
motivul pentru care... chipurile am fi fost pe 
listă... Că tin minte, că deja împachetasem, 
eu eram bucuros că o să mergem cu trenul. 
Ţin foarte bine minte. Am fost destul de 
dezamăgit că nu ne-am dus. Pentru mine 
cea mai mare aventură a fost să te duci cu 
trenul. Și bunica mea plângea, și noi am 
rămas, n-am plecat în Bărăgan. Ar fi fost o 
catastrofă. 

Tata era tot în sat? 

Tata era tot ascuns, era perioada... Abia 
după Bărăgan. Dar părinţii mei deja erau 
divortati. 

Și v-ati mutat la Timișoara? Ai făcut 
școala în sat? 

După aceea, am făcut școala în sat. 

Germană? 

Germană, nici n-a încăput altă... Sora 
mea născută în '41, în clasa ei erau peste 
40 de copii. Sora mea născută în '43, în 
clasa ei erau știu eu, încă 35. E, eu în '45 
am mai fost doar șapte. 

Extraordinar! 

Dezvoltarea războiului. Vezi foarte clar 
acolo. Am făcut patru clase în limba ger- 
mană, două din ele, însă, împreună cu altă 
clasă, deci o învățătoare la două clase. 
Deci, a predat simultan la clasa | și a III-a. 

Și învăţătoarea era din Variaș? 

Era din Variaș și nu era o învățătoare 
calificată, era o suplinitoare. Zic că a făcut 
un job destul de bun. 

Ştia nemțește? 

Da, da, nemţoaică. Acolo n-a existat... 
Atuncea în clasa a V-a, directorul școlii, 
Tittenhofer, un neamt, a promis părinților 
noștri că noi vom fi școlarizaţi cumva parti- 


cular de către el și un alt profesor de acolo 
și vom da examene, ca să nu... Dar Inspec- 
toratul General nu a acceptat și după două 
săptămâni după ce a început școala... în 
1956, deodată m-am trezit la internatul școlii 
germane din Periam, la opt kilometri de 
Variaș. Mă rog, a trebuit să locuiesc acolo, 
unde am stat un an. Și acest lucru atunci a 
fost foarte dureros, pentru că am fost total... 
nu am fost deloc... 

Dar de ce, nu era clasă? 

Nu erau suficienţi copii, nu puteai să faci 
o clasă, nu s-a putut justifica o clasă cu 
numai șapte copii și cu predare în limba 
germană. 

Deci, când ai trecut în gimnaziu, cum 
ar fi. 

Da. Și atuncea opțiunea ar fi fost să mă 
duc sau la școala cu limba de predare în 
română sau la școala cu limbă de predare 
sârbă. Acolo erau suficienţi copii, dar mama 
mea nici n-a clipit din ochi și m-a zvâriit la 
internat. Dar eu n-am fost așa pregătit pen- 
tru asta, eram așa de neindependent. 

Cât aveai? Unşpe ani? 

Unșpe ani. Eu n-am știut să-mi leg șire- 
turile la pantofi cum trebuie și mi-a fost 
frică datorită acestui fapt. N-am știut să-mi 
fac patul singur. Noi așa am fost crescuți, 
total greșit. 

Deci, ţi-ai făcut și tu experienţa 
traumatică? 

Da, astăzi mă bucură, de fapt, toată isto- 
ria mea, pentru că în cele din urmă mi-a 
folosit. Femeile alea din casa mea m-ar fi 
făcut harcea-parcea, așa este. 

Prea protectoare. 

Așa este. Totdeauna am auzit, și astăzi 
mai aud de la una dintre surorile mele, că eu 
datorită faptului că m-am născut în acest 
lagăr, a existat într-adevăr totdeauna o 
legătură foarte specială între mine și 
mama mea. 


Erai și băiat, cel mai mic. 

Am fost chipurile totdeauna avantajat și 
protejat și favorizat. 

Elisabeth Ochsenfeld: Adevărul este, 
eu pot să spun că el este cel care seamănă 
și fizic, și la caracter... Ei sunt sensibili și 
poetici, să zic așa. 

H.O.: Mama mea a fost un caracter cu 
totul special. 

E.O.: A fost o femeie specială. 

Și a venit la Timişoara cu tine? 

Nu, nu. Atunci am fost la Periam, după 
aceea în clasa a VI-a surorile mele fiind la 
internatul Liceului 10, liceul german „Notre 
Dame”, vizavi de Maternitatea de la Odo- 
bescu, și aici vă mai spun ce a făcut acest 
ticălos, Bach, profesorul ăsta care era el 
destul de spiritual, cel care a spus: „Pă- 
mântul s-a dus, iar boul a rămas”. 

Ţin minte, la o oră de rusă o fată, în 
clasa XI-a sau așa ceva, se uita pe geam. 
Când te uitai pe geam, cum era clasa 
noastră, vedeai geamurile maternității. Și 
atunci, Bach spunea: „Uită-te numai, uită-te, 
pentru că peste foarte puțin timp te vei uita 
de acolo încoace! Uită-te cât timp te poti uita 
de aici încolo!” Ce tâmpit! Odată, iarăși am 
avut un incident care a fost unic, cred. Pe 
Bach îl părăsise nevasta și multe scandaluri 
ș.a.m.d. și eu m-am și răzbunat pe el, de 
altfel, în felul meu. Am avut o colegă de 
clasă Brunhilde, care a avut sâni foarte 
frumoși. Și Bach a luat-o la tablă și cumva el 
ștergând tabla a reușit s-o atingă la piept. Și 
șvăboaica asta în fata clasei i-a tras o palmă. 
N-am să uit asta. (râsete) 

Mare satisfacţie... 

Da, mare satisfacție am avut. 

De unde era? Tot din Variaș? 

Nu, din Bulgăruș. 

Și mai știi de ea, ce-a devenit? 

Da, profesoară a devenit, trăiește în 
Germania. 

Deci din clasa a Vl-a ai ajuns la 
Timişoara? 

La Timișoara, la internat. Foarte intere- 
santă poveste. 

Era secţie și de băieţi și de fete, 
separat? 

Da, da. Și internatul acesta... eu mă 
gândesc dacă asta a fost o măsură voită 
sau nu a primăriei. Pe noi, băieţii nemti, 
majoritatea taţilor noștri au fost în SS sau la 
Wehrmacht, eu am fost o excepție. Deci, pui 
de fasciști, dacă vrei. Ce crezi? Unde ne-au 
cazat? La sinagoga din Iosefin“. În curtea 
sinagogii de pe strada Reșița. Acolo în curte 
trebuie să treci prin toată sinagoga. Este o 
clădire, unde a fost internatul puilor de 
fasciști. Și noi de două ori pe zi, în pas de 
defilare treceam prin această sinagogă. Or, 
în vremea respectivă în Timișoara mai erau 
evrei ortodocși. 

Știi că o vreme a fost singura 
funcţională. 

Da, acolo era baia comunală, acolo era 
șecterul, deci cu ritualurile. Și m-am gândit- 
bine, nu atunci m-am gândit — cum s-au 
simțit evreii respectivi știind cine suntem noi. 
Mă întreb dacă asta a fost o chestie voită 
sau nu. În orice caz, în perioada în care am 
fost la acel internat... 

Deci, era secţie germană. 

Era secție germană, dar nu numai, la 
internat erau și băieți români, dar cred că 
majoritatea am fost nemti, care făceau 
germană. Și pe mine, rabinul m-a ales, sunt 
și astăzi foarte mândru, arătam așa inocent, 
probabil, ca în ziua lor de sărbătoare, când 
ei n-au voie să facă nimica, eu să merg să 
aprind și să sting lumina. Pentru asta pri- 
meam un sandwich cu ceva groaznic pe el, 
o pastă de pește. Noi, șvabii, nu cunoaștem 
peștele deloc. 

Da, serios? Asta n-am știut. 

Nu. Și acest peşte era cu ceapă sau 
ceva și dacă nu ești obișnuit... 

Așa, dar voiam să vă povestesc totuși 
răzbunarea mea pe acest Bach. Pe Bach l-a 
dat afară soţia. El era foarte zgârcit... și 
atuncea a venit să locuiască la internat și a 
devenit pedagogul nostru de noapte. Adică 
începând de la ora 18 noi am fost în regia lui 
Bach până la micul dejun. Și Bach, nu știu 
unde a învățat asta, era un sadic, ne contro- 
la, de exemplu cum ne puneam cămășile, 
cearșaful trebuia să fie așa de întins încât el 
arunca cu un bănuț și bănutul trebuia să 
sară, altfel trebuia patul să-l faci din nou. 
Era un sadic cretin. 

Asta a învăţat în URSS, probabil, în 
lagăr. 

Nu știu. E mai degrabă ceva nemtesc, 
așa. Nu știu, trebuie să fi fost într-o școală 
nazistă înainte, nu știu. 

Dar ai spus că a fost deportat, nu? 

Da, a fost deportat. Dar nu cred, așa 
ceva nu s-a învățat în Rusia. Nicidecum, nu, 
el trebuie să fi auzit asta, nu ştiu. În orice 
caz, verifica cum ne făceam pantofii cu 
cremă și se uita și înăuntru. 

Asta era tot în anii '60, nu? 

Acuma ce vă povestesc sunt anii '58- 
'59-'60. Și se uita dacă ai dat cu cremă și 
înăuntru, acolo unde e limba bocancului. Și 
dacă nu, iarăși pedepse. Totdeauna ne-a 
dat exemplu perechea lui de pantofi din 
piele, negri, pe care i-a avut de 12 ani, pen- 
tru că totdeauna i-a făcut cu cremă cum tre- 
buie, și ţin, şi nu știu de câte ori le-a pus tal- 
pă nouă ș.a.m.d. El își făcea pantofii tot- 
deauna seara și îi punea în fata camerei 
sale. Asta a fost în '57-'58, pentru că în spa- 
tele acestei clădiri din curtea sinagogii a fost 
o cazarmă sovietică, erau acolo soldați ruși. 

Ce combinaţie. 

Ce combinaţie curioasă! Așa... Și eu 


într-o noapte m-am sculat, n-am spus asta 
nimănui, am luat un pantof și l-am aruncat în 
curtea soldaților ruși. (râsete) Iti dai seama 
ce teroare a făcut Bach cu noi, ne-a pus sub 
duș rece. Ne-a torturat ca să afle cine a 
făcut asta. Și eu am fost atât de deștept să 
nu spun nimănui și n-a aflat niciodată. După 
aceea a și tăcut din gură, că și-a dat seama 
că, de fapt, și colegii lui de la sala pro- 
fesorală au știut ce cretin este. Cred că s-ar 
fi făcut el de râs. 

Cam ce vârstă avea? Era tânăr încă? 

Nu, avea peste 45. Cretinul dracului. 
Când el a fost student la seral, doamna 
Popa, Mariana Popa care a predat acolo, o 
dată, o săptămână sau ceva a fost bolnavă 
și a avut un curs practic și eu am fost supli- 
nitorul ei. Și am devenit eu profesorul lui 
Bach la un exercițiu de traducere. Așa se 
întâmplă. 

Erai la catedră deja, nu? 

Da. 

Și ai terminat liceul... 

In '63. Și după aceea habar n-am știut 
ce să fac, am știut doar că nu vreau la 
armată, dar am fost total derutat. 

Erau secţii, reală, umană deja? 

Da, eu am fost la reală, deși n-aș fi avut 
de căutat nimic la reală, dar dacă te transfe- 
rai la umană trebuie să te duci la Lenau‘, 
ceea ce nu știu din ce motive nu s-a făcut. 
Și-am rămas la real. 

Tot germană? 

Tot germană, până la sfârșit, nu a existat 
acolo nicio îndoială că poate să fie altfel. 

Și atunci, cum ai decis ce vei face mai 
departe? 

Am știut doar că nu vreau să plec în ar- 
mată și m-am înscris la Școala tehnică tex- 
tilă. Doi ani de zile am făcut aceste cursuri, 
dar ştiind că n-o să devin niciodată tehnician 
țesător sau așa ceva, făceam asta pentru că 


știam că la fabrica de textile sunt multe 
gagici drăgute, fete care chicotesc și poti să 
le ciupești și multe gesturi din astea. 

Ştiai asta? 

Sigur că da. Mergeam la dans, la cluburi 
muncitorești. 

Păi, cluburile muncitorești erau locuri 
foarte importante de socializare. 

Da, da. La ILSA, la bumbac, mergeam 
la dans, vai ce frumos a fost! Da, atuncea 
s-a întâmplat ceva. Am avut o prietenă, o 
evreică, Eva Sugar, care urma să plece în 
Israel cu familia. Așa, și lua ore particulare 
de engleză de la doamna Hașiţ (Naschitz?), 
o doamnă drăguță, o familie evreiască așa 
de faină! 

Era din Lugoj, de la fotograful celebru? 

Nu, nu, nu. Era o familie de doctori. Și 
copiii erau amândoi studenți la medicină și 
doamna Hașiţ (Naschitz?) știa engleză. Și 
locuia într-una din aceste case foarte fru- 
moase; când mergi pe strada Doja, spre 
Lahovari, prima stradă la stânga. 

In Piaţa Plevnei. 

Exact acolo. Pe partea stângă sunt niște 
case splendide. Acolo au avut loc aceste 
ore particulare ale prietenei mele de atunci. 
Și eu aveam voie să stau într-un colt, să tac 
din gură și să ascult. Și atunci am prins eu. 

Cum se predă? 

Nu, am avut și la liceu, am avut profe- 
soarele cele mai bune. La liceu am avut-o 
pe Mariana Popa. 

Mariana Popa a predat acolo? 

Da. Acolo a fost ea repartizată. 

Și copiii mei au învățat engleză cu ea. 

Da, însă eu m-am aprins pentru engleză 
atunci, acolo pasiv, și atunci am început să 
mă ocup de engleză. Și m-am dus și am 
învățat, m-am pregătit pentru admitere. Eu 
n-am avut condiții, am stat într-un beci, pe 
Miron Costin, patru băieți într-o cameră de 

poate 20 de metri pătrați. Efectiv nu puteai. 
Patru golani, așa este. Şi m-am dus zi de zi 
la biblioteca, care astăzi se numește „Sorin 
Titel”, aia de la județean. Acolo m-am pre- 
gătit eu pentru engleză. 

Singur? 

Singur m-am pregătit. 

Și școala textilă? 

Cu școala textilă trebuia să faci un con- 
tract cu o întreprindere textilă de undeva din 
tară, că vei lucra atuncea doi sau trei ani 
după aceea, asta era obligaţia. Că trebuia 
să faci o practică în producţie de două luni, 
în timpul vacanței, în care ei au fost obligaţi 
să-ți asigure cazarea și masa. Și au fost așa 
de șmecheri, au făcut contract cu o fabrică, 
care s-a numit „Intrecerea Socialistă” din 
Constanţa, pentru că știam că sunt acolo 
unde-i bătaia peștelui. Era o fabrică de in și 
cânepă, o fabrică de saci, deci, din punct de 
vedere al meseriei era sinucidere. Nişte 
suveici, vă spun. O suveică, de obicei, e așa 
cum le pictează ei... Ceva de vreo cinci kilo- 
grame, era periculos că săreau din război, 
pereții erau plini de găuri. Era o bombă aia, 
putea să te ucidă. Dar am avut așa un no- 
roc, când am apărut acolo, la practică, ingi- 
nerul ăla șef s-a uitat la mine: Ce cauţi tu 
aici? Du-te pe plajă! Du-te pe plajă, n-ai ce 
învăța tu aicea! (râsete) M-am dus pe plajă. 
In fiecare zi m-am dus, am luat în primire un 
kil de lapte la care am fost îndreptățit, pentru 
că era extrem de mult praf, inul și cânepa 
produc foarte mult praf. N-am stat jumate de 
oră în hală: Du-te la nemţoaice, că le spui 
bine pe nemţește, așa sunt convins! (râsete) 

Extraordinar! 

Fabrica „Intrecerea Socialistă”, doi ani la 
rând. Ei aveau în cartierul Berechet. Eu am 
învățat enorm de mult acolo, adică să mă 
descurc, o cultură așa de străină mie. Dimi- 
neata când veneam de pe plajă, toată 
lumea, muncitorii se duceau acolo și mân- 

cau ciorbă de burtă, dimineaţa la șase, deja. 
Când eu veneam din Mamaia de la baruri, 
nu ştiu ce, eu veneam după viața de noapte 
și ei se duceau la muncă. Și ne întâlneam 
pe bulevardul Tomis. 

Și mergeai și tu să mănânci? 

Da, mergeam și eu la ciorbă de burtă. Şi 
fabrica asta fiind în Constanţa, a avut o casă 
de oaspeți pentru că funcţionarii mai umili 
din Ministerul Industriei Uşoare au venit să- 
și petreacă pe gratis concediul locuind pe 
gratis în casele de oaspeţi ale acestei fa- 
brici. Și pe mine, chipurile, m-au făcut admi- 
nistrator acolo. Adică a trebuit să mătur 
câteodată curtea. De atunci știu să mătur 
aşa bine. 

Cu pasiune? 

Cu mare plăcere. Cam asta era singurul 
lucru pe care a trebuit să îl fac. 

Pe care a trebuit să îl faci în practică... 

Nu a trebuit să fac practică. Am avut 
cheie și am avut puțin grijă acolo. 

Și te-ai dus când ai terminat undeva 
să lucrezi sau te-ai dus la facultate? 

Nu, nu, nu, nu. Atunci am dat admitere și 
am reușit și din '65 am fost student. 

Și ce ai făcut? Când ai terminat, ce ai 
făcut? 

Am fost repartizat la Recaș și la Izvin. 

Și cât ai stat? 

Am stat foarte puțin. Nu am avut nicio- 
dată normă întreagă. Am avut numai nouă 
ore pe săptămână, ceea ce mie mi-a con- 
venit, pentru că eu am dat ore particulare de 
engleză în neștire, foarte multe și am 
avut clienți. 

Și la Timișoara? 

Și la Timișoara. 

Și locuiai în Recaș sau? 

Eu am avut... din ore particulare eu am 
câștigat enorm de mult. Eu am avut mai 
mulți bani decât avea orice profesor univer- 
sitar. Asta așa este, eu am fost unul dintre 


profitorii medicilor, care au avut evident prea 
mulți bani și nu au știut pe ce să îi chel- 
tuiască. 

Atunci începuse și moda cu engleza. 

Și eu am fost la început și mi-a plăcut și 
am avut și mare trecere, succes și mi-a 
făcut mare, mare plăcere. 

Acasă la oameni? 

Da, eu m-am dus acasă la oameni, am 
avut bicicletă. Eu, câteodată am avut nouă 
elevi pe zi. Asta am putut numai să o fac 
pentru că am schimbat cadrul. La mine aca- 
să i-aș fi aruncat pe geam după prima oră. 
Dar totdeauna schimbând cadrul... 

Era ca și cum o luai de la capăt. 

Intre lucru mergeam cu bicicleta. 

Și socializai așa. 

Altă bunică ce mi-a deschis ușa sau 
mama: „Domn' profesor, bună ziua”, sau nu 
știu ce. 

E.O.: A venit tovarășul de la raion. 

H.O.: A venit tovarășul de la raion. Una 
îmi spunea, nu am să uit asta niciodată. 

Dar de ce zicea asta? 

Era o doamnă de la tară, o bunică ce a 
avut grijă de nepoata ei. Foarte cumsecade 
oamenii, foarte cumsecade. Probabil că în 
perioada anilor '50 se făcea muncă de lămu- 
rire din partea activistului de partid. Și ăștia 
erau tovarășii de la raion. Şi ea trebuie să fi 
ținut minte că vine o persoană pentru care 
să aibă respect. Hai, să ai puțin respect. Și 
când eu veneam, spunea: „A venit tovarășul 
de la raion”. (râsete) li spunea bărbatului ei, 
țăran bătrân care era băgat într-o locuință 
de bloc. 

Săracul. 

Și, deci, ca să termin. Casa din Variaș 
am vândut-o în '68 când bunicii mei au fost 
prea bătrâni și s-au mutat la bloc. Am 
cumpărat două locuinţe de patru camere în 
Calea Șagului care ulterior... 


Și a venit și mama atunci? 

Da, mama a locuit într-una din aceste 
locuințe și bunicii cu mine, într-alta. 

A, deci ai locuit cu bunicii. 

Da, da bine, era și soră-mea acolo, care 
între timp a avut o casă pe Ștefan Plăvăţ cu 
grădină și nu ştiu ce. Dar, ce voiam să 
spun? Bunicii mei plecând din Variaș, la bloc 
în Timișoara a fost de parcă s-au dus din 
Variaș, la Detroit, la Dearborn. Erau așa de 
rupti de sat. Erau total înstrăinați. Un lucru 
care s-a dovedit pozitiv, ulterior, când, după 
şase ani, s-au dus în Germania. Pentru că 
dislocarea lor a fost pregătită. Și evident, în 
blocul din Frankfurt a fost mai bine decât în 
blocul din Calea Şagului, că nu trebuia să 
stai la coadă la nimic. Plus că erau asigurate 
veniturile lor și toate astea. 

Și mama a plecat cu ei ? 

Nu, mama a venit ulterior, după patru ani. 

Și tu erai acolo, deja? 

Eram. Eu am fost ajutat de către o soră 
de a mea să plec. Eu am plecat ilegal, dar 
toată povestea asta... 

Cu pașaportul. 

Cu pașaportul. 

Vezi, am ţinut minte. Cu o fotografie 
lipită și că ai mers la Istanbul. 

Exact, exact, povestea. Deci, eu am vrut 
să plec și am plecat. Și cine a vrut să plece 
a putut să plece. 

Bunicii au plătit ca să plece? 

Nu. Bunicii s-au dus în vizită la sora mea 
care fugise. Adică ea tot Filologia a făcut, 
după aceea a fost un an profesoară de 
germană în județul Bihor, la Tileagd, Tilecuș. 
Atuncea a fost un concurs pentru postul de 
traducătoare la Fabrica „Electroaparataj” din 
București. Ea s-a prezentat, a câștigat con- 
cursul și a plecat. 

Ca traducătoare? 

Da. Sora mea a avut buletin de Bucu- 

rești. Sora mea, fiind studentă la Timișoara, 
la Filologie, ea a vrut să fugă de acasă, a 
vrut să se rupă de toate aceste reguli stricte 
într-o familie șvăbească. Şi fiind studentă la 
Germană a fost la un dans cu colege și era 
în vizită la Timișoara o echipă de rugby din 
București, echipa Constructorul. Și acolo a 
cunoscut un rugbist din București, pe Gigi 
Marin și la două dimineaţa a venit cu el la 
Variaș și a spus: „Cu ăsta mă căsătoresc”. 
Cea mai mare tragedie. Bunică-mea a înce- 
put să tipe. Vai de capul meu. Da, și s-a dus 
la București și s-a căsătorit și după asta nu 
s-a vorbit cu ea un an de zile, dar după 
aceea s-au aranjat lucrurile și bunică-mea a 
zis că nu o să dureze mai mult decât un an. 
A avut dreptate. Nu a durat mai mult decât 
un an. Soră-mea a avut buletin de Bucu- 
reşti, a rămas la București și așa mai depar- 
te. Deci s-a rupt. Soră-mea este o luptătoare 
care întotdeauna a fost foarte indepen- 
dentă. Ea este cea care a și organizat fuga 
mea în Germania. 

Și ea cum a ajuns să plece? A plecat 
de la fabrica asta? 

Nu. A lucrat foarte mult, fabrica a avut 
multe licențe germane. A avut un prieten 
care a fost antrenorul echipei naţionale de 
rugby, plus că era fost jucător la Dinamo în 
tinerețea lui. Deci, cu pile, nu știu ce șme- 
cherii a reușit să plece cu ăsta, Barbu s-a 
numit, pentru că și el a vrut să fugă și au 
fugit amândoi. El a fugit cu nemțoaica, nu 
ştia o boabă nemțește. 

Și au fugit, cum? 

Adică au primit pașaport de vizită sepa- 
rat. S-au întâlnit la Viena. Au plecat în 
Germania și el a cerut azil politic și sora 
mea a făcut recunoașterea de nemțoaică. 
Au stat un an de zile împreună și după 
aceea s-au despărțit. Așa a fost asta, foarte 
independentă. Asta a fost în '72. In '74 sau 
'75 bunicii mei au avut voie să meargă la ea 

în vizită deja. Românii, în clipa în care ai fost 
plecat și în clipa în care ai avut renuntarea 
la cetătenia română, românii nu au mai avut 
niciun fel de interes asupra ta. Foarte diferit 
această problemă a fost tratată de către 
Cehoslovacia, Polonia, Ungaria. Acolo, un 
fugit nu a putut primi permisiunea să mear- 
gă iarăși în vizită. In România a fost extrem 
de lejer. In nicio tară din comunism nu a fost 
aşa de lejer. 

Și cum, a fost o înţelegere? 

Așa a fost. Nu cunosc un caz în care 
cineva a fugit să nu îl primească. Au fost 
cazuri unde nu au fost lăsaţi să intre în tară. 
Au fost, da. Știu eu. Geta Micota, de exem- 
plu, nu a avut azil. A avut un statut foarte 
nasol în Germania, de tolerată. Când a mu- 
rit tatăl ei, a venit la înmormântare. Statul ro- 
mân ar fi putut să o rețină. Ea a fost cetă- 
tean român. A plecat ilegal. 

Dar soțul ei era german? 

Da de unde! Nu, nimic. Ei sunt români, 
sigur. 

A fost colegă cu tine? 

Nu, nu. Cu fosta mea nevastă a fost 
colegă. Na, asta e altă poveste. 

Da, poate o continuăm altădată, dacă... 

Acuma, pentru ce îţi folosesc datele 
mele? 

O să le transcriem, după aia o să îţi 
trimit să te uiţi. Pentru arhivă. Și dacă va 
fi ocazie să mai scoatem un volum. Eu 
sper să scoatem cu generaţia următoare. 
Ne-am oprit, în Germanii din Banat prin 
povestirile lof la Fredie Kosar. E cel mai 
tânăr, e născut în 1956, cred. El are o 
poveste foarte frumoasă. A stat pe 
Odobescu și cu bicicletele lui cu care tra- 
versa orașul. Cu perioada aia cu blugii, 
cum a luat el contact cu lumea asta. Deci, 
generaţia lor a fost așa între noi și 
ceilalţi, cu Flora, cu muzica. E deja altă 
poveste, care nu apărea la ceilalți. 


Mama ce-a făcut după întoarcere, 
chiar am vrut să te întreb? A rămas acolo 
la Variaș, s-a ocupat cu ceva? 

Da, a rămas la Variaș. Nu ne-a primit în 
CAP, dar, întrucât am avut grajduri foarte 
moderne, am avut un șopron din acesta, 
deja făcut după parametrii ştiinţifici, cum tre- 
buie depozitat porumbul, care era aurul 
Variașului... am primit 80 de porci de la „Icar”. 
„Icarul” era o firmă de crescătorie de porci 
de stat, un fel de precursor al Gostatului. 

Păi erau ferme deja. Gostatul exista 
deja. 

„Nu s-a numit „Gostat”, s-a numit altfel. 
Inainte ca să fie CAP-ul a fost „Tovărășia”, 
aşa s-a numit, ştiu asta precis. 

Dar, de exemplu, la Tomnatic, tot 
pământul ăsta confiscat în '45 s-a făcut o 
fermă de stat, din asta, care a devenit 
GAS-ul. 

Mama mea a devenit crescătoare de porci. 

Asta a devenit? A lucrat... ca sala- 
riată? 

Salariată, da. 

Și asta s-a făcut la voi în gospodărie? 

Da, la noi acasă. 

Formidabil! 

La noi acasă era acest porumb depozi- 
tat. Și a reușit să ne trimită la școală pentru 
că am furat mâncare de porci. Adică, pe 
lângă ăștia 80 de porci, pe care i-am cres- 
cut, am furat mâncare și am mai crescut alți 
cinci porci, care erau altundeva. Or eu, 
noaptea, copil fiind, m-am cățărat în pod, 
acolo și am furat porumb. 

Ca să-i hrăniţi pe ăştia? 

Da. 

Dar nu erau tot acolo crescuţi? 

Nu, erau la niște vecini porcii, așa făcea 
cam fiecare. Cum să vă spun? Acest cuvânt 
„naţionalizare” sau ceva, n-a existat. Ro- 
mânii ne-au furat pământurile pe care n-ar fi 
avut voie să le fure. Este ok, că noi acuma 


luăm înapoi ceea ce este de fapt al nostru. 

Asta am mai întâlnit în unele poves- 
tiri, așa. 

Asta așa a fost. 

Și ea a rămas până atunci când a vân- 
dut casa acolo? A lucrat acolo? 

Nu. După aceea, a lucrat pentru ICIL, un 
centru de colectare a laptelui. A lucrat la 
Variaș, după aceea la Lovrin, la Tomnatic, 
peste tot. Și iarăși a fost un venit... 

Ea a continuat să se numească 
Ochsenfeld? 

Nu, s-a numit iarăși Eva Arendt. Și-a 
reluat numele de fată. Și ne-a crescut pe 
toţi. Maică-mea a fost o luptătoare, și s-a 
descurcat. ICIL-ul deci, era laptele, untul... 

Comercializarea laptelui, industriali- 
zarea laptelui. 

Exact. Puteai totdeauna... Toţi ăștia care 
lucrau în alimentaţie câștigau mai mulți bani 
decât a fost salariul lor de 700 de lei. Asta 
s-a știut, aşa cum era cu gestionarii de bufet 
ș.a.m.d. 

Și vă aducea mâncare la școală sau 
cum făceaţi? Veneaţi acasă? Vă luaţi pro- 
vizii sau cum? 

Așa, da. 

Așa cum se făcea în epoca aia. 

Da, deci cam asta a fost. In retrospec- 
tivă, dacă astăzi... eu n-aş vrea ca să se fi 
întâmplat altfel istoria, cum s-a întâmplat. 
Eu mă bucur enorm de mult că nemtii au 
pierdut războiul și că lucrurile au luat dezvol- 
tarea care au luat-o. In niciun caz eu nu aș 
fi dorit să rămân țăran bogat la Variaș, pen- 
tru că eu, ca și tatăl meu, nu mă potrivesc 
pentru asta. N-aș fi avut voie nicidecum să 
mă căsătoresc cu o româncă. Asta era un 
knock-out total. Mama mea a făcut-o, când 
noi am fost crescuți și plecaţi, s-a căsătorit 
cu un român, care era și cu 16 ani mai tânăr 
ca ea. Și a fost fericită cu el 30 de ani de zile 
sau chiar mai mult. 

Formidabil! În Timișoara sau în 
Germania? 

In Timișoara și în Germania după aceea. 
Deci, eu mă bucur că lucrurile au luat acest 
curs pe care l-au luat. 

Pentru tine personal sau? 

Pentru mine personal. Şi pierderea cul- 
turii șvăbești, asta o spun și puteți să scrieți 
mare, nu este o pierdere. Prin ce-a trecut 
familia mea... credința șvabilor a fost averea 
pământului, pentru care au făcut totul. 

Asta este explicabil prin faptul că au 
venit aici oameni? 

Nu știu care este explicaţia, dar ăsta a 
fost rezultatul. A fost neomenesc, așa a fost. 
Așa l-am trăit eu, din povestiri. Eu n-am mai 
fost cel care a profitat, eu n-am avut decât 
de tras ponoase, poate pentru asta sunt 
aşa... aproape înrăit, dacă vreți. Eu spun 
același lucru și în acest film, în care nu mi- 
am făcut mulți prieteni printre șvabi, dar nu 
mă interesează. 

Eu știu ce prieteni și-a făcut Herta 
Muller când a scris „Baia șvăbeascăâ”. 

Așa este. 

E.O.: E vorba de partea sentimentală și 
de partea de suflet pe care Hartwig o cere și 
care lipsește într-un fel atât de dur încât... 

Poate a fost o întâmplare, poate a fost 
familia asta că erau foarte bogaţi. Poate 
la cei mai săraci se petreceau altfel 
lucrurile. 

E.O.: Nu, nu. Noi cunoaștem multă 
lume. Este o... care nu e firească, nu e 
bună. Cunoaștem oameni care s-au realizat 
și care nu sunt în stare să trăiască o bucurie 
lină din asta, o bucurie omenească, de asta 
simplă, pentru că sunt așa... 

Centraţi pe avere, pe obiecte... 

„pe etnia lor și pe un statut care nu este 
adevărat, este o construcție. 

Apropo de asta, cum ti-ai trăit tu ger- 
manitatea în Germania? Sau cum ti-ai 
recompus-0? 

Eu n-am avut niciun fel de problemă. 

Dar aveai conștiința asta, adică te 
simţeai german, nu? 

E.O.: Este, bineînțeles că este, pentru 
că așa a fost crescut și limba, și tot. 

H.O.: Era ceva normal, crescut și 
arătând astfel. 

Dar acolo te-ai integrat în cercul celor 
plecaţi de aici...? 

Prea puțin. Am avut noroc, primul an l-am 
trăit împreună cu sora mea, cea luptătoare, 
care m-a ajutat să ies ș.a.m.d. și, bine- 
înțeles că știu eu, mai tin eu minte că după 
două-trei luni m-a luat cu ea la un chef, 
numai de nemti, nemti de-acolo. Asta să fi 
fost în anii '77, așa. Frankfurt, nici 10 ani din 
'68 n-au trecut, studenți de stânga. Primii 
adevăraţi comuniști i-am văzut acolo. Eu n-am 
întâlnit comuniști adevăraţi în România, cel 
puțin pe care să-i văd așa... Și acolo stăteau 
oamenii În grupuri mici și vorbeau între ei și 
nimeni n-a avut grijă de mine sau ceva. A 
venit din România, ok, dar nu te băga în 
seamă. Și nu știu la ce m-am așteptat, dar 
tin minte în drumul spre casă eu am fost 
destul de down și deprimat și nu știu ce, și 
am explicat asta cu: „Aștia nu mă vor pentru 
că nu sunt de-al lor”. La care a zis: „Ce pro- 
stie, dacă tu ai venit din Berlin și nu te bagi 
tu în aceste grupuri și nu vorbești tu cu ei, 
nu te bagă în seamă. Te rog să fii atent de 
acum începând cum se comportă nemții 
între ei, străinii nemti, cu nemții care se 
cunosc deja”. Zice: „Nu-i interesează” și 
asta este adevărat, fără doar și poate. 

E.O: Anunţă-te, asta este de fapt, dacă 
ai intrat într-o nouă societate, anunţă-te! Fă- 
te vizibil! 


H.O.: Fă-te vizibil, nu-i interesează. 

Și cum te faci vizibil? Prin sistemul 
acesta de vizite? Care e canalul? 

Prin dialog, dar nu-i interesează, vai de 
mine...| 

Și ce aveau, discuţii politice? 

Sigur că numai politice, totul este politic 
în țara respectivă, nemtii sunt extrem de 
politici, în orice, sigur că da. 

Foarte interesant, păi cât eram noi 
de... tot refuzam. 

Nemţii, datorită modului serios în care 
au prelucrat critic trecutul acesta groaznic 
pe care îl au... nu vă puteți da seama cât de 
mult s-au îndepărtat ei de ceea ce noi 
numim patriotism sau identitate germană, 
sau așa ceva. Nu pot înțelege așa ceva. 
Asta este explicaţia pentru care germanii se 
comportă cu emigrația în felul în care se 
comportă. 

Dar tu le povesteai ce se întâmpla 

aicea, le-ai explicat cum era comunismul 
pe aicea, pe la noi? 
„Când eram... am și studiat în Germania. 
Aia mă ascultau și auzeam chestiuni din 
acestea: Subiectiv pot să înțeleg ce ho- 
tărâre ai luat ș.a.m.d., dar obiectiv, cred c-ai 
să regreti peste câţiva ani faptul că ai venit 
încoace. Şi eu acum, de exemplu, filmul res- 
pectiv, acest documentar, l-am dat la un pro- 
curor șef, care acum s-a pensionat și cadoul 
meu pentru pensionarea lui a fost acest film. 
Și reacţia lui este următoarea: „Cum au 
îndrăznit politicienii, la vremea respectivă, 
cei care au dat bani și care n-au comunicat 
electoratului că ei plătesc acest lucru, ca să 
vă scoată pe voi? De ce, pentru că sunteți 
nemți? Păi ăia din Africa au mult mai mare 
nevoie să vină în Germania, decât ati avut 
voi”. Asta este atitudinea. 


Bine, dar pentru că sunteţi nemți... 

Dar asta nu-i interesează, asta nu-l 
interesează pe neamt. 

Asta a fost politica statului german, 
de aia unii s-au declarat... Eu știu italieni 
de la Otelu Roșu, care s-au declarat, s-au 
căsătorit cu o nemţoaică, ca să plece. 
Pentru că Italia nu primea, de exemplu, 
italieni din România că vor să vină în 
Italia. Asta a fost politica. 

E.O.: S-a creat o industrie, ca și la ruși, 
dar de altă formă. 

H.O.: In fine. 

Multumesc foarte mult! 

Eu mă bucur că lucrurile s-au întâmplat 
cum s-au întâmplat. 

Și nu regreti c-ai plecat în Germania? 

Nu, nicidecum. Nicio clipă. 

Și nici n-ai nostalgii din acestea... 
patriotice, cu Heimatul. 

Nu, da de unde. Eu vin în România cu 
mare plăcere, datorită faptului că oamenii 
sunt altfel. Aşa cum noi comunicăm... este 
altfel. 

E.O.: Şi pentru noi o tară sunt oamenii, 
sunt prietenii. Asta e valabil și pentru 
România, și pentru alt loc. 


"Cartier din Timișoara. 

“Liceul Teoretic „Nikolaus Lenau” din Timișoara. 

* Industria Lânii Societate Anonimă. Fabrică înfi- 
ințată în 1905. 

* Smaranda Vultur (coord.), Germanii din Banat 
prin povestirile lor (ediția a Il-a), Editura Polirom, 
lași, 2018. 

Comemorarea deportărilor din Jimbolia 
în cadrul proiectului „Condamnati 
la deportare. Jimbolia și surghiunul în URSS” 


În perioada 22 ianuarie - 9 februarie 
2020, Casa de Cultură a Orașului Jimbolia 
și Muzeul Presei „Sever Bocu”, ambele 
aflate sub tutela Primăriei Orașului Jim- 
bolia, au organizat, proiectul „Condamnati 
la deportare. Jimbolia și surghiunul în 
URSS.”, prin care s-a dorit cinstirea memo- 
riei șvabilor bănăţeni, în special jimbolieni, E, — 
care au suferit în urma deportării în URSS jimtzită si surghiunul în IRSE 
în 1945. În cadrul proiectului s-au organizat Ds y B n- 
următoarele activități: o cafenea culturală, i 
un reportaj audio-video și un tur al deportării. 


Hatzioider _ Aa ună Volksgenossinnen = 


da SONNIAL den LA Mina 1088, jm amintim buimmuni DONNERSTAG, den :A Maren aul dom Nesipen 
Dahitini îm Eianbabmaagen Ne. CADA dinwagganieri usd MONTAG, dea 22. innan naoh Rusdemi vwerachicki wurden 


l. Schule Johann, t904 11, Rausch Michez?, 1001 20. Ligetsr Nikolaus 1909 
2. Krämae Jost. 10H "12. Kibmw Thoresin, 1822 22. Kalby Fäsabeh, 1927 
3. Krämer Fdsnbeth, (913 13, Wid Ferdinued, 100% 23. Miieis Adel 1003 

4 Kimer Kaiharina, 1922 14, Bondenburg Antom. 1930 24. Theldes Barbara, 1922 
E Kiin Josel, 1002 15, Kisii Peter. 1009 T. Quint Franz, 1904 

6 Schule Anna, 1027 10. Stoile) Margarete, 1914 25 Rieder Johans, 1007 
7. Geisa Johanan, 1900 17, Marie Jhane, 1902 21. Rieder Josel, 1018 

E Ludwig Anen, 1925 10, Mersâ Eva. 1827 T. Fedi: Mihai. 1900 
D. Birkenhruer Nolene I2 19. Merieă Kalhasina, 1025 49. Frite Johann, 1009 
10. Koch Elsabah, (014 29. Marte Manhiaa, 1404 30, Rolier Joban. 1924 


b upa oki ie u a Hasara himen Vaier hotan, data Zo so în der welanaFarne an Lab und Seche 
gironi. ethabor umil Sio je shar wieder hail und anversihat ini Dins Heimili und in umre Arme zeüchiises mòye 


Lista cu etnicii germani din Jimbolia deportați în vagonul cu numărul 64074. 

a) Cafeneaua culturală cu titlul „Con- 
damnati la deportare. Jimbolia și surghiunul 
în URSS” s-a desfășurat la Muzeul Presei 
„Sever Bocu” în data de 22 ianuarie 2020. 
Au participat: Smaranda Vultur (specialistă 
în antropologie culturală și istorie orală), 
care a prezentat o serie de informații din 
documente, Adrian Petruţ (profesor de isto- 
rie și director al Liceului Tehnologic Jim- 
bolia) care a vorbit despre contextul politic 
general al vremii); Carol Brandmayer, care 
a prezentat deportarea din perspectiva 
copilului al cărui tată s-a întors acasă bol- 
nav și a decedat în scurt timp; Oswald 
Zachari care a oferit perspectiva copilului 
care și-a acceptat cu greu mama la întoar- 
cerea ei acasă; Erwin Zappe (președintele 
Forumului Democrat al Germanilor din 
România, filiala Jimbolia) a relatat în princi- 
pal despre germanii care și-au cumpărat 
libertatea, fapt ce a dus la deportarea alto- 
ra, care nu fuseseră iniţial trecuţi pe lista 
deportaților. 

Pe lângă aceștia a prezentat anumite 
detalii despre ce s-a întâmplat în 1945 și 
Sergiu-Petru Dema (Directorul Casei de 
Cultură a Orașului Jimbolia), care a și 
moderat dezbaterea, și l-a suplinit pe Josef 


Koch (fost președinte al organizației 
Heimatortsgemeinschaft Hatzfeld, orga- 
nizație a șvabilor jimbolieni din Germania), 
a cărui mamă a decedat într-un lagăr din 
Uniunea Sovietică. 

De asemenea, au fost prezentate și 
două interviuri audio-video realizate de 
Televiziunea Jimbolia, unul cu domnul 
Hans Jirkowski, copil în vremea deportării 
prezent la evenimentele petrecute la staţia 
de cale ferată din localitate și Ignaz 
Bernhard Fischer, președintele Asociaţiei 
Foștilor Deportati din România în URSS. 

b) Reportajul. Cu jimbolienii implicaţi în 
proiect s-a realizat și un reportaj audio 
video care poate fi urmărit la adresa 
https://vimeo.com/387468525. 

c) Turul deportării. Acesta se desfă- 
şoară în Jimbolia, în locuri cheie în contex- 
tul evenimentelor care au premers deporta- 
rea. Ultimul punct al turului este reprezentat 
de Muzeul Presei „Sever Bocu”, unde se 
vorbește despre momentele petrecute în 
lagăr. Intr-o primă fază au participat aproxi- 
mativ 60 de elevi din Sânnicolau Mare, 
interesul pentru acesta fiind unul deosebit, 
mai multe clase din Jimbolia manifestându- 
și dorința de a-l parcurge. 

JOSEF KOCH 


Deportarea în Rusia, ianuarie 1945. 
Deportată, decedată, anonim îngropată, 


dar niciodată uitată 


Încă de la începutul anului 1944 trupele germane nu au 
mai făcut față presiunii Armatei Roșii și, prin urmare, frontul 
de est s-a mutat din ce în ce mai repede către vest. Pentru 
majoritatea cetățenilor germani a fost semnul că se apropie 
sfârșitul războiului și că Germania va fi perdanta. 

Pentru comunitatea germanilor din România, odată cu 
23 august 1944, adică odată cu schimbarea alianței de 
către România, a început o perioadă extrem de dificilă. In 
ultimele două luni ale anului 1944 grijile populaţiei de origi- 
ne germană au crescut, și zvonurile privind o posibilă de- 
portare a celor apți de muncă s-au dovedit a fi din ce în ce 
mai credibile. Situaţia s-a accentuat și mai mult atunci când 
prin gara din Jimbolia au trecut, înspre est, primele vagoa- 
ne cu germani deportaţi din Serbia. In același timp se și 
zvonea că la Primarie se realizau primele liste cu viitorii 
deportați jimbolieni. 

Doar că, așa cum se întâmplă de multe ori și peste tot, 
aceste liste nu au rămas în totalitate secrete. Așa că unii 
dintre cei aflați pe liste — puţini, e drept — în momentul 
ridicării nu au fost de găsit. Abia mai târziu s-a aflat că unii 
dintre ei au fugit înspre interiorul tării, alţii s-au ascuns pur 
şi simplu ori s-au lăsat zidiţi în diferite încăperi. lar unele 
fete s-au căsătorit în grabă cu români, știind că astfel nu vor 
mai fi luate. Numărul celor ridicaţi trebuia, însă, să coincidă 
cu numărul celor de pe liste, așa că s-au luat, pe loc, alte 
persoane care aveau vârste în afara limitelor stabilite. 

In casa noastră părintească locuiau pe atunci bunicii 
noștri Gertraud (născută în 1885) și Josef Koch (1882), 
mama noastră Elisabeth (născută Stoffel, în 22.04.1914) și 
noi, cei doi frați, Sepp (născut în 1937), deci eu și Peter 
(născut în 1939). Tatăl nostru, Josef (născut în 1910) era 

Josef Koch s-a născut în 
1937 în Jimbolia (Hatzfeld), 
jud. Timiş, fost preşedinte al 
organizației 
Heimatortsgemeinschaft 
Hatzfeld, organizație a şvabilor 
jimbolieni din Germania). 
Mama lui a decedat în timpul 
deportării în Uniunea 
Sovietică. 


pe atunci pe frontul de est, ca soldat ger- 
man’, îndeplinind acțiuni ce tineau de servi- 
ciul medical. 

In Jimbolia înspăimântătoarea operatiu- 
ne „Deportarea în Rusia” a început în 14 ia- 
nuarie 1945, într-o duminică. Mama noas- 
tră era în pragul vârstei de 32 de ani și trăia 
cu speranţa că fiind mamă a doi copii nu va 
fi trecută pe listă. Doar că n-a fost așa. 

În această duminică specială mama a 
pregătit, ca de obicei, din timp micul dejun, 
ca după să mergem, în aceste vremuri gre- 
le, ca în fiecare duminică, la biserică. Doar 
că în ziua aceasta lucrurile au stat diferit. 

Pe străzi patrulau soldați și era insta- 
urată interdicţia de a ieși din case. Eram la 
masă când în curte s-au auzit zgomote. În 
scurt timp în încăpere au apărut soldaţi 
înarmaţi. Au cerut actele de identitate și i-au 
cerut mamei noastre să îşi pregătească 
haine de iarnă, ceva de mâncare și să-i 
urmeze. 

Pentru noi, copiii, aceste minute tin de 
cele mai rele momente pe care le-am trăit 
în viață, chiar dacă mama se străduia să 
rămână liniștită. Înainte de plecare — bunicii 
erau și ei acolo — mama ne-a îmbrățișat 
puternic și ne-a zis cu glas tremurător și 


având o privire tristă: Fiţi cuminţi, ascultați-i 


pe Oma (bunica n.n.) și pe Ota (bunicu 
n.). Sigur mă întorc curând. 

Pentru început, toți cei care au fost 
ridicaţi au fost duși la Casa de Cultură 
(Bauerheim), locul fiind stabilit ca punct de 
adunare a persoanelor ce urmau a fi depor- 
tate. Acolo au fost înregistrate din nou și 
comparate listele, cea inițială cu cea nouă, 
după care li s-a cerut să aștepte în liniște. 
Pe podeaua din parchet se aflau răsfirate 
paie pe care cei ce urmau a fi deportați 
puteau să se odihnească sau să doarmă. 
Abia după o zi, două, li s-a permis membri- 


Carte poștală trimisă de Elisabeth Koch către 
familia din Jimbolia 


lor familiilor să se apropie. Ba chiar li s-a 
îngăduit să schimbe câteva cuvinte, să 
aducă de mâncare și haine de iarnă, dar 
totul prin ferestre. 

Impreună cu bunica noastră am trecut 
și noi, cei doi copii, într-una din aceste zile 
pe acolo. Am putut chiar vorbi scurt cu ma- 
ma noastră, i-am dat mâncare proaspătă, 
șosete groase de lână, bocanci de iarnă și 
rozariul ei. 

Patru zile mai târziu, în 18 ianuarie, cei 
retinuti, în grupuri de 30 până la 32 de per- 
soane, au fost duși sub paza soldaților la 
gară, unde au fost urcati în vagoane pentru 
vite. Vagoanele au fost zăvorâte imediat 
după încărcare. Fete, femei și bărbaţi au 
fost închiși, împreună, în spaţii mici. În va- 
goane erau paie, în mijloc o sobă din metal, 
dar rareori și combustibil și, într-un colț, o 
gaură rotundă în podea care avea rol de 
latrină. Prin cele două ferestre mici, aflate 

pe lateralele vagonului și păzite prin gratii, 
se stabilea contactul cu exteriorul. 

In următoarele zile, de dimineata până 
seara, familiile au stat în apropierea garni- 
turii feroviare. Strigau după apropiații lor și 
încercau să comunice cât mai bine. In una 
din aceste zile vitrege de ianuarie, fratele 
meu mai mic și cu mine, însoţiţi de bunic, 
am venit să căutăm vagonul cu numărul 
64074. Ştiam că acolo se află mama 
noastră și multi din vecinii noștri. După mai 
multe strigăte am văzut chipul mamei în 
spatele ferestrei cu gratii. Am vorbit putin. 
Mai mult am plâns. A fost ultima dată când 
ne-am văzut mama. A fost o despărțire 
pentru totdeauna. 

In 22 ianuarie trenul compus din 28 de 
vagoane (după alte surse 30), s-a pus în 
mișcare înspre Rusia, având la bord în jur 
de 900 de germani“. După aproape trei 
săptămâni de călătorit, în 9 februarie, de- 
portații au ajuns la destinaţie, fiind împărțiți 
în două mari lagăre: Dniepropetrowsk și 
Dneprodzerjinsk. Două zile mai târziu au 
fost puși la muncă forțată. 

Frigul cumplit, foamea și munca silnică 
au dus în scurt timp la primele decese. 
După aproape un an de la deportare au 
ajuns, în Jimbolia, primele cărți poștale, 
simple și numite „cărţile poștale ale de- 
ținuţilor de război”. Și noi am primit cărti 
poștale de la mama. Bineinteles că de fie- 
care dată acest lucru ne producea o bucu- 
rie imensă și că răspundeam numaidecât. 
Dar aceste cărți veneau destul de rar. Așa 
se face că în 15 octombrie 1946 mama ne- 
a scris cu disperare: „...sper că voi primi şi 
eu vreodată răspuns din partea voastră. 
Sunt încă sănătoasă, ceea ce vă urez și 
vouă, părinţilor și fraţilor”. 

In toată această perioadă mama și-a 

făcut mari griji în ceea ce ne privește pe 
noi, copiii. Două persoane deținute îm- 
preună cu ea, prietene din copilărie, după 
ce s-au reîntors din deportare au relatat 
verbal și în scris următoarele: „...dintr-o 
scrisoare primită de la tatăl vostru a aflat 
despre constrângerile și sărăcia de acasă. 
Așa că a cumpărat bumbac folosindu-se de 
portia ei zilnică de pâine și a realizat pentru 
voi două cămăși. Acestea și verigheta ei 
le-a trimis acasă prin primii bolnavi cărora 
le-a fost îngăduit să se întoarcă. Spera în 
fiecare clipă că se va putea întoarce acasă. 
Dar într-o noapte m-a chemat la patul ei, 
abia mai putea vorbi, și mi-a zis: Simtcă voi 
muri. Dumnezeu să fie cu mine și cu copiii 
mei” Cât de disperată trebuie să fie o 
mamă bolnavă pe moarte, care pentru că 
se gândește la copiii ei, să ajungă să spună 
aceste cuvinte unei alte prietene: Când 
ajungi acasă spune-i, te rog, soţului meu să 
nu rămână singur, ci să le ofere copiilor, din 
nou, o mamă, dar că ei nu au voie să-și uite 
vreodată mama naturală. Câte griji și câtă 
disperare reies din aceste cuvinte rostite de 
o mamă? Cine poate oferi un răspuns? 

Ca orice alt om mort în lagăr, mama 
noastră a fost depusă, imediat după moarte 
(f15.03.1947) într-o groapă comună. Nu 
putea fi vorba despre o înhumare cores- 
punzătoare. Nici alţi deținuți nu au avut voie 
să participe la îngropare. Ştim doar că cine- 
va s-a gândit să-i pună mamei noastre 
rozariul în mână. 

După ce am aflat despre moartea 
mamei de la deținuții bolnavi cărora li s-a 
permis să se întoarcă acasă (oficial nu am 
fost înștiințaţi niciodată!), tristețea ne-a 
copleșit pe toți. După câteva zile, tatăl nos- 
tru l-a rugat pe preotul bisericii să oficieze o 
liturghie în memoria ei. La această liturghie 


au luat parte, pe lângă familia noastră și 
alte rude și cunoscuți. După terminarea ei, 
cu toții ne-am deplasat de la biserică la 
cimitir. Aici, la mormântul familiei, am așe- 
zat o cruce cu inscripția „Dumnezeu să-i 
ofere liniştea veșnică”. Mai târziu, pe piatra 
funerară făcută din marmură am gravat 
numele ei și locul unde a decedat. După 
cum a trăit mama noastră și după cum a 
murit, nu se poate să fi ajuns altundeva 
decât în Rai. Amândoi copiii ei suntem con- 
vinși de asta și nu o vom uita vreodată. 

In toţi acești ani de deportare, această 
acțiune a fost permanent subiect de 
discuție în toată localitatea, mai ales atunci 
când veneau așa numitele „scrisori din Ru- 
sia” de la deportaţi sau când un bolnav grav 
era lăsat să se întoarcă acasă. Spiritele s-au 
liniștit abia când ultimii deportaţi au revenit. 

Noilor locuitori ai Jimboliei, adică româ- 
nii coloniști care au venit începând cu 1945 
în oraș, deportarea germanilor le era ne- 
cunoscută. Abia după ce au început să se 
întoarcă câțiva dintre deportaţi și când au 
început să vină veștile despre decese, 
românii au aflat despre evenimentul 
deportării și, în cea mai mare parte, au 
arătat empatie. Acest lucru a fost apreciat 
de către cei îndureraţi și a ușurat viitoarea 
convietuire. 


' Traducere din limba germană Sergiu-Petru 
Dema. 

* Conform Conventiei încheiate la 12 mai 1943 
între România și Germania, toți germanii din 
armata română au fost transferați în scurt timp în 
armata germană. 

* Se presupune că au fost aproximativ 900 de 
persoane, cu tot cu cele aduse din localitățile 
limitrofe Jimboliei. 

CAROL BRANDMAYER 


Deportarea în URSS, un act agresiv 


împotriva cetăţenilor români 
de etnie germană 


Doresc, înainte de a prezenta trăirile mele din ianuarie 
1945 cu privire la deportările în URSS a locuitorilor de etnie 
germană din Jimbolia, văzute cu ochii unui copil și judecate 
astăzi cu mintea unui adult, să mă prezint în fața dumnea- 
voastră: mă numesc Brandmayer Carol, m-am născut în 
Jimbolia și am locuit pe str. Calea Comloșului, la nr. 7, 
astăzi str. Kikinda, și am încă un frate și o soră. Tatăl meu 
a fost Brandmayer Anton și mama Brandmayer Ana. Imi 
doresc să fac o mărturisire convingătoare despre tragedia 
petrecută în familia mea, de aceea vă voi prezenta mo- 
mente dinaintea și după actul deportării, despre relaţiile 
interumane și armonia de dinainte și haosul de după. 


Ana, Anton, Karl și Ignaz Brandmayer în 1939 


a 

Carol Brandmayer 

s-a născut în 1935 în Jimbolia. 
Tatăl său, Anton Brandmayer, 
născut în 1907, s-a întors 
bolnav din URSS și a decedat 
la scurt timp. 


Text prezentat în cadrul 
evenimentului comemorativ 
„Condamnati la deportare. 
Jimbolia și surghiunul în 
URSS”, Jimbolia 22 ianuarie 
2020. 


Eram o familie ca și majoritatea familii- 
lor din cartierul Futok, dependenți de veni- 
turile ce le obținea tata de la Fabrica de 
Țiglă și Cărămidă Bohn SA. Tatăl meu, de 
profesie lăcătuș mecanic, lucra în atelierul 
mecanic al fabricii, care pe atunci se 
numea Csesda și era tot pe strada Calea 
Comloșel, dar dincolo de calea ferată. Se 
lucra 11 ore pe zi în sezonul de vară cu pro- 
gram de la 7 la 19, cu o oră pauză de masă 
între ora 12 și 13. Salariul se plătea 
săptămânal în fiecare zi de vineri. Trăiam 
modest, la fel ca toți vecinii noștri Bokor, 
Weidner, Schlitter, Kalap, Holz, Keiner- 
knecht. Am frecventat grădinița fabricii pe 
Mărășești și școala tot în cartier pe 
Mărășești la învățătorul Schulz. Duminica, 
uneori, mergeam cu tatăl meu la pescuit 
dis-de-dimineaţă. Imi făcuse și mie o undită 
mică și ne așezam la pescuit într-un loc 
numai de el știut, la Sandkaaul în germană 
sau Homogbanya în maghiară. Apa era 
mică, cu multă trestie și papură, un paradis 
al păsărilor și insectelor de tot felul. Unde 
era apa mai adâncă erau ochiuri de apă 
fără vegetaţie, un loc ideal pentru pescuit. 
Era o liniște adâncă. O liniște dinaintea fur- 
tunii. A venit războiul. In tot timpul răz- 
boiului tata a fost concentrat, cu mici pa- 
uze, într-o fabrică militarizată din Timi- 
șoara. Pentru noi a venit dezastrul și acesta 
a devenit monstruos în ianuarie 1945. Am 
fost informaţi, nu știu pe ce căi, că a fost 
ridicat din unitatea militară de către armata 
sovietică. Am primit o carte poștală cu 
ștampila poștei din Turnu Severin prin care 
ni se comunica faptul că se află în drum 
spre URSS într-un tren cu vagoane de 
marfă și ne linişteşte că totul o să fie bine. 
Din acest moment nu am mai primit nici o 
corespondență de la tatăl nostru. In familie 


Anton Brandmayer 


mijloacele de existență erau puţine. În 
ianuarie 1947 am primit o scrisoare din 
Germania de la tatăl nostru din 
Treuenbritzen krankenhaus' în care ne 
explica faptul că a lucrat într-o mină de 
minereu de nichel în orașul Ufa, la poalele 
munților Urali, că s-a îmbolnăvit și a fost tri- 
mis în Germania în zona sovietică. 

In luna iulie 1949 tata a venit acasă, 
călătorind fără acte de identitate. S-a anga- 
jat la fabrica Ceramica, dar boala l-a răpus, 
la 2 mai 1950. 

Consider că e important ca periodic să 
ne amintim de aceste evenimente tragice 
pentru a evita repetarea lor. 


"Spitalul din Treuenbrietzen, comună din landul 
Brandenburg, Germania. 

MARIAN BOBOC în dialog 
cu MAGDALENA BURGER (FLORI) 


„Numai dacă voi deveni 
fruntașă în productie 
pot să-l văd pe tata” 


Cu serenitate despre drama germanilor 

La 31 octombrie 1944, Comisia Aliată de Control în 
România, adică URSS, cere primului ministru Sănătescu o 
situatie a cetățenilor de origine germană. În ultima zi a anului 
1945, Jandarmeria Hunedoara-Deva primește ordinul de a-i 
reține pe etnicii germani și maghiari de acasă sau de la locurile 
de muncă și de a-i expedia în lagărele de muncă din URSS. 

Așa cum reiese și dintr-un document al Forumului Democrat 
al Germanilor Petroșani, operațiunea de deportare a etnicilor 
germani „a fost susținută de autoritățile române M.A.I., coordo- 
nate de Armata Roșie”. 

În ianuarie 1945 etnicii germani încep să fie retinuti. Printre 
aceștia se află și domnișoara Magdalena Burger. Avea 17 ani și 
o viață frumoasă înainte, cât putea în acele vremuri să fie. Dacă 
nu frumoasă, atunci măcar în libertate. Când a fost ridicată de pe 
stradă de patrula militară, domnișoara Burger locuia în Colonia 
Braia din Lupeni, județul Hunedoara, și era elevă a Gimnaziului 
din Petroșani. 

Pe d-na Magdalena Flori (după numele soțului, care, deși su- 
ferind, a asistat cu răbdare și devoțiune la realizarea acestei con- 
vorbiri) am aflat-o în octombrie 2011 tot în cartierul Braia, unde 
locuiește. O femeie energică, cu expresivitate și concizie în 
exprimare, care a răspuns cu eleganță și solicitudine la toate 
întrebările. 

Intrucât de la vârsta de un an, din 1928, d-na Magdalena 
Flori a locuit în Lupeni, am profitat de această rară șansă pentru 
a afla şi câteva amănunte despre Lupeniul anilor interbelici. 

Și poate că, după lectura acestei convorbiri, vom fi mai 
înțelegători, dacă nu mai umani, cu semenii noștri, iar tinerii ar 
putea învăța pe viu una dintre lectiile amare ale istoriei... 

Marian Boboc s-a născut 

la 4 august 1967 în Petroșani, 
judeţul Hunedoara. 
Muzeograf la „Muzeul 
Mineritului” Petroșani. 

A fost redactor-șef al 
publicaţiilor Abataj, 
Săptămâna Văii Jiului, Orizont 
lupenean, Noroc bun, Ortacul, 
Ziarul Văii Jiului. Membru al 
Uniunii Scriitorilor din România 
(din 2006). 

A publicat ca autor, editor 
sau coautor numeroase 
volume de versuri sau 
volume-documeni. 

A organizat numeroase 
evenimente culturale în 
localități din Valea Jiului. 
2010. Cetăţean de onoare al 
municipiului Petroșani (2010) 
și al județului Hunedoara 
(2020). 


Interviul a fost publicat anterior 
în Ziarul Văii Jiului (octombrie 
2011) și în Marian Boboc, 
Prăvălia cu istorii de pe Jiul de 
Est și Jiul de Vest, vol. II, 
Editura Autograf MJM, 

Craiova, 2013. 


Marian Boboc: Când v-aţi născut? 

Magdalena Burger (Flori): M-am 
născut la 22 decembrie 1927 la Reghin. 

Frați mai aveţi? 

Da, doi fraţi. Eugen este decedat, iar 
celălalt, Elemer, trăiește la Lupeni, are 83 
de ani. 

La Lupeni când aţi ajuns? 

Când am împlinit un an de zile părinții 
mei s-au mutat la Lupeni. De fapt, au reve- 
nit. Mama mea, Rozalia, era lupeneancă, 
iar tata, Francisc, era din Șimleu Silvaniei. 
S-au cunoscut la Lupeni, cum se cunosc 
tinerii... 

Unde locuiați? 

Tot în Braia, în Lupeni. Atunci erau case 
de colonie. 

Unde aţi frecventat școala? 

La Lupeni, școala românească și ultimii 
doi ani de școală germană. Aici, la Școala 
Generală nr. 1, care mai există și azi, lângă 
Biserica Ortodoxă. Şi atunci școala se 
făcea tot 8 ani. Apoi, am început gimnaziul 
la Petroșani. Din păcate nu am reușit să-l 
termin, fiind deportată în URSS în ianuarie 
1945. Ulterior am făcut seralul. 

Tata unde lucra? 

Tata lucra la mina Lupeni, dar de mese- 
rie era pantofar. Nu cizmar, ci pantofar, 
făcuse Școala de meserii. Pe vremea 
aceea foarte mulţi părinții își dădeau copiii 
la această școală, unde chiar învățau o 
meserie, pe care o practicau toată viața. 

Dar care era diferenţa între cizmar și 
pantofar? 

Cizmarul repara, iar pantofarul „croia 
încălțăminte. Noi am avut și mașină de croit. 

Unde era atelierul de pantofărie al 
tatălui dumneavoastră? 

In bucătărie. Se apuca de lucru după ce 
terminam de mâncat. Imi aduc aminte că 
era o perioadă când era criză și la pantofi. 


Magdalena Burger (Flori) 


Cineva îi făcea tatălui meu tălpi de lemn 
pentru pantofi, cu balamale pe ele, ca să se 
îndoaie. lar tatăl meu croia fețele pe ele. 
Erau excepțional de frumoase. 

Dar cine își făcea pantofi la comandă? 

In general oamenii cu dare de mână. 
Soții de maiștri minieri, comercianți. După 
război nu se găsea încălțăminte, iar lumea 
se simțea foarte bine în ele. Era o modă: 
sandale cu talpă de lemn. Dar tata lucra și 
lucruri foarte frumoase: pantofi bărbătești, 
cizmulite... 

Ce meserie presta la mină tatăl 
dumneavoastră? 

Tata a lucrat la mină și la suprafată și apoi 
în subteran, dar nu ca pantofar. Era curelar. 
Singurul angajat curelar era tatăl meu. 

Ținând cont că de la un an, din 1928, 
aţi trăit doar în Lupeni, cu excepția 
deportării, puteți să ne oferiţi amănunte 
despre viaţa de atunci. Cum era viaţa 
unei domnișoare în anii aceia? De exem- 
plu, cum petreceaţi vacantele? 

Am copilărit în Lupeni și bineînțeles am 
amintiri. Noi niciodată nu eram plecaţi în 
vacanță, pentru că nu am avut bunici la 
tară, am avut bunici tot la Lupeni. Fugeam 
la bunici și ne jucam acolo. Bunica stătea 
tot în Braia. Numai că ea stătea într-o 
locuință cu curte, iar noi tot în colonie. 

Pe vremea aceea era ștrand în Lupeni? 

Erau canalișuri. Canalul pe care curgea 
apa curată la fabrică. Acolo ne făceam noi 
ştrandul. Era situat în zona minei. Ulterior a 
fost și ștrand. 

Cinematograf exista? 

Da, exista în centru, la Palatul Cultural, 
care azi e vai de el. Mai exista în Colonia 
Jiu o sală mai mică pentru filme și specta- 
cole. Mai era cinematograf și în Bărbăteni, 
care atunci era comună. 

Vizionati filme? 

Absolut. La toate cinematografele, la 
toate filmele. Filmul era una dintre puţinele 
distracţii pe vremea aceea în Lupeni. Și vă 
mai spun ceva. Ca domnişoară, mai târziu, 
nu aveam voie să merg decât de la ora 4 
(ora 16 - n.n.) la film. Reprezentaţiile erau 
de la ora 4, 6 și 8. Dar noi, copiii, nu aveam 
voie să mergem decât de la 4. Și ca 
domnişoară, tata nu mi-a dat voie să merg 
la spectacole decât de la ora 4. Tata era un 
om sever. Foarte sever. 

In afara filmelor ce mai vizionati la 
Palatul Cultural „Minerul”? 

Erau piese de teatru. Erau echipe de 
amatori, de diletanti, în cadrul sindicatului, 
care prezentau spectacole. Erau piese și 
pentru copii și pentru adulţi. Operă, operetă 
am văzut atunci în copilărie. Foarte multe 
trupe veneau și din afară. Din Petroșani 
venea un teatru. Uneori, pentru decor, 
actorii împrumutau de la noi perne, fată de 
masă etc. 

Ce alte amintiri mai aveţi din 
vacantele interbelice? 

Imi amintesc că într-o vară, când eram 
în clasa a V-a, doamna învăţătoare ne-a 
spus: Măi, copii, e vacanță. Dacă vreţi să 
câștigați un ban, puteţi lucra la spital. 
Tocmai atunci se lucra la spital, care mai 
este și astăzi în Lupeni. M-am dus acasă și 
i-am spus mamei: Mâine mă duc la servi- 
ciu. Mama m-a întrebat: Dar unde te duci la 
serviciu? Eu i-am spus: Mă duc la spital să 
curăț mozaicul. Şi m-am dus. Am curățat 
mozaicul de la spital cu o piatră și apă. A 
doua zi toate degetele erau găurite. 

Am aflat din documente și din presa 
vremii că 1 Mai era în Valea Jiului, în anii 
copilăriei dumneavoastră, o sărbătoare 
foarte importantă. Firesc, din moment 
ce era sărbătoarea muncii, iar Valea era 
un centru industrial foarte puternic. Ce 
amintiri aveţi despre 1 Maiul copilăriei? 

Pentru noi 1 Mai era o sărbătoare foarte 
mare, pentru că atunci mergeam pe jos de 
la Lupeni până la Livezeni, la Câmpia 
Surducului, cu fanfara în faţa. Nu am lipsit, 
domnule, de la niciun 1 Mai. Pe la ora 5 
dimineaţa ne trezeam. Ne îmbrăcam în hai- 
nele de sărbătoare. Atunci toți oamenii 
aveau haine de sărbătoare, pe care nu le 
îmbrăcai decât de câteva ori pe an, la 
manifestare sau la biserică. Și să știți că 
jumătate din Lupeni mergea la Surduc pe 
jos. Era o plăcere... 

Unde vă întâlneaţi înaintea plecării? 

Aici în Braia era un parc foarte frumos. 
Aici ne adunăm cei din Braia. Pe urmă ne 
întâlneam în centru, în fața Palatului 
Cultural, cu cei din partea din jos, care lo- 
cuiau în coloniile de acolo. Ne încolonam și 
așa plecam la Surduc. Manifestarea era 
organizată de către sindicat. La Vulcan ne 
întâlneam cu cei de acolo, care aveau și ei 


fanfara lor. Se atașau și ei. După ce plecam 
din Vulcan, la Aninoasa se atașau coloanei 
noastre muncitorii, nevestele și copiii lor. 
Mergeam cu totii, cu mâncarea după noi. 

Odată ajunși la Surduc, locul întâlni- 
rii muncitorilor din estul și vestul Văii, 
ce se întâmpla acolo? 

Să vedeți dumneavoastră... Unii făceau 
foc, frigeau slănină, alţii cartofi copti, fieca- 
re după posibilități. Se servea și bere la 
butoi. Cântau fanfarele. Până la urmă cân- 
tau și muzică de dans. Mai dansam acolo. 
Și părinții dansau. Era veselie. Ştiţi cum 
era? Ca o chermeză. La Surduc veneau și 
muncitorii din partea cealaltă a Văii, din Pe- 
troșani, Petrila, Lonea. Sindicaliştii țineau 
discursuri. Era ca la București. 

Doar în română se țineau cuvântările? 

Nu. Cei de la sindicat vorbeau în două 
limbi: în română și în maghiară. 

In germană nu vorbeau? 

Nu, că nemti eram mai puțini. 

Existau tensiuni între muncitorii ro- 
mâni și cei maghiari? 

Nu-mi aduc aminte. N-am auzit de așa 
ceva. N-am știut de dușmănie pe vremea 
aceea. Noi am stat în colonie cu maghiari, 
români și țigani. Noi am învățat limba tigă- 
nească de la țigani. 

Dar să revin la 1 Mai. Ulterior ne-au 
adus și dus gratuit cu trenurile la Surduc, 
dar până atunci la toate serbările am fost și 
ne-am întors pe jos. 

Fanfara mai cânta și la întoarcere? 

Da. Dar vă daţi seama că nu oboseam 
deloc după o asemenea zi. 1 Mai era o zi 
pe care o așteptam cu înfrigurare tot anul. 

Dar sărbătorile religioase, Paștele, 
Crăciunul, cum erau în Colonia Braia? 

Crăciunul se sărbătorea cu colinde. A 
doua zi veneau în colonie brundușii ăștia, 
care dansau și cântau. 


Aveaţi brad? 

In fiecare an aveam brad în casă, pen- 
tru că tata și mama s-au străduit să avem. 
Atunci bomboanele nu se cumpărau din 
prăvălie, puțini iși permiteau asta. Noi n-am 
avut așa posibilități, doar un singur salariu 
în casă la cinci persoane. Dar mama se pri- 
cepea să facă biscuiti, tăiați cu forma, și 
ştia să facă bomboane. Noi, copiii, îm- 
păturam în staniol bomboanele și biscuitii 
făcuţi de mama. Dar, vă spun, am avut un 
pom mai ceva ca acum. Imi aduc aminte că 
eram mărișoară, aveam vreo 10 ani. Ştiam 
că nu există îngerul, dar așteptam îngerul 
să vină. Şi să știți că atunci omul simplu se 
străduia întotdeauna să aducă o bucurie de 
sărbători copiilor săi. 

Ce cadouri găseaţi sub pomul de 
Crăciun? 

Tatăl meu, fiind pantofar, ne făcea pan- 
tofi. Eu la 10 ani am avut pantofi de lac. 

De Paști exista obiceiul cu udatul? 

Vai de mine, cum să nu! Așa așteptam 
Paştele să vină și pentru că a doua zi de 
Paști veneau băieții să ne ude. Ce ne mai 
stropeau cu apă... lar a treia zi mergeam 
noi, fetele, la udat. 

Și de Paști, părinţii se străduiau și le 
cumpărau copiilor pantofi sau ghetuțe noi. 

Ce altă sărbătoare mai era im- 
portantă în Lupeni? 

O altă sărbătoare mare era Rusaliile. 
Noi să știți că mergeam, copiii fiind, la 
biserică. Eu sunt de religie evanghelică. 

După ce am conturat câte ceva din 
portretul vieţii cotidiene în Lupeniul 
interbelic ajungem în anul 1945, anul 
deportării dumneavoastră. În ianuarie 
1945 aveaţi 17 ani împliniţi... Eraţi 
elevă... 

Da, eram la Gimnaziul din Petroșani, în 
anul III, cred. 

Făceaţi naveta Lupeni - Petroșani... 

Da, cu trenul. Aveam un tren dimineaţa 
din Lupeni și alt tren la amiază din Pe- 
troșani. La gimnaziu se învăţa în trei limbi: 
română, maghiară și germană. 

Nu știați că veti fi deportată... 

Nu știam. Era un secret. Totuși, înainte 
de a ne ridica i-am auzit pe părinţi că discu- 
tau, iar părinții au auzit vorbindu-se la mină 
că minoritățile maghiară și germană vor fi 
ridicate. Pe tata l-a reținut primul, iar pe 
mine a doua zi m-au ridicat. Dacă nu mă 
înșel, era o zi de marti, 15 ianuarie, când l-au 
ridicat pe tata'. Pe mine pe 16 ianuarie. 

Și mama a fost ridicată? 

Pe mama nu au ridicat-o, pentru că am 
avut doi fraţi mai mici. 

De unde v-au ridicat? De acasă? 

Nu, de pe stradă din Lupeni. Erau trei: 
un soldat român, un soldat sovietic și 
unul de la poliție. Ne-au întrebat unde 
stăm și ne-au spus să mergem acasă să 
ne luăm ceva bagaje, că ne ridică, să 
mergem la Petroșani, unde era centrul de 
deportare al Văii Jiului. La Lupeni ne-au 
dus la o școală catolică, ce acum nu mai 
există, e linie ferată în locul ei. Aici ne-am 
întâlnit cu ceilalţi, care fuseseră ridicaţi 
din Lupeni. 

Era o sală foarte mare la școala ca- 
tolică, iar lumea venea și protesta, „să nu 
ne duceti copiii noștri”, pentru că în trans- 
portul acesta era foarte mult tineret. 

Ne-au dus cu vagonul la Petroșani, la 
un liceu mare. Am stat o noapte acolo, 
noaptea de 16 spre 17 ianuarie. A doua zi 
dimineața, nu mai rețin ora, s-a făcut înco- 
lonarea, pe bază de tabel am fost strigați. 
Acolo m-am întâlnit cu tatăl meu. Tatăl 
meu, când m-a văzut, aproape că a leșinat. 
Ne-au îmbarcat în gara Petroșani în tren și 
ne-au dus la Deva. 

Cam câţi oameni au fost ridicaţi din 
Lupeni? 

Câteva sute de oameni. Au fost ridicați 
mai mulți. Dar și atunci era o smecherie: 
puteai să plătești cu bani ca să te lase 
acasă. Sau puteai să te ascunzi. Nouă ne- 
a spus comisarul care ne-a luat de pe stra- 
dă și care a fost un om puţin mai sufletist: 
Măi, copiii, dacă voi aţi fi știut dinainte, ați fi 
putut să vă ascundeți, acum nu am ce să 
vă fac. Dar multă lume a scăpat cu șme- 
cherie, cu bani. Să știți că și atunci cu bani 
puteai rezolva orice. 

Revenim la gara Petroșani, la mo- 
mentul îmbarcării. Care era atmosfera? 

Era atâta lume în gară, foarte revoltată. 
Oamenii strigau furioși: Nu-i duceți pe copiii 
noștri! Nu-i duceţi! Dar cine să-i bage în 
seamă... Era armată, iar pe noi ne-au urcat 
în bou-vagon și ne-au zăvorât. Bou-vago- 
nul ăsta nu avea aerisire, nu aveai unde să- 
ti faci necesitățile. Pe urmă bărbaţii, nu știu 
de unde au procurat-o, au montat o sobă. 
Au tăiat geamurile, că nu aveam, pentru 
aerisire, şi au făcut gaură pentru necesități. 
Bărbaţii cred că se pregătiseră, deoarece 
unul avea o toporișcă, altul un joagăr... 

Aţi ajuns la Simeria... 

Ne-am oprit în Simeria, ne-am oprit în 
Deva. Mereu se atașau alte vagoane. Erau 
sute de vagoane, cred. Și ne-au dus foarte 
repede. Ca o paranteză vă spun că la în- 
toarcere eram mai mult pe linie moartă... 

Cât a durat călătoria deportării? 

Cred că în 10 zile am ajuns acolo. După 
mari insistente ne-au dat voie, nu-mi mai 
aduc aminte unde eram, să coborâm să ne 
luăm apă. 

Cum dormeaţi? 

Cucăind, în fund. V-am spus că vagonul 
unde ne băgaseră era un vagon gol, nu era 
nimic în el. 


Stăteaţi amestecați, bărbaţi cu femei? 

Da. Eram vreo 40 în bou-vagonul nos- 
tru. La Râmnicu Sărat a trebuit să trecem în 
vagoanele lor, rusești, deoarece ecarta- 
mentul căii ferate rusești era mai lat decât 
al nostru. Deja pe drum, de la Simeria până 
la Râmnicu Sărat, au murit oameni. N-aș 
putea spune câți. Când am ajuns în Rusia 
aveam deja păduchi... Dar în Rusia am 
întâlnit și ploșniţe și alte goange. 

Care a fost punctul terminus al 
călătoriei cu trenul? 

Odesa. Acolo am fost descărcați din 
vagoane, urcați în camioane și duși în dife- 
rite direcții în Rusia. 

In camionul unde aţi fost dumnea- 
voastră au mai fost și alți oameni din 
Lupeni? 

Cred că da. Nu-mi mai aduc aminte. 

Unde v-au dus cu camioanele? 

Ne-au coborât în judetul Donbas, locali- 
tatea Dzerjinsk, care era o regiune minieră. 
Ne-au dus la niște locuințe. Acestea erau 
înconjurate de sârmă ghimpată și formau, 
practic, lagărul. Femeile — separat, bărbații 
— separat. 

Era luna ianuarie, în plină iarnă... 

Era frig, cel puţin 40 de grade cu minus. 
Noi am avut o îmbrăcăminte foarte necăjită. 
La noi nu este iarnă așa mare. Când am 
plecat din Lupeni, mama s-a gândit și m-a 
îmbrăcat într-un costum bărbătesc, al 
fraților mei, și așa am ajuns la Dzerjinsk. 

Cum arăta noul dumneavoastră 
„domiciliu”? 

In cameră nu era nimic, în afară de pri- 
ciuri. Era frig. Cine a avut a pus pe priciuri 
pături. Fiind lucrate din lemn crud, priciurile 
erau ude. 

Unde ati fost repartizată la muncă? 

Primele zile am făcut acomodarea. Am 
curățit zăpada în lagăr cu lopețile. Dar vă 


dați seama cum eram noi îmbrăcate, iar 
zăpada, eu fiind mai mică, îmi ajungea pâ- 
nă la bărbie. Ridicam zăpada, dar bătea 
câte un vânt că nu mai aveam ce să de- 
pozităm, că ne lua vântul zăpada... 

Care era regimul alimentar în lagăr? 

Când am curățit zăpada ne dădea de 
trei ori pe zi să mâncăm. Dimineaţa, 
ceai, pâine și marmeladă. Dar ceaiul era 
fără zahăr. 

Prin împrejurimile lagărului umblați 
singuri? 

Nu, doar încolonați. Din prima zi și până 
când am plecat tot încolonați am umblat. 

După ce s-a încheiat acomodarea la 
curăţitul zăpezii la ce munci aţi fost 
repartizată? 

Acomodarea, la zăpadă, a durat vreo 
10 zile. După aceste zile ne-au încolonat și 
ne-au dus la vreo 2 km, unde erau și niște 
blocuri. Acolo a trebuit să curățim, să în- 
lăturăm efectele bombardamentelor. Totul 
era în paragină, arătând, într-adevăr, ca 
după bombardament. Am mai găsit chiar și 
morți. Locul trebuia curăţat, deoarece acolo 
se făceau alte blocuri. Noi curățam zona și 
apoi lucram și la construcţii. Noi am fost, 
cum se spune, constructorii. 

Toţi cei din lagăr lucraţi în construcții? 

Da, la început toti lucram la înlăturarea 
urmărilor războiului. Mai târziu, unii au fost 
repartizați la mină. 

Dumneavoastră ati lucrat la mină? 

Nu am lucrat în subteran, doar în curtea 
minei. Și acolo a trebuit să pregătim atelie- 
re pentru mine. Minele erau dezastruoase, 
erau foarte grele. Dzerjinsk era o zonă 
minieră foarte mare, cred că avea 100 km. 

Cum arăta o zi din viața deportatei 
Magdalena Burger, când lucraţi la su- 
prafața minei? 

Ne trezeam dimineaţă la 5. Mergeam 

repede la ceai și la pâine, că altceva nu ne 
dădeau dimineața. Ne încolonam și la 7 
eram la locurile de muncă, ce erau la 2-3 
km distanță față de lagăr. 

Eraţi păzite? 

Absolut păzite! Erau soldaţi sovietici cu 
arma. 

Cum se comportau soldații sovietici 
cu deportații germani? 

La început au fost foarte răi. Nu atât sol- 
daţii, cât femeile care ne supravegheau. 
Erau foarte rele, dușmănoase. De exem- 
plu, o supraveghetoare avea doi copii mici 
și a vrut să mă ia la ea acasă, să-i îngrijesc 
și să-i învăţ limba germană. Colegele m-au 
descurajat, zicându-mi să nu mă duc, că 
dacă are un bărbat nu știu cum și-și bate 
joc de mine. Și nu m-am dus. Și pentru că 
am refuzat-o, mă privea cu ochi răi. 

Aţi spus că și tatăl dumneavoastră 
fusese deportat. Nu l-aţi întâlnit cât ati 
stat acolo? 4 

Asta e poveste... Intr-o zi i-am cerut 
voie supraveghetoarei să-mi dea voie să 
merg la lagărul bărbaților, ca să-l văd pe 
tata. Supraveghetoarea mi-a spus că 
numai dacă voi deveni fruntașă în producţie 
pot să-l văd pe tata. Dar eu eram atât de 
slăbită că nu mai puteam să ridic targa. 
Supraveghetoarea mi-a zis că dacă nu pot 
ridica targa, nu am cum dovedi că sunt 
fruntașă în producție și atunci să frământ 
materialul de construcţie cu picioarele. Şi 
am frământat. Am frământat, domne, de mi 
se făcuse rană. 

Până la urmă aţi fost fruntașă în 
producţie? 

Am fost. Am devenit fruntașă în pro- 
ductie, domnule. N-am avut încotro. M-am 
forțat, deși eram bolnavă. Şi alte fete au 
făcut efortul ăsta. Trebuia să lucrezi și pes- 

te program, ca să devii fruntașă în muncă. 
Noi aveam normă acolo. 

Și când v-aţi dus la tatăl dumneavoastră? 

Tatăl meu nu m-a recunoscut. 

De ce? Atâta erati de schimbată? 

Da, și slăbisem mult. Dar nu din această 
cauză. Cineva îi spusese că eu am murit. 
Și atunci tatăl meu a avut o cădere de 
nervi. Când l-am întâlnit, tata era bolnav. 
Când m-a văzut a spus că nu sunt eu, că 
eu am murit. Până la urmă a înțeles. Insă 
tatăl meu a fost foarte bolnav. 

Asistenţă medicală exista în lagăr? 

Exista un singur doctor care trebuia să 
acopere o suprafață foarte mare. Eu, de 
exemplu, am avut de două-trei ori conges- 
tie pulmonară, dar nu a venit doctorul. Dar 
între noi, deportații, exista o soră, care cu- 
noștea noțiuni de medicină, și ea ne trata. 

La un moment dat aţi fost grav bol- 
navă... V-a internat undeva? 

Da, la infirmerie la Dzerjinsk. 

Și, văzându-vă foarte bolnavă, s-au 
gândit să vă trimită acasă? 

Da, dar nu numai pe mine, ci și pe alţii. 
Foarte multă lume s-a îmbolnăvit în URSS 
şi nu mai era aptă de muncă. Şi rușii nu mai 
aveau niciun câștig să ne țină acolo, le 
mâncam mâncarea degeaba. 

Cum a fost repatrierea? 

S-au făcut tabele. Ne-au dus în gară tot 
cu camionul, la Dzerjinsk. 

Aţi spus că și tatăl dumneavoastră 
era bolnav. Şi pe el l-au repatriat? 

Da, am venit cu același tren înapoi în 
România. Am cerut voie să fim în același 
vagon. Au fost înțelegători și am fost în 
același vagon. 

Cât timp a durat călătoria? 

Am făcut mult mai mult decât la venire. 
Cred că vreo 20 de zile a durat drumul 


înapoi. Eram mereu pe linie moartă. Am 
venit pe la Tisa”, nu pe la Râmnicu Sărat. 
Acolo, în primul rând, ne-au deparazitat, că 
toată lumea avea păduchi. Eu pot să vă 
spun că în cap n-am avut păduchi, că 
mama mea s-a îngrijit să-mi pună un 
piaptăn și petrol. Dar în haine, totuși, am 
avut. Cum ne atingeam în vagoane unul de 
celălalt, luam păduchi. Deci, am fost depa- 
razitați. Crucea Roșie ne-a așteptat cu 
mâncare. De acolo, cu alt tren, am plecat 
acasă, dar tot așa, mai mult pe linie moartă. 

Aţi ajuns în cele din urmă în Lupeni. 

Da, prin Simeria. Oamenii coborau pe 
traseu, în Petroșani, Aninoasa, Vulcan. Din 
Lupeni eram mai multe persoane. Dar 
acum nu mai suntem decât două: eu și tanti 
Uziel. 

In gara Lupeni ne-a așteptat foarte 
multă lume, deoarece se știa că venim. A 
fost emotionant: lacrimi și multe, multe pu- 
pături. 

Și cum au fost primele zile în libertate? 

După revenire am stat în spital vreo 
două luni. Eram atât de slăbită încât nu 
aveau cum să-mi facă injectii, de aceea mi- 
au dat pastile. 

Și tatăl dumneavoastră a fost internat? 

Tatăl meu a stat mult mai mult internat. 

De la vestea mincinoasă pe care a 
auzit-o în lagărul din URSS, cum că aţi 
murit, tatăl dumneavoastră s-a îmbolnă- 
vit grav... 

Da. A fost mai mereu internat. Şi-a mai 
revenit cât de cât, dar nu mai era ca înainte 
de plecarea în lagăr. Era alt om și în familie. 
S-a schimbat foarte mult, era un om pier- 
dut. După întoarcerea din lagăr parcă era 
un om pierdut. Se angajase la mină... 

Dumneavoastră v-aţi angajat? 

Eu mi-am căutat loc de muncă, dar nu 


mi s-a oferit deloc. Am fost foarte tare 
marginalizată din cauză că am fost de- 
portată. Parcă noi ne-am fi dus voluntari, 
așa se comportau cu noi. Abia prin '47, prin 
intervenția unor oameni mai cumsecade, 
am reușit să mă angajez la Filatură, la 
„Vâscoza”. 

Ce meserie prestati? 

Muncitoare la depănat, la sortare. Dar 
mi s-a spus la angajare să nu am pretentie. 
Am spus că nu o să am. M-au întrebat: Și 
dacă te punem la toaletă? Am răspuns: Și 
acolo se lucrează. Nu mi-a fost rușine de 
muncă. Am acceptat orice muncă pentru că 
eram cinci în familie și trebuia să muncesc. 

Câţi ani ați muncit la „Vâscoza”? 

Am lucrat 10 ani. Intre timp am făcut o 
şcoală de calificare. Apoi, după câţiva ani, 
am avut un loc bun de muncă, deoarece 
aveam un scris foarte caligrafic am lucrat la 
birou. 

Și după cei 10 ani de serviciu la 
„Vâscoza” unde aţi lucrat? 

M-am transferat la Cooperativa Mește- 
șugărească din Lupeni. După aceea, m-am 
transferat la mina Lupeni, unde mi-am în- 
cheiat și activitatea. 


'15 ianuarie 1945 a fost într-o zi de luni. 

* Localitate în apropiere de Sighetu Marmatiei, 
jud. Maramureș. 

* Ileana Grünwald (Uziel). Un interviu realizat 
cu aceasta în octombrie 2011 a fost publicat în 
Ziarul Văii Jiului (octombrie 2011) și în Marian 
Boboc, Prăvălia cu istorii de pe Jiul de Est și Jiul 
de Vest, vol. II, Editura Autograf MJM, Craiova, 
2013, și va fi republicat în numărul 114 al revistei 
Memoria - revista gândirii arestate. 

ILIE POPA 


E A 


Făuritori ai Marii Uniri, martiri în 
închisorile comuniste (III) 


AUREL VLAD 
(25.01.1875, Turdaș, județul Hunedoara 
- 2.07.1953, închisoarea Sighet) 


Avocatul Aurel Vlad a fost unul dintre 
liderii proeminenţi ai Transilvaniei care a 
militat pentru Marea Unire de la 1 De- 
cembrie 1918, fiind și printre primii care au 
luat cuvântul în fata „Marii Adunări” de la 
Alba lulia. 

S-a născut la 25 ianuarie 1875 în satul 
Turdaș de lângă Orăștie, județul Hunedoa- 
ra. Doctor în drept, promotor al Unirii din 
1918, membru în Consiliul Dirigent, mem- 
bru al Partidului Naţional Român și apoi 
fondator și fruntaș al Partidului Naţional 
Țărănesc. Prin mama sa era nepot al lui 
Gheorghe Barițiu. 

Urmează școala primară și apoi Liceul 
Reformat maghiar „Kun” din Orăștie!, ob- 
tinând în toti anii de studiu cele mai bune 
rezultate. Avea înclinaţie spre matematici și 
limba latină. Printre dascălii săi s-a numărat 
și Elie Cristea, viitorul Patriarh al României 
întregite. Continuă să studieze dreptul la 
Budapesta după care profesează ca avocat 
în Deva și Orăștie. Spre sfârșitul anului 
1901, Aurel Vlad ia iniţiativa organizării la 
Orăștie a unei grupări în favoarea activis- 
mului politic și scoate ziarul Libertatea. A 

Aurel Vlad 


fost al doilea director al Băncii „Ardeleana”, 
director și proprietar al ziarului Solia 
Dreptăţii din Orăștie. In 1903 participă la 
alegerile parlamentare în cercul electoral 
Dobra și devine deputat în Parlamentul de 
la Budapesta, ca urmare a victoriei asupra 
candidatului oficial al guvernului.” 

Aurel Vlad a jucat un rol deosebit în 
evenimentele din toamna anului 1918, fiind 
ales președinte al Consiliului Naţional 
Român din Orăștie. In urma Marii Adunări 


Naţionale de la Alba lulia din 1 Decembrie 
1918 este ales membru în Consiliul Dirigent 
și îi este repartizat resortul Finanţelor. 

A făcut parte din Comitetul Executiv al 
PNȚ, apoi vicepreședinte al Delegatiei Per- 
manente, alături de Alexandru Vaida Voe- 
vod, Nicolae Lupu, Nicolae Costescu și 
Pantelimon Halippa. S-a aflat în fruntea Li- 
gii Antirevizioniste Române. 

A avut o ascensiune politică fulminantă. 
Astfel, la 9 decembrie 1919 este numit se- 
cretar de stat în Ministerul Finanţelor, apoi 
ministru ad-interim al Industriei și Comer- 
tului în guvernul lui Vaida Voevod. Ocupă 
funcția de ministru al Cultelor și Artelor 
între 10 noiembrie 1928 - 14 decembrie 
1929, iar între 14 decembrie 1929 și 7 iunie 
1930 pe cea de ministru al Industriei și 
Comertului în guvernul luliu Maniu. 

Și pe plan local a rămas la fel de activ, 
fiind ales președinte al organizaţiei PNȚ în 
județul Hunedoara sau președinte al Ca- 
merei Agricole și Comerţului din Hune- 
doara. Totodată făcea parte din Sinoadele 
și Congresele Bisericii Ortodoxe și era pre- 
şedinte al Consiliului Administrativ al Băncii 
„Ardeleana”. 

In 1935 a părăsit PNȚ și l-a urmat pe 
Vaida Voevod în nou-înființatul partid Fron- 
tul Românesc, fiind șef al organizaţiilor ju- 
detene Hunedoara și Severin. 

După ce Partidul Comunist ia întreaga 
putere în România el refuză să colaboreze 
cu regimul comunist antinaţional, chiar da- 
că nu se afla printre liderii mișcării anti- 
comuniste. In 14 ianuarie 1950, Securitatea 
emite decretul nr. 6 de înființare a unităților 
de muncă fără judecată“ și în noaptea de 
5/6 mai 1950 este arestat de Securitatea 
din Sibiu, fiind declarat „dușman al poporu- 
lui”. La 7 mai este încarcerat pentru 2 ani, 
fără forme legale, în una dintre cele mai 


groaznice închisori politice, închisoarea 
Sighet. Avea vârsta de 75 ani. Aici este 
supus de către gardieni unor bătăi și 
umilințe greu de imaginat și, deși murise 
deja în penitenciar la 2 iulie 1953, fiind 
înhumat în „Cimitirul Săracilor” din Sighet, 
conform Deciziei MAI nr. 559 /6.08.1953, 
pedeapsa îi fusese majorată administrativ 
cu încă 60 de luni. 

Comunitatea locală a cinstit memoria lui 
Aurel Vlad, fiind declarat, post-mortem, Ce- 
tățean de Onoare al orașului Orăștie, iar o 
școală generală din acest oraș îi poartă 
numele. Dar ce poate fi imposibil de în- 
teles, la nivel naţional, pentru o parte dintre 
români, el rămâne juridic, tot „dușman al 
poporului”. 


ZENOVIE PÂCLIȘANU 
(1.05.1886, Straja, județul Alba - 
31.10.1957, MAI) 


Zenovie Pâclișanu, teolog greco-catolic 
și istoric, s-a născut la 1 mai 1886 în comu- 
na Straja, județul Alba din Transilvania 
(atunci parte a Imperiului Austro-Ungar). 

După ce absolvă cursurile ciclului pri- 
mar, gimnazial și liceal, face studii teologice 
la Blaj și Viena și activează ca profesor la 
Seminarul Teologic din Blaj între anii 1911- 
1920, apoi profesor la Academia Teologică 
și director al Bibliotecii Centrale din Blaj. 

A fost membru al Comisiei de încheiere 
a Concordatului cu Vaticanul, și unul dintre 
secretarii Comitetului Executiv al Consiliului 
Naţional Român din Blaj înființat la 
4.11.1918. Fiind secretar al Marii Adunări 
Naţionale de la 1 decembrie 1918, în ședin- 
ta din noaptea precedentă Unirii, el a 
transmis adeziunea Blajului la unirea ne- 
condiționată cu Regatul României.* 

i E. tal 
Zenovie Pâclișanu 


În 1919 a fost ales membru corespon- 
dent al Academiei Române și a îndeplinit 
alte funcții publice. Astfel, a fost director al 
Arhivelor Statului din Cluj (1920-1922), 
consilier în Ministerul Afacerilor Externe 
pentru problemele Ardealului, director 
general în cadrul Ministerului Instrucțiunii 
și Cultelor și în cel al Afacerilor Străine 
(1922-1948). Intre anii 1946-1947 a fost 
membru în delegaţia română la Conferința 
de Pace de la Paris. 

Ca lerarh al Bisericii Greco-Catolice a 
fost mai întâi vicar general, apoi vicar 
general mitropolitan pentru credincioșii 
uniți din Vechiul Regat. 

Fiind învinuit că oficia slujbe clandesti- 
ne în rit greco-catolic, Zenovie Pâclișanu 
este arestat la 6 decembrie 19497 și încar- 
cerat la închisoarea Jilava. La 6 iulie 1950 

este transferat la închisoarea Sighet cu 
mențiunea „a se Încarcera împreună cu 
preoții”. Părintele Alexandru Raţiu îl des- 
cria în memoriile sale drept „jovial, opti- 
mist, sănătos și foarte erudit”. 

Intr-un referat din 6 martie 1952, loco- 
tenentul de securitate Gheorghe Enoiu 
propune „să fie adus la D.G.S.S., să fie 
cercetat și apoi să i se întocmească 
acte de trimitere în Justiţie”. La 14 aprilie 
1952, locotenentul Gheorghe Enoiu 
finalizează cercetările și propune trimite- 
rea lui în justiţie pentru „favorizare de 
infractor şi omisiune de denunt”. 
Tribunalului Militar Teritorial București, 
prin Sentința nr. 142 din 22 octombrie 
1952, îl condamnă pentru delictul de 
„uneltire contra ordinei sociale”, la 6 ani 
închisoare corecțională, 5 ani degradare 
civică, 200 lei amendă, confiscarea averii 
personale și 200 lei cheltuieli de judecată. 
Este eliberat în 1953. 

In 12 iunie 1956, conducerea 
Direcţiei a Ill-a a aprobat deschiderea 
dosarului de urmărire individuală nr. 626, 
Zenovie Pâclișanu fiind suspectat de 
„legături cu străinătatea” și în 18 aprilie 
1957 este din nou arestat, anchetat, 
judecat și condamnat de Tribunalul 
Militar al Regiunii a Il-a București, prin 
Sentința nr. 215 din 24 octombrie 1957, 
la 12 ani temniţă grea, 6 ani degradare 
civică pentru „crima de înaltă trădare” și 
la 8 ani închisoare corecțională, 5 ani 
interdicţie corecțională pentru „uneltire 
contra ordinei sociale”. 

In 26 octombrie 1957 a înaintat 
recursul, dar a decedat cinci zile mai târ- 
ziu, la 31 octombrie 1957, în arestul 
Ministerului de Interne, iar recursul a fost 
respins la 15 săptămâni după moartea sa. 
Avea 71 de ani. 


ION FLUERAȘ 
(2.11.1882, Chereluș, județul Arad - 
7.06.1953, închisoarea Gherla) 


lon Flueraș, născut în comuna Che- 
reluș, judeţul Arad într-o familie de țărani cu 
pământ puțin, ca fiu al lui Moise și al Mariei, 
a fost un socialist român, de meserie rotar.’ 

Fiind un copil cu o deosebită inteligență, 
a învățat să scrie și să citească de la tatăl 
său, așa după cum singur precizează într-o 
scurtă biografie”, dar școala primară de 
patru ani a urmat-o la școala confesională 
română unită din comuna sa natală." 
Făcând parte dintr-o familie fără mijloace 
materiale, nu a putut să-și continue studiile 
la o școală secundară, părinții dându-l la un 
meșter din Pâncota, ca ucenic, să învețe 
meseria de rotar. Termină ucenicia și 
absolvă examenul de calfă în 1901, fapt 
care îi dă dreptul să se angajeze ca lucrător 
calificat. Se angajează imediat la un atelier 
de rotărie - caroserie din piata „Boul Roșu” 
din Arad, unde staţionau poștalioane ce 
soseau sau plecau la Deva, Timișoara, 
Brad, Seghedin și altele. 

Tot în 1901 ia contact și se înscrie în 
Partidul Social Democrat (PSD) pe care 
nu-l va părăsi până la moarte. In scurt timp, 
devine unul dintre principalii militanti ai 
PSD din Arad și colaborează la ziarele 
muncitorești locale, inclusiv la ziarul Ade- 
vărul de la Budapesta, care era organul 
Secţiei Române a PSD din Ungaria (PSDU). 

In 1905 candidează din partea PSD, 
Secţia Română, la alegerile pentru parla- 
mentul de la Budapesta, în circumscripţia 
electorală Chișinău, dar fără succes. 

In 1906 este ales în Comitetul Central al 
PSDU - Secţia Română, resortul „propa- 
gandă și presă”, devenind redactorul res- 
ponsabil al ziarului Adevărul din 1911 până 


lon Flueraș 


în 1914, când ziarul este suspendat de ofi- 
cialități. In aceste condiţii, în 1907, el rămâ- 
ne la Budapesta. 

In Primul Război Mondial este mobilizat 
la muncă într-o fabrică de avioane de pe 
insula Csepel și, în vara anului 1918, se 
afla demobilizat și implicat în activitatea po- 
litică tot la Budapesta unde, împreună cu 
losif Jumanca acţiona pentru reeditarea 
ziarului Adevărul, care a și apărut din nou 
la 1 octombrie 1918, într-o serie nouă în 
care pleda pentru cauza socială și natio- 
nală a românilor transilvăneni. 

La începutul lunii octombrie 1918, lon 
Flueraș și losif Jumanca primesc din partea 
PSDU - Secţia Română, sarcina de a-i contac- 
ta pe reprezentanţii Partidului Naţional 
Român pentru a le propune constituirea 
unui comandament unic în vedea orga- 
nizării luptei pentru Unirea cu România a 
teritoriilor românești din Ungaria. Vine la 
Alba lulia și se constituie Consiliul Naţional 
Român Central (CNRC) format din 12 

membri, câte 6 reprezentanţi din partea 
fiecărui partid, lon Flueraș fiind primul în 
lista celor șase social-democrati. In CNRC 
a avut o participare foarte activă, atât în 
dezbaterile din ședințe, cât și la tratativele 
cu delegația ungară din 13-14 noiembrie 
1918. A fost unul dintre cei care au contri- 
buit la definitivarea Rezoluţiei Marii Adunări 
Naţionale din 1 Decembrie 1918 și a fost 
ales vicepreședinte al acesteia. Apoi este 
ales în Consiliul Dirigent al Transilvaniei și 
Banatului, ca Şef al Resortului Ocrotirii 
Sociale și Igienă (1918-1920). Chiar în ziua 
de 1 decembrie 1918, tot la Alba lulia, este 
ales secretar general al PSD, fiind redactor 
responsabil al gazetei Tribuna socialistă din 
Cluj, între 1921-1926. 

Impreună cu losif Jumanca a făcut 
parte din delegația României la Conferinta 
de pace de la Paris din 1920, unde și-a 
exprimat adeziunea deplină a socialiștilor la 
unirea Transilvaniei cu România. 

S-a stabilit la București în 1922, fiind 
salariat al Ministerului Muncii, resortul 
Ocrotiri Sociale, până la dictatura regală 
din 1938. In perioada cât a activat la Minis- 
terul Muncii s-a preocupat intens de consti- 
tuirea Caselor Cercuale, instituții create în 
vederea slujirii intereselor muncitorilor sub 
toate aspectele: plasare în muncă, îndruma- 
re profesională și în primul rând sănătate. 

In 1924 a participat la Conferinţa Inter- 
națională a Muncii de la Geneva, apoi la 
cea de la Londra, unde a prezentat adeziu- 
nea Federaţiei Social Democrate Române 
la Internationala Socialistă a Muncii. 

Pleacă la Moscova în august 1929 ca 
membru din delegaţia socialiștilor români, 
reprezentând Partidul Socialist din Transil- 
vania și Banat, pentru a participa la lucrările 
celui de al II-lea Congres al Internaționalei 
a lll-a şi a discuta problema afilierii la 

aceasta a viitorului preconizat Partid 
Comunist din România. Nefiind admis la 
lucrările Congresului, deoarece a fost acu- 
zat de Buharin că „i-a parte la guvernare” 
ca membru al Consiliului Dirigent al 
Transilvaniei, și că „arată motive cu totul 
scandaloase pentru modul său de purtare”, 
este dat afară din sală și se întoarce în țară. 
Tot atunci s-a decis la Moscova ca la 
întoarcerea delegaţiei în tară, Grigorovici, 
Jumanca, Flueraș și consorții să fie excluși 
din partid.” 

Intre 1927 și 1932, a participat activ la 
viața politică a ţării, candidând și fiind ales 
deputat în trei rânduri. La alegerile parla- 
mentare din 12.12.1928, s-a format un car- 
tel electoral format din PNT, PSD și Partidul 
German, având o listă comună. Au obținut 
77,76% din voturi, PSD-ului revenindu-i 
nouă mandate, unul dintre acestea fiind al 
lui lon Flueraș, pe lista Văii Jiului. La alege- 
rile parlamentare din 1.06.1931, PSD-ul a 
avut listă proprie și a obținut 6 locuri de par- 
lamentar, unul dintre acestea fiind al lui lon 
Flueraș, pe lista județului Sălaj. De aseme- 
nea, în alegerile parlamentare din 1932, 
PSD-ul participă din nou singur și obține 7 
locuri de deputat în parlament, între care a 
fost și lon Flueraș. In toate aceste legisla- 
turi este un ferm apărător al celor săraci, 
îndeosebi al țărănimii. 

In timpul celui de-al Doilea Război 
Mondial locuiește și lucrează în București 
împreună cu soţia sa lleana. Aveau un ate- 
lier de tâmplărie în preajma cartierului 
Izvor. Acolo se întâlneau cei din organizația 
„Tinerimea Liberă” a lui Mircea Stefanovici, 
o asociaţie legală de tineri studenţi la Poli- 
tehnică cu orientare de stânga, care militau 
în special pentru dreptul la libertatea presei. 
In 1945 membrii acestei asociaţii sunt ares- 
taţi, odată cu ei fiind ridicat și lon Flueraș, 


care nu aparținea asociaţiei, dar era acuzat 
că i-a susținut și găzduit și, chiar ca ar fi 
răspândit manifeste interzise cu caracter 
democrat. După trei luni de anchete și 
detenție la Jilava, Flueraș a fost eliberat." 

După 23 august 1944 participă la reor- 
ganizarea PSD, alături de Titel Petrescu, 
Ștefan Voitec și altii, dar nu acceptă colabo- 
rarea cu PCR, militând hotărât pentru 
păstrarea identităţii PSD. Deși Petru Groza 
îi oferise postul de Ministru al Muncii în 
Guvernul de la 6 martie 1945, lon Flueraș îi 
răspunde astfel: „Nu pot colabora niciodată 
cu un guvern supus de ocupaţia sovietică. 
Nu pot schimba o dictatură cu o altă 
dictatură. lartă-mă."* 

Deoarece la Congresul PSD din 10 mar- 
tie 1946 s-a hotărât ca la alegerile parla- 
mentare de la 19.11.1946, PSD și PCR să 
aibă o listă comună de candidaţi, s-a consti- 
tuit un PSD independent condus de Titel 
Petrescu, la care a aderat și lon Flueraș, și 
unde a mai activat până când a fost arestat. 

A fost arestat din nou în iunie 1948, 
anchetat, judecat și condamnat la 15 ani de 
temniță grea pentru „crima de înaltă tră- 
dare”. In perioada anilor de detenţie a fost 
purtat din închisoare în închisoare, înfome- 
tat, bătut, supus sălbaticului proces de ree- 
ducare. Izolat, presat să se desolidarizeze 
de „trădătorul” Titel Petrescu, în final, este 
transferat la închisoarea Gherla unde a fost 
omorât în 1953 de către deținuții torționari 
Constantin Juberian și Ștefan Rek, primul 
fiind condamnat la moarte și executat în 
1954, iar al doilea, condamnat la 12 ani de 
închisoare.'* Dar Sorin Radu în studiul său 
la nota 126, contrazice această afirmaţie.” 

Se poate spune că lon Flueraș a fost un 
martir al muncitorimii române și o mare perso- 
nalitate ridicată din rândul celor nevoiași pen- 
tru interesele cărora a luptat până la moarte.“ 


IOSIF JUMANCA 
(23.12.1893, Folea, judetul Timiș - 
26.06.1949, închisoarea Jilava) 


losif Jumanca, născut în satul Folea, 
judetul Timiș din Banat, a fost o personali- 
tate proeminentă a social-democraţiei româ- 
nești, martir în timpul regimului comunist. 


Iosif Jumanca 


În 1903 a fost membru fondator al filialei 
române a Partidului Social-Democrat din 
Ungaria (PSDU) care mai târziu a devenit 
Partidul Social Democrat din Transilvania și 
Banat. Fiind un jurnalist profesionist, viziu- 
nea sa politică a constat atât într-un puter- 
nic patriotism în numele românilor din 
Austria-Ungaria, cât și într-un angajament 
față de democraţia socială.” 

EI a fost ales la conducerea partidului la 
trei congrese succesive: la Sibiu, în decem- 
brie 1906; la Budapesta, în decembrie 1910 
şi la Arad, în octombrie 1913.” Deși a privit 
mișcarea socialistă mai ales în termenii lup- 

tei de clasă și nu a luptei dintre naționalități, 
Jumanca a militat pentru crearea unor 
structuri românești separate deoarece cre- 
dea că mulți muncitori români din Tran- 
silvania și Ungaria ezită să se alăture 
mișcărilor politice și economice conduse de 
maghiari, pentru că se temeau că vor fi 
maghiarizați. El a văzut secţiile de partide și 
sindicate conduse de români ca o modalita- 
te de a educa românii cu privire la propria 
lor limbă și istorie, protejându-i în același 
timp de maghiarizare.” 

La sfârșitul Primului Război Mondial, în 
30 octombrie 1918 a fost creat la Buda- 
pesta un Consiliului Naţional Român cu 
scopul de a pregăti unirea Transilvaniei cu 
România. Acest organism a avut șase 
reprezentanţi ai Partidului Naţional Român 
și șase ai Partidului Social Democrat, prin- 
tre care și Jumanca. A fost, de asemenea, 
membru al Consiliului Naţional Român 
Central (1918), și al Consiliului Dirigent al 
Transilvaniei de la Alba lulia (1918-1920). 

A fost prezent la Alba lulia la Marea 
Adunare Naţională de la 1 Decembrie 
1918, alături de peste 100.000 de români 
şi, în fața celor 1.228 de delegaţi prezenţi 
în sala mare a Cercului Militar din Alba 
lulia, astăzi Sala Unirii, a afirmat clar că 
social-democraţii români sunt adepti ai 
dreptății sociale, dar în primul rând își 
doresc un stat naţional întregit, după rea- 
lizarea căruia vor urmări și reforme demo- 
cratice largi.” La această adunare, la care 
au fost prezenți și 150 de delegaţi 
socialiști care s-au pronunțat pentru uni- 
rea Transilvaniei cu România, a arătat că 
social-democraţii sprijină Unirea, preci- 
zând: „Social-democraţia nu-i identică cu 
lipsa simțului naţional. Noi nu zicem ubi 
bene ibi patria, dimpotrivă, zicem că, 
acolo unde ti-e patria, acolo trebuie să-ți 

cauţi de ea”. Aici reprezentanții social- 
democratilor transilvăneni au intrat și în 
Marele Sfat Naţional constituit la 1 
decembrie 1918, și au făcut parte din 
Consiliul Dirigent al Transilvaniei până la 
4 august 1919, losif Jumanca fiind la 
resortul Industriei.” 

Perioada imediat următoare a fost 
marcată de negocierile de unificare a 
mișcării socialiste din noile provincii ale 
României cu cea din Vechiul Regat, proces 
care a culminat cu un congres în octombrie 
1920 în care socialiștii din Transilvania, Ba- 
nat și Bucovina au fost absorbiți în Partidul 
Socialist din România și opt persoane din 
aceste provincii au fost incluse în conduce- 
rea partidului, Jumanca fiind printre ei. 

Intre timp, lon Flueraș a mers la 
Moscova pentru a intra în contact cu 
Cominternul, dar cele întâmplate acolo i-au 
determinat pe social-democrati să respingă 
orice legătură cu Rusia Sovietică și cu 
Internaționala a Ill-a. Astfel, în februarie 
1921, social-democrații din Transilvania, 
Banat și Bucovina s-au retras din conduce- 
rea pro-Moscova a Partidului Socialist și au 
format o conducere provizorie din care a 
făcut parte și Jumanca.” 

In mai 1921, la conferința fondatoare a 
Partidului Comunist Român, mișcarea so- 
cialistă a suferit o divizare, luna următoare 
fiind creată de Jumanca, Flueraș, Gheorghe 
Grigorovici, Ilie Moscovici și Constantin Titel 
Petrescu o Federație a Partidelor Socialiste 
Românești, consolidată la congresul din 
august 1922. 

In mai 1927 Federaţia s-a reorganizat în 
Partidul Social Democrat Român (PSDR), 
iar Jumanca a fost ales conducător. El a 
continuat să fie ales în funcţii de conducere 
ale partidului la trei congrese ulterioare: în 
1930, 1933 și 1936.% 


Printre alţi social-democrati a fost ales 
în Camera Deputaţilor din România în 1928 
și în 1931. Intre anii 1932 și 1933 a fost 
membru al Consiliului municipiului Cluj, iar 
în 29 noiembrie 1933, a fost ales senator 
pentru județul Cluj în Senatul României, dar 
intrarea efectivă a avut loc abia pe 1 fe- 
bruarie anul următor, deoarece asasinarea 
lui lon G. Duca de către Garda de Fier pe 
29 decembrie a afectat serios sistemul poli- 
tic. A fost senator până la expirarea manda- 
tului său, în noiembrie 1937, fiind singurul 
social-democrat în Parlamentul României.” 

In 1938, odată cu declanșarea dictaturii 
regelui Carol al II-lea, Jumanca a fost prin- 
tre liderii social-democrati care au decis să 
activeze în cadrul noului sistem, sperând 
să îmbunătățească situația muncitorilor, 
conștient de amenințările interne (ascen- 
siunea extremei drepte) și externe (ireden- 
tismul maghiar accentuat care amenința cu 
dezmembrarea țării). Lucrând în cadrul de- 
partamentului de asigurări sociale, nici el, 
nici alți social-democrati nu au făcut poli- 
tică, ci s-au concentrat pe ajutarea bresle- 
lor muncitorilor. 

Spre deosebire de Grigorovici, Jumanca 
nu a avut nici o poziție în guvernul lui Carol 
al II-lea și nici în parlamentul regelui și, ca 
și Flueraș, nu a colaborat cu dictatura lui 

lon Antonescu. Din aceste motive, la re- 
crearea PSDR după actul de la 23 august 
1944, Jumanca a fost ales la conducea par- 
tidului. In schimb, Grigorovici, Flueraș, Lazăr 
Măglașu și llie Mirescu au fost excluși. 

După Congresul din 10 martie 1946, 
PSD-ul condus de Lothar Rădăceanu și 
Ștefan Voitec a trecut la o campanie de ex- 
cludere a membrilor partidului care își ma- 
nifestau acum deziluzia și împotrivirea față 
de cele petrecute în partid după 23 august 
1944. Printre cei excluși s-a aflat și Iosif 
Jumanca.” 

A fost un aliat apropiat al lui Constantin 
Titel Petrescu, pe care la urmat în Partidul 
Social Democrat Independent, după des- 
părțirea social-democraților pro și antico- 
muniști din martie 1946. 

In ultima parte a vieții a locuit cu familia la 
adresa din Str. Dimitrie Marinescu nr. 7, sec- 
tor 2, București, cartierul Vatra Luminoasă. 

Alături de alţi lideri ai partidului a fost 
arestat în februarie 1948 de către autoritățile 
comuniste din România. Potrivit martorilor 
menționați de istoricul Stelian Neagoe, 
Jumanca a fost ucis prin tortură la închisoa- 
rea Gherla în 26 iunie 1949, apoi a fost trans- 
portat în închisoarea Văcărești din București 
pentru a ascunde dovezile crimei.* 

plare, în prezent fiind epuizată. 


O parte din textul articolului se 
regăsește și în lucrările 
noastre: Ovidiu Bozgan, 
Universitatea din București. 


Scurt istoric, 1994, pp. 96-135; 


vezi și Adina Berciu- 
Drăghicescu, Ovidiu Bozgan, 
O istorie a Universității din 
București, 1864-2004, 
București, Editura Universităţii 
din București, 2004, 

pp. 233-273. 


ADINA BERCIU-DRĂGHICESCU 


Aspecte ale epurării cadrelor 
didactice și consecinţele 
acesteia pentru Facultatea 
de Filosofie și Litere’ 


Decretului-lege nr. 486 din 7 octombrie 1944 i-a urmat 
un altul în noiembrie 1944 și apoi varianta definitivă din 
martie 1945.' Toate au fost aplicate imediat și acompaniate 
de o virulentă campanie de presă, animată și de universi- 
tari bucureșteni. Prin intermediul ziarelor România liberă, 
Scânteia, și Victoria s-a practicat defăimarea unor eminenti 
profesori precum C.C. Giurescu, Gh.l. Brătianu, D. 
Caracostea, C. Rădulescu-Motru, P.P. Panaitescu sau Nae 
lonescu și mulţi, mulţi alții. Despre aceștia se menţiona că 
erau „nuli ca valoare științifică, ajunși la catedră prin con- 
cursuri măsluite, prin protecţie și învârteli”. Schimbarea 
discursului este evidentă pentru orice persoană de bună- 
credință, căci aceiași fuseseră înainte de 23 august 1944 
exponenții culturii românești din epocă. Campania s-a sol- 
dat cu demiterea multor profesori din Facultatea de Litere 
și din altele din Universitatea din București. 

Imediat după actul de la 23 august 1944 propaganda 
comunistă a deschis ofensiva în direcția epurări 
administraţiei publice și învățământului, precum și în 
direcția arestării tuturor opozanților care erau declaraţi 
„egionari”,  „fasciști”, „burghezi? etc.  Atacarea 
personalităţilor românești, printre care menționăm pe: 
Simion Mehedinţi, Dimitrie Gusti, lon Petrovici, C. 
Rădulescu-Motru, Th. Capidan, D. Caracostea, Sextil 
Pușcariu, Gh.l. Brătianu, Al. Marcu, l.l. Nistor, C.C. 
Giurescu, Ov. Papadima și mulți alții, a început printr-o 
violentă campanie de presă susţinută de buni mânuitori ai 
condeiului, precum: C. Balmuș, Geo Dumitrescu, Al. Graur, 
Petre Constantinescu-lași, Matei Socor, Mihnea Gheorghiu 

ș.a. Campania „urmărea aprofundarea și 
generalizarea ideologiei staliniste și, res- 
pectiv, lărgirea și perfecționarea instituțiilor 
și instrumentelor terorii”. 

Presa a fost „curățată” prin Legea 102, 
publicată în Monitorul Oficial din 12 februa- 
rie 1945, la fel Societatea Română de Ra- 
diodifuziune. 

Intre 1945 și 1948 s-au alcătuit liste cu 
publicaţii indexate (1945 - 910 titluri, 1946 - 
2.538 titluri), pentru ca în 1948 să se 
tipărească broșura Publicaţii interzise până 
la 1 mai 1948. Astfel dispăreau din biblio- 
teci și din librării lucrări semnate de Vasile 
Alecsandri, Grigore Alexandrescu, lon 
Agârbiceanu, Dimitrie Anghel, Nicolae 
Bălcescu, Lucian Blaga, Dimitrie 
Bolintineanu, Dimitrie Cantemir, Mihai 
Eminescu, Octavian Goga, B.P. Hasdeu, 
Alexandru Odobescu, Dimitrie Onciu, Titu 
Maiorescu, Liviu Rebreanu, George 
Topârceanu, lonel Teodoreanu și multi alții.” 

Literatura română era devastată, elimi- 
nându-se tot ce nu convenea sovieticilor, 
sprijiniți de comuniștii și procomuniștii ro- 
mâni. In universităţi, la Facultatea de Filo- 
sofie și Litere, nimeni nu mai îndrăznea să 
consulte autorii interziși și operele lor. 

Anul 1948 a fost anul care a însemnat 
înlăturarea completă a democraţiei, al înlă- 
turării nedoriților, al ruperii cu tot ce în- 
semna contacte culturale cu Occidentul și 
orientarea spre URSS. Printre cei care își 
manifestau vigilenta, se aflau proaspăt an- 
gajatii profesori la Facultatea de Litere și 
Filosofie sau cei din facultățile apropiate: 
Mihai Novicov, Ov.S. Crohmălniceanu, lon 
Vitner, Mihnea Gheorghiu, Vicu Mândra ș.a.” 

Ziarul Gândirea a fost interzis și cei 
care au scris aici, consideraţi fasciști, mis- 
tici, legionari, au suferit persecuții, uneori 
arestări sau au fost trimiși în închisori 


MEMORIA 
| Teona piară seca 


(cazul profesorului Ovidiu Papadima). 

Presa comunistă din perioada 1944- 
1945 s-a remarcat prin violența limbajului, 
calomnieri și vulgaritate. In 1945 campania 
s-a declanșat împotriva tuturor „dușmanilor 
clasei muncitoare” și a luat forma articolelor 
în presă, adunărilor în fabrici și la sate, emi- 
siunilor la Radio „ca să știe toată tara”, foto- 
grafiilor în momente „mai proaste” fiindcă 
„ne trebuie și caricaturi”, „confecţionării de 
pancarte cu crimele lor, afișate în orașe”. 

Un prim articol de atitudine venea din 
partea profesorului de matematică Simion 
Stoilow care, în România Liberă din 2 sep- 
tembrie 1944, recomanda „reeducarea 
sufletească și intelectuală”. In același ziar, 
la 13 septembrie 1944, un alt universitar, 
Eduard Mezincescu, publica articolul 
„Epurația mai întâi”, dând un sens mai 
direct reeducării. Al. Graur cerea, la rân- 
dul său, epurația pentru că: „După trei luni 
de la răsturnarea regimului hitlerist, școala 
este încă împânzită de elemente legionare, 
cuziste, antonesciene, într-un cuvânt hitle- 
riste”. Și în continuare scria că „Elementele 
fasciste împiedicau înscrierea evreilor la 
universități. După 23 august 1944, acestor 
studenti trebuia să li se recunoască anii de 
frecvență și examenele trecute la școlile 
superioare evreiești, înființate ad-hoc, și să 
fie primiţi în Universitate în anul imediat 
următor. Se aprobase și ca evreilor să li se 
recunoască numai examenele trecute, iar 
cele restante să fie date cu profesori 
români”." 

Incepând din septembrie 1944 și conti- 
nuând în celelalte luni, au fost atacați cu 
virulență profesorii de la Facultatea de 
Litere și Filosofie: Gh.I. Brătianu (Scânteia 
din 23 septembrie 1944), Dumitru Cara- 
costea (România Liberă din 21 septembrie 
și 28 noiembrie 1944), Alexandru Marcu 


(Victoria din 14 noiembrie 1944), Vintilă 
Mihăilescu (România Liberă din 23 septem- 
brie 1944), Constantin Rădulescu-Motru 
(România Liberă din 27 octombrie 1944), 
Constantin C. Giurescu (Scânteia din 27 
octombrie și decembrie 1944), Mircea 
Vulcănescu (Scânteia din 7 octombrie 
1944), N.I. Herescu (Victoria din 26 noiem- 
brie 1944), Teofil Sauciuc-Săveanu (Ro- 
mânia Liberă din 16 octombrie 1944), Petre 
Tomescu (România Liberă din 18 octom- 
brie 1944), lon Petrovici (Victoria din 21 
octombrie 1944), lon Sân Giorgiu (Ro- 
mânia Liberă din 19 octombrie 1944), 
P.P. Panaitescu (România Liberă din 31 
octombrie 1944 și 1 noiembrie 1944), Radu 
Vulpe (Victoria din 21 octombrie 1944). 

In ziarul Victoria, virulenta foaie a lui 
N.D. Cocea, Constantin Balmuș, profesor 
de limbi clasice la Facultatea de Litere, îl 
încondeia cu vehemenţă pe filosoful lon 
Petrovici, invocând  „pripita-i educaţie 
intelectuală, făcută la școala francmasonu- 
lui Titu Maiorescu”*. Tot în ziarul Victoria 
mai apăreau în 1944 articole ale lui 
Constantin Balmuș care vizau și istorici. 
Unul din aceștia, e Radu Vulpe, atacat în 
27 octombrie 1944 și despre care aflăm că 
fusese predestinat să facă parte „din poliția 
secretă” și nu din „lumea blândă și bună a 
adevăraților cărturari”; „o nulitate intelec- 
tuală care nu mai are ce căuta în viața nouă 
universitară”, cu atât mai mult cu cât, ca 
unul din „servii cei mai devotați ai regimului 
despotic impus tării de Antonescu”, a pre- 
luat totul, ca un „elev sârguincios”, de la 
legionari. Adept al „dinamismului”, ca și 
Vintilă Mihăilescu, considera războiul ca o 
datorie naţională, cerând cu toate ocaziile 
„o anexare cel puţin a Transnistriei și vor- 
bea deseori despre drepturile românilor 
asupra Constantinopolului”. 


Atacurile din presă veneau să susțină 
acțiunile de excludere din învățământ și de 
denigrare a cadrelor didactice. In presă, 
inițial, problema centrală era următoarea: 
„De ce este necesară epurarea în Uni- 
versitate?”, care era și titlul unuia din artico- 
lele din Scânteia Tineretului din 1945.* 
Părerile studenţilor erau favorabile epurării. 
Mai mult, studenții erau puși „să ceară 
demiterea profesorilor” care nu mai cores- 
pundeau noilor realități comuniste. Se 
adăuga critica făcută de viitorii universitari, 
de exemplu filologii Henri Wald și Silvian 
(Sylvain) losifescu. Printre cei gratulați cu 
cele mai grotești acuze au fost profesorii de 
la Facultatea de Drept și cei de la Fa- 
cultatea de Filosofie și Litere: George Strat, 
George Fotino, Istrate Micescu, lon V. 
Gruia, Gheorghe Leon, Gheorghe Tașcă, 
Gh.I. Brătianu, Dimitrie Caracostea, C.C. 
Giurescu, Theodor Capidan, Ștefan Ciobanu, 
Scarlat Lambrino, Nicolae Bănescu ș.a. 

Intr-unul din primele numere ale ziarului 
România Liberă (2 septembrie 1944), 
apărea rubrica Mărturii Universitare, iar 
după o săptămână a fost urmată de o alta, 
Probleme culturale. Sub aceste titluri ino- 
fensive erau publicate cele mai multe ata- 
curi împotriva universitarilor. Ulterior s-a 
inaugurat rubrica intitulată sugestiv Figuri 
de trădători, unde articolele se semnau 
adesea prin inițiale. In rubrica Probleme 
culturale din 10 septembrie 1944, Matei 
Socor cerea cu vehemență: „Să răspundă 
toți cei care prin participarea la asociații 
româno-germane, la schimburile de con- 
certe și conferințe și prin toate celelalte mij- 
loace de propagandă au contribuit la crea- 
rea unei false atmosfere de «alianță» și 
«de camaraderie de arme», când în realita- 
te, poporul român nu era decât carne de 
tun pentru Hitler: Au fost ei complici duş- 

manilor țării? Se mai pot ei ascunde după 
paravanul «activității pur culturale?»... Ei 
au o răspundere egală, de multe ori mai 
mare decât zbirii care au ucis în temnițe... 
Franța liberă n-a ezitat să-l pedepsească 
pe trădătorul Maurice Chevalier. Vom face 
la fel.” 

La 13 septembrie 1944, asistentul uni- 
versitar dr. Eduard Mezincescu, scria în 
România Liberă despre „incercarea acele- 
iași funeste clici din care s-au recrutat asa- 
sinii regimului trecut și suporterii lor morali 
de a-și retrage miza de joc, sub masca 
pocăinței, invocând scuza constrângerii 
sau pur și simplu clemența. In mediul uni- 
versitar, un început de clarificare s-a făcut 
de către membrii care au semnat memoriul 
prin care Antonescu era somat să ceară 
armistițiu. Dar, semnăturile celor 66 de uni- 
versitari nu reprezentau decât garanția că 
universitățile conțineau germenii prefaceri 
necesare. Atât timp cât în rândurile celui 
mai înalt for educativ continuau să profese- 
ze — sub masca unei ipocrite căințe — teo- 
reticienii asasinatului, creaturile alcovurilor, 
cenzorii antonescieni ai vieții universitare, a 
căror misiune era să denunțe inițiativele de 
redresare morală și să le saboteze, aceas- 
tă prefacere nu va fi cu putință”. 

Memoriul menționat, din aprilie 1944, 
cerea mareșalului Antonescu ieșirea din 
război, motivată prin „raportul de forțe atât 
de categoric în favoarea puterilor aliate, cât 
și prin inevitabila desființare a statului 
român, pentru că Germania nu mai putea 
apăra România”". Memoriul, predat în iunie 
1944, a fost însoțit de o scrisoare semnată 
de profesorii Gr.T. Popa, Daniel Danie- 
lopolu, P.P. Stănescu și Simion Stoilow, în 
care se arăta că o precedentă scrisoare 
fusese confiscată la percheziţie. Dintre 

semnatarii Memoriului, profesorii Gr.T. 
Popa, |. Amza Jianu, Istrate Micescu, Basil 
Munteanu, Constantin Motaș, Petre Ca- 
raman și conferenţiarii D.D. Gerota, Radu 
Roșca și dr. lon Jovin, au fost înlăturați de 
la catedră, iar unii au executat ani grei de 
temniţă. 

Atacurile la persoană erau virulente și 
vulgare, deși aveau ca autori intelectuali. 
De pildă, pentru Geo Dumitrescu, „Aca- 
demia Română este un cuib penibil de re- 
acţionarism și senilitate”, fiindcă îi adă- 
postește pe Dumitru Caracostea, Sextil 
Pușcariu, Al. Brătescu Voinești. Un alt au- 
tor, Radu Boureanu afirma că profesorul 
Alexandru Marcu, italienist de marcă, era 
„un profesor pomădat și monoclat, un valet 
al jalnicelor catedre spirituale fasciste, un 
agent mussolinian”*. Acesta a și fost epu- 
rat printre primii, în 1944. 

Viitorul profesor de la Facultatea de Li- 
tere, Silvian losifescu, aprecia că Nicolae 
Păulescu, Nae lonescu, P.P. Panaitescu 
n-au fost decât niște jalnici impostori, „nuli 
ca valoare științifică, ajunși la catedră 
prin concursuri măsluite, prin protectii și 
învârteli””. 

Pe 23 septembrie 1944, România 
Liberă în rubrica de denunţuri, recent 
inaugurată, Figuri de trădători, primul de- 
mascat a fost profesorul de geografie, 
cadru didactic la Facultatea de Filosofie și 
Litere a Universităţii din București, Vintilă 
Mihăilescu." Tot aici au urmat, în toamna 
anului 1944, articole vulgare și denigratoa- 
re din care prezentăm în ordine cronologică 
câteva, preluând în mare parte relatările 
din ziarele respective. Astfel, în noiembrie 
1944, era demascat profesorul Dumitru 
Caracostea, fost profesor universitar la 
Facultatea de Litere și Filosofie și ministru 


al Culturii, președinte „în mai multe comite- 
te hitleriste și prohitleriste”. Era considerat 
„O nulitate profesională” pentru că „nu a 
construit nimic valabil, nimic consistent în 
lunga sa carieră de lefegiu al templului cul- 
turii” și pentru că „istoria literaturii înseși, în 
al cărei pontif ar fi vrut să se erijeze, il va 
uita foarte curând”. In 20 de ani de activita- 
te profesională a încercat să le insufle 
studenților ideea că „salvarea vine de la 
Berlin”. In plus, pentru el „cultura demo- 
cratică” era lipsită de importanță, de aceea 
„Sscuipă cu dispreț pe întreaga cultură 
democratică”. Concluzia: un hitlerist și un 
mistificator. 

La 1 octombrie 1944 a venit rândul pro- 
fesorului lon Petrovici, filosof, profesor la 
Facultatea de Litere și Filosofie, personali- 
tate recunoscută pe plan internaţional, epu- 
rat în 1944, „care ani de-a rândul a îndru- 
mat cu perseverență diabolică mii de 
studenti și elevi spre calea urei, a dezonoa- 
rei și a morții”. Mii de tineri convinși de 
elocința criminală a „părintelui lor spiritual”, 
profesor și ministru al Educaţiei, s-au arun- 
cat „orbește în războiul pentru cruce și 
civilizaţie, al celui mai aprig dușman al tine- 
retului — hitlerismul”. A călătorit la Berlin 
pentru a-și primi instrucţiunile direct de la 
sursă, a făcut carieră la „Oficiul Hitlerist al 
Tineretului”, a avut o contribuţie la „deza- 
gregarea culturii sovietice de la Odessa”, a 
jefuit școli și muzee din Republica Moldo- 
venească. „Gura de aur a partidului”, cum l-a 
numit un șef de partid, care a trecut de la o 
formațiune politică la alta „cum schimbă 
omul cămașa”, a „vărsat ură” poporului 
român, Încercând să-l convingă că Ger- 
mania este „Frontul Renașterii Naţionale”, 
iar Răsăritul este un „moloh cu picioarele 
de lut care se va prăbuși curând'.* 


În calitate de ministru al Culturii 
Naţionale, lon Petrovici susținuse ideea 
grupului parlamentar al basarabenilor de a 
se întemeia la Chișinău o Facultate de Te- 
ologie, pentru că aceștia nu aveau o școală 
superioară. El a conceput facultatea ca o 
combinație de teologie și litere, la care se 
adăuga o catedră de literatură, una de isto- 
rie și încă una de filosofie. Proiectul a 
întâmpinat opoziția Camerei, „dar lon 
Petrovici nu era omul care să dea înapoi. 
Odată cu proiectul de lege a făcut și lista 
eventualilor candidați la catedre, ca prin 
numele lor să impună tăcerea parlamenta- 
rilor opozanți”. In cele din urmă proiectul a 
fost aprobat, iar la insistența sa, Nichifor 
Crainic a acceptat ca o dată pe săptămână 
să se deplaseze la Chișinău și să țină un 
curs de literatură religioasă modernă. Toate 
aceste lucruri l-au incriminat, determinând 
epurarea și arestarea sa. 

Lui Theofil Sauciuc-Săveanu, încadrat 
la Catedra de Istorie Antică a Facultăţii de 
Litere și Filosofie, i se făcea următorul por- 
tret: „Fost profesor secundar, în calitate de 
profesor universitar, aportul său este scă- 
zut, iar cursul său era reproducerea ma- 
nualelor curente”; „hitlerist convins, nu a lip- 
sit de la recepțiile Institutului German unde 
regăsea atmosfera anilor săi de studenție 
în Germania”; numit prodecan la Facultatea 
de Litere și Filosofie, în 1942 și-a putut 
completa „ștatele în serviciul propagandei 
naziste”. Avea o plăcere deosebită de a-i 
asculta pe conferenţiarii impuși de Axă 
universităților românești și apoi să-i oma- 
gieze. Drept răsplată a fost numit de minis- 
trul Petrovici, în 1943, decan, deși „era nou 
venit și nu avea aceeași autoritate ca vechii 
lui colegi”. In noua funcţie încălca legile în 
vigoare în favoarea regimului hitlerist. Toa- 

tă activitatea sa universitară și extra-univer- 
sitară a provocat în presa vremii întrebări 
de genul „Theo-fil?” sau „Germano-fil?”.2 

Nichifor Crainic, profesor la Catedra de 
Apologetică și Dogmatică a Facultăţii de 
Teologie, susținând cursuri și la Facultatea 
de Filosofie și Litere“, era acuzat de pro- 
povăduirea unui stat „rezemat” pe biserică, 
guvernat de clerici și patriarhi, mitropoliți, 
episcopi, preoți și, la temelie, țârcovnici. 
Conducător al revistei Gândirea, combătea 
principiile victorioase ale Marii Revoluții 
Franceze din 1789, neglija drepturile omu- 
lui și lua în derâdere democraţia, plăcerea 
sa fiind aceea că „degenerarea lumii 
moderne au provocat-o revoluția franceză 
și liberalismul ei democratic. Regenerarea 
acestei lumi e condiționată de distrugerea 
acestei erori”. Pentru Nichifor Crainic, fas- 
cismul era „o religie a sacrificiului și a mun- 
cii creatoare”, iar Mussolini era proclamat 
în nenumărate rânduri „salvatorul Italiei”. In 
seria neadevărurilor despre profesor se 
înscria și admiraţia sa pentru „Marele 
Fuhrer”, care ar fi datat dinainte de ascen- 
siunea lui la putere. Mai mult, „Nichifor 
Crainic a trădat incontestabil poporul 
român și, fără îndoială, a primit bani pentru 
aceasta”*. 

Nedreptăţit, Nichifor Crainic a lăsat 
urmașilor următoarele gânduri: „Seria eli- 
minărilor din viața publică — a epurărilor 
mele — culminează cu excluderea din Uni- 
versitate. Un «criminal de război» ca mine, 
un «fascist care a otrăvit sufletul tineretu- 
lui» s-a făcut nedemn de a mai fi dascăl. 
Câtă trudă studioasă mi-a trebuit ca să nu 
dezonorez o catedră și ce uşor i se curmă 
firul încordat! A fost de ajuns o semnătură a 
tovarăşului Ștefan Voitec, comisarul «popo- 
rului» la Cultura Naţională și totul s-a 

isprăvit ca prin farmec. În decurs de 30 de 
ani de viață intelectuală, răspândită până la 
ultimul colț al pământului românesc, am 
cunoscut mii și zeci de mii de cărturari, iar 
pe câți nu i-am cunoscut personal i-am știut 
după nume până la umili dascăli de la sat, 
dar niciodată nu am auzit de vreun Ștefan 
Voitec, care să fi adus o iotă măcar din alfa- 
betul creierului său culturii românești. 
Viitorul românesc - că sigur există pe 
undeva și acest viitor dosit în ouă de vulturi, 
va cunoaște pe acest Ștefan Voitec numai 
legat de numele meu sau al lui lon 
Petrovici”. 

Tot la rubrica Figuri de trădători, la 27 
octombrie 1944 România Liberă îl denunța 
în termeni duri pe Constantin Rădulescu- 
Motru, profesor de psihologie la Facultatea 
de Litere și Filosofie”, care a trăit timp de 
50 de ani „sub teroarea gândului că ar 
putea rămâne în urmă (din punct de vedere 
profesional n. ns.), că s-ar putea ca alţii să 
i-o ia înainte”, după cum mărturisea în 
Jurnalul său. lată ce se scria în ziar: „Ve- 
nirea la putere, în 1940, a legionarilor, l-a 
găsit în funcţia de președinte al Academiei 
Române”. La două luni de la venirea aces- 
tora la putere, la 4 noiembrie 1940, când 
„nu mai putea exista nici o îndoială asupra 
dezastrului ce însemna pentru țară guver- 
narea cămășilor verzi, Rădulescu „se exta- 
zia în fața operei realizate de aceștia — 
reforma morală în politică” [...]. „Infrân- 
gerea legionarilor din ianuarie 1941 nu-l 
împiedică să se înroleze în legiunea admi- 
ratorilor lui Antonescu” și „războiul sfânt îl 
copleșește de emoție sacră, cruciada 
dezlănțuită contra păgânismului, la care noi 
avem mândria de a participa... dă o nouă 
orientare politicii europene... Noi românii 
salutăm cu entuziasm victoria armatelor 


germane și a aliatelor sale. Cu ea începe o 
nouă viață în Europa.” Cariera științifică și 
politică a lui C. Rădulescu-Motru va forma 
„un capitol pitoresc în istoria lichelismului 
nostru național, dacă se va scrie vreodată”. 

lon Sân Giorgiu, „profesoraș fără nici o 
valoare științifică”, conferențiar de germană 
la Facultatea de Litere și Filosofie din 
București“, după ce „s-a învârtit mult timp 
în jurul lui lorga, dintr-o dată, după un salt 
magistral aterizează în partidul cuzist. In 
apropierea lui Hitler îl dusese «mirosul de 
friptură», de aceea a și încercat să devină 
purtătorul de cuvânt al propagandei naziste 
în România”. 

P.P. Panaitescu”, profesor la Facultatea 
de Litere, în numărul din 26 octombrie 1944 
al ziarului România Liberă, la aceeași 
rubrică Figuri de trădători era descris astfel: 
„pe când era student, s-a arătat pașnic, 
fără a participa la manifestările huliganice 
de la acea vreme”. Aflat sub îndrumarea lui 
N. lorga, sub „aspectul lui mutulică gâfâi- 
tor”, „era ros de o ambiţie nemăsurată de a 
se distinge, dar își aștepta ceasul”. Mai târ- 
ziu, ajuns profesor universitar „se pune în 
slujba Gărzii de Fier, unde a fost primit cu 
toate onorurile”, și calificat drept criminal și 
huligan. Acuzaţii reluate în Scânteia din 1 
noiembrie 1944, și anume: „Nu există huli- 
gan mai fioros decât ell... Intre criminalii 
care vor fi judecaţi pentru trădare, Panai- 
tescu trebuie să ocupe un loc de frunte”. 
Acuzaţia continua: „La 6 septembrie 1940 
este gata să trădeze legiunea, când Anto- 
nescu i-a oferit un loc în minister, fără să 
consulte însă pe legionari. Dar încercarea 
eșuează și Panaitescu se întoarce umilit în 
Gardă care îi oferea numai postul de rector 
al Universităţii din București și cel de direc- 
tor al ziarului Cuvântul. Acest eșec îl 


transformă într-un «huligan fioros» huliga- 
nismul său manifestându-se prin îndemnu- 
rile zilnice ale Cuvântului, la «alianţa cât 
mai strânsă cu Hitler, la programele de 
naționalism extremist, caracterizat prin uci- 
derea în masă a minoritarilor». [...] „După 
asasinarea lui lorga în 1940, a fost numit în 
comisia de eliminare a universitarilor, ceea 
ce i-a dat puterea de a-i însemna pe listă 
pe foștii săi prieteni, protectori, și chiar pe 
democraţii, atât de vagi, ca C.C. Giurescu.” 
[...] „In timpul rebeliunii, ziarul său îndemna 
la luptă, motiv pentru care este condamnat 
la 6 luni de închisoare, apoi eliberat și ier- 
tat, «servindu-i-se salariul din fonduri spe- 
ciale»”. 

La 31 octombrie 1944, împotriva lui P.P. 
Panaitescu scria și profesorul clasicist 
Constantin Balmuş un articol violent, în 
Victoria, din care spicuim: „Unul dintre marii 
răufăcători și trădători ai țării... rector devo- 
tat hitleriștilor... Meritele lui ca om sunt ine- 
Xistente, iar ca om de știință sunt grav atin- 
se de neomenia lui”*, având în vedere pro- 
verbul franțuzesc: „Știința fără conștiință 
nu-i decât ruina sufletului”. 

Căutând virtuțile unui istoric, Constantin 
Balmuș găsea că cea mai valoroasă era 
obiectivitatea, fără de care un istoric se 
anulează singur, cu excepția situaţiei când 
e un „extraordinar artist, cum a fost Tacitus, 
însă P.P. Panaitescu, nu are nici o legătură 
cu arta, ci a dovedit un spirit sectar, e săl- 
batic de intolerant și obscurantist vrednic 
de cele mai întunecoase vremuri medieva- 
le”. Şi în continuare scria Balmuş „P.P. 
Panaitescu nu ar putea scrie istorie pentru 
că așează pe A.C. Cuza, șeful huliganilor, 
alături de Eminescu”. P.P. Panaitescu „și-a 
învățat elevii să urască și să-și măce- 
lărească adversarii, că lașul trebuie curățat 

de evrei”. [...] „P.P. Panaitescu nu poate 
scrie istorie până ce nu vede satele și 
orașele pustiite de sălbaticii misionari ai lui 
Hitler, să vadă tot pustiul și toată jalea din 
acele sate, să lucreze din greu cu învinși, 
să sufere alături de ei."”* 

Pentru serviciile aduse comuniștilor prin 
denunțarea într-un limbaj violent a colegilor 
de breaslă, Constantin Balmuș a ajuns 
cadru didactic la Universitatea din Bu- 
curești, la Facultatea de Litere, apoi în 
1948 a fost ales membru al Academiei RPR 
și rector al Universităţii din București. 

In rândul „trădătorilor” s-au mai înscris 
Dragoș Protopopescu, profesor la Facul- 
tatea de Litere, „romancier legionar” și 
Aristide N. Basilescu. Despre cel dintâi, 
Scânteia Tineretului scria în ianuarie 1945: 
„pirat al presei care a înjurat democraţia”, 
„jalnic agent fascist”, la 16 ianuarie 1945 s-a 
prezentat la Facultatea de Litere pentru 
a-și relua cursul și s-a simțit obligat să 
menționeze în deschidere: «Intotdeauna 
am fost înțelegător fată de evrei. Niciodată 
n-am crezut că lumina învăţăturii poate fi 
interzisă după culoarea ochilor sau pă- 
rului.» Se pare că d-lui Protopopescu nu i-a 
cerut nimeni să fie înțelegător, ci doar om, 
dar nici om nu a fost, căci atunci când se 
făceau exmatriculările studenților evrei și 
cei care luptaseră pentru democraţie, dom- 
nia sa dăduse bir cu fugiţii."* 

Gh. Nicula-Ciurel susținea că „profesorii 
care au lucrat pentru fasciști se pot grupa 
în două categorii: o primă categorie sunt 
cei care s-au folosit de calitatea de profesor 
pentru a avansa în funcţie de mare răs- 
pundere în conducere (de exemplu Mihai 
Antonescu, |. Petrovici, Al. Marcu)” și în a 
doua categorie intră profesorii care i-au 
sprijinit pe aceștia în cadrul activităţii lor 
profesorale. 

Am prezentat câteva mostre de atacuri 
comuniste la adresa elitei universitare 
românești, în presa vremii ele găsindu-se 
din abundență. Consecinta atacurilor a fost 
îndepărtarea profesorilor din facultăți. Unii, 
precum esteticianul Liviu Rusu, propuneau 
„exemplul Franței care, în cazul epuraţiei 
nu a tergiversat nimic”, ci „a pus în funcţie 
plutonul de execuție și ghilotina”. La 21 
septembrie 1944, în articolul Revizuiri 
necesare, din ziarul România Liberă, lorgu 
lordan cerea epurarea „asasinilor regimului 
trecut și suporterilor lui morali”, a celor ce 
intraseră în corpul universitar după anul 
1938, și demiterea rectorilor și decanilor din 
universități, deoarece „chiar și cei mai 
«discreti» au fost siliți să se manifeste de 
atâtea ori ca instrumente ale guvernului și 
să se solidarizeze astfel cu toate actele 
regimului antonescian”. 

In aceeași zi, în primul număr al ziarului 
Scânteia, într-un articol nesemnat, era 
demascat profesorul de estetică Tudor 
Vianu, ca filosof idealist perimat, care igno- 
ra „orizontul larg specific al materialismului 
dialectic”. Peste două zile, la 23 septem- 
brie 1944, Scânteia îl demasca pe profeso- 
rul de istorie universală Gh.l. Brătianu: 
„Locul acestui domn nu este în Blocul 
Naţional Democratic, ci în tagma unde sin- 
gur s-a pus, alături de agenții hitleriști și 
legionari”. In continuare, era accentuată 
poziția istoricului față de marele prieten de 
la Răsărit: „Și scrie despre U.R.S.S.: Rusia 
ea însăși, ce și-a întins în mod progresiv 
limitele de la Petru cel Mare la Alexandru al 
II-lea, a trecut prin criza începuturilor 
Revoluţiei, pentru ca să se întindă din nou 
dincolo de frontierele vechi ale Imperiului 
țarist. Remarcaţi: pentru ca să se întindă 
din nou dincolo de frontierele vechi ale Im- 
periului țarist. Intr-un moment când, prin re- 


petate declaraţii, dl. Molotov și Coman- 
damentul Sovietic au arătat că U.R.S.S. nu 
urmărește nici o cucerire teritorială, când 
mersul războiului a dovedit prin fapte de 
arme unice în istoria lumii, că Armata Roşie 
vine ca armată Eliberatoare și Aliată a 
popoarelor subjugate de Hitler și Impe- 
rialismul german, când armistiţiile cu Ro- 
mânia și Finlanda au arătat generozitatea 
rară a Uniunii Sovietice, dl. Gheorghe Bră- 
tianu își permite să calomnieze și să pro- 
voace pe aliatul și eliberatorul nostru.” 

In 1945 epurările au continuat, dar 
condiţiile s-au înăsprit. Au continuat și ata- 
curile din presă. In articolele din Scânteia 
Tineretului“, „Epuraţia nu se face” sau 
„Epurația în Universitate”, ziaristul Ser- 
ghiescu critica „manevrele” Comisiei de 
Revizuire de a nu-i demite pe profesori, 
motivând criteriul „valorii personale”. Au- 
torul era revoltat deoarece se păstrau în 
Universitate câţiva „patroni ai huliganismu- 
lui”, dar își face cunoscută satisfacția pen- 
tru epurarea profesorilor lon Petrovici, Al. 
Marcu, Dragoș Protopopescu. In Scânteia 
Tineretului, nr. 11 din 15 ianuarie 1945, în 
articolul „De ce e necesară epurația în 
Universitate”, autorul Barbu Câmpeanu 
(Barbu Câmpina) găsea explicaţia în do- 
rinta studențimii și în necesitatea defas- 
cizării instituţiei, a curătirii ei de profesorii 
care au colaborat cu fascismul. 

Vineri, 18 martie 1945, Scânteia 
Tineretului, (an 11,1945), vorbea „despre 
spiritul reacționar care, din păcate, mai 
stăruie în învățământul nostru superior”; se 
insista asupra „tineretului universitar [care] 
trebuie luminat”, scos de sub influența poli- 
ticii conservatoare și neștiințifice. 

Anton Dimitriu era criticat de N. 
Tertulian în Contemporanul din 4 iunie 
1948, în articolul „D. Anton Dimitriu refuză 


As 


să răspundă”, „de ce consideră idealurile 
socialismului minore și refuză să ne arate 
care sunt idealurile lui în care crede”. In 
același timp, Mircea Florian era atacat dur 
de același Tertulian, pentru lipsa ideilor 
marxist-leniniste și staliniste din lucrările și, 
mai ales, din cursurile sale din perioada 
1946-1947%. 

În noiembrie 1945 Comisia Centrală de 
Informaţiuni pentru purificarea aparatului 
de stat din Ministerul Educaţiei Naţionale și 
a tuturor instituţiilor de învățământ a trimis 
o circulară prin care solicita, din nou, cerce- 
tarea activității legionare, antisemite, anti- 
democratice a membrilor corpului didactic. 
Redăm mai jos textul ei, spre a se observa 
mai bine cum erau supravegheati și pe ce 
bază au fost epurați:” 

„Ministerul Educaţiei Naţionale 3 sep- 
tembrie 1945 


Comisia Centrală de Informaţiuni pentru 
purificarea aparatului de Stat 

Nr. 6354/1945 

Organizația 
București 


Partidului Comunist, 


Avem onoarea a vă ruga să binevoiţi a 
cerceta și a ne comunica relațiuni în le- 
gătură cu activitatea legionară, antisemită, 
antidemocratică a membrilor corpului di- 
dactic notati în alăturatul tablou, despre 
care avem informaţiuni că ar fi avut o acti- 
vitate politică pentru care s-ar încadra în 
legea 217/1945 pentru purificarea aparatu- 
lui de Stat, publicată în Monitorul Oficial nr. 
74/1945. 

Ne interesează, în special, să ne arătati 
dacă și Dvs. îi cunoașteți că au activat ca 
atare. Cum s-au comportat pe timpul regi- 
murilor dictatoriale. Dacă au abuzat sau nu 
de situaţia lor, dacă s-au purtat corect etc. 

Dacă până la 23 august sau după 
această dată au abandonat ideologia 
fascistă și dacă s-au încadrat în linia 
democratică? 

Se anexează și Formularul care trebuie 
completat. 

Dacă în prezent activează în vreo 
organizaţie politică? In care anume? Și de 
la ce dată? 

In cazul când cunoașteți și alți membri 
ai corpului didactic sau funcţionari ai aces- 
tui Departament care au avut activitate 
politică care urmează să fie cercetaţi de 
această Comisiune, vă rugăm să ni-i 
semnalati, arătând pentru fiecare activita- 
tea politică pe care au desfășurat-o [...]. 

Președinte 

(ss) indescifrabil 

Secretar 

(ss) indescifrabil” 


Se anexa de către Ministerul Educaţiei 
Naţionale și Comisia de Epurare un „For- 
mular” pe care, la nivelul fiecărei instituţii, 
facultăți, șeful cadrelor din Universitate tre- 
buia să îl adreseze Poliţiei Bucureștiului 
spre a fi completat. 

„Formular 

Ministerul Educaţiei Naţionale 

Comisia de Epuraţie 

Nr... 

Poliţiei orașului... 

Avem onoare a vă ruga să binevoiţi a 
cerceta și ne comunica relațiuni în legătură 
cu activitatea legionară, fascistă, antise- 
mită, antidemocratică a d-lui... 

Să ne comunicaţi dacă are fișă la dosar 
și cu ce anume activitate este trecut în fișă. 

Să ne comunicaţi dacă a trecut pe la 
Comisia de triere și ce anume a hotărât 
acea comisiune în ce privește sus-numitul. 

Totodată, vă rugăm să ne indicaţi dacă 

mai cunoaşteţi un alt membru al corpului 
didactic care intră în situaţiile de mai sus. 
Președintele Comisiunii” 


La 16 februarie 1945 un grup de profe- 
sori universitari acuzau guvernul Rădescu 
de nerespectarea obligaţiilor asumate prin 
Convenţia de Armistitiu, amânarea refor- 
mei agrare, neluarea măsurilor de epurare 
a aparatului de stat, sabotarea încercărilor 
de pedepsire a criminalilor de război și 
cereau instalarea imediată a unui guvern al 
Frontului Naţional Democrat. Printre ei s-au 
numărat profesori ai Universităţii din Bu- 
curești dar și profesori de la Facultatea de 
Filosofie și Litere: C.I. Parhon, Traian Să- 
vulescu, C. Daicoviciu, Mihail Roller, S. Sa- 
nielevici, Al. Rosetti, C. Balmuș, P. Constan- 
tinescu-lași, E. Condurachi, A. Otetea, D. 
Bagdasar, E. Petrovici, E. Mezincescu, Gr. 
Moisil, St. Nicolau“ ș.a. 

După instaurarea guvernului Petru 
Groza măsurile luate de comuniști au 
urmărit eliminarea tuturor personalităților 
din învățământul universitar românesc care 
nu reprezentau o certitudine de devota- 
ment și de servilism politic. 

Pentru a-și dovedi „superioritatea 
fată de guvernările anterioare, guvernul 
Petru Groza, instalat la 6 martie 1945, 
făcea cunoscute zilnic succesele în ac- 
țiunea de epurare, dându-se publicităţii dări 
de seamă detaliate asupra arestărilor și 
internărilor în lagăre. Scânteia din 2 aprilie 
1945 anunţa că au avut loc sute de 
arestări, iar numerele din 7, 9, 14 aprilie 
dădeau liste cuprinzătoare ale celor trimiși 
în lagărul de la Caracal. Printre aceștia se 
numărau și profesori universitari: Eugen 
Chirnoagă, Radu Meitani, P.P. Panaitescu, 
Radu Paul, Victor Jinga, luliu Haţieganu, 
Onisifor Ghibu.” 


» 


Numărul arestărilor a crescut, la 20 
aprilie, după aproape șase săptămâni de la 
instalarea guvernului Groza, generalul 
Schuler, reprezentantul militar al SUA în 
Comisia Aliată de Control din România, 
notând: „Au fost făcute, în toată tara, un 
număr mare de arestări ale așa-zișilor, 
«simpatizanți fasciști», totalul lor fiind esti- 
mat între 5.000 și 15.000. Arestările sunt 
încă în curs. Cele mai multe sunt efectuate 
noaptea, mai ales de poliția paralelă de 
«civili voluntari». Dacă mulţi din cei arestaţi 
au acordat un sprijin activ germanilor și 
Guvernului Antonescu... există mărturii 
considerabile care arată că mulți alţii au 
fost arestați, mai ales, din cauza opoziției 
lor active la programul comunist." 

Legea epuraţiei prevedea scoaterea din 
funcţie și oprirea pensiei foștilor profesori 
universitari, acuzaţi că au fost admiratori ai 
fascismului. Cazul lui lon Petrovici este 
relevant în acest sens: el împlinise 65 de 
ani în 1945 și i s-a luat nu numai catedra, 
dar și dreptul la pensie. 

In Decretul-lege privind purificarea 
administrației publice era prevăzut faptul că 
instanța de decizie, care era Comisia de 
revizuire (compusă din profesorii S. Stoilow, 
Al. Rosetti și P.P. Stănescu), putea să-l 
înştiințeze pe cel cercetat, iar acesta se 
putea apăra verbal sau prin memorii. Gh.l. 
Brătianu a avut posibilitatea de a se apăra 
printr-un memoriu pe care l-a publicat în 
1945.“ Lui lon Petrovici, însă, nu i s-a acor- 
dat posibilitatea unei replici, în recursul pe 
care l-a înaintat la 3 martie 1945 Curtii de 
Casaţie, împotriva deciziei Comisiei de 
revizuire a Universității, el protestând: „Am 
fost judecat fără a fi chemat și fără a ști 
ceva din învinuirile ce mi se aduc”. Timp de 
trei ani Curtea a amânat judecarea, moti- 


vând tergiversarea prin faptul că nu a reușit 
să obțină dosarul de la Comisie. In cele din 
urmă, la sfârșitul anului 1948, recursul i-a 
fost respins, nu în fond, ci în formă, cu jus- 
tificarea că „dreptul de recurs” invocat de 
Petrovici, se referea doar la hotărârile 
judecătorești și nu la deciziile unor foruri 
speciale, cum era Comisia de revizuire.“ 
Succesul epurărilor s-a datorat, în 
parte, și studenților, convinși că un intelec- 
tual „fascist”, poate provoca mai mult rău 
decât un simplu om obișnuit, nepregătit.“ 
Așadar, „Să fie epurată Universitatea!, era 
marea dorință a tineretului „democratic”, 
pentru că Universitatea trebuie să fie „un 
focar de învățătură, de educaţie, de ridicare 
politică și culturală a tineretului, și nu refu- 
giu pentru criminali de război”. Nemulţu- 
mirile tinerilor erau formulate în întrebări al 
căror răspuns îl vroiau transpus în prac- 
tică“: „Ar trebui să fie clar în mintea tuturor 
că suntem după 23 august și că de la cate- 
dre universitare nu mai trebuie să vor- 
bească profesori legionari sau foști miniștri 
antonescieni. Ce caută Dragoș Protopo- 
pescu la Facultatea de Litere? Cu ce drept 
i se îngăduie lui să-i primească pe evrei cu 
brațele deschise? Și cum se poate ca fostul 
ministru Petrovici să-și mai anunțe cursul 
aici în București? Oare locul miniștrilor 
inspiratori și colaboratori din cei mai apro- 
piati lui Antonescu, este la facultate? Pen- 
tru ce se admite ca Alex. Marcu la Litere, 
Tomescu la Medicină, Strihan, Ciocâlteu, 
fostul rector legionar al Politehnicii să mai 
aibă drept la catedră, de unde să-și 
împrăștie propaganda fascistă, chiar dacă, 
prudenti, știu să se îmbrace în haine demo- 
cratice?” Răspunsul apărut în presă era: „ei 
nu aduc nimic altceva decât trista memorie 
a unei epoci rușinoase pentru poporul 

român, ei nu se mulțumesc să existe ca 
niște cetățeni, cu toate că nici asta nu e 
nevoie, ci, ascunși în spatele perdelei 
democratice, încearcă să otrăvească tine- 
retul. Și tineretul de azi, sătul de prigoana și 
asasinatele legionare, vrea să găsească în 
facultăţi o învățătură cinstită de la profesori 
cinstiți. Nu lauda d-lui Dragoș Protopo- 
pescu, de faptul că întotdeauna i-a apărat 
pe evrei și nu zâmbetul mieros al d-lui 
Ciocâlteu pot fi elemente care să închidă 
ochii studențimii."* 

In paralel cu epurarea învățământului 
superior comuniștii și-au creat un învăță- 
mânt propriu, care să formeze cadrele fide- 
le. Astfel, la 11 martie 1945 era inaugurată 
Universitatea muncitorească „Ştefan 
Gheorghiu”, având ca rector pe Barbu 
Lăzăreanu, iar ca „secretar știintific” pe 
Constantin lonescu-Gulian. Un „tovarăș 
loșca” sublinia „însemnătatea pe care o are 
cursul scurt de istorie a Partidului Comunist 


' Epurarea universitarilor și a functionarilor a fost 
cuprinsă în următoarele trei legi: Decretul 486/1944, 
care prevedea purificarea administrației de cei care 
au militat în organizatii de tip fascist; Legea 
594/1944, care îi adăuga și pe cei care „au pregătit 
calea dictaturilor de tip fascist”; Legea 217/1945 îi 
adăuga chiar și pe cei care „au luat atitudine 
antidemocratică”, apud Maria Someșan, Mircea 
losifescu, „Modificarea structurii Universităţii în anii 
consolidării sistemului comunist”, în Romulus Rusan 
(ed.), Analele Sighet 6. Anul 1948 - instituţiona- 
lizarea comunismului, Fundaţia Academia Civică, 
București, 1998, p. 454. 

? Petre Popescu Gogan, „Academia între agonie și 
extaz”, în Romulus Rusan (ed.), Analele Sighet 8. Anii 
1954-1960. Fluxurile si refluxurile stalinismului, Fundaţia 
Academia Civică, București, 2000, pp. 911-912. 

din U.R.S.S.”. Cursantii erau „peste 100 de 
muncitori, tărani, intelectuali, femei și băr- 
baţi dintre cei mai buni, activiști capabili, 
dornici de învățătură”*. In 1945 s-au pus 
bazele Universităţii Libere Democratice 
condusă de Simion Stoilow și inaugurată la 
26 mai cu prelegerea lui Andrei Oțetea des- 
pre „Formarea Țărilor Române”. Obiec- 
tivele erau difuzarea marxism-leninismului 
în rândul intelectualităţii și proletariatului, 
sub pretextul culturalizării și democratizării. 

Intre anii 1949-1953, acțiunile represive 
coordonate de Securitate au atins paroxis- 
mul, anihilându-se opoziţia și terorizând 
populaţia, dar după 1956 s-a trecut la o 
nouă perioadă de represiune (1958-1960)“. 
Instituţiile de represiune au fost create în 
perioada 1948-1949, sub strânsa su- 
praveghere și coordonare a serviciilor secre- 
te sovietice“ și au dăinuit până în 1989. 


(continuare în numărul viitor) 


“La Radiodifuziunea Română s-au distrus zeci de 
partituri și discuri cu muzică religioasă. Comisia 
Prezidenţială Pentru Analiza Dictaturii Comuniste 
din Romania (CPADCR), Raport final, București, 
2006, p. 489, versiunea online disponibilă la old.pre- 
sidency.ro » static » rapoarte > Raport_final_CPADCR 
(accesat la 29.03.2020). 

* Avea 500 de pagini, cuprinzând 8.779 titluri. 
Ibidem, p. 489. 

* Ibidem, p. 490. 

° Ibidem, p. 491. 

” Ibidem. Pentru aspectele privind comunizarea 
culturii, vezi, Ibidem, pp. 491-494, precum și Eugen 
Negrici, Literatura română sub comunism, Editura 
Fundaţiei PRO, București, 2003, passim. 

* Arhivele Naţionale ale României. Serviciul Arhi- 
vele Naţionale Istorice Centrale (în continuare ANR 


- SANIC), fond C.C. al P.C.R., Cancelarie, dosar 
38/1945, ff. 17-18. 

° România Liberă, an Il, nr. din 2 septembrie 1944, p. 3. 

“ Ibidem, nr. din 13 septembrie 1944. 

"Al. Graur, „Persecuţii antisemite la Universitate”, 
în România Liberă, an ll, nr. 92, 15 septembrie, 
1944, p. 3. Cu toate aceste hotărâri, Facultatea de 
Medicină și Școala Politehnică le cereau evreilor să 
aibă toate examenele trecute, iar o singură restanță 
însemna repetarea anului. 

* Maria Someșan, Mircea losifescu, op. cit, pp. 450-451. 

** Barbu Câmpeanu (Câmpina), „De ce este 
necesară epurarea în Universitate?”, în Scânteia 
Tineretului, nr. din 15 ianuarie 1945, p. 5. 

“ România Liberă, an Il, nr. 12, 6 septembrie 1944, p. 3. 

8 Geo Dumitrescu, „Altă Academie Română”, în 
Victoria, an. |, nr. 1, 20 octombrie 1944, p. 3. 

* Radu Boureanu, „Epurația în Universitate. Al. 
Marcu”, în Victoria, an. |, nr. 16, 14 noiembrie 1944, p. 1. 

"Maria Someșan, Mircea losifescu, op. cit., p. 452. 

* România Liberă, an. Il, nr. din 23 septembrie 1944. 

*G. M., „Domnu' Caracostea”, în România Liberă, 
an. Il, nr. 37, 21 septembrie 1944, p. 3. 

% Petre Iosif, „Figuri de trădători. lon Petrovici”, în 
România Liberă, an Il, nr. 47, 10 octombrie 1944, p. 
3; nr. din 1 și 7 octombrie 1944; Andrei Muraru 
(coord.), Dicţionarul penitenciarelor din România 
comunistă (1945-1967), Editura Polirom, lași, 2008, 
pp. 101, 446. A fost închis la penitenciarele Jilava, 
Văcărești, Aiud, Râmnicu Sărat. 

2 „Figuri de trădători: Theofil Sauciuc-Săveanu”, în 
România Liberă, an Il, nr. 62, 16 octombrie 1944, p. 3. 

# Marin Mihalcea, „Figuri de trădători. Nichifor 
Crainic”, în România Liberă, an ||, nr. 67, 21 octom- 
brie 1944, p. 3; Andrei Muraru (coord.), op. cit., p. 
101. A fost închis la Jilava, Văcărești, Aiud. 

* Maria Someșan, Mircea losifescu, op. cit., p. 454. 

* Ibidem. 

% Marin Mihalcea, „Figuri de trădători. C. 
Rădulescu-Motru”, în România Liberă, an Il, nr. 73, 
27 octombrie 1944, p. 3. 

* Th. D., „Figuri de trădători. lon Sân Giorgiu”, în 
România Liberă”, an Il, nr. 65, 29 octombrie 1944, p. 3. 

* Th. D., „Figuri de trădători. P. P. Panaitescu”, în 
România Liberă, an Il, nr. 62, 26 octombrie 1944, p. 
3; nr. 78, 1 noiembrie 1944, p. 3. 

% Constantin Balmuș, „Un mare trădător. Profe- 
sorul P. P. Panaitescu”, în Victoria, an |, nr. 10 din 
31 octombrie 1944. 


“ Ibidem, p. 1, 3; vezi și Marin Bucur, „Un clasicist 
denunțător al Universităţii”, în Arhiva, |, nr. 8, 1992; 
Idem, „Demolarea Universităţii”, în Memoria - revista 
gândirii arestate, nr. 8, 1993, pp. 25-33. 

“ Rădinoiu Maria, „Dragoș Protopopescu și-a des- 
chis cursul?”, în Scânteia Tineretului, an II, nr. 12, 21 
ianuarie 1945, p. 4. 

*' Maria Someșan, „Eliminarea vechii elite universi- 
tare”, în Dosarele istoriei, an VII, 2002, nr. 4, p. 5. 

“* România Liberă, nr. din 21 septembrie 1944, p. 1. 

% Scânteia, nr. din 21 septembrie 1944, p. 3. 

“ Ibidem, nr. din 23 septembrie 1944; Andrei 
Muraru (coord.), op. cit., p. 468. 

% Scânteia Tineretului, an ||, nr. 12, 21 ianuarie 
1945; nr. 14, 2 februarie 1945,. 

% Contemporanul, nr. 77, 19 martie 1948; nr. 95, 
23 iulie 1948. 

“ ANR-SANIC., fond C.C. al P.C.R. - Propagandă 
și agitaţie, dosar 55/1945, f. 2. 

% Serban  Rădulescu-Zoner, Daniela Bușă, 
Beatrice Marinescu, Instaurarea _totalitarismului 
comunist în România, Editura Cavallioti, București, 
1995, p. 111. 

“Maria Someșan, Mircea losifescu, op. cit., p. 458. 

“loan Chiper, Florin Constantiniu, Adrian Pop, So- 
vietizarea României. Percepţii anglo-americane 
(1944-1947), Editura Iconica, București, 1993, p. 155; 
Maria Someșan, Mircea losifescu, op. cit., p. 459. 

*Gh.]. Brătianu, Memoriu prezintat Comisiunii de 
revizuire a Universităţii din București, București, 1945. 

“ Serviciul Arhivele Naţionale ale Municipiului 
București, fond 929, dosar 38 (1948), apud Maria 
Someșan, Mircea losifescu, op. cit., p. 461, nota nr. 9. 

“S. Serghiescu, „Epuraţia în Universitate”, în Scânteia 
Tineretului, an Il, nr. 12, 21 ianuarie 1945, p. 4. 

“ Mihnea Gheorghiu, „Studențimea s-a săturat de 
vorbe”, în Scânteia, an. |, nr. 32, 22 octombrie 1944, 
p. 3. 
“ Să fie epurată Universitatea!”, în Scânteia, an Il, 
nr. 115, 21 ianuarie 1945, p. 4. 

“ Serban  Rădulescu-Zoner, 
Beatrice Marinescu, op. cit., p. 72. 

“ Andrei Muraru (coord.), op. cit., p. 20. 

“ Ibidem; vezi și Dennis Deletant, Teroarea co- 
munistă în România. Gheorghiu-Dej și statul po- 
lițienesc, 1948-1965, Editura Polirom, lași, 2001. 


Daniela Bușă, 

data în dat n ae 


sad bre 


IN MEMORIAM 


COSMIN BUDEANCĂ 
Borne temporare 


Nu îmi amintesc cu exactitate când am 
tinut prima dată în mâini Memoria, dar era 
în urmă cu vreo 25 de ani, pe vremea când 
eram student. 

Mai târziu, cam prin anul 2000 sau puţin 
după, pe când lucram la Institutul de Istorie 
Orală din Cluj-Napoca am devenit membru 
al Filialei Cluj a Fundaţiei Memoria. 

Periodic, prin intermediul doamnei 
Dana Țăranu, revista ajungea la Biblioteca 
Centrală Universitară „Lucian Blaga”, la 
domnul profesor Doru Radosav, care ne 
anunța că a sosit și mergeam nerăbdători 
să o luăm. 

In caseta redacțională erau mai multe 
nume, dar personal nu îi cunoșteam pe cei 
care trudeau și făceau posibilă apariția 
revistei. Din 2006, după ce m-am mutat în 
București, am ajuns să îi cunosc personal pe 
domnii Gheorghe Derevencu, lon Drescan și 
mai ales pe doamna Micaela Ghiţescu. Au 
mai trecut câțiva ani și cei doi domni au 
părăsit, pe rând, redacţia revistei și această 
lume. A rămas doamna Micaela Ghiţescu, 
pe care o întâlneam la lansări sau diverse 
evenimente comemorative. Am avut onoa- 
rea chiar să împărţim platoul la o emisiune 
de televiziune unde am fost amândoi 
invitați de doamna Marina Baconschi. 
Doamna Ghițescu era distinsă și discretă, 
cu o voce caldă și prietenoasă. In ultimii ani 
își ducea tot mai greu povara vârstei și a 
problemelor de sănătate (unele ca urmarea 


a celor 3 ani de detenţie politică). Dar era 
prezentă la evenimentele de lansare ale 
revistei, fericită și radiind o putere interioară 
și o bucurie care se transmitea la cei din jur. 
Și mă gândesc, spre exemplu, la eveni- 
mentul de lansare al numărului 100 al 
Memoria desfășurat la 4 octombrie 2017. 

Dar acest număr, care marca o bornă 
importantă în istoria impresionantă a publi- 
caţiei, mai ales în condiţiile deloc favorabile 
de după 1990, nu reprezenta și un sfârșit 
de drum pentru doamna Micaela Ghiţescu. 
A continuat să aloce revistei cu care se 
identificase energie, mult suflet și mai ales, 
având în vedere și vârsta înaintată, o re- 
sursă extrem de prețioasă: timp. Și aceasta 
s-a întâmplat până în 13 mai 2019, o tristă 
bornă temporară ce va rămâne în istoria 
revistei Memoria. 

A trecut de atunci un an. Aniversările și 
comemorările sunt momente când realizăm 
mult mai pregnant cum se scurge timpul și 
odată cu el viaţa fiecăruia dintre noi. Dar 
cum umplem aceste borne temporare ar 
trebui să fie la fel de important. Ar trebui să 
nu lăsăm timpul „să treacă”, ci să-l umplem 
cu conținut, cu fapte și gesturi care să 
rămână după ce noi nu vom mai fi. lar dacă 
nu știm cum să facem asta, putem să ne 
uităm în trecut și să luăm exemplu de la unii 
dintre cei care au fost înaintea noastră. lar 
Doamna Micaela Ghiţescu rămâne, fără în- 
doială, un exemplu demn de urmat. 

DOINA CERNICA 


Micaela Ghiţescu. 
Anul care a trecut, 
anii care vor trece 


Fără lumânarea aprinsă și rugăciunea 
la mormântul de pe Aleea Scriitorilor din 
Cimitirul Bellu, aș fi avut și acum sentimen- 
tul prezenței sale printre noi. Chiar dacă 
mesageria electronică nu-mi mai aduce 
nicio veste, și chiar dacă celularul nu mai 
sună, afișându-i pe ecran numele: Micaela 
Ghițescu. Or acest nume continuă să-mi 
apară pe câte o pagină de gardă când 
răsfoiesc cărti prin librării, iar poșta să-mi 
aducă numere noi din Memoria - revista 
gândirii arestate, publicaţie în care nu și-a 
întrerupt respiraţia, chiar dacă un chenar 
subțire îi aminteşte trecerea. De altminteri, 
ea, publicația unicat Memoria, este după 
câte știu și singurul său proiect neincheiat. 
Cu admirabilul spirit organizatoric și cu 
admirabilul simţ al priorităţilor care au 
caracterizat-o toată viața, și-a dus la bun 
sfârșit traducerile, și-a onorat contractele 
editoriale și a rămas până la capăt 
dreaptă, cu credință în Dumnezeu și cu 
acel calm al durerii pe care i-l hrănește 
sentimentul ineluctabilului. Răvășitoarele 
morti ale tatălui și fratelui, aflate deodată la 
ieșirea studentei, atât de tinerei Micaela 
Ghiţescu, din temnita prigoanei politice — 
Uranus, Jilava și Mislea — apoi stingerea 
din viaţă a mamei ca o zi care merge spre 
apus și neașteptata pierdere a soțului și 
apoi și a atâtor prieteni din tară și din 

lumea cea mare, pe care literatura îi 
dăruiește unui traducător de elită, unui 
conducător de revistă fără pereche și unui 
organizator de memorabile evenimente 
culturale, au pregătit-o - dacă suntem 
vreodată cu adevărat pregătiți — de 
despărțirile fără întoarcere. Cât despre 
credința în Dumnezeu, aceasta a ajutat-o 
încă din zilele închisorii să înfrunte trage- 
diile și adversitățile și să le supravie- 
țuiască, așa cum a mărturisit-o și în zgu- 
duitoarea sa carte Intre uitare și memorie, 
și în neuitatul interviu acordat Eugeniei 
Vodă. Reţin aceste confesiuni, deoarece 
Micaela Ghiţescu avea o discreţie nativă, 
șlefuită de educaţia primită în familie: 
lucrurile mari erau păstrate ca niște pietre 
prețioase în seiful inimii sale și rareori 
aduse la vedere. 

Când vorbesc despre revista Memoria 
(despre revistă și deopotrivă despre 
fundaţia care o editează sub egida Uniunii 
Scriitorilor), singura la care nu a renunțat 
cum făcuse treptat cu alte preocupări, 
pasiuni și bucurii pe măsura înaintării 
suferinței și a anilor, ca despre proiectul 
său neîncheiat, o fac așa cum m-aș gândi 
la un măslin, de pildă. Un măslin, deși ar 
putea fi oricare arbore roditor, nu numai 
pentru că avea sânge aromânesc în vine, 
ci pentru că este deopotrivă pom hrană și 


pom leac. Pom care nu se teme de timp. 
Nu l-a plantat ea, a făcut-o Banu 
Rădulescu, dar ea l-a îngrijit în anii care au 
urmat urcării la cele veșnice a fondatorului, 
așa cum, după mutarea sa în cerul de 
deasupra Aleii Scriitorilor, o face astăzi dr. 
Nicolae Constantinescu. In fruntea unei 
echipe, desigur, în care cresc, se formează 
continuatorii. In perioada în care a condus-o, 
revista nu a fost lipsită de momente grele, 
legate de sediu, de finanțare, de ceea ce 
statul trebuia să-i asigure. Pentru că mi-a 
împărtășit frământările acelor momente, 
știu cât au consumat-o. Important însă 
rămâne faptul că le-a depășit, că și cauza, 
și personalitatea sa generau solidaritate, 
sprijin, și că, în cele din urmă, având parte 
de amândouă, a putut să trăiască 
sărbătoarea numărului 100 al revistei ca o 
deplină recunoaștere naţională și 
internațională a însemnătății existenței 
Memoriei nu numai pentru sănătatea pre- 
sei românești, ci și, sau mai ales, a 
conștiinței noastre, ca popor și individ 
deopotrivă, într-o zonă a lumii profund 
afectată de regimul comunist. 

O sărbătoare, deși trăită altfel, sub 
aripa grea a restricțiilor impuse pe plan 
mondial de atacul noului corona virus asu- 
pra omenirii și umanității noastre, a repre- 
zentat-o și marcarea celor 30 de ani de 
viață ai publicaţiei. In ce mă privește și 
pentru drumul împreună cu ziarista Maria 
Toacă din Cernăuţi și cu amintirile noastre 
comune despre întâlnirea  Micaelei 
Ghiţescu și a revistei Memoria cu victime și 
urmași ai victimelor represiunilor staliniste 
și sovietice în capitala istorică a Bucovinei. 
Și pentru reîntâlnirea cu actualul său direc- 
tor, dr. Nicolae Constantinescu, și cu 
actualul său secretar general de redacție, 
Oana Ichim, apropiați ai Micaelei Ghiţescu, 


de care mă leagă un deceniu de prețuire, 
început cu lansarea proiectului „Memoria 
deportărilor în România” (proiect al 
Fundaţiei Culturale Memoria, împreună cu 
Fundația Academia Civică - Memorialul 
Victimelor Comunismului și al Rezistentei 
de la Sighetu Marmaţiei) și a numărului 72- 
73 al revistei Memoria, număr cu amplă 
referire la „Memoria deportărilor”. Dar și 
pentru întâlnirea cu redactorul său coordo- 
nator, Cosmin Budeancă, și cu voluntari ai 
Fundaţiei și colaboratori ai revistei. Și pen- 
tru evocarea cu ei, dar și cu monahiile, 
stareța, stavrofora dr. Gabriela Platon și 
Elena Simionovici de la Sf. Mănăstire 
Voronet a celei care rămâne marea, neui- 
tata noastră prietenă Micaela Ghiţescu. 

Pe 13 mai 2020 s-a împlinit un an de la 
stingerea. din viață a Micaelei Ghițescu, 
președintă a Fundaţiei Culturale Memoria 
şi director al revistei Memoria. Dar, cum 
scria Cosmin Budeancă imediat, în nu- 
mărul in memoriam, și una și cealaltă vor 
merge mai departe. Dar nu oricum, ca și în 
anul care a trecut, și în anii care vor trece 
— îmbogățite cu aportul experienței sale de 
viață și al culturalităţii, intelectualității și 
trăirii sale sufletești. In unica sa carte, Intre 
uitare și memorie, Micaela Ghitescu 
povestește cum a primit, până la senzația 
pierderii respirației, lipsirea de ochelari în 
temniţă, ochelari care făceau parte, vital, și 
din chipul său și din relaţia sa directă, 
nedenaturată, neafectată de scăderea 
acuităţii, cu lumea și cartea. Cred că asta 
ne-a lăsat perioada Micaela Ghiţescu în 
biografia Memoriei. Simbolul ochelarilor 
care nu i-au mai fi putut fi smulși, de care 
nu s-a mai despărțit până la moarte. O 
vedere mai corectă și mai cuprinzătoare, 
adică o vedere mai bună și îndemnul unei 
vederi mai bune asupra istoriei. 

MARIA TOACĂ 


Speranţă, credință, dragoste — 
Sfânta Treime a Micaelei Ghiţescu 
Ultimele îmbrăţișări de la început 


de primăvară 


Nu numai că au fost aceste două luni și 
continua încă timpul de stat cu frica-n sân 
în casă, gândul mă poartă la oameni aleși 
de destin să-și trăiască învierea prin cristi- 
ce răstigniri. Mi se pare că a fost cu totul în 
numai două luni de la acel drum la 
București, făcut la invitaţia Fundaţiei 
Culturale Memoria, care editează revista 
gândirii arestate, cu același nume. Eve- 
nimentul urma să se desfășoare în spaţiul 
maiestuos al Ateneului Român sub generi- 
cul marcării a 30 de ani de la căderea regi- 
mului comunist în România, dar și 
aniversării a trei decenii de existență a 
revistei. Nu vreau să spun că am dat 
dovadă de mare curaj, dar nici că a fost o 
nesăbuință călătoria noastră (eu din 
Cernăuţi și Doina Cernica din Suceava) în 
preajma Sfinților Mucenici, sărbătoriţi de 
creștinii ortodocși la 9 martie, Ziua când în 
România sunt comemorați deţinuţii politici 
anticomuniști (1944-1989). Incă nu intra- 
seră în vigoare restricțiile severe ale caran- 
tinei, prin vama de la Porubna-Siret se tre- 
cea ca de obicei, fără a li se măsura călă- 
torilor temperatura, fiind crezuți pe cuvânt 
că n-au vizitat în ultimele luni Italia, Iranul 
sau Israelul. Dar existau deja semnale alar- 
mante, mai ales la Cernăuţi, unde fusese 

internat primul infectat cu necunoscutul 
coronavirus, tot atunci anunțându-se închi- 
derea instituţiilor de învățământ și a celor 
preșcolare. Am evocat aceste amănunte 
pentru a mă convinge încă o dată pe mine 
însămi că decizia noastră comună (a mea 
şi a Doinei) de a răspunde invitaţiei priete- 
nilor din București n-a fost o lipsă de res- 
ponsabilitate fată de siguranța noastră, a 
familiei, a celor din jur. Ne-am plimbat prin 
București pe data de 9 martie fără a avea 
idee de distanțarea socială de 1,5-2 metri. 
Am intrat prin librării, am pus mâinile (fără 
mănuși) pe cărți, pe clanțe, pe butoane, pe 
bara de metrou (am luat metroul până la 
cimitirul Bellu), ne-am fotografiat sub mag- 
noliile înflorite de la Universitate, contopin- 
du-ne cu șuvoiul zgomotos al studențimii... 
Ca și în toamna lui 2017, când am partici- 
pat la sărbătorirea numărului 100 al revistei 
Memoria, primul impuls ne-a îndreptat spre 
Bellu, la Eminescu. Era mult mai trist la 
Eminescu decât în octombrie 2017, când 
i-am găsit mormântul troienit de flori. 
Zambila noastră albastră a adus o fărâmă 
de cer zâmbitor printre cununile uscate de 
crengi de brad. O doamnă rătăcită pe alei 
se apropiase să aprindă o lumânare. 
Inăbușindu-și tusea ne-a întrebat dacă nu 
avem vreo pastilă de răceală. Nu aveam 


decât „pastile” contra „răcelii” sufletului, 
căci venisem cu febra dorului de Eminescu, 
aprofundat de durerea de a nu o găsi prin- 
tre cei vii pe Micaela Ghiţescu, doamna 
care a purtat grija „gândirii arestate”, de la 
preluarea revistei în 2003, de la fondatorul 
Banu Rădulescu (doctor în medicină, 
deținut politic), până la numărul 100 și mai 
departe, până 13 mai 2019, când și-a 
încheiat misiunea pământească. Căutând- 
o printre morminte, i-am găsit modesta 
criptă a familiei nu departe de aleea 
Eminescu, Doina stăruind să adâncească 
în țărâna umedă glastra cu mușcata albă, 
cu speranța că va slobozi rădăcini și va 
înflori necontenit până o vor troieni 
zăpezile. Din când în când o sunau stareța 
Gabriela și maica Elena de la Voroneţ. 
Pornite în zorii dimineţii spre București se 
interesau dacă nu s-a anulat evenimentul, 
căci plutea în aer o presimțire de neliniște. 
Au acceptat și ele cu bucurie invitaţia la 
gala Memoriei, noi, de fapt, urmându-le 
decizia, deși sosiserăm cu o zi înainte. La 
orice sunet al telefonului Doinei tresăream 
tulburată de teama unei vești neplăcute, 
care n-a întârziat. 


Eram încă la cimitir când Oana Ichim, 
secretar general al revistei Memoria, ne-a 
anunţat că manifestarea programată cu 
începere de la ora 18,00 se anulează, în 
Capitală începând să acţioneze interdicțiile 
privind adunările publice. Seara ne-am 
strâns într-un cerc restrâns la Ateneul Ro- 
mân bucurându-ne de întâlnirea cu regi- 
zoarea Cristina Chirvasie şi cu Nicolae 
Constantinescu, președintele Fundaţiei 
Memoria, unul din eroii volumului îngrijit de 
ea — Antidot la zadar. Prezența doctorului 
Nicolae Constantinescu, numit în „Prologul” 
la respectivul volum „un mărturisitor al lui 


Hristos cu bisturiul în mână”, a stavroforei 
dr. Gabriela Platon, stareța Sf. Mănăstiri 
Voroneț, precum și a oaspeţilor de 
prestanță din Republica Moldova (Valentina 
Sturza, președintă, și Elena Sajina de la 
Asociaţia foștilor deportati și detinuti politici 
din Moldova), dar și a scriitorului Marius 
Manta din Bacău, ne-a atenuat regretul 
pentru toate ce n-am văzut, n-am aplaudat 
în acea seară. Doar Gala cuprindea un 
scenariu cu fragmente din literatura de 
detenție rostite de actrița Ana Calciu, 
însoțite de muzica naistului de renume 
internaţional Nicolae Voiculet, a Doinei 
Lavric-Parghel, maestra cântecului vechi 
românesc, și a Corului de copii Melos, de la 
Școala „Copil dorit”, București. Știau sau nu 
că e un risc, însă Oana Ichim și stareța 

Gabriela Platon ne-au întâmpinat cu 
îmbrăţișări. Doctorul Nicolae Constan- 
tinescu, mai sobru, ca medic ne-a prevenit 
că de-acum va trebui să renunțăm la strân- 
geri de mână, să pășim prin viață numai cu 
Dumnezeu de mână, așa cum intra el întot- 
deauna în sala de operații. 


Așa ne-a adunat Memoria și chemarea 
unui nume drag, Micaela Ghiţescu, la ulti- 
mele îmbrățișări din această primăvară. Or, 
după întâlnirea de la Ateneu a început 
coșmarul distanțării, ca mijloc de protecţie 
contra virusului agresor. Dar înainte de 
coșmar am avut parte de câteva ore însori- 
te, ajungând, ca pe aripi de înger, la Su- 
ceava — în mașina Mănăstirii, cu stareța 
Gabriela Platon la volan și scriitoarea 
maica Elena Simionovici în fată. Tot drumul 
ne-au însoțit grija și binecuvântarea 
măicuţei stareţe Irina Pântescu. Ce putere 
benefică și câtă energie sufletească au 
unii oameni, deși fragili la chip, să 
dăruiască bucurii și dincolo de moarte! Nu 
știu de e potrivit spus, dar am auzit de la 
slujitori ai altarului că Dumnezeu nu 
rămâne nimănui dator. Evocându-i sufe- 
rințele vieţii în aceste zile, când se împli- 
neşte un an de la trecerea doamnei 
Micaela Ghițescu la cele veșnice, mă gân- 
desc la adevărul acestor cuvinte. A fost o 
ființă atât de modestă scriitoarea și eminen- 
tul traducător Micaela Ghiţescu, a muncit și 
a creat din umbră pentru a-i pune în lumina 
succeselor și a-i înălța pe podiumul gloriei 
pe alţii. Cu noblețea rănilor în suflet, ne-a 
lăsat Memoria ca antidot la zădărniciile 
lumii. N-a luptat pentru onoruri, n-a așteptat 
recompense pentru tinerețea sacrificată, 
ele, onorurile (Ordinul Infantelui Don 
Enrique, înmânat de președintele Portuga- 
liei, Ordinul Naţional „Serviciul Credincios” 

în grad de Ofiter, conferit post-mortem), 
venind firesc, cum crește iarba, cum cade 
ploaia, cum răsare soarele în pragul 
diminetii... 


Cernăuţi 


https://www.crainou.ro/2020/05/15/speranta- 
credinta-dragoste-sfanta-treime-a-micaelei-ghitescu/ 


Ur aaa 
MACI 


mr 
Proba 


In memorian 


Prof. dr. doc. farm, 


Petre Tonescu-Stoian 
(1909-1985) 


MARIA-GABRIELA SULIMAN 


La un an de la trecerea în 
veșnicie a Micaelei Ghiţescu 
lonescu-Stoian, membră de 
onoare SRFI 


Numele Micaelei Ghiţescu lonescu-Stoian a fost 
inclus în lista membrilor de Onoare a Societăţii Române de 
Istoria Farmaciei (SRIF) cât și în Comitetul de Onoare al 
celei de a 25-a Reuniuni Naţionale de la Cluj, 30 Iunie - 2 
lulie 2016, fiind sol al românilor și României peste mări și 
oceane, ca filolog, scriitor, traducător pentru limbile 
franceză, portugheză, spaniolă, germană, engleză și apro- 
piat de farmaciști.! 

A făcut parte din colectivul redacțional al cărții In 
memoriam: Prof. dr. doc. farm. Petre lonescu-Stoian (1909- 
1985), Editura Sitech, Craiova, 2009, 237 p. și a dăruit 200 
de exemplare celor care l-au cunoscut pe Profesor sau au 
lucrat în Institutul pentru Controlul de Stat al Medicamen- 
tului și Cercetări Farmaceutice (ICSMCF). 

Menţionăm articolele semnate aici de Micaela Ghițescu 
lonescu-Stoian: „Amintindu-ne”, „Profesorul dr. farm. Petre 
lonescu-Stoian, factor de dinamizare a relațiilor in- 
ternaționale farmaceutice în anii 1956-1976” şi „Contribuţia 
profesorului Petre lonescu-Stoian la iniţierea pe plan mon- 
dial a unor cercetări științifice farmaceutice”. 

În programul Sesiunii științifice trimestriale a SRIF, 
Secţia București, din data de 23 iunie 2018, a figurat la 
Aniversări: Filolog, traducător Micaela Ghiţescu lonescu- 
Stoian (18.07.1931), membru de onoare SRIF, dar 
omagiată în absenta acesteia. 

Redau în continuare răspunsul Micaelei Ghițescu către 
Ana Carata din 22 iunie 2018: „Stimată Doamnă prof. 
Carata vă mulțumesc din tot sufletul pentru bunele gânduri. 
După cum v-am spus am avut în ultimii ani două operaţii, și 
pentru moment nu mă pot gândi la nici un fel de sărbătorire 
a mea. Abia îmi revin acum după o radioterapie obositoare. 

Împreună cu soțul ei, Petre lonescu-Stoian 


Sunt în curs de a face o serie de controale 
medicale, analize, ecografii etc. etc. După 
cum mi-ati sugerat chiar dvs., poate lăsăm 
acest prilej de reîntâlnire pentru toamna vii- 
toare, poate Îmi mai revin până atunci și voi 
fi mai în formă. Mai luăm legătura ceva mai 
târziu. Vă rog să mă scuzati dacă vă încurc 
într-un fel programul stabilit. Cu multe și 
călduroase mulțumiri aştept să reluăm 
legătura ceva mai târziu. Doamne ajută! 
Micaela Ghiţescu.” 

Și inevitabilul s-a produs într-o zi de 13 
mai. 

În cadrul sesiunii științifice trimestriale 
SRIF, Secţia București, din data de 
22.06.2019, a fost comemorată Micaela 
Ghițescu lonescu-Stoian (18.07.1931 - 
13.05.2019), filolog, traducător, și s-a distri- 
buit revista Galenus nr. 130, iunie - iulie 
2019, în care figura articolul semnat de Ana 
Carată și Maria-Gabriela Suliman, „In 
Memoriam, Filolog Micaela Ghiţescu- 
lonescu-Stoian (1931-2019). Figuri ilustre 

ale culturii și istoriei farmaciei române, 
membri de onoare ai Societăţii Române de 
Istoria Farmaciei (SRIF), la pp. 70-71. 

La un an de la trecerea în veșnicie a 
Micaelei Ghiţescu lonescu-Stoian îi 
simțim încă lipsa și îi vom purta o frumoasă 
amintire. 


"Absolventă a Facultăţii de Farmacie din București 
(1972), internă, cercetător științific principal, farmacist 
primar în Institutul pentru Controlul de Stat al 
Medicamentului și Cercetări Farmaceutice (ICSMCF) 
și apoi la Agenţia Naţională a Medicamentului și a 
Dispozitivelor Medicale (ANMDM); consilier în proprie- 
tate industrială; studii și cercetări în domeniul 
organizării farmaceutice și al istoriei farmaciei și medi- 
cinei, cu peste 150 de lucrări comunicate și publicate 
în reviste de specialitate din țară și străinătate; 
Președinte Secţia București a Societăţii Române de 
Istoria Farmaciei. 

' Maria-Gabriela Suliman, Adriana-Elena Tăerel, 
Ana Carată, „Societatea Română de Istoria Farmaciei 
după 25 ani de activitate. Noi membri de onoare - 
Micaela Ghițescu lonescu-Stoian”, în Galenus, nr. 
100, lunie - lulie 2016, pp. 67-68. 


IN MEMORIAM 
PAUL GOMA 


La 25 martie 2020 s-a stins la Paris 
Paul Goma, scriitor și disident antico- 
munist. Născut în Basarabia la 2 
octombrie 1935, în urma Pactului 
Ribbentrop-Molotov s-a refugiat împre- 
ună cu familia în România. A fost arestat 
la 22 noiembrie 1956 ca student al 
Facultăţii de Filologie, Universitatea 
București, în urma manifestaţiilor stu- 
dențești anticomuniste declanșate în 
contextul revoluției din Ungaria. A fost 
condamnat la 2 ani de închisoare 
corecțională. A executat pedeapsa în 
închisorile Jilava, Codlea și Gherla. A fost 
eliberat la 21 noiembrie 1958 cu domiciliu 
obligatoriu la Lătești pentru 36 de luni, 
perioadă prelungită ulterior cu încă 24 de 
luni. A fost eliberat în 1964. In 1977 s-a 
solidarizat cu mișcarea „Charta '77” din 
Cehoslovacia, adunând mai multe per- 
soane în jurul său. A fost arestat și bătut 
o lună de zile de generalul Nicolae 
Pleșiță. După eliberarea din 6 mai 1977 a 
plecat în Franța, unde Securitatea a 


încercat fără succes să îl asasineze. Nu a 
mai revenit în România nici după căderea 
regimului comunist. A publicat mai multe 
lucrări cu tematică anticomunistă: 
Ostinato, Gherla, Patimile după Pitești, 
Culoarea curcubeului.! 

Am primit de la Domnul Mircea Carp 
transcrierile a două interviuri realizate cu 
Paul Goma, primul la București la 23 
februarie 1977, iar cel de-al doilea după 
sosirea acestuia la Paris, la 17 noiembrie 
1977. 

In semn de omagiu pentru lupta dusă 
de Paul Goma împotriva regimului comu- 
nist și a rămășițelor acestuia le vom publi- 
ca în paginile următoare. Notele de la 
finalul interviurilor au fost adăugate de 
redacția Memoria. 


"Paul Goma, Culoarea curcubeului. '77. Cod „Bărbosul”, Editura Polirom, lași, 2005, pp. 283-285; 

Cicerone loniţoiu, Victimele terorii comuniste. Arestaţi, torturați, întemnițați, uciși. Dicţionar. F-G, 
Editura Mașina de Scris, București, 2002, p. 251; http://ro.wikipedia.org/wiki/Paul_Goma (accesat 
la 3.04.2020); fişele matricole penale din Arhiva Administraţiei Naţionale a Penitenciarelor. 

MIRCEA CARP 


Interviu cu Paul Goma în direct, 
la București, 23 februarie 1977 


Atenţie Serviciul Românesc, acest inter- 
viu, pe care îl veţi asculta în următoarele 
opt sau zece minute, a fost înregistrat pe 
bandă de magnetofon chiar în timpul con- 
vorbirii pe care am avut-o azi dimineaţă, la 
11.30, ora Minchen-ului, ora 12.30, ora 
Bucureștiului, cu Paul Goma la locuinţa sa 
din București. Rugămintea mea este să 
lăsaţi interviul așa cum este, ca să aibă 
autenticitate, cu toate micile pauze și gre- 
șeli. Repet este exact înregistrarea, pe ban- 
dă de magnetofon, a convorbiri pe care am 
avut-o cu Paul Goma chiar azi dimineață. 

Miercuri dimineață, Dan Mircescu' de la 
Biroul European al Vocii Americii a stat de 
vorbă, la telefon, cu scriitorul român disi- 
dent Paul Goma, aflat la București. Domnul 
Goma și-a exprimat din capului locului sa- 
tisfactia de a sta de vorbă cu coresponden- 
tul nostru, i-a arătat acestuia că întrevede- 
rea de ieri după-amiază cu domnul Cornel 
Burtică”, a durat o oră și jumătate. Inainte 
de a înregistra pe bandă de magnetofon 
convorbirea cu Paul Goma, scriitorul român 
și-a exprimat speranța că această convor- 
bire telefonică nu va fi întreruptă de au- 
torităţi. Este ceea ce nici nu s-a întâmplat. 

lată deci interviul, acordat de Paul 
Goma, în exclusivitate, lui Dan Mircescu, 
de la Biroul European al Vocii Americii. 
Convorbirea a fost înregistrată pe bandă de 

magnetofon, așa cum o veți auzi în 
următoarele opt-zece minute. 

Mircea Carp: In cursul întrevederii pe 
care ați avut-o, şi care, cum ați spus, a fost 
de o oră și jumătate, cu domnul Cornel Bur- 
tică, domnia sa v-a spus că descrieți Româ- 
nia în culori prea negative. Două răspunsuri 
de la dumneavoastră aştept. Intâi, v-a spus 
domnul Cornel Burtică acest lucru? 

Paul Goma: Da. 

M.C.: Şi al doilea, vedeti într-adevăr si- 
tuatia din România în culori prea negative? 

P.G.: Nu spun prea negative. Le văd în 
negru. 

M.C.: In tot cursul convorbiri de la CC 
se spune că domnul Burtică ar fi promis 
publicarea în România a unora din lucrările 
dumneavoastră, domnule Goma... 

P.G.: Nu, nu a promis publicarea, dar a 
menționat că domnia sa nu promite nimic, 
că după ce va citi manuscrisele pe care 
urmează să i le prezint, în funcţie de publi- 
cabilitatea lor, va lua o hotărâre... 

M.C.: Şi dumneavoastră cum v-ati 
declarat de acord cu această...? 

P.G.: Da. Am spus că este un pas înainte, 
interesant, mai ales că aflasem că domnul 
Burtică rezolvase înainte niște cazuri irezol- 
vabile, cazul Breban“, o carte a lui Breban, 
care ani de zile stătea pe ici pe acolo, care 
era ca și interzisă și domnul Burtică a avut 


totuși timp să citească cartea și să decidă 
publicarea ei. Cartea va ieși în curând.* 

M.C.: Și domnul Burtică își va da oste- 
neala acum ca să citească și cărțile 
dumneavoastră? 

P.G.: Da. Așa a promis. Asta este pro- 
misiunea, că le va citi. 

M.C.: Da. Câte persoane au semnat 
până la urmă apelul dumneavoastră și 
dacă ne puteți spune numele lor? 

P.G.: Da. In afară de cei opt, care au apărut 
numele lor, au mai fost două nume Bedivan 
Nicolae”, din Constanţa, economist... 

M.C.: Da. 

P.G.: Luminiţa Colert, scriitoare. Așa. 
Soții Nuță, Marcel și Elena Nuță” din 
Ploiești... 

M.C.: Da... 

P.G.: Stati putin, eu nu am acum lista la 
mine, ca să nu mi-o smulgă. Vasile 
Paraschiv” din Ploiești. 

M.C.: Da. 

P.G.: ...și în continuare sunt foarte multe 
semnături pe care deocamdată nu pot să le 
divulg. Nu este un bluf ci situaţia este foarte 
complicată și vreau să vă explic... 

M.C.: Da. 

P.G.: Autorităţile încearcă pe toate 
căile... De pildă, îmi permit acum să vor- 
besc cu străinătatea, am dat un interviu 
agenției France Press, așa, la mine au 
putut pătrunde zilele astea gazetari străini 
dar nu pot să pătrundă români... 

M.C.: Ihî... 

P.G.: In momentul în care ajunge vreun 
doritor de semnătură aici este..., nu știu 
exact ce i se întâmplă, dar nu mai ajunge 
până la mine... 

M.C.: Da. 

P.G.: Mai ales, așa... Mai ales la telefon 
când îşi exprimă dorința să vină să semne- 
ze, se taie telefonul imediat. Această situaţie 


m-a făcut ca să-i descurajez pe mulți sau 
să-i amân ca nu cumva să fie arestaţi la 
poartă sau mai știu eu ce li se întâmplă... 

M.C.: Ce s-a întâmplat cu unii din mem- 
brii semnatari ai apelului? Sunt încă în 
România sau au plecat? 

P.G.: Da. Soții Gesswein' au plecat luni... 

M.C.: Ihî. 

P.G.: Sergiu și Carmen Manoliu” au 
plecat ieri. Alo... 

M.C.: Da, vă aud. 

P.G.: Aseară am avut o convorbire 
telefonică cu Şerban Ştefănescu", care mi- 
a spus că Feher? de la Oradea a primit 
pașaportul iar el, Ștefănescu, urmează să-l 
primească. 

M.C.: Aaa... Va să zică cu unii din sem- 
natarii dumneavoastră sunteți... 

P.G.: Da, am rămas... 

M.C.: In apelul dumneavoastră și în de- 
clarațiile ulterioare ati spus că veti fi ultimul 
care veti părăsi România, domnule Goma. 
Mai precis că nu veti pleca din tară decât 
după ce își vor fi primit viză de ieșire toate 
persoanele care au cerut acest lucru. Este 
adevărat? Și dacă da, vă mentineti... 

P.G.: Nu am spus că voi primi pașaport 
atunci când persoanele din apelul nostru 
vor pleca. Nu. Am spus așa, voi primi un 
pașaport atunci când toti cetățenii români 
vor avea în buzunar un pașaport, liber să-l 
folosească sau să-l păstreze în buzunar. 

M.C.: Alo! 

P.G.: Da. Aţi înțeles? 

M.C.: Da, sigur că da. Perfect... 

P.G.: Nu era vorba de cei opt semnatari, 
pentru că la urma urmei nu mă interesa pro- 
blema pașaportului lui cutare, sau a lui cuta- 
re, ci era vorba de pașaport în general... 

M.C.: Da. 

P.G.: ...ca problemă. 

M.C.: Care era semnificația mișcării 

dumneavoastră și cum evaluaţi această si- 
tuatie pe care Occidentul o numește si- 
tuația disidenţilor? Vă convine acest nume 
sau nu? | 

P.G.: Aăă, nu nu-mi convine, dar nu am 
găsit alt calificativ sau alt termen. Dacă aș 
încerca să dau o definiție a ceea ce facem 
noi, nu este ceva subversiv, pentru că noi 
nu vrem răsturnarea guvernului, ci noi vrem 
la urma urmei, ne-am institui într-un fel de 
ajutoare, într-un fel de comisie de control — 
mă rog, a fost acum ședința lor —, pentru 
urmărirea de punere în aplicare a legilor 
existente, a legilor în vigoare pe hârtie, dar 
nu sunt în vigoare în realitate. 

M.C.: Altfel dumneavoastră și cu doam- 
na aţi mai primit telefoane de cele cu carac- 
ter ameninţător cum am văzut în presă? 

P.G.: Da. Chiar aseară am primit din 
nou. Am niște bănuieli. Nu pot să pot spun 
cu certitudine, pentru că nu am posibilitatea 
să fiu sigur, am primit nişte telefoane de la 
niște indivizi a căror voce am recunoscut-o, 
sunt cam trei... Alo? 

M.C.: Da, vă aud. 

P.G.: M-au amenințat schimbându-și 
vocea. M-au amenințat, începând cu joi 
seara, m-au amenințat cu moartea pe 
mine, pe copil, așa. Aseară au revenit, 
încercând să-și schimbe vocea, dar eu am 
o oarecare ureche muzicală și mi-am dat 
seama că sunt aceleași persoane, că sunt 
aceiași securiști și e mult ca probabil, adică 
aproape sigur... Alo? 

M.C.: Da, vă aud. 

P.G.: ...că sunt persoane din Serviciul 
Ascultări Telefonice ale liniei mele. 

M.C.: Domnule Goma, un singur lucru 
la sfârșit. Doriţi să spuneţi dumneavoastră 
încă două-trei cuvinte fără nicio întrebare 
din partea mea? Vă stau cu plăcere la 
dispoziție. 

P.G.: Ce să spun? Că sunt liber în apar- 
tamentul meu, mă simt liber, așa cum 
m-am simțit în momentul în care mi s-au 
luat toate libertăţile exterioare. M-am simțit 
foarte liber și într-un fel aceasta este o 
mulțumire... 

M.C.: Ăăă... Puteti să ieșiţi în oraș? 

P.G.: Eu pot să ies dar... așa cum am 
fost ieri la Burtică, dar am fost urmărit foar- 
te strâns... 

M.C.: Da... 

P.G.: La mine nu s-a prezentat încă 
nimeni din partea oficialităților, însă mișună 
în jurul meu și în uniformă și în civil. 

M.C.: Domnule Goma vă mulțumesc 
foarte mult pentru că aţi avut amabilitatea 
să ne daţi acest interviu și poate vom avea 
prilejul să vorbim din nou. 

P.G.: Vă mulțumesc. 

M.C.: La revedere, domnule Goma. 

Aici Dan Mircescu, Vocea Americii, 
Biroul European. Washington aveți din nou 
cuvântul. 


Interviu cu Paul Goma la sosirea lui 
la Paris, 17 noiembrie 1977” 


Mircea Carp: Paul Goma bine aţi venit 
în Occident. Cum am vorbit ultima oară, tot 
la telefon, la sfârșitul lunii februarie trecut 
erati la București, tocmai la începutul cam- 
paniei dumneavoastră în favoarea drepturi- 
lor omului, acum iată-vă la Paris. Ce ne 
puteți spune despre cele ce vi s-au întâm- 
plat în acest răstimp de nouă luni? 

Paul Goma: Ce pot să spun, decât că 
probabil așa trebuia să se întâmple. Eu 
care mi-am zis că n-o să se întâmple așa 
am fost un naiv, adică crezând că guvernul 
de la București și Ceaușescu o să fie rezo- 
nabili și că o să aplice legile pe care tot ei 
le-au făcut. Ceea ce mi s-a întâmplat a fost 


o surpriză și nu prea pentru că, totuși, eu 
sunt obișnuit și cu închisoarea și cu bătăile 
și, în sfârșit, cu toate plictiselile... 

M.C.: Ati fost mult chinuit domnule Goma? 

P.G.: Nu, nu. Am cunoscut lucruri și mai 
rele, înainte. 

M.C.: Ce s-a întâmplat domnule Goma 
cu semnatarii declarației dumneavoastră, 
opt la început, 200 până la urmă, cum s-a 
anunţat în Apus? 

P.G.: Acum încerc cu prietenul meu din 
Paris, care m-a ajutat foarte mult a face 
cunoscută mișcarea noastră, să reconsti- 
tuim și să vedem ce s-a întâmplat cu fieca- 
re, pentru că, sigur că eu fiind ceva mai 
cunoscut, am putut să obțin o viză turistică. 
Până în momentul de față eu nu am fost la 
Paris. Nu știu și trebuie să aflăm ce s-a 
întâmplat cu unii dintre semnatarii care ştiu 
eu erau din Ploiești, erau din Suceava sau 
cine știe de unde. Și asta vrem să facem și 
dăm publicității o listă cu persoanele de 
care nu știm că ar fi intrat sau că ar fi ieșit, 
de care nu știm nimic, în legătură cu care 
așteptăm să aflăm vești. 

M.C.: Interviul pe care mi l-aţi acordat în 
februarie trecut, domnule Goma, mi-ati 
spus că vedeaţi situația de atunci din Ro- 
mânia și citez din dumneavoastră: „în culori 
negre”, cum le vedeţi azi? 

P.G.: Acum o văd în culori și mai negre. 

M.C.: De ce? 

P.G.: Am plecat duminică. Mi se părea 
ceva de sfârșit de lume. Este îngrozitor ce 
se întâmplă acolo. Nu mai vorbesc înce- 
pând cu poveștile materiale și sfârșind cu 
cele de stat care se schimbă, de la zi la zi, 
prin decrete. 

M.C.: Credeţi că apelurile și eforturile 
dumneavoastră și ale sprijinitorilor dum- 
neavoastră au influențat situația din 
România și dacă da, în ce fel? 


P.G.: Nu știu dacă au influențat situația 
din România în sens de a o face mai bună. 
Cred că invers, deocamdată. Dar faptul că 
oamenii și-au dat seama că se poate să te 
plângi, că se poate să spui adevărul fără să 
se întâmple foarte mare lucru, în afară de, 
ştiu eu, o arestare, cu care noi suntem 
oarecum obișnuiți, totuși, cred că este un 
câștig. In continuare nu ne putem compara 
cu cehii, cu polonezii, dar față de românii 
care eram până acum cred că s-a făcut un 
mic pas înainte. 

M.C.: Credeţi că reuniunea cooperării și 
securităţii de la Belgrad“ a influențat în 
vreun fel oarecare situația drepturilor omu- 
lui din România? Dacă da, în ce fel? 

P.G.: Cred că da. Au tinut autoritățile 
puțin mai la distanță, adică nu le-a lăsat să 
facă tot răul pe care ar fi dorit să-l facă, 
pentru că România are foarte multe intere- 
se în exterior și politice și economice, și în 
special politice, ca să-și menţină firma pe 
care și-a construit-o. Din acest punct de 
vedere, cred că da. 

M.C.: Ce v-a îndemnat, Paul Goma, să 
plecaţi în cele din urmă în străinătate? 

P.G.: Dacă aș spune că invitația primită 
de la Pen Club m-a determinat ar fi fals, nu 
asta, asta a fost, cum să spun, mijlocul cu 
care am plecat. Insă nu mai eram de ajutor 
în România pentru că în situaţia în care am 
fost de la eliberare nu mai puteam fi absolut 
de nici un folos nimănui, acelor oameni pe 
care îi antrenasem în acțiune, dintre care 
multi s-au ales cu cucuie destul de grave și 
atunci am căutat să mă duc acolo unde voi 
putea să fac ceva. 

M.C.: Care a fost atitudinea autorităților 
din România în chestiunea eliberării unei 
vize de ieșire în străinătate? 

P.G.: Bineînțeles că mi-au sugerat la 
început că ar fi mult mai bine dacă nu aș 

emigra. Finalmente au consimțit să-mi dea 
o viză turistică pe un an. 

M.C.: Aveti de gând să vă reîntoarceti în 
România? 

P.G.: Bine, nu am de gând să mă rein- 
torc. Dar bănuiesc că atâta timp cât va fi 
Ceaușescu la putere acolo mi se va interzi- 
ce să mă întorc. Ori mi se va lua posibilita- 
tea de a mă întoarce. 

M.C.: Care va fi activitatea dumnea- 
voastră aici, în Occident? 

P.G.: Voi depune mărturie despre ceea 
ce-am auzit, ce-am simtit acolo. 

M.C.: Veţi rămâne numai la Paris, dom- 
nule Paul Goma, sau veți călători și în alte 
țări? 

P.G.: După această conferință de trei 
săptămâni vreau să-mi iau o pauză să 
merg la spital să văd ce se întâmplă cu 
mine. 

M.C.: Asta ca urmare a timpului petre- 
cut în închisoare? 


* Fond Mircea Carp nr. 48, caseta 14, Biblioteca 
Centrală Universitară „Lucian Blaga” Cluj-Napoca, 
Colecţii speciale, înregistrare audio. 

1 Mircea Carp. 

2 Cornel Burtică (1931-2013). Membru al CC al 
PCR (12 august 1969 - 8 octombrie 1982); membru 
supleant al Comitetului Executiv al CC al PCR (21 
iulie 1972 - 28 noiembrie 1974); membru al Comite- 
tului Politic Executiv al CC al PCR (28 noiembrie 
1974 - 8 octombrie 1982); membru al Secretariatului 
CC al PCR (28 noiembrie 1974 - 23 noiembrie 1979). 
La data realizării interviului era viceprim-ministru al 
RSR. Florica Dobre (coord.), Membrii CC al PCR. 
1945-1989. Dicţionar, Editura Enciclopedică, 
București, 2004, pp. 121-122. 

* Nicolae Breban, născut la 1 februarie 1934 în 
Baia Mare. Scriitor, romancier, eseist, dramaturg, 
om de cultură. 

+ Romanul Bunavestire, scris între 1972-1974, 
după mai multe probleme cu cenzura, a fost publicat 
în 1977 la Editura Junimea din lași. 

P.G.: Fiind la Aiud, o oarecare tensiune 
permanent adunată și care m-a cam obosit. 

M.C.: Da. Familia dumneavoastră dom- 
nule Goma? 

P.G.: Toţi sunt bine. Familia mea de aici, 
adică soția și copilul. 

M.C.: Ultima întrebare. Cum aţi fost pri- 
mit la sosirea la Paris? 

P.G.: Foarte bine, foarte cald, au fost 
jurnaliști dar i-am rugat să mă scuze la 
aeroport. Le-am mulțumit pentru ce au 
făcut pentru noi, pentru că presa 
occidentală a avut un rol capital în succese- 
le care au fost, 

M.C.: Paul Goma, vă mulțumesc pentru 
amabilitatea cu care aţi binevoit să 
răspundeti întrebărilor noastre. 

Aici Dan Mircescu, Biroul European. 
Washington aveți din nou cuvântul. 


5 Nicolae Bedivan, economist. A fost arestat în 
1952 ca student la Academia de Studii Economice 
din București și condamnat la 3 ani de închisoare 
pentru complot, din care a executat 2 ani și jumă- 
tate. Al nouălea semnatar al Apelului, primul dintre 
asociați. A primit ulterior pașaport și a plecat în 
Germania. Paul Goma, Culoarea curcubeului. '77 
(Cutremurul oamenilor). Cod „Bărbosul”, Autura 
Autorului, 2009, pp. 44, 115, 461. 

€ Luminita Coler, scriitoare, fiica lui Jean Coller, ile- 
galist comunist. A publicat în 1971 volumul Nisip sub 
pleoape, și a primit premiu de debut al Uniunii 
Scriitorilor. După ce a semnat Apelul lui Paul Goma 
a emigrat în SUA. Ștefan Agopian, Scriitor în comu- 
nism (niște amintiri), Editura Polirom, lași, 2013; 
Vladimir Tismăneanu, „Cine a fost Pantiușa 
Bodnarenko? Un călau stalinist în fruntea „Securității 
Poporului”, pe Contributors, accesibil online la 
http://www.contributors.ro/politica-doctrine/un- 
calau-stalinist-cine-a-fost-pantiusa-bodnarenko/ 
(accesat la 3.04.2020). 


7 Marcel Nuță, ceasornicar și Elena Nuță casnică, 
din Ploiești. Paul Goma, op. cit., p. 462. 

* Vasile Paraschiv (1928-2011), muncitor, disident 
anti-comunist. A intrat în PCR în 1946 și a ieșit din 
acesta în 1968. A fost arestat, torturat și internat În 
azile psihiatrice pentru acțiunile sale împotriva 
Partidului. După ce a aderat la acțiunea lui Paul 
Goma i s-a permis să plece în străinătate, la sfârșitul 
lui 1977, dar s-a întors în tară în anul următor și a 
continuat să lupte împotriva abuzurilor regimului. 
Vasile Paraschiv, Așa nu se mai poate, tovarășe 
Nicolae Ceaușescu! - Memorii după 20 de ani, 
Editura Curtea Veche, București, 2007, passim. 

° Erwin și Emilia Gesswein muzicieni. Au fost prin- 
tre primii 8 semnatari ai scrisorii către Conferinţa de 
la Belgrad. Ei voiau pașaport și au plecat ulterior în 
RFG. Paul Goma, op. cit., pp. 47, 545; https://dissi- 
denten.eu/laender/rumaenien/biografien/paul-goma/ 
(accesat la 3.04.2020) 

* Sergiu și Carmen-Maria Manoliu, pictori. Au fost 
printre primii 8 semnatari ai scrisorii către Conferința 
de la Belgrad. Ei voiau pașaport și au plecat ulterior 
în Franța unde au continuat să protesteze împotriva 
comunismului. Paul Goma, op. cit., pp. 41, 47, 79, 
254, 545; Cicerone loniţoiu, Memorii. Il. Drama 
României văzută din exil, Editura Polirom, lași, 
2011, pp. 169, 217, 263; https://dissidenten.eu/ 
laender/ rumaenien/biografien/paul-goma/ (accesat 
la 3.04.2020). 

" Serban Ștefănescu, tehnician. A fost printre 
primii 8 semnatari ai scrisorii către Conferinta de la 
Belgrad. Voia pașaport și a ajuns ulterior în Austria. 
Paul Goma, op. cit., pp. 47, 79, 483; https://dissiden- 
ten.eu/laender/rumaenien/biografien/paul-goma/ 
(accesat la 3.04.2020). 

1'2 Feher Adalbert, muncitor. A fost printre primii 8 
semnatari ai scrisorii către Conferința de la Belgrad. 
Voia pașaport. Paul Goma, op. cit, pp. 45, 47; 
https://dissidenten.eu/ laender/ rumaenien/ biografien/ 
paul-goma/ (accesat la 3.04.2020). 

* Fond Mircea Carp nr. 49, caseta 14, Biblioteca 
Centrală Universitară „Lucian Blaga” Cluj-Napoca, 
Colecţii speciale, înregistrare audio. 

“ La Conferința pentru Securitate și Cooperare în 
Europa de la Belgrad (4 octombrie 1977 - 8 martie 
1978) s-a discutat despre îmbunătățirea relațiilor și a 
cooperării internaționale și despre implementarea 
Actului Final de la Helsiki din 1975. 

ŞI MINERIADE 


NICOLAE M. CONSTANTINESCU 


30 de ani de la evenimentele sângeroase din 
decembrie 1989 și iunie 1990 văzute și trâite 
la Clinica de Chirurgie a Spitalului Colțea 


În anii '89 și '90 am lucrat ca medic pri- 
mar la Clinica de Chirurgie de la Spitalul 
Colea, iar în zilele de 20 decembrie 1989 
și 13 iunie 1990 am fost de gardă, fiind, 
deci, un martor direct al evenimentelor din 
centrul Capitalei. In același timp eram 
cadru didactic la Facultatea de Medicină 
din București, cu studenți care au participat 
alături de mine la ambele gărzi. In aceste 
două situații, împreună corpul medical și 
studenții anului III, am fost participanţi activi 
la asistenţa chirurgicală acordată răniților — 
majoritatea împușcați — dar și molestaţi cu 
alte mijloace și care au fost aduși la 
Camera de Gardă a spitalului nostru, atât 
începând cu 21 decembrie 1989, cât și în 
zilele de 13-14-15 iunie 1990. 

Astfel, personal am acordat asistență 
chirurgicală în decembrie 1989 unui număr 
de 22 de răniți împușcați, operând înconti- 
nuu de joi, 21 decembrie, de la ora 17.15 
până duminică 24 decembrie la prânz. In 
noaptea de 13/14 iunie 1990 am operat doi 
oameni împușcați în coapse, am trimis la 
Spitalul „Gh. Marinescu” un rănit împușcat 
în cap cu herniere de substanţă cerebrală 
şi am constatat decesul unui al patrulea 
împușcat. Am făcut aceste scurte precizări 
ca o primă dar necesară explicaţie a resor- 
turilor care m-au împins pe mine după 
decembrie 1989 să mă implic în activitatea 


Interviu între două operatii preluat din filmul Desprinderea 


civică, să caut prin toate mijloacele de care 
mă simt capabil să conving ca asemenea 
fapte barbare, cruzimi și bestialități, să nu 
mai fie tolerate niciodată în România, deci 
să fie pedepsite cu toată asprimea legii. 

Și așa, din poziția de martor al faptelor 
pe care le-am trăit nemijlocit, am ieșit în 
public și am vorbit și în Piaţa Universității și 
la diverse tribune improvizate și în mass- 
media. Văzând că vorbele mele nu au nici 
un ecou, am înaintat la sfârșitul lunii ianua- 
rie 1992 o Plângere către Procurorul Ge- 
neral, semnată de 33 de chirurgi: profesori, 
conferenţiari, șefi de clinică, medici primari. 
Nici un rezultat, decât faptul că din 33 de 
semnatari am rămas doar 14 în viață 
(decedații au o cruciuliță)! 

Ba mai mult, după numeroase tergi- 
versări, am asistat la închiderea anchetei 

judiciare cu un neverosimil NUP. Este 
meritul incontestabil al Asociatiei „21 
decembrie 1989”, reprezentată de Teodor 
Mărieş, asistat de avocatul Antonie 
Popescu, care au ridicat la CEDO chestiu- 
nea lipsei de temei a închiderii anchetei și, 
drept urmare, Curtea Europeană a 
Drepturilor Omului a cerut României, la 
data de 6 noiembrie 2008, redeschiderea 
dosarului și instituirea procedurilor penale 
pentru cei care se fac vinovaţi de rănirile / 
omuciderile prin armă de foc, de relele tra- 
tamente aplicate și de lipsirile de libertate 
suferite de mii de persoane la București, 
Timișoara, Reșița, Buzău, Constanţa, 
Craiova, Brăila, Oradea, Cluj, Brașov, 
Târgu Mureș, Sibiu și alte orașe din 
România (foto pag. 79 stânga). 

In continuare CEDO folosește drept 
probă a demersului său „denunțul penal al 
medicilor și șefilor din spitalele publice (foto 
pag. 79 dreapta): în cursul anului 1992, la o 


MEMORIA 


AE Moe Dedim 


i 
E DE oae tlas 


igi" ie TEF pa 


j La ~ ~ 
\} Cans í =A eu 


di 30 Eire 


PE OR n Tr 
I ” can + 
fe ep 
4 ge ie 7 ~ Ci 
LA [ze ee 7 fasih laties, 
Ales AAt itemi o} ") Oi,- W 
Elite & hy Otam Da 4 
L a) SULA A aa 
sea T API pete 
i i da d t i 
LEAG ARIER E , Ari's 


dată neprecizată, peste 30 de medici — chi- 
rurgi, profesori universitari și șefi de spitale 
- au înaintat parchetului un denunţ penal, 
prin care arătau că în decembrie 1989 și 
iunie 1990 au tratat numeroase răniri prin 
arme de foc și arme albe și că au constatat 
decesul a numeroase persoane. Ei și-au 
motivat demersul prin faptul că autorităţile 
de Stat nu au efectuat cercetări și nu au 
angajat urmărirea penală contra autorilor 
acestor acte de violenţă.” 

De abia după 9 ani, în 12 iunie 2017 
Parchetul de pe lângă Înalta Curte de 
Casaţie și Justitie, Secţia Parchetelor 
Militare finalizează procesul Mineriadei din 
13-15 iunie 1990 și redeschide Dosarul nr. 
47/P/2014 iar completul de procurori con- 
dus de General Locotenent magistrat lon 
Alexandru, procuror militar șef adjunct al 
Secţiei Parchetelor Militare de pe lângă 
Înalta Curte de Casaţie și Justiţie a redactat 
un Rechizitoriu de 1889 de pagini. 


MINISTERUL PUBLIC 


PARCHETUL DE PE LÂNGĂ ÎNALTA CURTE DE CASAȚIE ȘI JUSTIȚIE 
SECȚIA PARCHETELOR MILITARE 


ROMÂNIA, București, B-dul Libertăţii, nr.12-14, Sector 5, cod poștal: 050706, 
tel: 021/3196062, fax: 021/3193889 


e-mail: sesizare Ompublic.ro 
Operator date cu caracter personal 3883 
Dosar nr. 47/P/2014 
RECHIZITORIU 
Anul 2017 luna 06 ziua 12 


General-locotenent magistrat lon ALEXANDRU, procuror militar șef adjunct al 
Secţiei Parchetelor Militare din cadrul Parchetului de pe lângă Inalta Curte de 
Casaţie și Justiție, colonel magistrat Virgiliu Marian ISTRATE, colonel magistrat 
lulian DINU, colonel magistrat Marian VAETIȘI, locotenent colonel magistrat Dan 
Mihail MITRANESCU, procurori militari la Secţia Parchetelor Militare din cadrul Par- 
chetului de pe lângă Inalta Curte de Casaţie şi Justiţie. 


Conform acestui Rechizitoriu referitor la faptele penale constatate în 13-15 iunie 1990 
la București privind săvârșirea de infracțiuni contra umanității prevăzute de art. 439 alin.1 
lit. g și j din Codul Penal, cu aplicarea art. 5 C.P. se declară a fi inculpaţi numiții Iliescu 
Maior (rez) Florescu Mugurel Cristian, Amiral (rez) Dumitrescu Emil, Ionescu Cazemir 
Benedict, Sârbu Adrian, Cozma Miron, Burlec Plăieş Cornel, Gen. (rez) Dobrinoiu Vasile, 
Colonel (rez) Peter Petre, Ghinea Alexandru, la care se adaugă un număr de 19 suspecti 
pentru săvârșirea acelorași infracţiuni contra umanității și alți 2 suspecti pentru participare 
improprie la tentative de omor calificat. 

Subsemnatul sunt menţionat în acest Rechizitoriu în calitate de martor, 
Constantinescu Nicolae-Florin - fiul lui Mircea și Elisabeta, născut la data de 
28.03.1936, domiciliat în București, sector 3, str. Foișorului nr. 126, sc. B et.1, ap. 25, pose- 
sor C.l., seria RR, nr. 518145, (vol. 25, filele 22-33 şi vol. 129, filele 30-41; vol. 397, filele 
200-212) după cum urmează: 

Medicul Constantinescu Nicolae - Florin s-a referit, în declaraţia sa, și la modul în 
care s-au desfășurat demonstrațiile din Piata Universităţii, în 1990, spunând că: „Am par- 
ticipat și eu la manifestaţiile din Piaţa Universităţii. Pentru mine, Piaţa Universităţii a fost 
prima ocazie oferită românilor de a vorbi liber, în public, după 45 de ani. Elementele care 
m-au impresionat în Piaţa Universităţii au fost umanismul, curajul și solidaritatea. 

Consider Piaţa Universităţii o zonă 
sfântă. In balconul de la Facultatea de 
Geologie, de unde luau cuvântul par- 
ticipanții la manifestaţie, se afla o icoană a 
Maicii Domnului și un tablou cu Mihai 
Eminescu. Erau doi preoți care făceau în 
fiecare zi o rugăciune, respectiv părintele 
Voicescu' — în prezent decedat și părintele 
[Sandi] Mehedinţu, de la Biserica Colțea. 

In Piaţa Universităţii s-a manifestat, 
pentru prima dată după 1945, satira la 
adresa comunismului, aspect care nu a 
convenit celor care dețineau puterea, fapt 
care a determinat ca manifestanţii din Piaţa 
Universităţii să fie consideraţi, in corpore, 
ca fiind «Golani». Luările de cuvânt din 
Piaţa Universităţii ar fi trebuit difuzate în 
țară, fiindcă exprimau idei românești funda- 
mentale, respectul individului, patriotismul, 
blamarea comunismului ca ideologie, 
corupția, pervertirea sufletului. 

Am fost invitat să iau cuvântul de la bal- 
con. Am repetat acolo cuvintele pe care le- 
am găsit pe crucea ridicată pe câmpul lui 
lancu, lângă Beliș Fântânele - județul Cluj: 
«Români, ori punem pumnul în calea furtu- 
nii, ori pierim!». 

In Piata Universităţii veneau și își expri- 
mau ideile oameni din toate categoriile 
sociale. Manifestaţiile din Piata Universităţii 
au avut un caracter total neviolent, unul 
dintre sloganurile care se scandau des în 
Piaţa Universităţii era: «Fără violență»” 
(vol. 397, ff. 200-212). 

Referitor la persoanele care au declarat 
greva foamei, medicul chirurg Constan- 
tinescu Nicolae - Florin, de la Spitalul 
Colțea a spus: „Am fost medicul greviștilor 
foamei. Aceștia ocupaseră un spaţiu din 
fața Teatrului Naţional unde amenajaseră 6 
corturi. Atunci am hotărât, împreună cu 
doctorii Dragoș Niculescu - în prezent 

decedat și Camelia Doru - în viaţă, care 
conduce o fundaţie pentru recuperarea 
răniților cu sechele, să facem fişe de 
observaţie clinică greviștilor foamei, să le 
urmărim glicemia și corpii cetonici, să le 
urmărim greutatea zilnic.  Foile de 
observație clinică erau tinute de Camelia 
Doru, din câte îmi aduc aminte, dacă nu de 
aceasta, înseamnă că le ţinea Dragoș 
Niculescu. In perioada manifestaţiilor din 
Piaţa Universităţii au fost în jur de 50 de 
greviști ai foamei cu specificatia că unii 
intrau și alții ieșeau din greva foamei. 

Elemente despre greviștii foamei se re- 
găsesc în filmul «Piaţa Universităţii», regizat 
de Stere Gulea” (vol. 397, filele 200-212). 

In continuarea datelor personale 
menționate în Rechizitoriu există o serie de 
informaţii, care provin de la răniții care s-au 
prezentat la Spitalul Colțea, iar altele care 
mi-au fost furnizate de dr. Zorel Filipescu, 
medicul șef al Capitalei la ora aceea, care 
mi-a dat un tabel cu situația răniților din 
unităţile D.S.M.B. din ziua de 13 iunie 1990 
şi din zilele următoare. 

Astfel la spitalul Colțea am extras din 
condicile de internare pe care le-am găsit, 
următoarele nume (în cursive sunt trecuți 
bolnavii operati de mine în noaptea de 
13/14 iunie 1990): 

1. Popa Octavian prezentat în 13.06 la 
ora 14.10 pentru traumatism al piramidei 
nazale cu fractura oaselor proprii, plagă 
tăiată buza superioară, echimoză regiunea 
frontală dreaptă cu edem palpebral bilateral 
în urma unor lovituri cu cizmele și cu bas- 
ton de cauciuc; 

2. Băileșteanu lon în aceeași zi la ora 
19 pentru traumatism al piramidei nazale 
cu fractura oaselor proprii; 

3. Stegărescu Sorin prezentat în seara 
zilei de 13.06 la ora 23.15 cu traumatism 

forte regiunea lombară dreaptă prin glont 
de cauciuc tras de aproape; 

4. Herlo Octavian de 62 de ani, fost ingi- 
ner de mine în Valea Jiului, împușcat în 
noaptea de 14.06 ora 2.00 la coloanele de 
la Romarta Copiilor și pe care l-am operat 
pentru plăgi împușcate coapsa dr. și regiu- 
nea talonieră dreaptă; 

5. lancu Cătălin de 23 ani, student TCM 
anul V, împușcat tot în noaptea de 14.06 
ora 2.10 la coloanele de la Romarta 
Copiilor și pe care l-am operat pentru plagă 
de glonț transfixiantă coapsa stg. fără inte- 
resare vasculo-nervoasă importantă; 

6. Bolnav neidentificat adus la Colțea în 
ziua de 14.06 ora 2.30 de o salvare de la 
Médecins sans Frontières, cu o plagă 
împușcată temporo-parietală dreaptă cu 
hernie de substanță cerebrală, pe care l-am 
trimis la Spitalul „Gh. Marinescu”; 

7. Zaharescu Dinu de 44 de ani, salariat 
la Urban Proiect ISLGC, prezentat în ziua 
de 14.06 ora 8.30, cu traumatism cranioce- 
rebral acut deschis, cu plagă parietală 
stângă și hemoragie externă; 

8. Drob Octavian de 43 de ani, salariat 
la Biblioteca Naţională, adus la camera de 
gardă în ziua de 14.06 ora 8.40 cu trauma- 
tism craniocerebral fără comotie cerebrală, 
echimoză regiunea sprâncenoasă stângă 
și escoriație cot stâng; 

9. Dedu Gheorghe de 40 de ani, salariat 
la CIL București, prezentat în 14.06. la ora 
8.45 cu contuzie hemitorace stâng, emfi- 
zem subcutanat și dispnee consecutive 
unor fracturi costale, escoriație supra- 
scapulară dreaptă, hematom %2 distală 
coapsa dreaptă; 

10. Dumitrescu Alexandru de 34 de ani 
prezentat în aceeași zi la ora 9.00 pentru 

traumatism craniocerebral acut deschis 
parietal drept, fără comotie, contuzie 
toracică posterioară; 

11. Anghel Florian în vârstă de 23 de 
ani prezentat în 14.06 la ora 9.05 cu o 
plagă contuză frontală dreaptă; 

12. Ţiclea Marius lulian de 21 de ani, 
din com. Voluntari S.A.I., prezentat la ora 
10 în aceeași zi cu traumatism craniocere- 
bral acut deschis parietal drept; 

13. Bădescu Marian 50 de ani, inginer 
în com. Izbiceni, jud. Olt, prezentat în 14.06 
ora 11.05 cu traumatism craniocerebral, 
plagă contuză pavilion urechea dr., plagă 
mentonieră, contuzie baza hemitoracelui 
stâng; 

14. Popescu Aurelia de 43 de ani pre- 
zentată în 14.06 ora 11.15 cu fractură de 
cot drept, escoriaţie infrapatelară dreaptă; 

15. Anișoreanu Alexandrina prezentată 
în aceeași zi la ora 11.55 cu traumatism 
craniocerebral deschis parietal drept, con- 
tuzie gamba dreaptă; 

16. Petrescu lonel de 40 de ani, metro- 
log la IUFS București, prezentat în 14.06 
ora 12.15 pentru contuzie forte scapulo- 
humerală dreaptă; 

17. Tudor Horaţiu de 28 de ani, inginer 
la IRNE București, prezentat în 14.06 ora 
13.45 cu traumatism craniocerebral des- 
chis, fractură de piramidă nazală; 

18. Lungu Viorel prezentat în 14.06 ora 
18.30 cu traumatism craniocerebral acut 
deschis în reg. occipital; 

19. Hariton Viorel prezentat în aceeași zi 
la ora 20.00 pentru o plagă tăiată parietală 
dreaptă; 

20. Stănescu Dan de 29 de ani, de la 
Facultatea de Fizică, a venit în 14.06 ora 
21.50 cu un traumatism craniocerebral acut 
deschis; 

21. Crăciun Gheorghe de 52 de ani, 
inginer la Ministerul Apelor, s-a prezentat în 
aceeași zi pentru traumatism craniocere- 
bral închis, contuzie toracică; 

22. lonescu Sisești Dan în vârstă de 74 
de ani s-a prezentat în seara zilei de 14.06 
cu multiple plăgi ale feței (minerii i-au spart 
parbrizul mașinii lângă Librăria „Mihai 
Eminescu”). 

23. Ciorobea lon de 54 de ani este 
poate cel mai dramatic rănit ajuns la Colțea 
în ziua de 15.06 în timpul prânzului. In timp 
ce se afla în Piaţa Rosetti a văzut cum un 
grup de mineri molesta o femeie și a inter- 
venit să o apere. Unul din mineri i-a băgat 
în ochiul stâng un vârf de bâtă și i-a scos 
ochiul, care-i curgea pe obraz când s-a pre- 
zentat la noi la spital. Acest caz nu este 
amintit în Rechizitoriul Procuraturii Militare, 
întrucât în 2001 Ciorobea lon a decedat de 
cancer. 

Rechizitoriul nu amintește nici de cazu- 
rile de violuri față de femeile reţinute abuziv 
în iunie 1990, nici de sinuciderea a 4 reti- 
nuti, ca urmare a tratamentelor neomenoa- 
se suferite în locurile de detenție, nici de 
distrugerile de imobile (case, sedii de parti- 
de, de asociaţii sau de instituții de stat). 

In timpul acţiunilor agresive îndreptate 
împotriva populaţiei Bucureștiului, minerii 
s-au tăiat, s-au lovit între ei, au prezentat 
traumatisme la mâini și la picioare în urma 
agresiunilor exercitate asupra unor persoa- 
ne civile: 

1. Pleișer Alexandru, miner din Lupeni, 
s-a prezentat în 14.06 ora 6.00 cu o plagă 
tăiată antebraţul drept și mi-a declarat că s-a 
tăiat când a spart sediul PNȚ; 

2. Moga Iosif de 27 de ani, miner din 
Livezeni, a venit în 14.06 ora 8.15 cu un 
traumatism craniocerebral acut deschis 


parietal stâng și un hematom suborbitar 
stâng produs de un alt ortac în stare de 
ebrietate; 

3. Dănuţ Viorel de 27 ani, de la Mina 
Petrila, s-a prezentat în 14.06 cu o contuzie 
maleolară internă stângă după ce lovise un 
cetățean cu piciorul; 

4. Harita Adrian de 20 de ani, de la Mina 
Vulcan, s-a prezentat în aceiași zi și la 
aceiași oră cu un traumatism de coloană 
toracală; 

5. Roth Mihai în vârstă de 19 ani, de la 
Mina Aninoasa, a venit în 14.06 ora 12.30 
cu un traumatism regiunea dorsală mâna 
dreaptă și articulația metacarpo-falangiană 
police drept după un pumn dat unui 
cetățean; 

6. Pravăţ Cristian de 23 ani, de la 
Petrila, a venit în aceeași zi la ora 20.15 
pentru un traumatism cu escoriaţii la nivelul 
cotului drept. 

De la DSMB am primit un tabel sinoptic 
al tuturor celor 507 răniţi din 13-18 iunie 
1990 din care spicuiesc: 

- 72 dintre persoanele traumatizate 
aveau sub 20 de ani; 

- 216 aveau între 20-30 de ani; 

- 129 aveau între 30-40 de ani; 

- 83 au avut vârste de peste 40 de ani; 

- la 1,4% vârsta a fost neprecizată. 


47 dintre răniţi au fost elevi-studenţi iar 
13 au fost pensionari. Cea mai afectată de 
lovituri a fost extremitatea cefalică (57,8%), 
iar maximul de violență s-a abătut asupra 
bucureştenilor în ziua de 14 iunie după cum 
urmează: între orele 6 și 12 - 94 de cazuri, 
între orele 12-18 - 49 de cazuri, iar între 
orele 18-24 - 32 de cazuri. 

In ceea ce privește numărul de morţi 
Rechizitoriul vorbește de 4 morți, în tabelul 


DSMB sunt specificati 6 morţi, dar rămâne 
neelucidat șirul de cruci de la cimitirul 
Străulești II pe care este scris: NEIDENTI- 
FICAT IUNIE 1990. Explicaţia organelor de 
anchetă că acolo ar fi fost îngropați morti 
din spitale nu poate fi admisă deoarece 
orice externare din spital se face cu nume 
înregistrat, altfel cadavrul este trimis la 
Institutul Medico-Legal. 

Concluzia la acest neverosimil remem- 
ber, făcut la 30 de ani de la producerea fap- 
telor este că pentru ca memoria să devină 
o formă de justiție (Ana Blandiana), justitia 
trebuie să se trezească, să iasă din 
amorțire, să-și ducă la bun sfârșit menirea 
pe care o are într-un stat de drept, adică să 
ajute victimele și să pedepsească vinovaţii. 


"Constantin Voicescu (1924-1997). Preot, duhov- 
nic. A fost arestat la 28 ianuarie 1949 și condamnat 
la 4 ani temniţă grea. A executat pedeapsa în închi- 
sorile Jilava, Pitești, Târgu Ocna. La expirarea pe- 
depsei a fost internat administrativ pentru 24 de luni. 
A executat pedeapsa în închisorile Târgu Ocna, 
Jilava. A fost eliberat la 14 iunie 1954. A fost reares- 
tat la 30 octombrie 1958 și condamnat la muncă 
silnică pe viață, pedeapsă redusă ulterior la 25 de 
ani muncă silnică. A executat pedeapsa în închisorile 
Jilava, Aiud. A fost eliberat la 25 iunie 1964. Licenţiat 
în Teologie (1969), a fost hirotonit preot în 1973. Din 
1976 a slujit la Biserica Sapienţei din București, unde 
i-a urmat părintelui Constantin Sârbu, fost detinut 
politic și el. Vasile Manea, Preoţi ortodocși în închi- 
sorile comuniste, ediţia a III-a, revăzută și adăugită, 
Editura Reîntregirea, Alba lulia, 2004, p. 268; „Pr. 
Constantin Voicescu - repere biografice” în ROST, 
nr. 25-26 (martie - aprilie 2005), pp. 8-14; fişele 
matricole penale din Arhiva Administrației Naţionale 
a Penitenciarelor (n. red.). 

“Este vorba de Fundaţia ICAR (n. red.). 

ALIN RUS 


Despre Imaginatie, 
Memorie și 
Mineriade 


Dedic acest articol lui Doru Mărieș, 

unul dintre cetățenii României care a reușit 

să păstreze nealterate în sufletul său idealurile 
nobile ale celor care au ieșit în stradă în 

zilele Revoluţiei din Decembrie 1989 și a știut, 
ca nimeni altul, să militeze pentru ele 

cu toată energia și puterea sa. 


Despre Imaginaţie și Ideologii 

Reciteam deunăzi, chiar înainte de a fi solicitat să scriu 
(din nou) despre mineriade, o carte interesantă. La o primă 
vedere lucrarea nu are nimic de-a face cu mineriadele anu- 
lui 1990 și evenimentele petrecute cu 30 de ani în urmă în 
România post-socialistă. Dar la o privire mai atentă, lucra- 
rea în cauză pare să explice multe dintre lucrurile întâmplate 
imediat după 1989 într-o Românie peste care plutea spectrul 
războiului civil, a urii de clasă și intoleranței politice. 

Cartea se numește Sapiens - scurtă istorie a umanității 
și este scrisă de Yuval Noah Harari, unul dintre puținii 
autori care au avut ambiția de a sintetiza și explica istoria 
omului în mai puțin de 500 de pagini. Istoricul ne propune 
un experiment imaginativ interesant: să dăm ceasul 
evoluției speciei noastre cu 70.000 de ani în urmă. Ei bine, 
dacă o ființă inteligentă ar fi asolizat pe Pământ în acea 
perioadă și ar fi fost pusă să parieze pe unul dintre mami- 
ferele existente care ar urma să cucerească planeta, 
şansele de a fi pariat pe Homo Sapiens și nu pe cimpanzei, 
elefanţi sau diverse specii de hominizi, precum Homo 
Neanderthalensis, ar fi fost destul de mici. Aceasta deoa- 
rece la acea dată, nimic din comportamentul membrilor 
speciei noastre nu l-ar fi putut determina să creadă contra- 

riul. La acea vreme populaţia umană nu 
avea un impact asupra naturii mai mare 
decât cel al altor animale existente la acea 
vreme. Care este atunci cheia succesului 
speciei noastre pe această planetă? se 
întreabă istoricul. Răspunsul este simplu și 
totodată surprinzător: capacitatea noastră 
de a colabora în mod flexibil și inteligent în 
grupuri foarte mari, de la câteva mii la câte- 
va milioane de indivizi. Această capacitate 
însemnă, în esență, reunirea resurselor 
cognitiv-intelectuale și a energiei fizice a 
unor mulțimi de oameni pentru realizarea 
unor proiecte de mare anvergură cum ar fi: 
piramidele egiptene, zidul chinezesc, 
autostrăzi de mii de kilometri și zgârie nori. 
Dar pentru ca toate acestea să se poată 
întâmpla, omul are nevoie de încă ceva 
care lipsește oricărui alt animal: imaginația. 
Imaginaţia este cea care îl poate face pe 
om să creadă în „lucruri” care nu pot fi 


observate cu ajutorul simțurilor noastre, 
precum conceptele de „Viaţă Veșnică”, 
„Impărăția Cerurilor”, „Dumnezeu” sau 
chiar cele seculare precum „Fascism”, 
„Comunism”, „Naţiune”, „Sistem Econo- 
mic”, „Politică Mondială”, „Globalizare”, 
„Democraţie”, etc. Toate acestea sunt 
entități fără valoare obiectivă, precum un 
râu, un munte sau o banană, dar care devin 
realitate prin punerea în comun a energiei 
fizice și intelectuale a mii, sute de mii sau 
chiar milioane de oameni care cred în ele și 
sunt gata să-și dedice timpul și energia 
pentru promovarea și menținerea lor. 
Proiectele naționale sunt și ele, la rân- 
dul lor, doar niște construcţii sociale, imagi- 
nate de oameni care se concep pe sine ca 
parte a unui grup de câteva milioane de 
membri. Ei nu vor ajunge niciodată să se 
cunoască unii pe alţii în persoană, să-și 
împărtășească opiniile și sentimentele față 

în fată, dar reușesc, totuși, să se imagineze 
ca entitate comună unită printr-o serie de 
simboluri precum steagul, imnul, uneori 
limba, și mai ales o ideologie comună care 
dă seama de o serie de proiecte comune 
de anvergură. Aceasta ne-o spune istoricul 
Benedict Anderson în cartea sa Comunităţi 
Imaginate. 


Despre Revoluții și Ideologii 

Revenind la evenimentele majore ale 
anului 1989, putem vedea cum teoriile 
exemplificate mai sus se pot aplica asupra 
evenimentelor petrecute cu trei decenii în 
urmă. lar aici se cuvin a fi făcute câteva 
detailări. 

In 1989 am asistat cu stupoare la 
prăbușirea unor sisteme politice care pă- 
reau clădite pentru eternitate. Antropologul 
american de origine rusă Alexei Yurchak 
reușește să surprindă foarte bine, în titlul 
uneia dintre lucrările sale, paradoxul colap- 
sului comunismului. Cartea la care mă refer 
se numește Everything Was Forever, Until 
It Was No More (Totul era pentru vecie, 
până când nu a mai fost deloc). Am trăit în 
1989 să vedem nu numai căderea unor 
regimuri care păreau eterne, ci mai ales a 
ideologiei care i-a mobilizat pe milioane de 
oameni Împreună în mrejele unui proiect. 
Ideologia comunistă care obosise de mult, 
se disipa rapid. Nimeni nu mai dorea să-și 
pună energia și inteligența în slujba unor 
idei care au eșuat în încercarea de a oferi 
oamenilor niște promisiuni niciodată pe 
deplin încarnate: egalitatea între toti mem- 
brii societăţii, lipsa proprietăţii private, lipsa 
diferențelor de clasă și eliminarea goanei 
după profitul individual. Tot ceea ce mai 
rămăsese din ideologia comunistă se 
dezintegra, iar liderii care au crezut în ea 
până în ultima clipă au pierit și ei, dacă nu 

fizic precum Ceaușescu, cel puțin politic, 
ieșind de pe scena istoriei pe ușa din dos. 

Odată cu dispariția Comunismului în 
Estul Europei și apoi în Rusia, asistăm la o 
perioadă de degringoladă, mișcări sociale, 
tensiuni etnice și declin economic. Toate 
acestea sunt semnele specifice unor 
societăți cu ideologii intrate în disoluție și 
fără idealuri concurente și la îndemână 
care să le poată înlocui pe cele vechi. 
Efectele tranziţiei spre o altă formă de 
guvernare politică și organizare economică 
s-au resimţit puternic nu numai în România 
ci și în țări mult mai dezvoltate din punct de 
vedere economic precum Germania de Est, 
Polonia și Cehoslovacia. Dar în timp ce în 
Germania de Est proiectul unirii cu 
Germania Federală a oferit un suflu nou, iar 
în Polonia și Cehoslovacia, liderii legitimi 
precum Lech Watesa și Václav Havel au 
reușit să ofere credibilitate pentru socie- 
tățile postcomuniste care se conturau cu 
greu de sub mantia unor dictaturi mai mult 
sau mai puțin fatidice, România a fost mult 
mai puţin norocoasă din acest punct de 
vedere. 

Lipsa unui nou proiect de țară viabil dar 
și a unor lideri credibili care să poată 
deveni figuri legitime pentru o nouă societa- 
te a transformat România în terenul minat 
al unei eterne tranziții spre ceva nedeplin 
conturat, care de-a lungul timpului a primit 
diverse nume precum: cryptocomunism, 
democraţie originală, sau capitalism 
sălbatic. Am asistat neputincioşi în toată 
perioada de trei decenii de la căderea dic- 
taturii la un drum anevoios cu multe potic- 
niri spre un țel pe care niciunul dintre liderii 
postdecembriști n-a reușit să îl explice clar. 

Deși FSN-ul (atât cel stalinist iliescian - 
FSN 1, cât și cel „reformat” romanescian - 
FSN 2) și avatarurile sale hidoase care 


s-au numit PD, PSDR, PSD, a câștigat, de 
fapt, toate alegerile de după 1989, fie auto- 
nom, fie în coaliție cu alte partide la fel de 
puțin credibile. Cu toate acestea nu a mai 
izbutit să impună nicicând un lider naţional 
în afară de cel ce a ieșit de sub mantia 
Revoluției române, și care a reușit 
performanţa de a fura cu abilitate o parte 
din acele idealuri, pretinzând că le 
încarnează în propria persoană. In lipsa 
unui lider autentic și a unei ideologii viabile, 
câștigarea alegerilor de după 1989 s-a 
făcut numai prin manipulare, minciună, 
înșelăciune, și mită electorală oferită celor 
dispuși să se vândă pentru doi bani. Nici 
FSN 1 (PDSR, PSD) nici FSN 2 (PD) nua 
reușit să vină vreodată cu o ideologie 
credibilă, care să fie îmbrăţișată de marea 
majoritate a poporului român. Faptul că a 
eșuat lamentabil în acest sens exprimă 
lipsa lor de legitimitate și simptomul unei 
boli endemice pentru marea parte a clasei 
politice din România postdecembristă. 
Privind lucrurile din perspectiva cărții lui 
Harari, putem explica de ce în România, 
mai mult decât în orice țară din fostul lagăr 
estic socialist, lipsa unei ideologii, chiar și a 
unui ideal pe termen scurt, a avut con- 
secințe nefaste asupra societăţii postde- 
cembriste. Aceasta explică atât eșecul eco- 
nomic, climatul politic minat de degrin- 
goladă și corupția generalizată de la toate 
nivelurile societăţii românești. Este o lecţie 
pe care o știm fiindcă am mai văzut-o în 
istorie: atunci când oamenii nu mai au idea- 
luri solide, îmbogățirea rapidă și prin orice 
mijloace încearcă să ofere un substitut. 
Promovarea acestei teze în rândurile de 
față va fi totodată susținută printr-o serie de 
documente din Dosarul Mineriadei din iunie 
1990. Parcurgerea acestui dosar demon- 
strează prin documente palpabile nu numai 


lipsa unei ideologii mobilizatoare care să 
coaguleze majoritatea societății românești 
spre un proiect de tară viabil după 1989, ci 
și clivajele create în sânul societății româ- 
nești după acest an. 


Despre o Întâlnire Memorabilă 

Era pe la începutul lui ianuarie 2012, 
când l-am revăzut pe Doru Mărieș după o 
lungă perioadă. Nu știam că era în greva 
foamei de aproape două luni, asta după ce 
cu un an înainte primise asigurări ferme de 
la „vajnicii” noștri politicieni PD-iști, că 
Legea Lustraţiei și Legea imprescrip- 
tibilităţii crimelor comunismului vor fi adop- 
tate de Parlament. Promisiunile nu s-au 
concretizat niciodată așa că Doru Mărieș, 
lider al Asociaţiei 21 Decembrie 1989 a 
început o prelungită grevă a foamei, trecută 
cu vederea de mai toate publicaţiile și tele- 
viziunile din țară. In ciuda unei stări de 
slăbiciune avansată datorată deprivării de 
aport nutritional de peste 50 de zile, Doru 
avea o luciditate intelectuală remarcabilă. 
Am avut o scurtă discuţie și despre Dosarul 
Mineriadei din iunie 1990. Am obținut dosa- 
rul Mineriadei de la CEDO. E o mare victo- 
rie Aline! Dacă trec și peste încercarea asta 
Îţi promit că o să ai ocazia să citești și tu 
acest dosar. In el se află Adevărul despre 
mineriadele anului 1990! Despre ce adevăr 
vorbeşti? Adevărul este întotdeauna o 
interpretare, i-am răspuns cumva în stilul lui 
Pilat din Pont. Acolo este Adevărul acelor 
zile și a ceea ce s-a întâmplat în România 
anului 1990! a afirmat neclintit în convinge- 
rea sa Doru. Ceea ce s-a petrecut după se 
știe. Mărieș a ieșit victorios și din a patra 
grevă a foamei dedicată idealurilor 
Revoluției din Decembrie 1989, iar cele 
două legi au fost ulterior adoptate de 
Parlament. S-a ținut de cuvânt și fată de 


MEMORIA 
Mircia 


85 


86 


mine, drept pentru care am ajuns să pot 
lectura Dosarul Mineriadei. 

In urma acestei lecturi mi-a revenit 
obsedant în minte propoziţia lui Doru, 
rostită în momentele când nimeni nu mai 
era sigur că va scăpa cu viață din acea 
confruntare dură cu destinul: „In dosarul 
ăsta se află Adevărul despre mineriadele 
anului 1990!” A fost oare întemeiată 
aserțiunea lui Doru Mărieș din seara acelei 
zile? După lectura dosarului pot doar să 
spun că a fost cât se poate de întemeiată și 
că sunt rare acele arhive de unde cauzali- 
tatea faptelor să iasă în evidenţă cu atâta 
claritate. Mai mult decât atât, Dosarul 
Mineriadei din iunie 1990 reprezintă o 
radiografie a societății românești de după 
1989. Dar ce conţine totuși acest dosar 
pentru ca să poată merita statutul de radio- 
grafie a unei întregi societăţi și de adevăr al 
unor evenimente istorice care par obscure 
chiar și astăzi, la 30 de ani de la derularea 
lor? Pentru a răspunde acestei întrebări 
mai complicate trebuie mai întâi să vorbim 
despre periplul „Dosarului Mineriadei din 
13-15 iunie” în justiție. 


Despre Periplul „Dosarului 

Mineriadei din 13-15 iunie” 

Există două aspecte care atrag imediat 
atenția oricărei persoane familiarizate cu 
Dosarul Mineriadei din 13-15 iunie. Primul 
se leagă de datele la care acest dosar a 
fost instrumentat, iar al doilea de periplul 
dosarului în justiţie. 

Majoritatea anchetelor din acest dosar 
au fost realizate între 1998 și 2000. Există 
o a doua rundă de cercetări care a avut loc 
între 2006 și 2008. Apoi, după toți acești 
ani de muncă grea de adunare a probelor 
prin utilizarea intensivă a unor resurse 
materiale și instituționale serioase, furniza- 

te de către statul român, cauza a fost 
clasată de procurori în 2009. La acea dată 
dosarul părea mort și îngropat. Totuși, victi- 
mele Mineriadei din 13-15 iunie au obținut 
la Curtea Europeană a Drepturilor Omului 
(CEDO) reluarea cercetărilor, iar dosarul a 
fost redeschis la cererea expresă a 
instituţiei europene, în februarie 2015. 
Astfel, în iunie 2017 dosarul a ajuns la 
Inalta Curte de Casaţie și Justiţie (ICCJ) a 
cărei președinte, Cristina Tarcea, declara 
că analizarea dosarului ar putea dura cel 
putin un an și jumătate, fiindcă sunt de 
audiat mai mult de 1.500 de victime și 600 
de martori. Aceasta se întâmpla după ce 
toate persoanele respective fuseseră deja 
audiate în 1998 și 2006 iar declaraţiile sem- 
nate și certificate de magistrați se aflau la 
dosar. Vorbim așadar de reluarea dosarului 
ca și cum nimic nu s-ar fi întâmplat până 
atunci. „Nimic” însemnând în acest caz 
doar ore în şir pierdute de către victime prin 
săli de anchetă și judecată, împreună cu 
retrăirea, de fiecare dată, a traumelor care 
au însoțit acele zile de coșmar. Se pare că 
aspectul n-a interesat pe niciunul dintre 
magistrații care s-au ocupat cu instrumen- 
tarea dosarului. Dar, să trecem peste acest 
aspect și să urmărim în continuare periplul 
dosarului. 

In iunie 2017, Parchetul ICCJ a dez- 
văluit faptul că procurorii militari au finalizat 
cercetările în Dosarul Mineriadei din 13-15 
iunie 1990 și au trimis în judecată, pentru 
crime împotriva umanității, 14 persoane, 
între care fostul președinte lon Iliescu, fos- 
tul premier Petre Roman, fostul vicepremier 
Gelu Voican Voiculescu, fostul șef al SRI 
Virgil Măgureanu și fostul lider sindical al 
minerilor Miron Cozma. In data de 18 
februarie 2020 Secţia pentru Investigarea 
Infracțiunilor din Justiţie (o structură juridică 


înființată la ordinul lui Liviu Dragnea în 
încercarea sa de subordonare a întregii 
justiții) a declarat contestaţie împotriva 
incheierii nr. 192 pronunțată la 8 mai 2019 
de Inalta Curte de Casaţie și Justiție - 
Secţia Penală, cu privire la inculpații: 
Iliescu lon, Roman Petre, Voiculescu Gelu 
Voican, Măgureanu Virgil, Florescu Mu- 
gurel Cristian, Dumitrescu Emil, lonescu 
Cazimir Benedict, Sârbu Adrian, Cozma 
Miron, Drella Matei, Burlec Plaieș Cornel, 
Dobrinoiu Vasile, Peter Petre și Ghinescu 
Alexandru. Aceasta a însemnat anularea 
tuturor actelor făcute până la redeschide- 
rea dosarului, adică rezoluţiile mai vechi din 
1998, împreună cu toate documentele rea- 
lizate din 1998 până în 2020. Motivul deci- 
ziei ar fi acela că vechile rezoluții nu ar mai 
corespunde standardelor actuale ale 
Codului Penal din punctul de vedere al 
respectării drepturilor procesuale. Conform 

noii OUG 7, căile de atac în cazul inculpării 
unor magistrați revin Secţiei speciale, care 
poate acum prelua întregul dosar de la 
Parchetul Miliar, aceasta deoarece Flo- 
rescu Mugurel Cristian, unul dintre incul- 
pati, este un fost magistrat și poate fi jude- 
cat numai de Secţia Pentru Investigarea 
infracțiunilor din Justiție. Această nouă 
instituţie este una dintre cele mai grele 
moșteniri lăsate de regimul odios de tristă 
amintire a lui Liviu Dragnea, cel care a 
dominat România în perioada 2016-2019. 
Din punctul de vedere al victimelor, aceasta 
va însemna că o serie de magistrati numiţi 
politic de către PSD (partidul responsabil 
pentru declanșarea mineriadelor anului 
1990) vor trebui să refacă întregul dosar, 
ceea ce va însemna reaudierea victimelor 
(de către acoliții călăilor) și construirea sa 
de la zero. Așadar, încă o palmă dată victi- 
melor, după traumele suferite în acele zile 

tenebroase de iunie și cele trei anchete 
anterioare realizate la mare interval de timp 
una de cealaltă. Cu alte cuvinte, o retrăire 
de către victime a traumei în justiţie la fie- 
care nou deceniu de „democraţie originală”. 
Dar victimele mineriadelor se pare că s-au 
obișnuit cu toate acestea de la o vreme. 

Au fost perioade când dosarul a stagnat 
pentru mult timp sau a fost doar pasat între 
diverse parchete militare și civile, de exem- 
plu între 1990 și 1998, dar și între 2000 și 
2006. Aceste date ne mai demonstrează un 
fapt revelatoriu. Dosarul a înaintat spre 
lumină doar atunci când la putere nu s-a 
aflat FSN-ul stalinist, pe care l-am numit și 
FSN 1 (redenumit PSDR și apoi PSD), par- 
tid ai cărui lideri au fost responsabilii princi- 
pali de declanșarea mineriadelor anului 
1990. Sesizam aşadar, în instrumentarea 
acestui dosar, o mare crevasă născută în 
societatea românească postdecembristă. 
Este vorba despre prăpastia între victimele 
mineriadelor și cei care au condus 
România după 1989, din care o parte au 
fost tocmai liderii şi patronii călăilor de la 
mineriade. 


Despre Spaţiu concentraţionar, 

Victime și Călăi 

Dacă este să vorbim de tensiunile și cli- 
vajele născute în societatea românească 
postdecembristă, nu putem să lăsăm de-o 
parte nici relaţia dintre victimele mineriade- 
lor și călăii înșiși. Această relaţie reiasă cu 
prisosință din paginile dosarului mineriadei 
din care vom cita în rândurile următoare 
două declaraţii ale victimelor. Dar înainte 
de acesta trebuie menţionat faptul că cele 
două unități militare UM 0828 - Băneasa și 
UM 0575 - Măgurele au servit ca spațiu 
carceral de tip stalinist. Este de fapt ultimul 
astfel de spaţiu concentraționar de tip 

Gulag din Estul Europei și reprezintă o pre- 
lungire lugubră a stalinismului, mult după 
disparitia Gulagului chiar și în Uniunea 
Sovietică. Teza pare absurdă la o prima 
vedere. Tocmai de aceea vom da curs 
câtorva declaraţii ale celor care au avut ghi- 
nionul să treacă prin aceste lagăre ale 
groazei. 

„Am fost urcat în autoturism împreună 
cu o doamnă care avea hainele sfâșiate și 
despre care am aflat ulterior că se numește 
G.S.!, împreună cu J.B. (grevist al foamei) 
şi cu un miner pe bancheta din spate al 
autoturismului, în față fiind un alt miner și 
şoferul. Toată operațiunea de îmbarcare s-a 
desfășurat sub conducerea câtorva civili, 
îmbrăcaţi în costume, gen securiști. Am 
fost coborâti din mașină la circa 10 metri de 
intrarea în clădirea Ministerului de Interne, 
pentru că atât minerii cât și cordonul de 
polițiști-milițieni (aproximativ 12 persoane) 
să ne poată lovi un timp mai îndelungat. 
Am pătruns într-un hol întunecat de la intra- 
rea în clădire, apoi în curtea interioară unde 
se aflau persoane în uniformă de poliție, 
civile și mineri, unde a început măcelul. Un 
grup de persoane a început să mă 
lovească. S-a auzit un răcnet: Daţi în el, e 
cel cu cuțitul!, după care s-au strâns în jurul 
meu aproximativ 20 de persoane, înghe- 
suindu-se să îndeplinească ordinul. In 
vacarmul creat cineva mi-a pus piedică, 
doborându-mă la pământ. M-am ghemuit și 
am încercat să îmi apăr capul și pieptul cu 
brațele. Cineva a spus: Staţi, nu mai dați în 
el, că-l omorâţi, apoi m-au luat efectiv pe 
sus și m-au dus în colțul din stânga-spate 
al curții interioare, unde am fost perchezi- 
ționat și mi s-au luat toate obiectele pe care 
le aveam asupra mea (actele, banii, 100 de 
ruble rusești, 400 de lei, un pix și câteva 
hârtii), mai putin batista. La un moment dat 


o persoană în jur de 30-40 de ani, îmbră- 
cată în cămașă albă și pantaloni bleumarin, 
a venit și m-a întrebat dacă am participat la 
revolta populară din 21 decembrie 1989. 
După ce i-am răspuns, a rostit: Fir-aţi ai 
dracului, din pricina voastră nu mai pot eu 
să port epoleții. Uite, îi țin în buzunar! Intr- 
adevăr avea în buzunar o pereche de 
epoleți de cadru militar cu grad superior. 
Tot timpul cât am stat în curtea interioară a 
MI, cum era adus câte un reținut, acesta 
era lovit cu pumnii, picioarele, bastoane și 
bâte și se striga: Tâmpiţilor! Revoluţionari, 
ai? Sunteţi golani? Vreti democraţie? Na! 
Poftim democraţie! Când s-au strâns cam 
30 de persoane reținute, ni s-au spus să ne 
ridicăm în picioare și am fost conduși, cu 
același protocol ca și la venire, în stradă 
unde aștepta o dubă de culoare kaki cu 
ușile din spate deschise. Am fost încărcați 
claie peste grămadă, bărbaţi, femei, și 
câțiva copii, au fost închise ușile și duba a 
pornit. Inăuntru era un aer greu respirabil, 
becul răspândea o lumină obositoare, iar 
copiii plângeau. Unii se tânguiau că nu mai 
vedem lumina, alţii că ne împușcă. Desti- 
nația, iniţial necunoscută nouă, a fost o uni- 
tate militară din Măgurele. In această unita- 
te militară am fost întâmpinați de circa 10- 
15 milițieni, formând două cordoane prin 
care eram obligaţi să trecem pentru a înca- 
sa lovituri de baston de cauciuc. Când lovi- 
turile au încetat ni s-a spus să ne 
dezbrăcăm, apoi să ne îmbrăcăm la loc, 
după care am fost introduși într-un garaj. 
Acolo milițienii au început să râdă, spu- 
nând: Aţi ajuns acasă! |n garaj am fost 
aşezaţi jos cu fața la perete și cu mâinile pe 
cap. Am tras cu coada ochiului și am obser- 
vat că în garaj eram aproximativ 150 de 
arestați. In scurt timp garajul era aproape 
plin. Majoritatea celor reținuți erau bătuți, 


plini de sânge, cu hainele rupte (O.E. - 
victimă a mineriadei din 13-15 iunie)." 

O altă victimă care a fost, de aseme- 
nea, arestată în acele zile declară 
următoarele: 

„Personal eu intentionam să ajung la 
domiciliu. In momentul în care am ajuns pe 
Calea Moşilor venind dinspre Piaţa Rosetti, 
am fost ajuns din urmă de către un ARO 
militar de culoare kaki din care au coborât 
un cadru MApN și un militar în termen, 
ambii în ținută kaki. Cadrul MApN, având 
un pistol în mână mi-a spus că sunt arestat 
iar militarul m-a băgat în dubă. Mentionez 
că până în acel moment, în zorii zilei de 
14.06.1990, nu văzusem mineri. Mașina a 
oprit după circa 30-40 de metri și am fost 
coborât în dreptul rondului de la Calea 
Moşilor. Aici am fost condus de către mili- 
tari la un grup de reținuți ce se aflau în 
rând, în poziția întins pe burtă, sub supra- 
vegherea unor militari. Mi s-a spus să mă 
alătur acelui grup, eu conformându-mă. 
Până la acel moment nu am fost agresat. 
După circa 15 minute, am văzut apropiindu- 
se grupuri de mineri, aducând spre rond alţi 
civili pe care îi loveau cu bestialitate. Fiind 
deja lumină, am putut observa, la apropie- 
rea minerilor, că unii din aceștia erau 
echipați în ținută de miner, murdară, aveau 
pe cap căști de protecţie cu lămpaș foarte 
uzate și în general aveau un aspect foarte 
neîngrijit. Era evident că erau oameni care 
depuneau efort fizic în condiții deosebite. In 
schimb, printre minerii aceștia veritabil, am 
remarcat pe alţii care erau în totală 
discrepanță cu primii, respectiv aveau 
numai ținută de mineri — impecabilă nouă, 
și un aspect general îngrijit. Nu păreau 
deloc a desfășura activități ce presupuneau 
eforturi fizice. Minerii murdari aveau asupra 
lor bâte, lanţuri, cozi de târnăcop, racorduri 

de presiune cu capete metalice. Minerii 
curati aveau asupra loc îndeosebi bastoa- 
ne de cauciuc. Din modul de acţiune era 
evident că minerii curati dădeau ordine 
celor murdari. Lângă grupul nostru de 
retinuti se afla o dubă tip transport detinuti. 
La apropierea minerilor unul dintre minerii 
curati a dat ordin să fim băgaţi cu toții în 
dubă. Câţiva mineri s-au apropiat de mine 
și au început să mă lovească cu bâtele în 
zona capului, corpului și membrelor. Am 
resimţit foarte puternic două lovituri, una în 
gât și alta în piept. Alţi mineri aplicau 
același tratament celorlalţi reținuți, și pe toti 
ne-au introdus în duba sus-menţionată. 
Agresiunea fost exercitată numai de mineri, 
atât curati cât și murdari, însă nu și de către 
militari, care numai asistau la cele întâm- 
plate... Am fost transportați în curtea 
Ministerului de Interne. Am fost coborâți în 
această curte unde se aflau alți retinuti și 
numai mineri. Minerii ne-au arătat unde să 
ne grupăm și ne-au ordonat să ne culcăm 
pe burtă, noi conformându-ne. Am mai pri- 
mit câteva lovituri cu picioarele în zona 
abdomenului, de la mineri. Minerii ne-au 
percheziționat din nou. Am văzut cum de la 
unii reținuți îmbrăcaţi mai bine, le luau hai- 
nele fără a le restitui. După circa 30 de 
minute, minerii ne-au ordonat să intrăm în 
dube de transport detinuti. Până la urcare 
treceam printr-un cordon de mineri, care ne 
loveau cu bâtele, pumnii și picioarele. Am 
fost transportaţi la o unitate militară despre 
care ulterior am aflat că este situată la 
Măgurele (E.M. - victimă a mineriadei din 
13-15 iunie)." 

Dosarul Mineriadei din 13-15 iunie este 
compus în marea parte din astfel de 
declaraţii ale părților vătămate care în 
general se înscriu în același tipar. Victima 
se afla pe una din străzile Bucureștiului sau 

chiar în sediul unor asociatii sau partide, 
atunci când fie mineri, fie militari sau 
polițiști au arestat-o. Arestul s-a făcut în 
majoritatea cazurilor cu brutalitate, prin 
aplicare de bătăi și maltratări fizice. După 
aceasta victima era dusă direct, sau cu 
una-două escale (la Ministerul de Interne, 
Poliția Capitalei sau alte locuri din 
București), împreună cu alti retinuti, fie la 
UM 0828 - Băneasa, fie la UM 0575 - 
Măgurele. Indeosebi la cea de-a doua uni- 
tate tratamentul la care erau supuse victi- 
mele era de-a dreptul dezumanizant, cu 
bătăi cumplite la care de obicei participau 
mineri și soldaţi sau numai mineri. Au fost 
cazuri în care victime de sex feminin au fost 
violate, în care unii dintre reținuți au fost 
fortati prin torturi și bătăi să semneze 
declaraţii întocmite de anchetatori în care 
se preciza că făcuseră fapte, incluzând 
subminarea puterii de stat, de care victime- 
le nu aveau cunoștință. Mâncarea era 
proastă și se servea de două ori pe zi, dar 
mulți dintre cei reținuți nu au consumat-o 
dintr-un motiv pragmatic. leșirea pentru 
nevoi fiziologice din incinta unde erau 
adunați de-a valma bărbaţi, femei și copii, 
era întotdeauna însoțită de bătăi și umiliri, 
ba chiar și violuri. Din acest motiv unii din- 
tre cei arestați și-au făcut nevoile în panta- 
loni sau pe solul incintei respective, astfel 
încât aerul de acolo a devenit insuportabil 
pentru cei reținuți, contribuind și mai mult la 
atmosfera de umilire a victimelor. Un alt 
detaliu care merită precizat constă în faptul 
că mulți dintre cei arestați erau de vârstă 
minoră. Cu toate acestea au avut parte de 
același tratament ca și ceilalți deținuți. 
Cine era victima? Unele victime fuse- 
seră într-adevăr participanţi activi la mani- 
festările pașnice din Piata Universității în- 
dreptate împotriva conducerii FSN-iste. Altii 


erau membrii ai partidelor istorice PNȚ și 
PNL sau membrii ai unor asociații precum 
Asociaţia 21 Decembrie 1989, ori membrii 
ai asociațiilor studențești care participaseră 
la manifestația maraton din Piaţa Univer- 
sităţii. Insă au fost și victime care n-au avut 
nimic de-a face cu toate aceste proteste, 
veneau de la muncă sau de la cumpărături 
și au fost arestaţi pe stradă fără a avea 
măcar ocazia de a-și dovedi inocenta. lro- 
nia sorții face ca unele dintre victime să fie 
tocmai muncitori veniţi în zona televiziunii și 
a Poliţiei Capitalei după apelul de la televi- 
ziune al președintelui lon Iliescu, care a 
chemat oamenii de bine pentru lichidarea 
rebeliunii legionare iscate în capitală. Cu 
toate acestea au fost arestați de mineri sau 
polițiști, agresați fizic și duși la una dintre 
cele două unități militare. In fine, o ultimă 
categorie de victime a fost și cea a celor 
care s-au confruntat violent cu forțele de 


ordine în data de 13 iunie 1990, și au arun- 
cat sticle incendiare și pietre asupra sediu- 
lui unor instituţii din capitală. 

Cine este vinovatul pentru toată aceas- 
tă desfășurare de evenimente în care 
multe persoane au suferit maltratări, bătăi 
crunte și umiliri care le-au cauzat unora 
invalidităţi pe viață, iar altora traume psihi- 
ce iremediabile? 

Răspunsul este fără echivoc: atât cei 
care au organizat toate aceste evenimente, 
cât și călăii înşişi! Insă aici lucrurile devin 
confuze deoarece nimeni dintre liderii poli- 
tici și militari ai vremii nu mai vrea să-și 
asume responsabilitatea pentru cele întâm- 
plate, iar răspunderea este pasată de la 
unii la alţii în toţi acești ani, iar călăii nu au 
fost identificaţi și pedepsiţi. 

Dar iată ce ne spun despre toate aceste 
evenimente patronii călăilor. 

Gelu Voican Voiculescu, viceprim-ministru 
în guvernul Roman a declarat în fata procu- 
rorilor că „evenimentele din 13-15 iunie 
sunt o problemă închisă” deoarece au fost 
anchetate de o comisie parlamentară care 
a lămurit lucrurile. Vom reveni la această 
comisie parlamentară în sectiunea ur- 
mătoare a lucrării și vom arata exact la care 
comisie face referintă Gelu Voican atunci 
când vorbește despre aceste lucruri. 

Virgil Măgureanu, fostul șef al SRI, la 
rândul său a afirmat: „am fost în miezul 
evenimentelor din 13-15 iunie în calitate de 
director al recent înființatului SRI”. In conti- 
nuarea declaraţiei subliniază faptul că nu ar 
fi participat la nici o reuniune cu politicienii 
vremii în care să decidă chemarea mineri- 
lor la București. Totuși, recunoaște ulterior 
că a fost de faţă la întâlnirea din 12 iunie de 
pe malul lacului Băneasa, la care a partici- 
pat lon Iliescu, Petre Roman, Mihai Chitac, 
și câţiva generali, cu scopul evacuării Pietei 
Universităţii. Insă, își exonerează cu grijă 
responsabilitatea proprie, menţionând că: 
„Nici un salariat al SRI nu a primit din par- 
tea mea ordinul de a-i conduce pe mineri la 
vreo adresă din București pentru a produce 
devastări, sau în orice alt scop”. In final, cu 
abilitatea binecunoscută securiștilor pasea- 
ză o șopârlă care să dea de gândit tuturor 
celor interesaţi în aflarea adevărului despre 
cea de-a treia mineriadă: „Nu va fi posibilă 
o elucidare până la capăt asupra eveni- 
mentelor din 13-15 iunie 1990 și în privința 
autorilor morali ai mineriadei de atunci, 
dacă nu se va lămuri fără prejudecăţi 
legătura dintre evenimentele sângeroase 
din după-amiaza și seara de 13 iunie și 
mineriada din data de 14 iunie”. 

Acest gen de declaraţii nu explică însă 
prezența masivă a foștilor ofițeri de securi- 

tate printre mineri, cât și a numărului mare 
de mineri în salopete curate care s-au 
angrenat în acţiuni de dirijare a grupurilor 
muncitorești dar și de agresare fizică 
directă a mai multor victime. Unul dintre 
acești securiști, vârât prea adânc în miezul 
evenimentelor, ca să mai poată nega că a 
participat, este Nicolae Cămărășescu, fost 
ofiter de securitate și inginer la Exploatarea 
Minieră Aninoasa în iunie 1990. El declară 
în fața procurorilor felul în care a ajuns la 
București, cu mașina personală, și 
vorbește despre descinderea sa la sediul 
PNȚ-CD și la redacția ziarului România 
Liberă. Insă susţine cu fermitate că a sosit 
la București pentru a opri actele de violență 
ale minerilor care puteau scăpa de sub 
control. Aceeași explicație o folosește și 
atunci când își justifică prezența la sediul 
redacției României Libere, ziar a cărui 
apariție a fost oprită pentru câteva zile 
după vizita lui Cămărășescu și a unui grup 
numeros de mineri. 

Este evident că între cele două grupuri 
pe care le-am numit victime pe de o parte 
şi călăi, plus patronii călăilor de partea 
cealaltă, o pace nu va putea fi încheiată 
nicicând. Victimele vor încerca mereu să 
afle identitatea opresorilor și a celor care 
au ordonat aceste acţiuni, pe când călăii și 
patronii lor vor continua să se eschiveze, 
folosindu-se din plin de rețeaua lor de relaţii 
și rețele instituționale pentru a masca 
adevărul și a denatura evenimentele 
desfășurate în București în 13-15 iunie. 
Toate acestea vorbesc despre un alt clivaj 
major între două grupuri din societatea 
românească, Între care vor exista mereu 
tensiuni și viziuni ireconciliabile care vor 
mina în continuare din temelii contractul 
social al societății românești. 


Despre Putere și Opoziţie 

In această secțiune vom exemplifica un 
alt clivaj existent în societatea românească: 
cel între putere și opoziţie. Vom vorbi 
așadar despre forțele politice care s-au 
aflat la guvernarea României după 1989, și 
tensiunile uriașe dintre ele și opozitie, 
bazându-ne și de data aceasta pe un docu- 
ment din Dosarul Mineriadei din 13-15 
iunie. Analizând problema, trebuie să 
constatăm că nu este vorba de simple dis- 
pute ideatice care există în mod curent 
între toate partidele politice în țările demo- 
cratice. Este vorba pe de o parte de un pol 
puternic al puterii, care a încercat mereu să 
controleze justiția, să obțină accesul 
nerestricționat la resursele statului, și nu în 
ultimul rând, să controleze scrierea istoriei 
evenimentelor marcante pe care le-a tra- 
versat România după 1989. De partea 
cealaltă un pol mult mai anemic al puterii a 
fost compus din acei politicieni care au avut 
tentative firave de democratizare a 
instituțiilor țării și de creare a unui climat de 
funcționare normală a acestor instituții. 
intre acești doi poli a existat mereu o luptă 
surdă. In continuare ne vom referi îndeo- 
sebi la această luptă, susținându-ne punc- 
tul de vedere prin informatii dintr-un impor- 
tant document al Dosarului Mineriadei din 
13-15 iunie, care este și în ziua de azi 
aproape necunoscut publicului. 

Documentul a fost redactat de șapte 
parlamentari din opoziţie și finalizat la înce- 
putul lunii ianuarie 1991. Puţini mai știu că 
imediat după consumarea Mineriadei din 
iunie 1990 s-a format o Comisie Parla- 
mentară de anchetă a evenimentelor. 
Această comisie s-a format la presiunea 
Consiliului Europei și Parlamentului 
European care au cerut un raport detailat 


despre evenimentele Mineriadei din iunie 
1990. Respectiva comisie a fost compusă 
din 21 de parlamentari” grupaţi în subcomi- 
sii care funcționau conform programului și 
prezentărilor la audieri a persoanelor impli- 
cate în respectivele evenimente. Insă, în 
această fază a lucrărilor au apărut diferențe 
de vederi majore între parlamentarii 
angrenați în anchetă. Așa s-a ajuns la for- 
marea unui grup separat de șapte parla- 
mentari ai opoziției care a creat un docu- 
ment separat de cel al comisiei iniţiale, 
document intitulat „Opinie Separată." 
Documentul s-a bazat pe interogarea unui 
număr mare de persoane prezente la deru- 
larea Mineriadei și a fost predat Consiliului 
Europei și Parlamentului European în 17 și 
respectiv 18 ianuarie 1991. 

Respectivul raport este extrem de bine 
redactat, se bazează pe date solide și 
reușește să aducă lumină într-un timp des- 
tul de scurt asupra evenimentelor din 13-15 
iunie, în ciuda faptului că majoritatea 
parlamentară FSN-istă le-a refuzat anche- 
tarea oricăror mineri implicaţi, iar Ministerul 
de Interne, Serviciul Român de Informații și 
Procuratura Generală au refuzat să predea 
comisiei informaţii complete și edificatoare 
despre organizarea venirii minerilor la 
București și manipularea lor în vederea 
agresării populaţiei civile din capitală. 

Raportul pornește de la primele eveni- 
mente de după Revoluţia din decembrie 
1989 și scoate în evidență strategia 
subversivă a Frontului Salvării Naţionale 
care s-a declarat inițial o organizaţie 
apolitică, care avea rolul de a pava calea 
spre alegerile democratice, ca ulterior, în 
data de 23 ianuarie 1990, să se declare ca 
partid politic cu scopul de a participa la 
noile alegeri libere din mai 1990. In docu- 

ment se vorbește amănunțit despre 
încercările de contracarare a acestei 
mișcări politice subversive de către forțele 
civice care s-au desprins din mantia 
Revoluţiei Române și care s-au alăturat 
eforturilor partidelor istorice de a limita 
efectele manevrei care a minat scena 
politică a României postdecembriste. 
Documentul mai vorbește și despre alte 
„greseli politice” ale FSN, printre care 
împiedicarea partidelor istorice în a-și face 
campanie electorală mai ales în zona 
rurală, cât și demonizarea acestor partide 
în ochii populației României. Aceste 
„greșeli politice” au culminat cu acţiunea de 
evacuare a ultimilor manifestanți din Piaţa 
Universității și de decizia politică de a folosi 
un grup civil (muncitori bucureșteni și 
mineri) împotriva unui alt grup civil care 
hotărâse să demonstreze non-violent 
împotriva puterii FNS-iste instalate la 
cârma României. 

In document sunt descrise pe larg toate 
secvențele majore ale Mineriadei, înce- 
pând cu 13 iunie și mobilizarea cetățenilor 
civili de pe platformele industriale 
bucureștene, la distrugerea și incendierea 
cu profesionalism din interior a sediilor SRI 
și Poliţiei Capitalei, înainte ca protestatarii 
să fi pătruns înăuntru. Se vorbește în docu- 
ment și de întreruperea emisiunii de la TVR 
și efectul psihologic al acestei decizii asu- 
pra populaţiei României. Se subliniază cum 
puterea FSN-istă s-a folosit de instrumen- 
tele statului de drept pentru crearea 
legitimității politice. Poate pentru prima 
dată într-un document oficial se descrie 
felul în care s-au format garniturile de tren 
din gările Petroșani, Târgu Jiu, Buzău, 
Galaţi și alte localități din țară, prin presiuni 
exercitate asupra CFR-ului de către 
organizațiile locale ale FSN, sindicate ale 

muncitorilor și unele Consilii Provizorii de 
Uniune Natională. In final formarea garnitu- 
rilor de tren s-a făcut prin decret prezi- 
dential, mai specifică documentul. 

In încheierea raportului se menționează 
faptul că autorii comisiei au cerut elucida- 
rea faptelor de către instituţiile abilitate și 
sanctionarea organizatorilor acestor eveni- 
mente, în primul rând liderii politici FSN.-iști 
și Serviciul Român de Informaţii. Nu în ulti- 
mul rând sunt evidențiate consecințele eve- 
nimentelor din 13-15 iunie 1990, și se 
subliniază o idee care a constituit și baza 
de argumentare a prezentului articol: scin- 
darea societăţii românești pe criterii socia- 
le, profesionale și etnice. lată așadar o 
parte din concluziile Raportului: „Eveni- 
mentele din 13-15 iunie 1990 au avut 
consecințe grave de natură socială, politică 
şi economică care se prelungesc în viitor. 
Astfel, aceste evenimente au dus la scinda- 
rea societății românești în grupuri antagoni- 
ce, pe criterii sociale, profesionale și etnice. 
Chiar dacă ne-am rezuma la ruptura dintre 
o parte însemnată a intelectualităţii și 
mineri, este suficient pentru a conchide că 
s-a produs un adevărat dezastru social. 
Neexercitarea măsurilor coercitive de către 
autorități față de cei vinovaţi pentru 
violențele din 14 și 15 iunie 1990 constituie, 
în continuare, o sursă de profunde 
nemulțumiri. Cu toate că manifestaţia din 
Piaţa Universităţii a fost nonviolentă și că 
partidele politice din opoziție nu au avut nici 
un amestec în agresiunile din ziua de 13 
iunie 1990, batalioanele civile de pedeapsă 
au urmărit și au reușit să timoreze și să 
lezeze profund opoziția. Etichetarea 
opoziției drept destabilizatoare pe fondul 
nepedepsirii celor vinovaţi de devastarea 
sediilor partidelor politice și suprimarea 
unor ziare, lasă loc supoziției că partidul de 

guvernământ își rezervă monopolul exclu- 
siv al puterii, specific partidului unic, ceea 
ce atentează la principiile democratiei”. 
Raportul este semnat de Sergiu Cunescu 
(deputat social democrat), Mihai Ruva 
(senator PNL), Sabin Ivan (senator PNL), 
Radu Ciuceanu (deputat PNL), Zoltan 
Hosszu (senator UDMR), Laszlo Zsigmond 
(deputat UDMR) și Valentin Gabrielescu 
(deputat PNŢ-CD). 


Despre Memorie 

Revoluţia și Mineriada din 13-15 iunie 
pot fi numite păcate originare ale de- 
mocraţiei românești. In ambele evenimente 
au murit oameni, iar multi alţii au fost răniți, 
torturați și persecutați fără ca făptașii să fie 
judecaţi și condamnati pentru ce au făcut. 
Mai mult decât atât, aceste evenimente au 
creat tensiuni acute în societatea româ- 
nească, care sunt departe de a se fi apla- 
nat chiar și astăzi, la 30 de ani de la deru- 

larea lor. Așa cum mentionam la începutul 
articolului, o societate pentru a functiona 
are nevoie de o ideologie credibilă, care să 
poată mobiliza majoritatea membrilor săi. 
In același timp are nevoie de un sistem 
economic la care participarea cetățenilor să 
fie mediată de un contract social echitabil și 
corect. Nu în ultimul rând, o societate are 
nevoie de o memorie precisă, care să 
vorbească despre evenimentele majore 
care i-au marcat istoria. 

Cele două păcate originare ale 
democraţiei românești, dimpotrivă, au 
creat antagonisme și clivaje incomensura- 
bile între diverse grupuri politice, etnice și 
sociale din societatea postdecembristă. La 
rândul lor aceste clivaje au măcinat socie- 
tatea românească într-o luptă permanentă 
care a absorbit într-o vâltoare continuă 
energiile societăţii noastre. Această vâl- 
toare n-a fost total sterilă, ci a demonstrat 
lipsa de legitimitate a liderilor politici 

postdecembriști și neputinta lor de a veni 
cu o ideologie nouă care să coaguleze 
societatea. 

Intr-o societate nouă, precum cea 
născută în 1989, era nevoie de o clasă 
politică nouă, reformată din temelii pentru a 
putea impune o ideologie credibilă care să 
canalizeze energia și interesele celor mai 
mulți cetățeni. In același timp era nevoie de 
promovarea unei economii viabile în care 
munca cinstită să fie onest remunerată, iar 
liderii politici să poată garanta un contract 
social serios, în care resursele publice să 
fie cheltuite în interesul cetățenilor și nu a 
unor grupuri de interese bazate pe con- 
exiuni cu lumea politică. 

Intr-o astfel de societate s-ar fi putut 
vorbi de o istorie bine scrisă bazată pe o 
viziune coerentă și bine definită. Ceea ce 
avem astăzi vizavi de istoria recentă, este 


un set de mistificări, piste false și promova- 
rea unor conspirații absurde. Toate acestea 
au fost scrise într-un exercițiu de grafoma- 
nie fără limite atât de politicienii FSN-iști, 
protectorii călăilor postdecembriști, cât și 
de grupuri de interese din jurul vechii 
securități ceaușiste. Istoricii Romei Antice 
au inventat un concept numit Damnatio 
Memoriae, respectiv vorbește despre con- 
damnarea memoriei unei persoane prin 
excluderea acesteia din documentele ofi- 
ciale. Stratagema se realiza prin distruge- 
rea picturilor, sculpturilor și celorlalte arte- 
facte care includeau reprezentări ale res- 
pectivei persoane, dar și prin eliminarea 
numelui respectiv din documentele oficiale. 
Ei bine, călăi, securiştii și politicienii FSN- 
iști ai post-socialismului românesc au prac- 
ticat o damnatio memoriae de tip original, 
nu prin ștergerea memoriei victimelor, ci 


prin îngroparea lor într-un noian de 
conspirații și invenţii în care adevărul și 
minciuna se împletesc în construcţii care 
devin tot mai greu de decriptat. Aceasta 
este, în fapt, o transpunere a violențelor din 
timpul Revoluţiei Române și a Mineriadelor 
la nivel de discurs. Este un nou act de repri- 
mare a victimelor prin uciderea lor în efigie. 

Astfel aflăm despre Revoluţia din 1989 
că de fapt n-a fost o Revoluţie ci doar o 
lovitură de stat, că a fost un joc de teatru 
perfect orchestrat de niște păpușari abili. 
Aceștia au fost fie agenţi KGB bine instruiti, 
fie agenti CIA. Teroriștii, care păreau foarte 
reali până la un moment dat, nu sunt de 
fapt teroriști ci părți ale unor unități ale 
Armatei și Miliției care s-au ciuruit între ele. 
Același peisaj, ba chiar mai complicat 
apare și în cazul Mineriadei din 13-15 iunie, 
despre care ni se spune că a fost un rezul- 
tat al mobilizării spontane a muncitorilor 
nemulțumiți de protestele studenților. Alte 
variante atestă faptul că a fost doar o piesă 
regizată de la cap la coadă de servicii 
secrete străine. In fine, alte interpretări ne 
asigură că FSN-ul a ticluit un joc de șah 
perfect, în care piesele au fost puse demult 
pe tablă și că evenimentele trebuiau de fapt 
să se întâmple. 

Toate aceste variante întinează memo- 
ria victimelor și a celor care au luptat pentru 
niște idealuri solide. Intr-un fel se încearcă 
scoaterea acestor luptători din istorie. De 
aceea este nevoie de efortul susținut al 
unor cercetători nepartinici pentru promo- 
varea unei istorii nuanțate. Este nevoie de 
un efort și pentru eliminarea variantelor 
mistificatoare, a pistelor false și a 
conspirațiilor absurde. Nu în ultimul rând 
este nevoie de acest efort pentru a reda 
victimelor și adevăraţilor revoluționari dem- 


nitatea lor de oameni și adevărul pe care îl 
caută. Intr-o societate, atunci când violența 
înlocuiește dialogul și ura umbrește schim- 
bul de idei, asistăm la clivaje majore care 
se vor resimti vreme de decenii, și care la 
rândul lor vor conduce la declinul 
democrației, totuși nu la moartea ei. Atâta 
timp cât victimele mai pot spera în revela- 
rea adevărului și pedepsirea vinovaţilor, 
democrația nu a dispărut cu totul. Ea va 
dispărea doar atunci când lupta pentru 
adevăr și dreptate va înceta. Am trăit 
vreme de 30 de ani într-o societate fără o 
ideologie viabilă. Dar este vorba despre o 
societate în care speranța în revelarea într- 
o bună zi a adevărului și dreptăţii au înlo- 
cuit credința într-o ideologie din care să se 
poată desprinde, la un moment dat, un pro- 
iect de țară viabil. 


Fotografii de Florin Eșanu 


' În cazul acestor declarații voi folosi iniţiale fictive. 
Această măsură se impune deoarece nu am avut o 
relație personală de tip intervievator - intervievat cu 
persoanele respective, ci am preluat declaraţiile din 
Dosarul Mineriadelor, unde ele au fost scrise în 
prezența procurorilor. La fel ca și în alte cazuri de 
violență statală, acțiunile respective au creat un cli- 
mat în care victimele ajung să fie expuse și să devină 
vulnerabile la atacuri ulterioare, chiar și mult timp 
după respectivele evenimente. Cunoscând toate 
acestea am luat, așadar, decizia să protejez identi- 
tatea victimelor. 

? 14 din acești parlamentari au redactat un do- 
cument partinic și favorabil puterii FSN-iste. Aceasta 
este comisia la care făcea referire Gelu Voican 
Voiculescu în declarația sa dată în fata procurorilor. 
Alți șapte au devenit creatorii actului numit „Opinie 
Separată”, un document bine argumentat și susținut 
prin probe, care a devenit ulterior parte componentă 
a Dosarului Mineriadei din 13-15 iunie. 

RADU CREANGĂ 


Piata Universitătii, 
iunie 2020 


Niciodată nu m-am îndoit că, ceea ce mai târziu a fost 
numit Fenomenul Piata Universității, va marca istoria 
recentă a României ca o piatră de hotar. Căci Piata 
Universității nu poate fi separată de decembrie 1989, aşa 
cum o spunea unul din faimoasele ei cântece, Mi-e greu ti- 
tlul de erou. 

Este apoteoza a ceea ce încă se numea „revolutia 
română” și ultimul moment în care România putea să se 
înscrie pe o altă traiectorie. Treptat, oceanul de solidaritate 
şi încredere din decembrie '89 se diminua văzând cu ochii. 
Dar Piaţa Universităţii a păstrat până în ultima clipă 
credința că un dialog e posibil și că, deși tot mai 
îndepărtată, acea solidaritate naţională din decembrie nu a 
fost efemeră; cei din Piaţă erau convinși că drama și dez- 
binarea românilor provin din dezinformare. Fiindcă două 
mari cerințe aveau manifestanți: aplicarea punctului 8 din 
Proclamaţia de la Timișoara și înființarea unei televiziuni 
libere, „să cadă 473 / ce tine TVR / legată-n lanţurile ei” 
(Imnul Golanilon). In aproape fiecare seară pe peretele 
Facultății de Arhitectură se derula înregistrarea filmată în 
clădirea Comitetului Central, în decembrie 1989, înregis- 
trare ce dovedea că cei aflaţi la conducerea tării nu 
apăruseră spontan odată cu manifestaţiile stradale, se 
cunoșteau și se pregătiseră din timp pentru preluarea pute- 
rii politice. Protestatarii considerau că reprezintă întreaga 
tară, că formează o mini-Românie. In memoria colectivă a 
rămas imaginea studenţilor și intelectualilor prezenţi, dar 
toate categoriile sociale erau reprezentate și pe măsură ce 
manifestaţia se prelungea, din provincie veneau mesaje de 
solidaritate, astfel încât manifestanții se considerau 
purtătorii de cuvânt ai unei părți însemnate din societatea 

Radu Creangă a fost 
Preşedinte al Conventiei 
Studențești Bucureștene 

A publicat ca autor studii și 
articole în România Liberă, 
Aldine (supliment al României 
Libere), Rezistenţa (Revista 
AFDPR) și în Baricada. 
Membru AZIR (Asociaţia 
Ziariştilor Independenti din 
România). 


românească, perimetrul pe care se 
desfășura protestul fiind numit, încă de la 
început, Zona Libera de Neo-comunism. 

Bineînțeles că lon Iliescu, Petre Roman 
(„Pregătiți un avion / Pentru Petre și lon”), 
Silviu Brucan, Gelu Voican nu erau doriti la 
conducerea tării de către manifestanţii din 
Piaţă. Trecutul lor și manifestările recente 
(îndemnurile la ură, intoleranta, refuzul de 
a da explicaţii și de a ancheta pentru a afla 
adevărul despre decembrie '89) le dove- 
diseră limitele, neputințele și incapacitatea 
de a oferi României un destin nou. Totuși, 
nici un moment, manifestanții și reprezen- 
tantii lor nu au refuzat dialogul, nu au incitat 
la ură, au încercat cu disperare să opreas- 
că falia tot mai mare ce se năștea în socie- 
tatea românească, căutând soluţii pentru 
vindecarea rănilor și încercând să dea 
încredere într-o Românie europeană și 
realmente liberă. Să nu uităm că URSS 
exista încă și că prima grijă a lui lon Iliescu 
fusese să telefoneze la Ambasada 
Sovietică, în 22 decembrie 1989. Prea 
puțin se reamintește că au fost multe 
scandări în Golania, dar patru s-au repetat 
în fiecare zi: „Jos comunismul”, „Jos 
lliescu”, „Fără violenţă” și „Unitate”. Ultime- 
le două exprimând această încredere ce 
domnea peste Piaţă că, mai devreme sau 
mai târziu, neo-comuniștii vor dispărea din 
istoria țării și dispariţia lor va antrena reîn- 
toarcerea la o comunitate firească, iubitoa- 
re și solidară. Nu era nimic himeric, fusese 
posibil pentru câteva zile în decembrie, 
convingerea manifestanților era că deci e 
posibil și că ura și orbirea nu pot dura. Din 
păcate, istoria nu le va da dreptate. 

Este foarte greu de imaginat astăzi 
când dezbinarea și lipsa reperelor fac ca 
dialogurile să degenereze repede și invec- 
tivele să fie rapid utilizate, cât de neverosi- 


mil de firesc s-a constituit Piata Univer- 
sității: într-o duminică, 22 aprilie, după o 
manifestaţie bucureșteană, nemulțumiți de 
denigrările repetate și de lipsa de obiectivi- 
tate cu care erau prezentaţi pe postul de 
televiziune național, un grup de mani- 
festanti a hotărât să protesteze blocând 
circulația și ocupând carosabilul în zona 
dintre Teatrul Naţional și Universitate. In 
dimineața zilei de 24 aprilie poliţia a inter- 
venit cu brutalitate, dar în cursul zilei a fost 
deschis balconul și Liga Studenţilor din 
Universitatea București a anunţat că se 
alătură protestului declanșat pe 22 aprilie. 
Asociaţia „21 Decembrie” se alăturase pro- 
testatarilor încă din primele ore. Foarte 
rapid celelalte componente ale mișcării 
studențești bucureștene (ligile de la 
Academia de Teatru și Film, de la Poli- 
tehnică, Arhitectură, Medicină, Institutul 
Agronomic, Arte Plastice) s-au alăturat 
manifestanţilor din Piaţa Universităţii, cum 
de asemenea au venit alături de mani- 
festanti mai multe asociaţii civice ca Grupul 
Independent pentru Democraţie, Socie- 
tatea Timișoara, Asociaţia Foștilor Deținuți 
Politici din România. 

Ce m-a uimit încă de la început a fost 
ușurința cu care se desfășurau dialogurile 
și dezbaterile în Piaţă. Dacă de la sfârșitul 
după amiezii și până seara târziu cei ce 
vorbeau se adresau de la balconul Univer- 
sității, în timpul zilei, și mai ales al noptilor, 
pe grupuri, sub balcon sau la cele două 
baricade, se duceau discuții despre viitorul 
României, despre alegerile din mai 1990, 
despre doctrine și partide politice. Ceea ce 
unea toți manifestanții era dorinta ieșirii din 
comunism și dorința de libertate. Opiniile 
erau diverse, discuțiile lungi de multe ori și 
polemice, dar domnea respectul reciproc și 
o atmosferă de agora ideală. Dovada aces- 

tui spirit civic ieșit din comun este că la 20 
mai manifestanţii au votat foarte diferit (în 
principal PNŢ-CD, PNL și lista candidaţilor 
independenţi, pe care figurau domnii 
Octavian Paler și Gabriel Liiceanu), dar sub 
semnul anticomunismului. 

Acestei agore a democraţiei i s-a 
răspuns încă de la început cu ură și vio- 
lentă. După încercarea brutală de a opri 
protestul din 24 aprilie, puterea politică și-a 
concentrat forțele într-un val de denigrări 
sistematice și de cenzură. Postul naţional 
de televiziune, singurul existent la acea 
vreme, cu cele două canale ale sale, TVR 1 
și TVR 2, a dat tonul. Radioul Naţional, sin- 
gurul post cu difuzare pe întreg cuprinsul 
țării, și presa aservită puterii s-au întrecut 
în minciuni, denigrarea manifestanților, teo- 
rii alarmiste și declaraţii de fidelitate și iubi- 
re pentru conducătorii politici ai momentu- 
lui. Nu era vreun colţ al României în care să 
nu ti se spună cum tărăniştii și liberalii 
plătesc și droghează tineri pentru a scanda 
împotriva lui lon Iliescu. Cei prezenti în 
Piata Universităţii erau prezentați ca 
oameni fără căpătâi, cumpăraţi și disponi- 
bili pentru orice acțiune murdară. In fiecare 
seară, la jurnalul televizat, erau prezentate 
câteva persoane, reținute de poliție în 
preajma Universităţii. Invariabil, se men- 
ționa „fără ocupaţie”. Atât de josnice și mâr- 
şave au fost atacurile presei aservite 
Frontului Salvării Naţionale că, nu peste 
mult timp, au dispărut din bibliotecile publi- 
ce numerele din aprilie, mai și iunie ale 
multor publicaţii. 

In același timp reprezentanții puterii nu 
se sfiau să copieze, deformându-le, ideile 
şi propunerile celor din Piaţă sau care se 
bucurau de susținerea Pieței. Nu apu- 
caseră cei din piață să-și exprime adeziu- 
nea la Proclamaţia de la Timișoara și, mai 

ales, la punctul 8 al acesteia, că Frontul 
Salvării Naţionale organiza și lansa Pro- 
clamaţia de la Podu-lnalt, rapid și fără jenă 
mediatizată de posturile naționale de radio 
și televiziune, în timp ce despre cea de la 
Timișoara, un telespectator sau ascultător 
nu își putea face decât o vagă idee, pe 
baza criticilor ce i se aduceau. Că Timi- 
şoara fusese orașul martir și că în tot ju- 
dețul Vaslui nu se trăsese un singur glont, 
nu părea să mai pună probleme. In mai 
puțin de 5 luni conducerea FSN-ului trecu- 
se cu lejeritate de la declaraţiile de solidari- 
tate cu eroii din decembrie la susținerea 
unei politici care își făcea o misiune să sal- 
veze cât mai mult din fostul regim. Critica 
de bază și falsul grosolan fiind minciuna că 
„punctul 8” lovește în toti foștii membri ai 
Partidului Comunist. Asimilarea celor cu 
funcţii de răspundere și vinovaţi cu marea 
masă a deţinătorilor carnetului de partid a 
fost ceea ce a permis, într-o perioadă 
scurtă de timp, ostracizarea Timișoarei și a 
Proclamaţiei sale. 

In mijlocul Bucureștiului, Piata Univer- 
sității rămânea în ciuda tuturor încercărilor 
puterii oaza de la care își trăgea seva fragi- 
la democraţie românească. Modurile ei de 
a se manifesta descumpăneau pe foștii 
activiști, neobișnuiți cu spontaneitatea și 
umorul. Incercărilor tipice de introducere 
ale unor agenţi pentru crearea de tensiuni 
nu li s-a răspuns cu violență, ci cu aplauze 
ironice, trecătorul care insulta manifestanti 
era însoțit de aplauze de la un capăt la 
celălalt al Pietei. De asemenea, se înge- 
nunchea frecvent, o comuniune aproape 
tainică îi unea pe manifestanți și îi 
descumpănea pe provocatorii trimiși. Tot 
timpul, la baricada de lângă hotelul 
„Intercontinental”, se purtau discuții și se 
duceau polemici cu simpatizanții FSN. 


Aveam 20 de ani și asistam fermecat la 
încercările calme și pline de răbdare ale 
celor din Piaţă de lămurire ale celor veniţi 
din curiozitate sau pentru a-i provoca. După 
primele zile am decis să plecăm din Piaţă, 
în fiecare dimineaţă, în grupuri mici, de 2-3 
persoane, încercând să convingem prin 
dialog pe cei pe care îi întâlneam, de la cei 
ce măturau străzile, până la cei întâlniți la 
porţile instituțiilor sau liceelor. Incetul cu 
încetul numărul celor cărora le stârneam 
măcar curiozitatea se mărea, mulți accep- 
tând să vină măcar pentru a constata sin- 
guri ce se întâmplă la manifestaţia mara- 
ton. Mai târziu, mergeam cu ziarul România 
Liberă și îl vindeam la ieșirea din staţiile de 
metrou din cartierele populare sau la intra- 
rea unor întreprinderi, reputate ca pepiniere 
de susținători ale Frontului Salvării. Cei mai 
curajoși mergeau la sediul FSN, de lângă 
Lido, și purtau discuţii aprinse cu susti- 
nătorii lui Iliescu. Dovada că ceva din acea 


uriașă solidaritate din decembrie există e 
că niciodată nu am fost agresati fizic și că, 
după eventuale insulte la început, se putea 
purta un dialog. Imi amintesc bucuria pe 
care o aveam când am văzut că după seri 
întregi de polemici nici un susținător FSN 
nu se mai opunea ideii că trebuie să existe 
posturi de televiziune independente. S-au 
opus însă până în ultima clipă domnii lon 
Caramitru și Mircea Dinescu, din păcate, 
între alţii. lar domnul Andrei Pleșu, care nu 
avea nici o opinie în această privință, dirija 
Ministerul Culturii. 

Mentionez atitudinea lor pentru că am 
văzut un interviu al domnului Pleșu, acum 
2-3 ani și am constatat că poziția domniei 
sale nu e foarte diferită de cea din vremea 
manifestaţiei. In nici un moment domnul 
Pleșu nu a înțeles ce se petrecea cu 
adevărat în Piaţa Universităţii. Cel care nu 
vede continuitatea lui decembrie 1989 în 
manifestaţia din aprilie-iunie 1990, cel care 

nu înțelege această manifestaţie ca un 
strigăt disperat ca miracolul din decembrie 
să nu se piardă definitiv, nu poate analiza 
decât superficial manifestaţia începută pe 
22 aprilie 1990. Deși nu a avut curiozitatea 
de a vedea la fața locului ce se petrece, 
deși transmisiunile televizate sau radiofoni- 
ce se mărgineau la o prezentare carica- 
turală, domnul Pleșu pretinde că știe foarte 
bine ce se petrecea în Piaţa Universității. 
Unul din reproșurile sale fiind că de la bal- 
conul Universității au luat cuvântul oameni 
care nu dovediseră curaj înainte de 1989, 
ba chiar avuseseră o atitudine acomodantă 
cu regimul comunist. Remarcaţi contra- 
dicţia: lon Iliescu acuză pe manifestanți că 
vor judecarea a 4 milioane de membri de 
partid, Andrei Pleșu acuză că puteau vorbi 
la balcon foști membri de partid sau per- 
soane ce nu au dat dovadă de curaj în tim- 
pul dictaturii comuniste. Piaţa Universității 
era deschisă tuturor și se prea poate ca 
domnul Pleșu să aibă dreptate. Spun se 
prea poate pentru că dumnealui nu dă nici un 
nume și nici nu știu de unde iși ia referințele. 

Imi amintesc că în vara lui 1990 lăsa să 
se înțeleagă că o lovitură de stat dirijată din 
Piaţa Universităţii nu era exclusă și cita 
probe furnizate de SRI. SRI, la acea vreme, 
era instrument al puterii politice, după 
modelul fostei Securități, participant activ la 
represiunea din iunie 1990. Revenind la cei 
ce aveau acces la balcon și, implicit, se 
puteau adresa mulţimii, nu erau controale 
riguroase, scopul fiind ca fiecare să se 
poată exprima liber. Erau încurajați cei ce 
trebuiau să facă față unor situaţii dificile și 
erau încurajate mărturisirile în dorința 
sinceră a regăsirii unei unități sparte de 
politica duplicitară a Frontului Salvării 
Naţionale. Acesta, după ce condamnase 
regimul ceaușist la început, pe cel comunist 

sub presiunea multimii, pe 23 ianuarie, își 
uitase declarația că doar va pregăti alegeri 
libere și anunţase că devine partid politic și 
participă la alegeri, deschizând larg porţile 
foștilor responsabili locali ai partidului 
comunist și refuzând să ancheteze asupra 
responsabililor represiunii la Timișoara, 
Cluj și București. 

Mircea Dinescu avusese ocazia să se 
exprime de la tribuna parlamentului provi- 
zoriu (CPUN), astfel încât în seara când 
s-a aventurat la intrarea dinspre „Intercon- 
tinental” a fost întâmpinat de aplauzele iro- 
nice ale manifestanţilor. Atât de mare a fost 
surprinderea sa că a făcut repede cale 
întoarsă. Cu câteva zile mai devreme, într- 
una din ședințele CPUN-ului, domnul 
Dinescu spusese că protestatarii se vor 
epuiza, fierbând în „sucul propriu”. Cel ce 
peste ani avea să aibă emisiuni pe la diver- 
se televiziuni nu considera că trebuie să 
existe televiziuni independente, elanul 
revoluționar se consumase în întregime în 
cele câteva zile din decembrie. 

In încercările de blocare a informaţiei și 
de boicotare a tot ce contravenea pre- 
zentării oficiale, guvernul a anunţat că este 
criză de hârtie și nici o publicaţie nu poate 
depăși un anumit număr de pagini (6, maxi- 
mum 8 pentru un ziar cotidian, de exem- 
plu). Măsura viza mai ales ziarul România 
Liberă, principala publicaţie de opoziție, 
singurul mare cotidian care refuza directi- 
vele Frontului și se încăpățâna să dorească 
o presa liberă și independentă. Celălalt 
cotidian foarte citit era Dreptatea, ziarul 
PNȚ-CD. Lor li se adăugau mai multe 
publicaţii săptămânale (Express, Cuvântul, 
Baricada, Opinia Studenţească și altele, 
dar nu România Literară, căci și domnul 
Nicolae Manolescu prefera să rămână într- 
o neutralitate jenantă). Toate aceste publi- 


caţii sufereau de această limitare a nu- 
mărului de pagini și nu înțelegeau cum de 
brusc nu mai era așa gravă criza de hârtie 
când se semna aprobarea pentru un nou 
ziar, al partidului FSN, Azi. Sau, mai târziu, 
pentru revista România Mare, apărută în 
timp ce premierul Petre Roman anunţa că 
este atât de gravă lipsa hârtiei încât 6 
pagini pentru un ziar e prea mult. 

In același timp FSN veghea ca presa 
bucureșteană liberă să nu poată depăși 
granițele orașului și nou înființatele pu- 
blicații din orașele mai importante ale pro- 
vinciei erau sabotate sistematic. O măsură 
simplă și eficientă era aruncarea, pur și 
simplu, din tren sau camioane, a pachetelor 
cu publicaţii ostile politicii frontiste. Un abo- 
nat din provincie al României Libere putea 
să se declare fericit dacă din 28 de numere 
lunare reușea să primească 5 sau 6. Mai 
ales că putea să constate cum un vecin 
abonat la Adevărul, care era scos tot la 
tipografia Casei Scânteii, primea fără pro- 
bleme ziarul în fiecare zi. 


În ciuda tuturor denigrărilor și piedicilor 
manifestaţia din Piaţa Universităţii nu pier- 
dea din intensitate, fiecare zi aducând o 
mică surpriză. Piaţa devenise o micro- 
Românie, un mic miracol cotidian care 
arăta că o societate liberă poate exista, că 
anii de comunism, cu cenusşiul lor, nu au 
putut distruge capacitatea creatoare a unui 
popor. Când, plin de dispret, lon Iliescu i-a 
numit pe manifestanți golani, de la tribuna 
parlamentului provizoriu, manifestanți şi- 
au asumat acest titlu de golan și fiecare își 
făurea propria definiție pe care și-o prindea 
pe piept. Intr-o seară a sosit de la Paris 
celebra telegramă a lui Eugen Ionescu care 
semna „un Golan Academician”. Intreaga 
Piaţă se autointitula Golania. In fiecare sea- 
ră se compuneau cântece, pancarte și 
scandări. Ziarul România Liberă avea deja 
pe frontispiciu o inscripție apărută în 
decembrie 1989, „Dreptate, ochii plânși cer 
să te vadă!, dar în Piaţa Universităţii au 
apărut celebrele „Libertate, te iubim / Ori 
învingem, ori murim” și „Voi nu ne credeţi 

până nu murim”, din păcate confirmate în 
zilele de 13-15 iunie. 

Deși încă de la început puterea politică 
a acuzat cele două partide istorice, Partidul 
Naţional Țărănesc Creștin Democrat și 
Partidul Naţional Liberal, că sunt la originea 
manifestaţiei, prezenţa acestor partide nu a 
fost niciodată vizibilă. Bineînțeles, membrii 
ai acestor partide participau la manifestaţie, 
dar în nici un moment conducerea lor nu a 
încercat instrumentalizarea Pietei Univer- 
sitătii. Mai mult decât atât, nu se făcea o 
propagandă anume pentru aceste partide. 
Acest lucru nu mă surprindea deloc atunci, 
mă surprinde astăzi mai degrabă. Dacă s-ar 
lua lista vorbitorilor de la balconul Pietei 
Universităţii s-ar putea constata că nici 
măcar 10% dintre ei nu erau atunci, dar nu 
au fost nici mai târziu, membri ai partidelor 
istorice. Nu fiindcă manifestanţii disprețuiau 
partidele istorice, ci pentru că manifestaţia 
din Piaţa Universităţii depășea cadrul politic 
tradițional. 

In afara celor prezenţi pe toata durata 
deschiderii balconului, dintre care cei mai 
cunoscuţi sunt Marian Munteanu și Daniel 
Oghina (studenţi la acea vreme), de la bal- 
con s-au adresat mulțimii, între alții, Pă- 
rintele Constantin Galeriu, Ana Blandiana, 
Petru Creţia, Sorin Dumitrescu, Octavian 
Rădulescu, lon Gâtlan (tatăl lui Mihai 
Gâtlan, primul tânăr ucis la Universitate în 
21 decembrie 1989). Poetul loan Alexandru 
e singurul vorbitor, membru marcant al unui 
partid politic, de care îmi amintesc. 

Imi dau seama că mă repet, dar scriind 
azi când prima grijă pe care o are partici- 
pantul la un eveniment este să plece cu o 
poză ce îi atestă că a fost acolo, vreau să 
subliniez această trăsătură definitorie a 
celor ce au participat la manifestaţia din 
Piaţă: modestia și dorința de a contribui la 

readucerea la suprafată a României după 
decenii de totalitarism comunist. Nimeni nu 
se prevala de titluri sau functii, discutiile 
erau libere, fiecare era ascultat și dezbate- 
rile atingeau de multe ori niveluri foarte ridi- 
cate. Cei ce vorbeau de la balcon erau 
cunoscuti de toti manifestanți, dar în fieca- 
re noapte se strângeau grupuri pe lângă o 
persoană ce impresiona prin claritatea dis- 
cursului sau prin ideile inovatoare. Astfel, 
Teodor Mărieș grupa în jurul lui în fiecare 
seară și până noaptea târziu pe cei mai 
hotărâți dintre manifestanți, cei ce partici- 
paseră în 21 decembrie deja la protestul de 
la Universitate. Sunt foarte multi cei ce au 
marcat acea perioadă. Eu aș vrea să amin- 
tesc numai trei persoane a căror modestie 
și dăruire m-au marcat. 

Laura Botolan e o tânără participantă la 
manifestaţia din Piaţa Universităţii. Ea a 
compus versurile Imnului Golanilor. Refre- 
nul acestui imn, alături de strofele 3 și 4, re- 
prezentau un adevărat manifest cântat: 
„Mai bine haimana, decât trădător / Mai bine 
huligan, decât dictator / Mai bine golan, 
decât activist / Mai bine mort, decât co- 
munist. // Ne întrebaţi ce vrem aici / Dar știe 
toată țara / Că noi sustinem Punctul 8 / De 
la Timișoara. // Să cadă 473, / Ce tine TVR 
/ Legată-n lanţurile ei / Că tot degeaba e." 

In afara copertei discului cu cântecele 
din Piaţă, disc apărut câţiva ani mai târziu, 
nu am mai întâlnit numele ei pe nicăieri. 
Nici atunci, nici mai târziu nu am auzit-o pe 
Laura măcar amintind că ea este creatoa- 
rea imnului și a atâtor alte cântece și 
scandări. Atât de puţin cunoscută e că 
acum câţiva ani un ziarist de la Academia 
Caţavencu emitea ipoteza că nici nu există 
şi că autorul imnului folosea un pseudonim. 
Când poate fără oameni ca Laura nu ar fi 
existat Academia Caţavencu mai degrabă. 


Radu Chesaru, împreună cu câțiva 
cunoscuți, înființase în primăvara lui 1989 
organizaţia „Vulturul Brâncovenesc”. Avea 
20 de ani și își propunea să organizeze 
acțiuni împotriva regimului comunist. A dis- 
tribuit mii de manifeste pe străzile și în blo- 
curile bucureștene. A fost arestat în 27 
octombrie 1989 și anchetat de Securitate la 
Calea Rahovei. Eliberat în 22 decembrie 
1989, participă imediat la mișcările din 
stradă și este împușcat în picior. Invitat cu 
mai multe persoane, participanţi la eveni- 
mentele din decembrie 1989, a refuzat să 
strângă mâna lui lon Iliescu și a refuzat cer- 
tificatul de revoluționar, spunând președin- 
telui că nu are nevoie de o diplomă de 
lovitură de stat. Nu l-am auzit niciodată 
povestind sau scoțând în evidență curajul 
său, deși de multe ori eram exasperat de 
răbdarea cu care răspundea celor cu care 
polemiza și care credeau că au în fată un 
tânăr modest, nu un erou ce înfruntase 
Securitatea și gloanțele teroriștilor”. 

Octavian Rădulescu era vicepreședin- 
tele Asociaţiei Foștilor Deținuți Politici din 
România. In 1945 participase la mani- 
festația de la 8 noiembrie 1945 din Piaţa 
Palatului Regal. Arestat atunci de oamenii 
lui Teohari Georgescu a fost bătut și chinuit 
timp de o săptămână. A revenit apoi la 
Liceul „Cantemir Vodă” al cărui elev era. A 
luptat împotriva instaurării regimului comu- 
nist, a fost arestat, condamnat și a făcut ani 
grei de temniţă la Aiud în principal și 
lucrând ca deținut la Canalul Dunăre - 
Marea Neagră. A participat încă din seara 
zilei de 21 decembrie la evenimentele ce 
au condus la căderea lui Ceaușescu, a fost 
membru fondator și vice-președinte la 
AFDPR. Prezent pe toată durata mani- 
festației din Piaţa Universităţii, Octavian 
Rădulescu a fost primul care a contestat în 


justiție dreptul lui lon Iliescu de a candida la 
20 mai 1990. Recunosc că, neobișnuit cu 
democraţia și cu o societate liberă, gestul 
domnului Octavian Rădulescu mi s-a părut 
atunci naiv și fără sorți de izbândă. 
Bineînțeles, justiția română nu era capabilă 
să facă fată unui asemenea demers, cum 
nu e azi capabilă să trateze dosarele ce 
aşteaptă de 30 de ani. Dar domnul 
Octavian Rădulescu era un deschizător de 
drumuri și, mai târziu, am înțeles câtă drep- 
tate avea, căci numai renunțând la frică și 
la îndoieli se putea vindeca societatea 
românească. 

Pe măsură ce manifestaţia se prelun- 
gea și ecouri ale ei ajungeau măcar în 
marile orașe din provincie se contura 
speranța că cererile celor din Piaţa 
Universității vor ajunge să fie discutate. Am 
citit, de multe ori sub semnătura unor 
oameni onești și de bună credinţă, că dialo- 
gul nu a fost posibil pentru că atât cei din 
Piaţa Universităţii, cât şi cei de la putere au 
boicotat toate încercările și întâlnirile. Nimic 
mai neadevărat. Nu am cunoștință de nici 
un dialog refuzat de cei care reprezentau 
Piaţa Universităţii, nu am cunoștință nici ca 
manifestant pe toata durata Pieţii și nici 
tatăl meu, Mihai Creangă, care era redac- 
torul șef al României Libere, nu a avut oca- 
zia să constate un refuz al celor din Piaţă. 
El a încercat să găsească soluţii, a partici- 
pat la numeroase întâlniri, ultima la numai 
două zile înaintea intrării trupelor de poliție 
în Piata Universităţii. De fiecare dată 
autoritățile au sabotat firavele începuturi 
ale unui dialog pe care nu și-l doreau. 
Punctul 8 de la Timișoara a fost prezentat 
cu rea voință și falsitate drept interzicerea 
participării în alegeri a 4 milioane de 
membri de partid, deși la acea vreme toată 
lumea știa și avea proaspăt în memorie că 

din cele 4 milioane cei responsabili repre- 
zentau mai puţin de 100.000, cu tot cu 
efectivul celor din serviciile de represiune. 
Foarte mulți participanţi la manifestaţia din 
Piaţa Universităţii au sperat că alegerile din 
20 mai, cu toată propaganda Frontului 
Salvării Naţionale, se vor transforma într-un 
1946 pozitiv. Ne gândeam că e imposibil ca 
în sate care au votat masiv împotriva 
comunismului să nu existe urmași ai lup- 
tătorilor de atunci, așa cum speram ca și 
urmașii celor ce au suferit să voteze masiv 
împotriva Frontului Salvării Naţionale. 

Deși alegerile nu au fost corecte, sate 
întregi votând cu secţiile deschise sau îm- 
piedicând observatorii să își facă datoria, 
surpriza nu se putea produce. Frontul Sal- 
vării Naţionale și lon Iliescu au câștigat detașat. 

Fără să renunțe la punctul 8 de la 
Timișoara, manifestanți s-au concentrat 
din acel moment pe cererea înființării unei 
televiziuni libere, necontrolată de puterea 
politică. Convingerea că numai prin defor- 
marea adevărului și manipulare se mentine 
Frontul Salvării Naţionale la putere și refu- 
zul sistematic al difuzării casetei cu întâlni- 
rea din decembrie 1989 a principalilor 
conducători ai Frontului motivau manifes- 
tanții în credința că apariţia unei televiziuni 
independente, deschise dialogului și posi- 
bilitatea difuzării la scară largă a unor in- 
formaţii accesibile până atunci doar unui 
public restrâns, pot schimba opinia publică 
şi destinul societății românești. 

Totuși, perioada de după 20 mai a adus 
şi primele disensiuni în rândul manifes- 
tanţilor. Pentru o parte a lor, victoria elec- 
torală a Frontului nu mai îndreptătea rămâ- 
nerea în Piaţă și continuarea manifestaţiei. 
Cei mai numeroși nu doreau să se retragă 
fără a obține măcar câteva realizări clare, 
televiziunea independentă fiind cerința cea 

mai arzătoare. Mai mulți manifestanți au 
intrat în greva foamei, deciși să arate până 
la capăt atașamentul lor la democraţie și la 
o schimbare reală în România. Buletinele 
lor de sănătate erau publicate zilnic în coti- 
dianul România Liberă. 

Nici până astăzi nu se știe în ce 
moment s-a luat decizia intrării în forță în 
Piaţa Universităţii. Cert este că ea a fost 
luată mult înainte de 13 iunie, așa cum și 
aducerea minerilor nu a avut nimic spon- 
tan, fiind organizată din timp. In 11 iunie, 
deși totul era pregătit pentru evacuarea 
manifestanţilor, reprezentanţii lor au fost 
chemaţi la Palatul Victoria pentru un simu- 
lacru de dialog. Mentionez acest fapt pen- 
tru că el arată cu cât sânge rece a fost 
pregătit masacrul din 13-15 iunie. 

In 13 iunie dimineata devreme poliția a 
intrat în forță în Piaţa Universităţii, lovind și 
arestând orice persoană găsită în perime- 
trul dintre cele două baricade. Greviștii foa- 
mei au fost tratați cu o brutalitate ieșită din 
comun. De la ferestrele hotelului „Intercon- 
tinenta!”, ziariștii străini, și de la cele ale 
Universităţii, reprezentanții studenților, au 
văzut cum erau loviți cu bastoanele peste 
gură și peste stomac greviștii foamei. A fost 
o năpustire a forțelor de ordine asupra 
celor aflați în Piaţă, cei prinși fiind bătuţi și 
maltrataţi, apoi încătușați, aruncaţi în dube 
și camioane. Arestaţii au fost evacuaţi și 
Piaţa Universităţii pusă sub stăpânirea tru- 
pelor de poliție. Metroul nu mai oprea în 
stația de la Universitate. In timpul noptii, 
chiar și în perioada dinainte de 20 mai, nu 
rămâneau în Piaţă mai mult de câteva sute 
de persoane. Desfășurarea de forțe a 
Poliţiei nu era justificată, și cu atât mai putin 
se poate justifica apariția unei coloane de 
muncitori de la IMGB care a trecut nestin- 
gherită pe lângă cordoanele de poliţie și a 


devastat Institutul de Arhitectură, în strigăte 
sălbatice: „IMGB face ordine”. 

Spre prânz simpatizanți ai manifes- 
tanților, scandalizaţi de comportamentul 
poliţiei și de tratamentul la care fuseseră 
supuși cei aflați în greva foamei, au încer- 
cat reocuparea spațiului pe care se derula- 
se manifestaţia. In mod ciudat, la un 
moment dat polițiștii s-au retras și câteva 
vehicule au luat foc. Mai târziu va circula și 
va fi publicată înregistrarea dialogului dintre 
conducătorii forțelor de ordine și decizia lor 
de a da foc vehiculelor. De la balconul 
Universității, Marian Munteanu cerea mani- 
festanților să se abțină de la violență. Dar 
cum apăruse opinia că arestații se află la 
Poliția Capitalei, o parte a manifestanţilor a 
plecat într-acolo pentru a cere eliberarea 
lor. Intrarea în sediul Poliţiei Capitalei a fost 
forțată, dar când manifestanţii erau abia 
intraţi, perdelele ferestrelor de la etajele 
superioare au luat foc. In scurt timp tot 
spaţiul de la Piaţa Universităţii la Poliţia 


Capitalei și la Ministerul de Interne era 
abandonat manifestanţilor. O parte din cei 
arestaţi au fost într-adevăr eliberaţi de către 
manifestanți. La Ministerul de Interne am 
văzut și prima persoană decedată, un 
bărbat ce fusese împușcat de la una din 
ferestrele ministerului. Corpul lui zăcea pe 
trotuar rămânând foarte vizibil când cei ce 
încercau să forțeze intrarea în clădire se 
retrăgeau. Porţile erau închise, oamenii 
încercau să le deschidă, se auzeau focuri 
de armă și manifestanți se retrăgeau pen- 
tru câteva minute. Cu excepția celor închiși 
în clădirea Ministerului de Interne, 
reprezentanţii autorităţilor dispăruseră cu 
desăvârșire. Prin tot centrul Bucureștiului 
nu se întâlneau decât grupuri de 
manifestanți și oameni curioși să vadă ce 
se întâmplă. 

Chiar și în această situaţie manifestanții 
se mărgineau la aceeași cerere din zilele 
precedente: difuzarea pe postul naţional de 
televiziune a unei casete video. Foarte 

mulți deciseseră să meargă la televiziunea 
națională pentru a cere difuzarea casetei. 
Caseta respectivă era cea care, nopți de-a 
randul fusese proiectată pe zidul Facultăţii 
de Arhitectură, imaginile și dialogurile ei 
demonstrau, în opinia manifestanților, 
existența unui grup organizat și pregătit din 
vreme pentru preluarea puterii în detrimen- 
tul autenticilor revoluționari din decembrie 
1989. După discuţii foarte lungi și o 
evidentă lipsă de bună credinţă din partea 
conducerii televiziunii totul a degenerat 
după același program ca la Poliţia 
Capitalei. Au fost sparte câteva geamuri 
într-o parte a clădirii unde nu se afla nici un 
manifestant și, brusc, au început să ardă 
câteva săli într-o aripă a clădirii, în stânga 
clădirii principale. Aripă ce nu prezenta nici 
un interes evident, pentru că nu erau 
manifestanți acolo și întâlnirea cu conduce- 
rea Televiziunii se desfășura în altă parte. 
Foarte curând era vizibilă aceeași scenă ca 
la Ministerul de Interne, dar lipseau focurile 
de armă. Nici venirea primelor autobuze cu 
„cetățeni revoltați” din Pitești, toti cu niște 
bâte albe de același tip, nu a schimbat 
ceva. Aproape de miezul nopții armata și-a 
făcut apariția masiv. Până atunci mai 
apăruseră grupuri de soldaţi destul de 
dezorientate. De la miezul noptii, însă, 
armata a trecut la o represiune sistematică, 
în centrul orașului neezitând să tragă ca în 
zilele din decembrie 1989. In scurt timp 
Piaţa Universităţii a fost ocupată și centrul 
orașului a trecut sub controlul armatei. La 
Televiziune, tot cu sprijin militar, situația era 
sub controlul autorităților, ultimele persoa- 
ne găsite în curte sau pe străzile din împre- 
jurimi fiind arestate și bătute sălbatic în 
sediu. La 2 noaptea liniștea domnea și 
armata era stăpână pe situaţie. La această 
oră trebuiau să ajungă trenurile pline cu 

mineri, plecate din Valea Jiului. Dar ele 
fuseseră întârziate 2 ore de gestul curajos 
al inginerului loan Mănucu, de la Craiova, 
care a decuplat instalația electrică între 
punctele Valea Sadului - Lainici, lăsând tre- 
nurile ce mergeau spre București fără 
curent. Când au ajuns la București, minerii 
nu puteau să mai justifice intervenția lor, 
căci nicăieri în oraș nu exista o situație în 
care autorităţile să fie depășite. 

Trimiterea lor în Piata Universității și 
răspândirea prin tot orașul, în grupuri meni- 
te să pedepsească pe cei ce nu agreau 
noua putere, vandalizarea Universităţii, a 
Institutului de Arhitectură, a sediilor partide- 
lor de opoziţie nu pot fi justificate de 
întâmplările din 13 iunie. Cu atât mai putin 
se pot explica masacrele comise altfel 
decât prin dorința noii puteri instalate la 20 
mai de a-și elimina fizic opozanții. 

Tatăl meu, Mihai Creangă, era redacto- 
rul șef al ziarului România Liberă și singura 
persoană din conducerea acestui cotidian 
aflată la București. Celălalt redactor șef, 
Anton Uncu, și directorul ziarului, Petre 
Mihai Băcanu, erau plecaţi în străinătate. 
Pe 14 iunie, când Mihai Creanga se îndrep- 
ta spre sediul redacției, aflat la etajul 4 în 
aripa din stânga a Casei Presei, toate aleile 
de la Casa Presei erau pline de mineri în 
căutare de opozanți ai lui lon Iliescu. Ei 
ajunseseră acolo și se pregăteau să inva- 
deze România Liberă. |n faţa lor a apărut 
un tânăr de la Ministerul Culturii, Teodor 
Baconschi, care a încercat să îi oprească. 
Bineînțeles nu a avut nici o șansă, dar ges- 
tul lui atât de curajos mă impresionează 
peste ani. 

Când Mihai Creangă a ajuns la redacția 
ziarului, a fost surprins să vadă că minerii 
dirijau totul cu autoritate. Iși consumaseră 
din energie dând cu capul de pereți o 


secretară pe care o găsiseră la birou. 
Deciseseră că ziarul va avea o nouă con- 
ducere și se pregăteau de organizarea unui 
simulacru de alegere. Reprezentanţi ai 
tipografilor veneau să anunțe decizia cole- 
gilor lor de a nu mai edita România Liberă. 
Tatălui meu i s-a cerut să urmeze un grup 
de mineri care l-a condus la hotelul 
„Intercontinenta!” unde se afla inginerul 
Nicolae Cămărășescu, conducătorul oficial 
al minerilor. Acesta l-a anunţat că România 
Liberă nu va mai apărea sub forma 
cunoscută și că o nouă conducere o să fie 
desemnată. Inginerul Cămărășescu fusese 
arestat în decembrie 1989 ca terorist, elibe- 
rat, trimis în Valea Jiului de unde revenea 
acum în fruntea ortacilor. Redactori ai 
României Libere aveau să îl întâlnească 
peste câteva luni, plin de remușcări, uitat și 
părăsit de puterea pe care o servise. 

In ziua următoare Mihai Creangă a fost 
să îl întâlnească pe Petre Roman, la cere- 
rea acestuia. Imagini cu minerii dezlănţuiţi 
circulaseră pe la toate televiziunile europe- 
ne, diplomaţii occidentali protestaseră și 
guvernul încerca acum să iși cosmetizeze 
imaginea și să retragă trupele pe care le 
aruncase la asalt. Chiar și în aceste 
condiții, Petre Roman a încercat să pună în 
aplicare un plan prin care România Liberă 
să fie dirijată de reprezentanţii Frontului. 
Refuzul tatei de a accepta compromisul a 
dus la retragerea, până la urmă, a oricăror 
pretenţii de tutelă și România Liberă 
reapărea după o pauza de 4 zile, luni 18 
iunie 1990. 

Intre timp minerii părăsiseră Bucureș- 
tiul, în 16 iunie, iar duminică, pe 17 iunie, se 
readunau în Piata Universităţii cei care scă- 
paseră de arestări și violențe. Vor urma 
Marșul Cămășilor Albe în iulie 1990, prima 
mare manifestaţie anticomunistă după 13- 


15 iunie, și apariția Alianței Civice, ca o 
mișcare ce se dorea continuatoarea ma- 
nifestației maraton din Piaţa Universității. 

Pare un truism dar scriind aceste pagini 
îmi dau seama că în nici un moment nu a 
fost pus în discuție anticomunismul celor 
din Piaţa Universităţii, după cum în nici un 
moment nu au pretins că ar fi anticomuniști 
lon Iliescu, Petre Roman sau vreun mem- 
bru al guvernului Roman. Până la urmă 
dezacordul fundamental dintre manifestanți 
şi puterea instalată în decembrie 1989 este 
că primii doreau debarasarea totală de 
comunism, iar ceilalți o „perestroika” mai 
aerisită. 

O dată cu trecerea timpului multe fapte 
au fost denaturate, multe dintre persoanele 
implicate și-au cosmetizat biografia și au 
încercat să prezinte absenţa dialogului sau 
condamnarea manifestației din Piaţa Uni- 
versităţii ca un eveniment între altele, în 
agitația schimbărilor de care era cuprinsă 
Europa de Est. Chiar și aceste încercări 
disperate de a face să dispară presa acelor 
luni din bibliotecile publice nu vor putea 
schimba opinia nici unui cercetător onest: 
Piata Universităţii a reprezentat punctul cul- 
minant al înfruntării dintre epigonii unui sis- 
tem criminal și cei ce doreau ca România 
să îşi reia locul în Europa. Deznodământul 
acestei înfruntări și-a pus pecetea pe desti- 
nul României și pe cei 30 de ani scurși de 
atunci. Refuzul justiției române, până 
astăzi, de a-i judeca pe cei vinovaţi este 
măsura libertăţii și a competenţei sale. Căci 
ce transmite peste timp Piaţa Universităţii 
este încrederea în cuvintele Mântuitorului: 
„Și veti cunoaște adevărul, iar adevărul vă 
va face liberi”. 


Fotografii de Florin Eșanu 

Personaje 

Cornel Jurju este absolvent al 
Facultăţii de Istorie a 
Universității „Babeș-Bolyai” 

din Cluj-Napoca (1997) și a 
masteratului de Istorie Orală la 
aceeași Universitate (1998). 
Activitatea de cercetare 
privește câteva teme de 
interes: rezistenţa și opoziția 
anticomunistă din România; 
istoria monarhiei românești; 
participarea românilor la cam- 
pania militară împotriva Uniunii 
Sovietice. Realizări editoriale 
mai importante: Suferinta nu 
se dă la frați. Mărturia 
Lucreției Jurj despre rezistența 
anticomunistă din Apuseni 
(1948-1958), Editura Dacia, 
Cluj-Napoca, 2002 (coautor, 
alături de Cosmin Budeancă); 
Tovarășii Împotriva Coroanei. 
Ideologie și propagandă în 
România comunistă, Editura 
Argonaut, Cluj-Napoca, 2015; 
Doina Cornea - dincolo de zid. 
Individualitate, autenticitate, 
opoziție în comunism, Editura 
Argonaut, Cluj-Napoca, 2017; 
Clujul sub Coroana României. 
Rege - Cultură - Identitate, 
Editura Argonaut, Cluj-Napoca, 
2019. 


CORNEL JURJU 


Stafia unui securist 


Profitând de „timpul pandemic” care mi-a mai aerisit 
programul cotidian, de câteva săptămâni răsfoiesc de zor 
documente ale fostei Securităti privitoare la luptătorii anti- 
comuniști de la Răchițele, judetul Cluj’. Printre aceste ma- 
teriale, pe cât de interesante pe atât de dominate de tragic, 
am reîntâlnit numele ofiterului de Securitate loan 
Simbotelecan. Incepând din anul 1956 și până în februarie 
1958 fusese unul dintre principalii coordonatori ai planului 
informativ-operativ care a condus la descoperirea lui 
Teodor“ și Avisalon Șușman:. In dimineaţa de 2 februarie 
1958 cei doi frati, aflați într-o șură din cătunul Tranișu, 
comuna Poieni, județul Cluj, erau atacati de trupele batalio- 
nului de securitate din Florești, de lângă Cluj-Napoca. La 
capătul unei confruntări de câteva ore, în care trupele de 
şoc nu s-au putut apropia de cei doi partizani, s-a recurs la 
incendierea grajdului. Teodor și Avisalon au murit arși de 
vii. Teodor împlinise 34 de ani, iar Avisalon avea 27 de ani. 

Incă din anul 2000, când împreună cu bunul meu prie- 
ten Cosmin Budeancă pregăteam cartea biografică a 
Lucreţiei Jurj“, știam că loan Simbotelecan trăiește în Cluj. 
Ba chiar îi aflasem adresa de domiciliu, însă, oricâte 
demersuri am făcut, nu am a reușit să-l întâlnim. Reintrând 
recent în atmosfera cumplitului eveniment de acum 62 de 
ani m-a încolţit interesul de a afla mai multe date despre 
personajul/omul Simbotelecan. Ajungeam la concluzia că 
fie și un portret realizat de vecini ar putea răspunde accep- 
tabil curiozității mele. Nu prea luam în seamă ipoteza că 
bătrânul securist ar mai fi în viată, pentru că era la o vârstă 
respectabilă chiar și în urmă cu 20 de ani. 

Cu acest obiectiv, mai deunăzi, porneam spre adresa 
cunoscută: un bloc cu vreo 8 etaje, ridicat prin anii '60 și 

situat în apropiere de malul Someșului (car- 
tierul Grigorescu). Era o dimineaţă de 
sâmbătă, dintr-o zi de mai, cu un cer de un 
albastru memorabil, soarele inundând cu 
bunăvoință și blândeţe un oraș cumințit de 
„biciul” coronavirusului. 

Ajuns în fața blocului cu pricina m-am 
îndreptat spre tabelul locatarilor. O mică 
speranță tot mai aveam că Simbotelecan ar 
putea trăi. La etajul 3 dădeam, într-adevăr, 
peste numele Simbotelecan, iar faptul îmi 
provoca o ușoară tresărire. M-am lămurit 
imediat: nu era vorba de loan Simbotele- 
can, ci de D. Simbotelecan. Era limpede că 
între timp fostul securist fusese chemat în 
fata Judecăţii Divine. 

Impăcat cu situația, m-am așezat cu 
răbdare în fața blocului în așteptarea unui 
vecin care să-mi poată spune una alta des- 
pre Simbotelecan. După vreo 5 minute, în 
geamul apartamentului de la etajul șapte își 
făcea apariția un domn care, observam, mă 
inspecta cu oarece atenţie. Profitând de 
situație, l-am întrebat dacă ar fi dispus să-mi 
acorde o scurtă întrevedere. La îndemnul 
soției, care auzindu-ne vorbind s-a înghesuit 
în deschizătura geamului, omul și-a dat 
acceptul, unul nu prea încântat. In câteva 
minute eram în fața apartamentului apăsând 
butonul soneriei. Dincolo de pragul ușii întâl- 
neam două priviri precaute și întrebătoare. 
Lucrul mi se părea normal, pentru că aveau 
în fată un străin care, nota bene, putea fi 
„întovărășit” și de un coronavirus. Pentru a 
„dezgheta” putin atmosfera m-am prezentat 
și le-am spus despre cine doresc să vor- 
besc. Efectul a fost contrar. Când am 
pronunțat numele  Simbotelecan, din 
precaută, atitudinea bărbatului a devenit de 
o ostilitate evidentă. Mai amabilă și 
comunicativă, doamna a apucat să-mi 
spună că l-a cunoscut bine pe Simbotelecan 
şi că soția lui, foarte în vârstă, mai trăiește la 

etajul 3. Apoi mugurele de discuţie a fost stri- 
vit brusc. Omul, care între timp se postase în 
ușa bucătăriei, aproape că i-a ordonat soției 
să tacă și să-mi închidă ușa. 

Putin contrariat de întâmplare coboram 
agale și cumva absent prin scara blocului. 
Ajuns la etajul 3 m-am oprit fix lângă apar- 
tamentul pe care era scris numele 
Simbotelecan. Fără a gândi dacă procedez 
bine sau nu, am apăsat scurt și de două ori 
butonul soneriei. Am auzit apoi câteva 
mișcări discrete, abia perceptibile, în inte- 
riorul casei. După câteva secunde ușa s-a 
întredeschis înaintea mea apărând o 
bătrânică ce îmi părea exagerat de scundă, 
cu părul tuns scurt şi cu un chip părăsit de 
orice expresivitate. M-am prezentat și i-am 
spus că doresc să schimbăm câteva vorbe 
despre soțul dumneaei. Având ochii bân- 
tuiţi de suspiciune și poate teamă, fără să 
pronunțe vreun cuvânt, răspunsul doamnei 
a constat dintr-un gest aproape robotic prin 
care mi-a închis ușa. 

Am revenit în fața clădirii, continuând să 
sper că voi avea cu cine purta o discuţie 
firească. Așa că, sub ochiul vivace ale veci- 
nului de la etajul șapte, m-am „relocat” spre 
cealaltă scară a blocului. Nu-mi dau seama 
de ce, dar credeam că acolo aș avea șanse 
mai bune să găsesc pe cineva mai putin 
dominat de amintirea securistului Simbote- 
lecan. După vreo 10 minute intram în vorbă 
cu un alt domn care tocmai se întorcea de 
la cumpărături. Având masca anticovid 
peste chip nu i-am putut percepe bine 
trăsăturile, însă bănui că era în jurul vârstei 
de 80 de ani. L-am întrebat și pe dumnealui 
de vecinul loan Simbotelecan. Mi-a zis că a 
murit de ceva ani, dar că la cealaltă scară 
locuiește soția lui. A mai completat că, deși 
locuiau în același bloc de la începutul anilor 
'70, nu a apucat să-l cunoască prea bine. 
Atât Simbotelecan cât și soția au fost „niște 


singuratici”, „mereu tăcuţi”, „introvertiți” și că 
„a ei în casă nu putea intra nimeni”. 
incurajat de acest start de dialog, am deve- 
nit mai îndrăzneț. L-am întrebat dacă știe 
unde a lucrat loan Simbotelecan. Dintr- 
odată a devenit reținut și lapidar în vorbire. 
Mi-a spus că ar fi fost paznic într-un peni- 
tenciar, cineva neimportant sau, cum s-a 
exprimat el, „o micime”. Totuși, în timp ce se 
pregătea să scape de mine și-a mai amintit 
că în zilele revoluției din '89 Simbotelecan 
împreună cu soția lui au dispărut de acasă 
pentru o perioadă. Apoi totul s-a oprit și într-o 
stare de oarecare agitație omul a intrat/s-a 
refugiat în scara imobilului. 

Am rămas din nou singur în fața blocu- 
lui. Pe nesimţite așteptarea devenise nu 
doar provocatoare ci și un pic plăcută. Spa- 
tiul dintre blocuri, cufundat în amorțeala di- 
mineții de primăvară și a angoaselor covi- 
dului, tocmai era inundat de o ireală muzică 
de acordeon. Un artist stradal, cu adevărat 
virtuos, se întrecea pe sine cântând la un 
acordeon răblăgit melodii lăutărești dintre 
cele care făceau cândva farmecul restau- 
rantelor din vremea Regatului României. 

Pe acel fundal muzical, care întregea o 
tulburătoare senzaţie de întoarcere în timp, 
din scara lui Sâmbotelecan își făcea apariţia 
o doamnă octogenară. l-am cerut permisiu- 
nea de a o retine câteva minute. Mi-a dat 
acordul cu politețe și chiar blândețe. Treptat 
am dus vorba către vecinul Sâmbotelecan. 
Mi-a spus că nu mai este în viață, că în 
apartament locuiește soţia lui, care este 
singură pe lume pentru că nu au avut copii. 
Ca și cum nu mă învățasem minte, am reve- 
nit la întrebarea „fatală”: „Ştiţi oare cu ce s-a 
ocupat domnul Simbotelecan?” Mai mult din 
neatentie și aproape în şoaptă mi-a răspuns 
că a lucrat la Securitate. Concomitent, sta- 
rea inițială de bunăvoință s-a veștejit subit. 
Cu capul în pământ a început să se 


îndepărteze spunându-mi, cu același glas 
șoptit și parcă temător, că nu vrea să 
vorbească despre așa ceva. 

Trecuse aproximativ o oră și, în sfârșit, 
hotăram că trebuie să abandonez. lmi 
devenise limpede că, măcar în acea zi, nu 
voi găsi pe nimeni dispus să dialogheze 
despre amintirea celui care a fost loan 
Simbotelecan, unul dintre călăii Șușmani- 
lor. Părăseam locaţia sub privirile vigilente 
ale aceluiași „vecin de la şapte”, neclintite 
nici măcar de sunetul răscolitor al clapelor 
de acordeon care, între timp, se rătăcea 
printre zidurile de beton ale blocurilor. 

In drum spre casă încercam să încro- 
pesc un bilanț al insolitei mele experiențe. 
Era limpede că despre loan Simbotelecan 
nu aflasem mai nimic. In schimb, mă co- 
pleșea impresia că intrasem într-o „enclavă 
socială” în care, în mod aproape incredibil, 
se resimt încă urmele/traumele comunis- 
mului și ale securismului. Deși s-au dus trei 
decenii de la căderea regimului comunist, 
oamenii aceștia, din frică ori din complicita- 
te, rămân marcați de stafia Securităţii și a 
ciracilor săi, chiar dacă, între timp, marea 
lor parte, sunt între patru scânduri, la doi 
metri sub pământ. 


"Grupul „Teodor Șușman” a fost activ în rezistența 
armată anticomunistă din zona Munţilor Apuseni în 
perioada 1948-1958. Liderul a fost Teodor Șușman, 
fost primar în Răchițele, alături de care s-au aflat trei 
dintre fii săi și mai multi localnici. 

? Teodor Șușman jr. (1923-1958) a fost fiul cel 
mare al lui Teodor Șușman. 

3 Avisalon Șușman (1928-1958) a fost al treilea 
copil al lui Teodor Șușman. 

* Cornel Jurju, Cosmin Budeancă, „Suferinta nu 
se dă la frati”. Mărturia Lucreţiei Jurj despre rezis- 
tenta anticomunistă din Apuseni (1948-1958), 
Editura Dacia, Cluj-Napoca, 2002. 

Memoria zidurilor 


COSMIN BUDEANCĂ 


„Gala Memoria - 30 de ani” 
Cronica unui eveniment 
care nu a mai avut loc 


Acest text ar fi trebuit să fie despre un 
eveniment minunat, în organizarea căruia 
s-au implicat câțiva oameni, cu multă ener- 
gie și mult suflet: „Gala Memoria - 30 de 
ani”. Din cauza pandemiei de Covid 19 și a 
măsurilor luate de Ministerul Afacerilor 
Interne în data de 8 martie 2020, prin care 
„erau interzise manifestările publice sau 
private, în spaţii deschise sau închise, cu 
un număr de participanţi mai mare de 1000 
de persoane”, iar cele la care „este esti- 
mată participarea unui număr mai mic de 
persoane pot fi organizate doar după 
obținerea aprobării de la Direcţiile de 
Sănătate Publice locale” am fost nevoiti să 
anulăm totul. Voi prezenta, totuși, care ar fi 
fost programul și ce s-a întâmplat. Mulţi 
prieteni ai revistei Memoria ar fi trebuit să 
fie în acea seară la Ateneul Român, și știm 
că, în pofida celor întâmplate, ne-au fost 
alături cu sufletul și ne-au împărtășit 
tristețea. 

* 

În toamna anului 1990 a apărut primul 
număr al Memoria - revista gândirii aresta- 
te, și încă din toamna anului 2019 echipa 
Fundaţiei Culturale Memoria a planificat să 
marcheze cei 30 de ani printr-o serie de 
evenimente. Primul, „Gala Memoria 30 de 
ani”, urma să aibă loc în 9 martie 2020, 
când în Biserica Ortodoxă sunt sărbătoriţi 


cei 40 de Mucenici uciși în Sevastia și este 
Ziua Deținuţilor Politici Anticomuniști din 
perioada 1944-1989. Locaţia aleasă a fost 
Ateneul Român și am avut suportul finan- 
ciar și logistic al Fundaţiei Konrad 
Adenauer și al conducerii Filarmonicii 
„George Enescu”. De asemenea, am avut 
sprijinul Sindicatului Filarmonicii „George 
Enescu” și a domnului Silviu Nedelcu, a 
doamnei Andra Panduru (realizatoarea 

distincţiilor „Memoria - 30 de ani”), a dom- 
nului Marius Ioniță (Alumil Ro). 

Regia „Galei” era asigurată de Cristina 
Chirvasie. Voi prezenta în continuare câte- 
va dintre momentele pregătite în programul 
Galei. 

> In deschidere Corul MELOS al 
școlii „Copil Dorit”, București. 

Format din elevi de nivel primar și gim- 
nazial, selectați și pregătiți de doamna Prof. 
Dr. Adela Laura Rus, corul are un reperto- 
riu care exprimă, în special, valorile 
tradiționale ale culturii și civilizaţiei româ- 
nești, având la temelie învățătura și trăirea 
creștin-ortodoxă. 

> Recital susținut de domnul 
Nicolae Voiculet (nai) și doamna Simona 
Săndulescu (orgă) 

Nicolae Voiculet reprezintă şi promo- 
vează România în mod constant în lume, 
aducând în atenția publicului folclorul și 
autenticitatea românească, prin intermediul 
naiului. A susținut concerte în fața a nume- 
roase personalități, de la președinți de stat 
la familii imperiale, de la New York, 
Bangkok, Montreal până în Tokyo, Kuweit, 
Dubai sau America de Sud. 

Dr. Simona Săndulescu a cântat, ca 
organist invitat, alături de Royal Liverpool 
Philarmonic Orchestra, Ensemble 
Instrumental de Paris, Corul Național de 
Cameră Madrigal, Orchestra Naţională 
Radio. A susținut recitaluri la Universitatea 
de Muzică București, Biserica Italiană, Bi- 
serica Franceză și în diverse orașe din tară. 

> Ana Calciu, monologul din specta- 
colul Candele nestinse 

După mai bine de 10 ani în care a jucat 
la Teatrul „Bulandra” și în alte teatre, Ana 
Calciu a înființat, alături de alţi regizori, 
actori şi scriitori, Compania teatrală „Zona”. 

Spectacolul Candele nestinse. Mărturii din 
închisorile comuniste a fost realizat pentru 
anul omagial dedicat apărătorilor Ortodoxiei 
în timpul regimului comunist. 

> Lansarea volumului Antidot la 
zadar, primul din colecţia „Revoluţia 
Modelelor” — prezentat de autor — Cristina 
Chirvasie. 

> Acordarea Distincţiilor „Memoria 
30 de ani” unor personalităţi ale societăţii 
civile românești sau instituții implicate în 
ultimii 30 de ani în prezervarea și valorifica- 
rea memoriei trecutului recent — prezentate 
de domnii dr. Nicolae Constantinescu și 
Cosmin Budeancă. 

Conducerea Fundaţiei și a revistei 
Memoria și-a propus să îi omagieze pe cei 
care au reprezentat adevărate repere în 
lupta cu ideologia și practica comunistă. La 
împlinirea a 30 de ani de la apariţia primului 
număr al revistei urma să oferim, în mod 
simbolic, o plachetă și o diplomă unor 
personalități, prin care le recunoșteam 
peste timp dăruirea de care au dat dovadă 
pentru păstrarea demnităţii noastre ca 
popor, tel fundamental pentru generaţia 
tânără actuală și pentru cele care vor urma. 

Placheta înfățișează imaginea smere- 
niei în lupta pentru adevărul izbăvitor, care 
i-a luminat pe laureati, iar diploma particu- 
larizează „spre neuitare” pe fiecare dintre 
ei. Realizarea estetică a lor aparține doam- 
nei Andra Panduru, şefa Catedrei de 
Anatomie Artistică de la Institutul de Arte 
Plastice din București. 

> Micro-recital Doina Lavric-Parghel 

Numită magistră a cântecului vechi, 
Doina Lavric-Parghel a venit din Suceava 
la București la îndemnul maestrului Grigore 
Leşe, alături de care a concertat la 
Varşovia, Paris, Berlin, Chișinău, Santiago 


de Compostella, Morelia, Basel și 
Shanghai. A susținut spectacole, recitaluri, 
concerte în cadrul unor vernisaje, expoziții, 
recepții, evenimente importante din tară și 
străinătate. 

* 

Încă din 8 martie au sosit invitatii din 
afara Bucureștiului, respectiv din 
Basarabia: reprezentantele Asociatiei 
Foștilor Deportaţi și Deținuți Politici din 
Moldova (Valentina Sturza - președinte și 
Elena Sajna), prof. univ. Anatol Petrencu și 
cercetătorii Virgiliu Bârlădeanu, Ludmila 
Cojocaru, lon Ghileţchi, Elena Postică, 
Lidia  Prisac, Mariana Țăranu, lon 
Xenofontov; din Bucovina, de la Cernăuţi, 
doamna Maria Toacă; de la Suceava doam- 
na Doina Cernica; de la Cluj-Napoca, dom- 
nul prof. univ. Doru Radosav. 

In dimineața de 9 martie de la 
Timișoara a venit domnul Rado Gino, de la 
Chişinău urma să sosească domnul Av. 
Alexandru Postică, iar de la lași, de la 
revista Convorbiri literare, domnul Cassian 
Maria Spiridon. 

Marea majoritatea a celor care 
primiseră invitații confirmaseră participarea 
și aproape 800 de persoane ar fi urmat să 
umple sala Ateneului Român. 

Duminică, în 8 martie, la scurt timp 
după ce s-a făcut publică decizia Ministe- 
rului Afacerilor Interne, am început să pri- 
mim mesaje și apeluri telefonice în care 
eram întrebaţi dacă evenimentul va mai 
avea loc. Luaţi prin surprindere eram în 
imposibilitatea de a da un răspuns. In urma 
consultării cu partenerii alături de care 
organizam evenimentul, având în vedere 
timpul scurt în care ar fi trebuit să obținem 
avizul de la DSP și potenţialul pericol pen- 
tru participanţi (mulți dintre ei aflaţi în grupe 


de risc), luni dimineaţa, cu 8 ore înainte de 
momentul mult așteptat al Galei, am anulat 
totul. Am anuntat decizia pe rețelele de 
socializare, am trimis mesaje și i-am sunat 
pe cei care confirmaseră participarea să nu 
mai vină. 

Seara am mers la Ateneu pentru a le 
comunica personal trista veste celor care 
nu aflaseră și ar fi venit, totuși, acolo. Ne- 
am întâlnit cu câţiva din invitații veniți de 
departe, am socializat puțin, am făcut câte- 
va fotografii și am plecat spre casă 
dezamăgiţi că seara în care urma să 
aniversăm 30 de ani de Memoria și să adu- 
cem un omagiu victimelor comunismului nu 
a mai putut avea loc. 

Dar chiar și așa, nutrim cu toții convin- 
gerea că, de fapt, celebrarea înaintașilor 
care au suferit în anii comunismului nu tre- 
buie să se facă doar în anumite zile ori doar 
cu ocazia unor evenimente oficiale, ci tre- 
buie să se întâmple în fiecare zi, prin ceea 
ce facem fiecare dintre noi. 

Oricum în funcţie de evoluţia pandemiei 
şi de posibilitatea de anulare a riscului de 
îmbolnăvire pentru colectivitățile aflate 
împreună pe scaune apropiate într-o sală 
de spectacol, vom regândi reprogramarea 
„Galei Memoria - 30 de ani”, la o altă dată, 
în cursul anului 2020, singurul pentru care 
titlul rămâne semnificativ. 

MIRCEA CARP 
Discurs pentru 


Gala Memoria - 30 de ani 


Doamnelor, domnișoarelor și domnilor 


Îmi pare deosebit de rău că datorită 
stării sănătății și vârstei înaintate, 97 de ani 
trăiţi în vremuri trecute și prezente, dar 
mereu cu speranța unor bune vremi viitoa- 
re, nu pot să fiu prezent la aceasta Gală 
„Memoria - 30 de ani” din 9 martie 2020 de 
la Ateneul Român din București, dar sunt 
prezent cu gândul la toti cei care s-au dăruit 
Memoriei și nu mai sunt în viaţă și în aceeași 
măsură, cu gândul la toţi cei ce dăruiesc în 
prezent câte ceva acestei reviste. 

Am fost prezent la trecutele aniversări 
ale Memoria - revista gândirii arestate, după 
ce am fost cooptat ca membru al Co- 
mitetului Consultativ în 1990 de fondatorul 
ei, regretatul meu prieten Banu Rădulescu. 
Incă din momentul revenirii mele în 
România din exil, am fost alături de el. 
L-am revăzut atunci pe Banu Rădulescu la 
o întâlnire lunară, devenită tradiţie a foștilor 
elevi de la Liceul Militar „Nicolae Filipescu” 
de la Mănăstirea Dealu, liceu pe care l-am 
urmat amândoi. Tot atunci m-a rugat să 
pregătesc un prim articol despre 6 Martie, 
când a fost instalat cu forta guvernul pro- 
comunist al lui Petru Groza, de către Andrei 
Vişinski — reprezentantul Uniunii Sovietice. 
Articolul a apărut imediat în următorul 
număr al revistei. De atunci a fost o onoare 
şi o plăcere să particip des la numerele 

următoare ale revistei, pentru ca trecutul 
recent să nu fie din nou arestat! Arestat și 
deținut politic, așa cum au fost și Banu 
Rădulescu și alți colegi ai noștri din 
promoţiile de militari de la Mănăstirea 
Dealu, așa cum a fost arestată și regretata 
Micaela Ghițescu... Menţionez aceste lu- 
cruri pentru că azi, 9 martie, este și Ziua 
deținuților politici anticomuniști, zi care a 
fost aleasă deloc întâmplător pentru aceas- 
tă gală aniversară a Fundaţiei și a revistei 
Memoria. 

Această revistă, în care documentele și 
memoria cântăresc greu în fața minciunilor 
istoriei comuniste, s-a răspândit repede în 
țară, dar și în străinătate. Am primit 
nenumărate scrisori și voi extrage un para- 
graf dintr-una din ele, recentă, aceea a 
doamnei dr. medic Silvia Constantinescu 
din Germania, din care citez: „Această 
revistă tine vie memoria EROILOR noștri 
care au luptat și murit pentru o tară liberă și 
demnă; ei merită, desigur, veșnicul nostru 
respect și consideraţie”. 

Revista Memoria este, fără îndoială, o 
revista angajată în lupta de demascare a 
crimelor și fărădelegilor săvârșite sub regi- 
mul comunist. Dati-mi voie la o digresiune 
comparativă: în prima parte a vieții am fost 
ofiter și am învăţat că în orice luptă există 
conducătorii, comandanții. Revista noastră 
a avut, de la neuitatul și regretatul Banu 


Rădulescu, desigur, comandanți și con- 
ducători de elită. Dar, cum se știe, orice 
luptă se duce nu numai cu cei care co- 
mandă și armatele lor ci, de asemenea, cu 
cei care luptă: infanteriștii, soldaţii de rând. 
La Memoria aceștia din urmă, alături de 
ceilalți menţionaţi, au fost și sunt cei care 
şi-au amintit, cei care au scormonit în ce- 
nușa sau în amintirile personale sau ale 
celor mai în vârstă, cei care au căutat în 
stânga și în dreapta, cei care au retransmis 
oral sau scris despre destine și situații din 
trecutul adevărat, în miile de pagini de 
memorie trăită în timpul ocupației și după 
aceea. Cu voia dumneavoastră lor le sun- 
tem, de asemenea, datori cu respectul și 
recunoştinţa noastră. 

Memoria - revista gândirii arestate este 
deci nu numai o revistă de istorie ci un 
adevărat manual de istorie și ar trebui să 
luăm aminte pentru că, așa cum spune Ni- 
colae lorga, „Istoria își bate joc de cei care 
nu o cunosc, repetându-se”. Fără îndoială 
Memoria - revista gândirii arestate este prin 
excelență ISTORIE, pentru cei de toate 
vârstele, și chiar manualul de istorie al tim- 
purilor noastre pentru cei care au trăit isto- 
ria falsificată de comuniști. 

Consider simbolică și salut cu bucurie și 
speranță, prezenta corului de copii Melos 
care vor trăi din plin acest eveniment și de 
la care așteptăm să ducă mai departe ceea 
ce au citit și învățat corect de la cei care au 
scris în revista pe care ei o onorează astăzi 
cu cântecele lor. 

Mentionez și alte publicaţii care sunt la 
fel de importante pentru istorie, cum ar fi 
cele ale Academiei Civice, ale Asociaţiei 
Memorialul Revoluţiei 16-22 Decembrie 
1989 din Timișoara, ale Memorialului 
Pitești și acestea sunt doar câteva nume de 
vârf de lance ale trecutului adevărat. 


Urez „La mulţi ani!” revistei și transmit 
îndemnul de a scoate la lumină locurile 
întunecate ale istoriei, urmele șterse, pen- 
tru a ne da nouă și generaţiilor viitoare cu- 
rajul confruntării cu trecutul cât și dreptul la 
memorie. 

Să auzim deci, așa cum am spus întot- 
deauna, numai de bine 

Martie 2020, München, Germania 

DOINA CERNICA 


De la o depărtare 


care nu desparte 


Sunt peste două luni de când Maria 
Toacă, prietena mea, ziarista de la Cer- 
năuți, și cu mine, am ajuns pe o ploaie 
torențială la București și ne-am cazat la 
același hotel de pe strada casei Doamnei 
Micaela Ghiţescu, la care am stat și în 
octombrie 2017, invitate atunci la sărbă- 
toarea numărului 100 al revistei gândirii 
arestate, „Memoria”, fondată de Banu 
Rădulescu, director - Micaela Ghiţescu. A 
casei sale, în care s-a născut și s-a stins în 
noaptea de 12 spre 13 mai 2019. Atunci, în 
octombrie, cu ea, surâzând tinerește, și cu 
tinerele sale nepoate - Daniela Nenciu- 
lescu, din Italia, Luana Săvescu, din Bu- 
curești, și Pia Danielopolu, din Franta =, 
cum ne-ar fi plăcut să o întâlnim și acum, 
venite pentru marcarea a 30 de ani de la 
apariția acestei reviste unicat, eveniment 
programat neîntâmplător pentru luni, 9 
martie 2020, zi scrisă cu roșu în calendarul 
nostru creștin-ortodox în amintirea sfintilor 
mucenici de la Sevastia și deopotrivă, prin 
lege, Ziua Comemorării Deţinuţilor Politici 
Anticomuniști în România. Dar nu glasul 
său drag a străbătut prin ropotele ploii, ci 
bun venitul prietenos al Oanei Ichim, secre- 
tar general de redactie la Memoria, din par- 
tea sa și a actualului director, doctorul 
Nicolae Constantinecu. 

Acel 9 martie 2020, atât de depărtat 
acum, la 10 mai 2020, impins parcă într-o 
altă viață doar după o săptămână, cu de- 
clararea Stării de Urgenţă în România, a în- 
ceput sub un cer plumburiu, când cu um- 
brelele deschise, când strânse, dar cu un 
incredibil miros de primăvară, explodând 
parcă din fiecare magnolie a arborilor săi 
înfloriți în fata Facultăţii de Drept a Uni- 
versității București, a florilor din pomi și de 
pe rondurile din bătrânul Parc Cișmigiu, aici 
purtat pe aripi și de cântec de păsărele. Și 
deopotrivă din telefonul care ne anunța că, 
binecuvântate de Maica lrina Pântescu, 
Proinstareța Sfintei Mănăstiri Voronet, 
Stareța sa, dr. Gabriela Platon, și monahia 
Elena Simionovici, președinta de onoare a 
Societăţii Scriitorilor Bucovineni, porniseră 
de asemenea la drum, invitate de seamă la 
evenimentul Memoriei, ca și în octombrie 
2017. După cum un semn bun al anotimpu- 
lui tânăr a fost pentru cititoarea din mine și 
găsirea la una din librăriile de pe strada 
Academiei a Jurnalului lui Mihail Radu Sol- 
can, filosoful născut în Suceava și plecat 
prea devreme din această viață. 

Cu gândul la mucenicii credinței căreia 
și-au închinat viata și cu inima deja în 
şoapta rugăciunii, am intrat pe poarta Cimi- 
tirului Bellu, căutând cavoul familiei 


În rândul de jos: Elena Sajina, Valentina Sturza, Maria Toacă, Maica Gabriela Platon, Nicolae Constantinescu, Cătălina 
Nomoloșanu, Cristina Chirvasie, Doina Cernica. In rândul de sus: lon Xenofontov, Marius Manta, lon Gheletchi, Lidia 


Prisac, Mariana Tăranu, Cosmin Budeancă, Rado Gino 


Ghițescu. Dar cum orice drum începe în 
acest spaţiu cu Mihai Eminescu, mergem 
întâi la mormântul său. Maria Toacă of- 
tează: Oare când va avea prilejul să mai 
ajungă aici? La ora acestor rânduri, încă în 
stare de urgență în România și cu Suceava 
în carantină de pe 31 martie 2020, îmi pun 
aceeași întrebare. Lacrimile ploii, lacrimile 
noastre se amestecă la mormântul Doam- 
nei Ghiţescu. Pun în pământul reavăn o 
mușcată albă cu rădăcini. Poate se va prin- 
de, poate va trăi și-i va spune că amintirea 
sa se află la căldură, ocrotită în cuib viu, 
cuibul inimilor noastre. Pe crucea de lemn 
sunt înscrise anul nașterii și anul trecerii la 


cele veșnice. Atunci, la ceasul bunului 
rămas, din Bucovina a avut-o alături, cu un 
emotionant cuvânt de despărțire, doar pe 
Stareța dr. Gabriela Platon. Pe o placă de 
marmură, cu ultimul numele Micaela Ale- 
xandra Ghițescu, numele celorlalti de un 
sânge cu ea: al tatălui, care a murit de 
durere știindu-și fetița smulsă din studenție 
şi aruncată în temniță pentru vina de a fi 
purtat corespondență cu un francez, fostul 
ei profesor de la Institutul Francez din 
București, al fratelui, mort la douăzeci de 
ani şi ceva în munți, într-un accident nelă- 
murit, de asemenea când Micaela Ghiţescu 
se afla în detenţie, și al mamei care i-a mai 

fost alături o vreme după eliberare. Cum 
numai o vreme și-a avut alături soțul, mort 
și el, cum se spune, cu zile. 

O candelă aprinsă și la Romulus 
Rusan, vegheat de o carte deschisă, 
„Apleacă-te pe brațul meu când mor, / 
Lasă-te-nvins de legea lor străveche. / 
Nouă ni-e dat în schimbul tuturor / Norocul 
de a fi pereche”. Mă gândesc cât de impor- 
tante au fost în viata mea de călătoare- 
scriitoare cărțile sale, America ogarului 
cenușiu și Călătorie spre marea interioară, 
apoi la sprijinul pe care i l-a dat poetei Ana 
Blandiana în conceperea și realizarea 
Memorialului de la Sighetul Marmaţiei, 
Memorialul Victimelor Comunismului și al 
Rezistenței, administrat de Fundaţia 
Academia Civică. Ana Blandiana este de 
asemenea legată de Memoria - revista 
gândirii arestate, ca membră a consiliului 
său administrativ, dar mai ales prin 
înțelegerea acesteia ca „o adevărată 
coloană de sprijin a reconstruirii memoriei 
noastre colective” și sub directoratul 
Micaelei Ghiţescu, ca „o operă care se 
adaugă operei ei intelectuale și se 
inserează în egală măsură istoriei literare și 
istoriei propriu-zise”. Sub ploaia care se 
întetește, o candelă și la Nicolae Labiş, 
care vine din nordul nostru frământat. Apoi 
ne întoarcem la Mihai Eminescu, plantarea 
mușcatei la Micaela Ghiţescu ne-a dat 
ideea plantării și a hiacintului, a parfumatei 
zambile albastre — Maria a vrut pentru 
Eminescu neapărat o floare albastră -, 
adusă și aceasta în ghiveci, deci cu 
rădăcini. Gestul are ceva de ritual, ploaia 
pare să-l sacralizeze. 

Spre ieșirea din cimitir, un mesaj de la 
Oana Ichim, care le-a găsit și pe monahiile 
de la Voroneț aproape de Capitală, este 

condensat într-o imagine: afișul mani- 
festării tăiat în diagonală de un „anulat” ne- 
cruțător. Semn că boala înaintează și că se 
impun, și se iau, cele mai aspre măsuri. 
Infrigurate, ne grăbim spre metrou, sperând 
să ajungem la Muzeul Naţional de Istorie a 
României și să găsim expus fragmentul, 
singurul care a rămas, cu imaginea zimbru- 
lui moldav strivind pajura imperială, din pro- 
iectul Monumentului Unirii, ridicat pe locul 
memorabilei Hore a Unirii încinse în 1918, 
în Piaţa Primăriei din Cernăuţi, monument 
demolat de ocupaţia sovietică. Dar este 
luni, muzeul e închis, nu ne-am gândit! O 
luăm la pas pe cheiul Dâmboviţei, cu apa 
cenușie înviorată de rățuște albe și verzi- 
albăstrui. 

La ora la care ușile Ateneului Român ar 
fi trebuit să se deschidă în fata noastră, ne 
întâlnim pe scări, organizatori și o parte din 
participanţi, cei care au venit de departe. 
Din echipa revistei Memoria: în frunte cu 
directorul Nicolae Constantinescu, Oana 
Ichim, Cosmin Budeancă, Cătălina Nomo- 
loșanu, voluntar al Fundaţiei Culturale 
Memoria, care editează revista sub egida 
Uniunii Scriitorilor din România, regizorul 
Cristina Chirvasie. De departe, de la 
Chișinău — Valentina Sturza, președintă, și 
Elena Sajina, reprezentând Asociaţia 
foștilor deportați și deținuți politici din 
Moldova, istoricii lon Xenofontov, Lidia 
Prisac, Mariana Țăranu, din Cahul — istori- 
cul lon Ghelețchi. Din țară, scriitorul Marius 
Manta, din Bacău, și Rado Gino, director 
executiv la Memorialul Revoluţiei din 
decembrie 1989 de la Timișoara. Facem 
cunoștință, ne salutăm sau ne îmbrățișăm — 
era pe 9 martie 2020! Ne bucurăm cu toții 
să ne vedem-revedem și să tinem în mână, 
în premieră, numărul 110 al revistei 


Memoria (cu un recviem de Maria Toacă 
pentru șapte ostași de lângă Prut, eroi 
necunoscuți ai neamului românesc), număr 
anunțând pe copertă „75 de ani de la 
deportarea etnicilor germani în U.R.S.S.; 
Făuritori ai Marii Uniri, martiri în temnițele 
comuniste; Distrugerea elitelor în anii 
comunismului; Opoziția la comunism în anii 
"80; Istoria de lângă noi”, dar și proaspăta 
apariție de la Editura Memoria, Antidot la 
zadar, volum îngrijit de Cristina Chirvasie, 
cu gânduri semnate de acad. Sabina Ispas, 
scriitoarea Micaela Ghițescu, sculptorița 
Silvia Radu, dr. Nicolae Constantinescu, 
publicistul Dumitru Horia lonescu. Și fulgu- 
rant, o evocăm, în crâmpeie de aduceri 
aminte, pe neuitata, incomparabila Micaela 
Ghitescu. 

Plecăm la ceasul când în Bucovina cân- 
tatul cocoșilor anunță zorii. Avem șansa 
unei călătorii împreună cu monahiile de la 
Sf. Mănăstire Voroneţ, adică însoţite de 
binecuvântarea și grija Proinstareței Irina. 
Seamănă cu o călătorie pe care eu am mai 
făcut-o cândva, însă atunci împreună și cu 
prof. Carmen Cornelia Bălan, și cu scriitorii 
Micaela Ghiţescu și Radu Mareş, spre 
Cernăuţiul Mariei Toacă, pentru lansarea 
acolo, la Societatea pentru Cultura Româ- 
nească „Mihai Eminescu”, condusă de 
Vasile Bâcu, a revistei Memoria și a roma- 
nului Când ne vom întoarce. Dar acum 
Maria este cu noi, prof. Carmen Cornelia 
Bălan, la Suceava, iar Micaela Ghiţescu și 
Radu Mareș, într-o lume mai bună. Maica 
Stareță Gabriela ne arată cea mai recentă 
Revistă a Bibliotecii Academiei Române, 
unde director este un apropiat al locașului, 
fostul ministru Nicolae Noica. Monahia 
Elena Simionovici doar zâmbește, încân- 
tată de întâlnirea cu poeta Ana Blandiana, 


la sediul Academiei Civice. Nu numai o 
respectă ca om, o prețuiește în mod deose- 
bit și ca poet. Or, pleacă din București 
ducând o comoară. Volumul masiv, cu poe- 
ziile timpului lung dedicat poeziei de Ana 
Blandiana, Integrala poemelor (Humanitas, 
2019), care ar însoți-o pe o insulă pustie, 
cum se spunea încă pe 10 martie, și ar intra 
în „trusa” sa literară la care avea să ne 
îndemne să medităm revista România 
literară în vremurile de restriște de acum 
ale pandemiei. 

Ne despărțim la Suceava. Monahiile 
pleacă la Voronet, Maria, peste graniță, la 
Cernăuţi, eu rămân la Suceava. Peste câ- 
teva zile aveam să aflăm că vom fi, cine 
ştie pentru cât timp, la o depărtare, într-un 
fel mai grea decât se află admirabila 
Micaela Ghiţescu de noi. Dar ca și în cazul 
ei, este o depărtare care nu desparte. 


https://www.crainou.ro/2020/05/15/ 
de-la-o-departare-care-nu-desparte/ 

ANDREEA TEODORESCU 


România la răscruce, 
după 30 de ani: 
Diferențe între România 
comunistă și România 
contemporană 


În perioada 15 martie - 15 octombrie 2019 Fundaţia Corneliu Andreea Teodorescu 
Coposu, în parteneriat cu Fundaţia Academia Civică, Fundaţia s-a născut la 9 mai 1999 și 
Hanns Seidel, Festivalul de Film și Istorii Râșnov, Teatrul a absolvit Colegiul Naţional 
Naţional „I.L. Caragiale” din București, Radio România Cultural „Mihai Viteazul” din București. 
și TVR 1 a organizat Concursul de eseuri dedicat studenţilor și Pe parcursul anilor de liceu 
elevilor având ca temă „Prin ce diferă România din 2019 de s-a implicat în diverse proiecte 
România de până în 19897”. cu lematică politică sau care 

Juriul concursului a fost format din Ana Blandiana (scriitor, abordau învățarea activă în 
președinte al juriului), Doina Alexandru (jurnalist), Dan Pavel domul relațiilor r 
(profesor de științe politice), loana Boca (istoric), Tudor Călin ini ca ale Fi 
Zarojanu (scriitor și jurnalist), iar premianţii au fost anunţaţi în cadrul Universităţii Bucuresti si 
cadrul ediției a IV-a a Galei „Corneliu Coposu”, desfășurată în destasoară ui stagiu Erasmusda 
; Pe ae 2019 la Teatrul Naţional „I.L. Caragiale” din Charles University în Praga. 

ucurești. 

Începând cu numărul 110 al revistei, prin amabilitatea 
Fundaţiei Corneliu Coposu și a d-lui lon-Andrei Gherasim, 
președintele executiv al acesteia, am început publicarea 
lucrărilor câștigătoare. In acest număr publicăm eseul care a 
câștigat locul II. 


Cu ce este acum România diferită? Contează să ne 
punem întrebarea cu ce este ea, tara, diferită sau în ce 
măsură ne permitem să evoluăm ca ființe de o sănătate 
mentală demnă și judecată indubitabil imparţială? In acest 
eseu, pe care l-am tratat de la început ca pe o călătorie a 
cunoașterii proprii și a dezvoltării personale, explorez pro- 
priile mele cunoștințe și încerc să leg teoria de evenimente 
contemporane. Incerc să îmi dau seama, din surse scrise 
sau orale, de nivelul până la care putem spune că am evo- 
luat. Dacă am evoluat. Căci procesului de evoluție i se 
poate atribui un sens opus, acela de involutie. Este oare 
posibil când istoria merge înainte și suntem fată în fată cu 

cele mai profunde descoperiri sociologice 
sau care vizează legătura dintre pacea 
sufletească și societate, să spunem că am 
stagnat sau, mai rău, am făcut pași înapoi? 
In lumina aceasta, România este o carte 
deschisă, o poveste care încă se scrie, prin 
mijloace felurite. 

Spun despre prima mea scriere de 
acest fel că este o călătorie deoarece în- 
săși procesul de începere de a așterne 
cuvintele pe foaie nu a fost unul lipsit de 
peripeții, îndoieli, sau chiar probleme cu 
sinele. Cât despre autor, cred că este cru- 
cial să definim câțiva factori cheie care au 
ajutat chiar și la adunarea materialelor și a 
informaţiilor necesare pentru a realiza 
acest eseu. Cum de-a lungul timpului m-am 
îndoit de propria-mi perseverență, sau nu 
am considerat necesar să îmi înving limite- 
le sau barierele zonelor de confort neexplo- 
rate, datorez recunoștință oportunității de a 
face cercetarea mea mică și personală pe 
tematica eseului concursului de la Fundaţia 
Corneliu Coposu. 

Am 20 de ani, sunt studentă la Ştiinte 
Politice, la Universitatea București, iar pri- 
mul meu an universitar a venit ca o lovitură 
a realității peste toate clișeele de care eram 
convinsă până atunci. Dacă m-ati întreba 
acum care a fost cea mai dificilă perioadă 
prin care am trecut, aș spune în totalitate, 
primul an de facultate. Și aș avea motive 
bune. Am decis să studiez științele politice 
dintr-o sinceră pasiune și credință că aș fi 
disponibilă să fac eforturi spre a învăța, 
spre a aduce un plus în jurul meu, spre a-mi 
face micul univers apropiat și mai raportat 
la viața reală. In primele cursuri de la facul- 
tate am aflat că majoritatea lucrurilor pre- 
date cu mare generalitate și banalitate la 
liceu în orele de istorie sunt fie eronate, fie 
formulate astfel încât adevărul pare, dacă 


este într-adevăr prezent, bun de pus la 
îndoială. Din fericire, istoria m-am străduit 
să o învăţ singură, deoarece am decis să 
studiez matematică-informatică, dar nu am 
vrut să las o altă pasiune deoparte, și cu 
ajutorul a câteva enciclopedii, cursuri online 
sau cărți (nu manuale) de istorie uni- 
versală, a Europei și a României, am reușit 
până la finalul liceului să mă consider 
inițiată în evenimentele cheie ale istoriei 
moderne și consecințele acestora. Imi 
amintesc clar, citind despre perioada co- 
munistă din România și având conversații 
cu părinții mei, ce întotdeauna mi-au împins 
curiozitățile acerb şi nu s-au dat înapoi de 
la a încerca să-mi răspundă la întrebări ce, 
inevitabil, apăreau, cum mintea mea nu 
putea concepe terorile și stilul de viață peri- 
culos în care majoritatea oamenilor trăiau, 
mai ales în timpul comunismului lui 
Gheorghiu-Dej. Luând istoria cronologic, 
aceasta a fost prima întâlnire cu evenimen- 
te cărora nu eram entuziasmată să le 
înțeleg sursă malițioasă. 

Au urmat apoi cuvintele de aprobare ale 
părinţilor mei, în vârstă de 60 și 54 de ani, 
pentru a furniza un oarecare cadru cronolo- 
gic. Aceștia trăiseră din plin partea a doua, 
în continuare sumbră, a comunismului. Nu 
îmi puteau spune multe lucruri teoretic co- 
recte despre regimul Gheorghiu-Dej, însă 
au simțit că acţiunile sale, în conformitate 
cu agenda comunistă internațională, au 
pus temelia terorii și au reușit să niveleze 
intelectul românesc spre pământ și au 
instaurat frica ce avea să domnească 
generaţii asupra voinței oamenilor de a se 
ridică și a spera într-o lume unde drepturile 
fundamentale ale cetățenilor erau respec- 
tate. Cum ar fi putut spera, când aceștia nu 
cunoșteau existența unor tări în care libera 
exprimare nu era pedepsită cu un tumul- 

tuos năvod de gânduri ce se încolăcea că 
un șarpe în jurul conștientului și șușotea: 
dar dacă te aude cine nu trebuie? Căci 
oamenilor le-a fost dat din ce în ce mai 
puțin. Li s-a luat de la limita subzistenței 
până la limita supraviețuirii. Și vedem anu- 
mite strategii politice folosite de continuato- 
rii comunismului chiar și astăzi, prin ace- 
leași metode, și mai ales: dezinformarea 
care este la ordinea zilei. Partidul stat al 
României, PSD, nu se dă în lături de la a 
plăti publicaţii online sau blog-uri, de la a 
scrie fake news, cu alte cuvinte a arunca cu 
mizerii, în plină perioadă electorală, de fie- 
care dată, spre orice oponent de care le 
este frică în cursa pentru atragerea electo- 
ratului. După părerea mea, aceștia suferă 
de megalomanie, la un anumit nivel. Dar 
cum n-ar putea, când de 30 de ani (cu mici 
întreruperi) aceștia dictează scena politică iar 
atitudinea lor nu este una de fair-play, ci de 
„noi împotriva lumii”? lar lumea, din păcate 
pentru omul simplu, îi include și pe cetățeni. 

Niciodată n-am să uit momentele în 
care mama mea mi-a povestit felul în care 
și-a părăsit casa frumoasă, spațioasă, cu 
curte și pisici, împreună cu familia sa, la 
vârsta de 13-14 ani. Strada pe care era 
casa trebuia să fie remodelată, iar planurile 
de măreție ale capitalei pe care Nicolae 
Ceaușescu o visa nu aveau vreo clauză în 
care se respecta proprietatea privată. 
Altfel, bunicul meu a cumpărat un aparta- 
ment cu patru camere într-un bloc de loca- 
tari unde tot restul populaţiei de pe scară 
face la fel, își mută amintirile și câteva 
mobile importante (căci o casă indubitabil 
are mai mult spaţiu față de un apartament, 
mai multe camere, deci mai multă mobilă) 
şi reîncep viaţa în noi condiţii. Că a fost 
greu, că a plâns după zilele în care avea 
curte, că s-a simtit prinsă în colivie pentru 

prima oară pășind într-un bloc, astea au 
rămas greutăţile ei. Aceleași greutăți au 
fost întâmpinate de mulți alții. Desigur, unii 
ar putea susține că le-a fost dată o casă, 
însă o casă nu se compară cu acasă. 
Părinţii ei au continuat munca cea de toate 
zilele, bunica pe un post de contabil iar 
bunicul la atelierul de lumânări pe care îl 
avea aproape de fosta casă. In curând, din 
motive de politică internă, atelierul a fost 
închis. Din multele ei povești am conștienti- 
zat simplitatea vieții, însă în același timp își 
aduce aminte cu căldură în suflet despre 
legătura apropiată pe care o tinea cu per- 
soanele din viaţa ei. Prin intermediul aces- 
tui eseu am decis să revizitez aceste 
conversații și să aduc lămuriri la poveștile 
de viață pe care le-am auzit de la diverși 
membri ai familiei, astfel încât informaţia 
scrisă ce este menită să susțină suportul 
teoretic citit și înțeles să fie veridică. 
Increderea în membrii familiei, desigur, nici 
nu se poate pune la îndoială, căci părinții 
mei sunt cei care m-au susținut și îndrumat 
pe drumul pe care eu mi l-am ales, de a 
studia științe politice, de a înțelege felurile 
în care se învârte omul în cercurile 
societății, de a îmi păzi moralitatea și inte- 
gritatea de cei ce doresc a profita de ușițe 
legislative în afaceri, drept sau instanțe 
morale. 

Citind și înțelegând, am ajuns să trăiesc 
sub credința faptului că ceea ce ne condu- 
ce din interior ca ființe umane, ne va condu- 
ce și la nivel exterior. Căci dacă noi avem o 
structura intrinsecă bună și dreaptă, care 
este opusă răului, minciunilor sau Înșe- 
lăciunii, acestea sunt valorile pe care le 
vom proiecta în jurul nostru. Vom spune 
„nu” unei afaceri la negru, nu vom accepta 
să fim puși în situaţii care sfidează legea 
sau securitatea celor din jur. Vom fi mai 


aprigi fată de politicienii pe care îi alegem și 
nu vom căuta doar să ne afiliem celor ce 
greșesc și se înalță pe trudă celor drepți. 
Vom căuta pe aceia nedrepți să îi tragem la 
răspundere prin simplul fapt că nu le sun- 
tem afiliati. Nu le-am datora nimic, iar 
existența noastră în care ne-am străduit să 
ducem o viață în ochii unui Dumnezeu atot- 
știutor și conștienți că orice acţiune are și o 
reacțiune, deodată capătă mai multă im- 
portantă la nivelul interacțiunilor interuma- 
ne, căci știm că aproapele nostru, dacă va 
vrea să ne dea un sfat sau să ne călă- 
uzească, o va face din sinceritate. 

Din Grajdurile lui Augias am înțeles, pe 
scurt, că trebuie făcută curățenie. Că răul 
este incredibil de subiectiv, căci dacă nu ne 
păzim și nu ne întărim moravurile, va veni 
altul și mai mare, și îi vom ceda din nou. Nu 
știm dacă putem defini comunismul ca cel 
mai mare rău ce s-a întâmplat umanității 
până acum. Căci pentru a face asta ar fi 
interesant să facem o comparaţie până și 
cu distrugerile culturale realizate de colo- 
nialiști sau cu carnagiul provocat de 
Genghis Khan, iar cei ce au fost martorii 
acestor evenimente nu mai sunt printre noi. 
Ce este regretabil pentru noi sunt cicatricile 
sau rănile deschise lăsate de acest regim 
pe scoarta cerebrală a multora. 

Dar comunismul poate fi considerat, 
împreună cu nazismul și eugenismul, o 
boală ce şi-a găsit rădăcina în minţile mul- 
tor oameni slabi. Ce s-au supus fie din 
frică, fie din lașitate. Aceste experiențe sunt 
subiective, și trăind sub semnul relativismu- 
lui, o familie ce încă profită de pe urma 
moștenirii corupte a comunismului, desigur, 
nu se va afilia ideii că moravurile vin deasu- 
pra intereselor personale. Alexis de 
Tocqueville observă în mod repetat cum 
atribuţiile și obiceiurile din interiorul cercului 


restrâns și al familiei se pot reflectă în felul 
în care ne raportăm la societate și în final, 
la viziunea din care ne dorim să facem 
parte ca părti indivizibile ale societății. 

Societatea civilă face o minune în rân- 
dul oamenilor contemporani și este una 
dintre fundamentele inseparabile ale 
democraţiei. Oamenii se pot afilia sindica- 
telor, partidelor, organizaţiilor, asociaţiilor 
sau oricăror forme de reprezentare comună 
pentru interesele ce îi privesc pe toti. 
Implicarea civică în România este incredibil 
de rar întâlnită. Intrebând adulți sau chiar 
tineri de părerile lor politice, vom găsi fie 
persoane interesate de știrile zilnice și care 
urmăresc cu interes dezvoltarea evenimen- 
telor importante, fie persoane ce recunosc 
cu o oarecare seninătate umoristică faptul 
că nu pricep, nu înțeleg aceste evenimente, 
şi nici nu ar vrea să se preocupe de acest 
aspect. Găsim foarte multe persoane în 
societatea românească ce regretă regimul 
democratic în care trăim, în care ne 
adaptăm, în tranziția spre o democraţie 
consolidată spre care tindem, și care 
consideră că totul era mai bine în comu- 
nism. Pe acești oameni nu îi înțeleg, și nu 
îmi doresc nimic mai mult decât să îi stu- 
diez. Cu multele hibe de guvernare pe care 
le are România și cu multele ieșiri în afara 
statului de drept de care a dat dovadă PSD 
în ultimii 30 de ani, considerând că totuși 
trăim într-o lume liberă, parte a unei Uniuni 
Europene cu competențe ce vizează atât 
dezvoltarea cât și colaborarea strânsă între 
state, consider că viziunea trebuie să se 
îndrepte spre viitor și a amenda lacunele, 
nu spre trecut și a șterge progresul de până 
acum. Și de aceea este societatea civilă 
actuală atât de putin observată. 

Din ororile provocate de comunism, un 
lucru a reieșit clar: nu te poti lupta cu siste- 

mul. Sistemul este un cuvânt des întâlnit pe 
buzele românilor. „Așa e sistemul”, „ăștia 
din sistem, dom'le”, „nu poti să intri în sis- 
tem”. La o prima ascultare a acestor sintag- 
me, aproape ca niște cutume fantomă, indi- 
vidul se poate gândi, dar ce este acest apa- 
rat complex? Este statul? Este statul para- 
lel despre care tot auzim la televizor și în 
media? De ce se referă românii la stat ca la 
un „sistem”? Dacă vorbim de un sistem de 
partide, realitatea este că trăim într-o socie- 
tate pluripartidistă, nu monopartidistă, și 
deci folosirea acestui cuvânt cu această 
specifică proprietate este incorectă. Sis- 
temul este ca o fiară greu de descris, își 
întinde tentaculele de informare/dezinfor- 
mare spre propriile sale interese la infinit, 
nu poate fi numit și identificat într-un mod 
transparent, de altfel caracteristic, în mod 
teoretic, unei democraţii consolidate. Cine 
este sistemul? Căci dacă ne ghidăm după 
principiul reprezentării politice, sistemul ar 
trebui să fie complex și în directă reflecţie 
cu societatea de care aparține. Cu aceste 
afirmaţii am ajuns la concluzia că mulţi 
români încă nu pricep tranziţia. In mintea 
lor, sistemul de acum este același ca acum 
30, 40 de ani. Este o entitate imensă, 
greoaie, de o putere nemăsurată, din care 
fac parte, cel mai probabil, toate persoane- 
le ce țin de munca la stat și nu la privat, dar 
o asemenea generalizare ar fi incorectă. 
Sistemul face o referire directă la nomen- 
clatura. Se referă, în subconștientul oame- 
nilor, la diversele beneficii pe care le au 
exclusiv cei ce sunt aproape de nucleul afa- 
cerilor benefice și care să aducă bogăție, 
însă realizate folosind ușițele menţionate 
mai sus. A numi aceste persoane nu ar fi 
corect, căci unele s-au distanțat de aceste 
aspecte și sunt convinsă că suficienţi 
funcționari publici sau politicieni nu sunt 
implicaţi în aceste discuţii. 

Sistemul este paralizat și monopolizat 
de mult timp de aceiași oameni crescuţi de 
moștenirea comunistă și a Frontului Sal- 
vării Naţionale. Căci și acum, la televizor, 
putem observă învățăceii anumitor mari 
personalităţi ce recent s-au retras din viata 
publică însă trag sforile din întuneric. Pro- 
grame de mentorat politic există în toată 
lumea, însă depinde de moștenirea ce este 
transmisă. Dacă am putea vorbi despre a 
lăsa situația politică într-o stare superioară 
de la an la an, de a descuraja dezinforma- 
rea sau a promova lansarea unui discurs 
inteligent cu referințe de gând filosofic, poli- 
tic sau cultural, am putea să ne comparăm 
măcar retorica politică cu cea, de exemplu, 
din Statele Unite ale Americii. 


Începuturile terorii 

comuniste în România 

Pentru România, regimul comunist este 
o parte marcantă a istoriei noastre, timp de 
45 de ani, am fost conduși de acest regim 
cu un pumn de fier, practicile sale meschine 
fiind piatră de temelie pentru impunerea sa 


Andreea Teodorescu și lon Andrei Gherasim la ediţia 
a IV-a a Galei „Corneliu Coposu”. Foto: Florin Eşanu 


asupra societății românești. Chiar și astăzi, 
la 30 de ani după violenta prăbușire a sis- 
temului comunist, încă ne confruntăm cu 
relicve ale dictaturii. 

Totuși, analizând cu atenţie toate datele 
de care dispunem cât și mărturiile ce- 
lor trecuți prin acele timpuri, ne putem da 
seama cu ușurință că ne îndreptăm, încet 
dar sigur, spre un viitor mai luminos, acești 
ani de suferință, urmaţi de încercarea 
noastră de a ne descătușa și a avea un nou 
început, deschis către Occident, este 
similară într-un fel Eneidei lui Virgiliu. 

Acest mit arată cum și noi am 
pornit în propriul nostru voiaj, părăsind rui- 
nele vechii societăţi, ireversibil dis- 
trusă de război și pășind în mări tulburi și 
nesigure sub secera și ciocanul regimului 
comunist, ca în final să avem momentul de 
salvare în revoluție și de acolo, să ne 
continuăm lupta în aceste decenii. Poate 
că acesta este și motivul pentru care nu 
reușim să scăpăm din capcana trecutului. 
Ca popor, noi nu avem un Aeneas al nos- 
tru, ci am fost lăsaţi să ne descurcăm cu 
cine putem și astfel, oricine a avut ocazia 
să își asume rolul de salvator de erou, chiar 
și atunci când nu era cazul. Insă pentru a 
înțelege cu adevărat diferenţele ce stau la 
baza discrepanței dintre societatea de azi 
și cea comunistă, trebuie să cunoaștem 
mai întâi istoria ascensiunii la putere a dic- 
taturii comuniste, cum a reușit un partid 
minor, aproape inexistent din punctul de 
vedere al scenei politice românești de la 
momentul respectiv, să preia puterea și să 
își extindă controlul asupra fiecărei sfere a 
vieții atât publice cât și private. 

Pe data de 23 august 1944, regele 
Mihai | a condus împreună cu liderii politici 
ai vremii, o lovitură de stat ce a eliminat dic- 
tatura mareșalului lon Antonescu. Așa cum 


ni se explică în cartea lui Denis Deletant, 
România sub regimul comunist, comuniștii 
au participat mult mai activ în lovitura de 
stat, lucru care le-a permis mai târziu „să 
fure” lumina reflectoarelor, să îl numească 
pe rege un simplu pion și să creeze impre- 
sia că ei au fost motorul evenimentelor. 
Gheorghiu-Dej și Ana Pauker, ambii ca- 
racterizați de prefăcătorie, au început o 
campanie aprigă de luptă pentru conduce- 
rea partidului. In acea perioadă România a 
căzut sub umbra ocupaţiei sovietice, aliaţii 
occidentali fiind neputincioși în a refuza 
cerințele sovietice și impunerea fortelor 
acestora asupra României, armata română 
a fost redusă masiv și comuniștii și-au 
impus deja controlul asupra țării prin guver- 
nul Petru Groza, la 6 martie 1945. Acest 
guvern a fost de facto, momentul în care 
comuniștii au preluat controlul în politica 
românească. 

Republica Populară Română a fost 
declarată mai târziu, la 30 decembrie 1947. 
A urmat un scurt „interimat” al lui 
Constantin lon Parhon și apoi venirea la 
putere a lui Gheorghe Gheorghiu-Dej, sub 
a cărui conducere comuniștii au dezlănţuit 
teroarea asupra poporului român. Insă așa 
cum ne spune și loana Raluca Voicu- 
Arnăuţoiu în lucrarea ei Luptătorii din munți. 
Toma Arnăuţoiu. Grupul de la Nucșoara. 
Documente ale anchetei, procesului, 
detenției, nu toți au rămas nepăsători în 
fata tăvălugului comunist, mișcări de 
rezistentă au fost formate în munţi, haiducii 
din Nucşoara fiind unul dintre cele mai lon- 
gevive grupuri de rezistentă. Acesta a înce- 
put cu 16 oameni, dintre care 4 curajoase 
femei ce și-au riscat viața pentru a aduce 
provizii și arme luptătorilor. Ele au îndurat 
frigul și pericolul pentru a ajuta bărbaţii, 30 
de familii s-au alăturat mai târziu în 

susținerea grupului prin provizii, toate aces- 
tea fiind arestate. Membrii grupului au fost 
executați la Jilava, potrivit documentelor, 
locul înhumării fiind necunoscut. 


Teroare și tortură 

sub dictatură comunistă 

Un alt om ne prezintă simplu și la obiect 
teroarea la care erau supuși deținuții politici 
în acei ani. Cartea Tortura, pe înţelesul 
tuturor, de Florin Constantin Pavlovici, ne 
arată cum drepturile cetățenilor erau doar 
pe hârtie, oricine putea fi arestat pentru 
presupuse crime împotrivă regimului, iar 
simpatizanții legionari și membrii Mișcării 
Legionare erau ținte sigure. In perioada 
terorii oamenii erau arestaţi pentru orice 
sau pentru nimic, impresia fiind că Se- 
curitatea este la orice pas, deși așa cum 
știm și noi, lucrul acesta era imposibil, însă 
teama a reușit să împingă oamenii într-o 
stare de apatie, frică și scepticism. Vecinul 
tău putea fi un informator al Securității. 
Cartea ne descrie și procesul inuman de 
„strângere de probe” care se desfășura în 
închisori. Poliţia politică nu avea nici măcar 
o reţinere de la a forța obținerea unei confe- 
siuni sub amenințarea pumnului sau în ca- 
zuri extreme a minţii. Pe lângă asta, proce- 
sele erau măsluite împotriva acuzatului, un 
proces politic te-ar fi găsit vinovat într-un fel 
sau altul de orice „gând antirevoluţionar”. 

Cronologia și geografia represiunii 
comuniste în România. Recensământul 
populaţiei concentraţionare (1945-1989), 
de Romulus Rusan, ne arată cum regimul 
se folosea de Securitate pentru a încătușa 
orice fel de opoziție. Această opoziţie era 
reprezentată de oricine încă susţinea un 
anumit set de valori culturale și spirituale, 
comuniștii crezându-se superiori societăţii 
capitaliste. Caricaturile comuniste, propa- 

ganda lor și întregul joc al falsității nu au 
oprit însă anumiţi oameni de valoare să își 
aducă în continuare contribuția, însă 
aceasta s-a întâmplat în ciuda și nu datorită 
regimului și a pretinsei sale utopii egalitare. 
Trebuie, de asemenea, să menţionăm cri- 
mele comise de acest regim odios împotri- 
va românilor din Basarabia (sau așa zisa 
Moldovă Sovietică) și din Bucovina de 
Nord: arestări, deportări, exproprieri, asasi- 
nate în masă, distrugerea societății civile și 
omogenizarea forțată a populației prin ato- 
mizare și dispariția oricăror garanții consti- 
tuționale cu care se mândreau sovieticii, 
plus încălcări ale drepturilor omului și a 
libertăților individuale. 


Noi strategii de propagare a terorii 

și îndoctrinare a populaţiei 

In 1964, perioada de teroare părea să 
se fi terminat, Însă teroarea mai subtilă, 
post 1964, nu a însemnat îmblânzirea regi- 
mului, ci doar utilizarea altor metode de 
control al populației. Criminalitatea siste- 
mului, izvorâtă chiar din natura sa ilegală și 
legitimă, nu a dispărut după 1964. 

Securitatea a fost, așadar, o instituție 
ilegală, ilegitimă și criminală de la începutul 
și până la sfârșitul ei. Propaganda și con- 
trolul absolut prin intermediul cenzurii asu- 
pra mijloacelor de informare, devenite 
instrumente ale dezinformării și manipulării, 
au avut, de asemenea, un rol important 
contribuind la îndoctrinarea populației cu 
ideologia marxist-leninistă și mutilarea 
condiției umane, numită construcția „omului 
nou”. La acest capitol trebuie accentuat 
rolul propagandei de partid, al școlilor de 
partid, al presei, al organizațiilor de tineret 
şi al secţiilor CC al PCR, care „îndrumau” 
activitățile ideologice. 


Distrugerea economiei de piață și 
impunerea unui model rigid, autoritar, cen- 
tralizat al economiei planificate este un alt 
aspect la care dorim să ne referim. In 
prima perioadă economia a fost prădată de 
URSS. S-au plătit costuri colosale ca 
urmare a impunerii unui model economic 
ineficient şi falimentar, înființării Sov-Rom- 
urilor, ce au adus pierderi uriașe și s-au 
dovedit a fi un mod de a pierde bani în loc 
de a-i câștiga. 

Abolirea monarhiei constituționale, dis- 
trugerea statului de drept și impunerea dic- 
taturii proletariatului, exercitată prin utiliza- 
rea celor mai brutale metode teroriste au 
făcut ca statul românesc, în perioada 1948- 
1989, să fie în esența sa unul bazat pe 
teroare, directă sau indirectă, iar justiţia a 
avut ca scop ascunderea și justificarea cri- 
melor comise de regimul politic. 

Atacul sistematic împotriva proprietăţii 
private și distrugerea țărănimii prin colecti- 
vizarea forțată, prin „noua revoluție agrară” 
a satelor au contribuit la controlul total al 
societății. 

Este important să ne amintim și despre 
megalomania conducătorilor noștri, mai 
ales Nicolae Ceauşescu, care în mintea sa 
a considerat niște monstruozităţi arhitectu- 
rale de o grandomanie peste limite și cu 
niște costuri ce au pus întreaga economie 
deja disfuncțională din cauza centralizării și 
modelului prost implementat similar celui 
sovietic, fiind mult mai importante decât 
vieţile românilor de rând, proletarii pentru 
care ei spuneau că luptă. Multe vieti au fost 
curmate la ridicarea monumentelor închi- 
nate ego-ului conducătorului comunist, 
absolut inutilul Canal Dunăre - Marea 
Neagră, monstruoasa Casă a Poporului și 
toate celelalte monumente ale grandoma- 
niei de prost gust, tipic comunistă. 


Toate acestea descriu într-o imagine 
sumbră, dar din păcate corectă, teroarea 
impusă de comunism peste România, cât și 
peste alte state din Europa. 


Căderea comunismului 

și perioada post-decembristă 

In 1989 am primit, cum am și menţionat, 
șansa la izbăvire, la democraţie și la o viată 
mai bună. Dar oare am profitat de ea? 
Răspunsul este mai complicat de dat decât 
un simplu da sau nu. 

După revoluție, un grup de clepto-capi- 
taliști, acest FSN ce a fost un spin în coasta 
consolidării democraţiei Românești prin 
jocurile politice odioase pe care le-a făcut, 
a reușit să pună mâna pe putere și să o țină 
până în prezent cu foarte scurte pauze de 
conducători incapabili, dirijați de propriile 
interese meschine și posibile ordine din 
exterior, au dat frâu liber jafului naţional. 
Grupurile ce au reușit să se încleșteze asu- 
pra unor bucăţi de teritoriu atât de adânc 
încât nu îi mai poti distinge de vechii baroni 
feudali și conflictele între executiv și legisla- 
tiv sau executiv și justiţie au oprit până în 
prezent atingerea scopului nostru de a 
devenii o adevărată democrație conso- 
lidată. Insă aceste detalii politice, oricât de 
importante ar fi, trebuie comparate și cu 
situația de zi cu zi a societății și pentru asta 
trebuie să ne punem întrebarea: „Trăiesc 
mai bine oamenii acum, sau în comunism?” 
Răspunsul așteptat de mulţi este „Acum, 
clar!”, însă nu este atât de simplu, mult mai 
corect este să spunem „Depinde pe cine 
întreb.” 

Oamenii sunt diferiţi, cu nevoi diferite și 
așteptări diferite. Unii s-au adaptat mai 
ușor, alții mai greu sau deloc noului sistem 
capitalist și economiei de piată. Pentru unii 
libertățile sunt mai puţin importante decât 


MEMORIA 


131 


minimul de siguranță oferit de regim, iar 
pentru alţii actuala perioadă este o mare 
eliberare, deci în concluzie noi trebuie să 
analizăm, pas cu pas, diferențele dintre 
societatea noastră și societatea comunistă. 
România a trecut printr-o schimbare majoră 
în anul 1989 când poporul, sătul de regim și 
dictatura sa opresivă a ieșit în stradă pen- 
tru a elimina de la conducere Partidul 
Comunist și pe dictatorul Nicolae Ceau- 
șescu. Insă revoluția a fost jefuită de bine 
meritatele-i roade de către un grup din 
nomenclatura comunistă condus de lon 
Iliescu. El și aghiotanții săi au reușit să pro- 
fite de revoluţie și au folosit numele aceste- 
ia pentru a forma guvernul de tranziţie. Sub 
conducerea acestora au urmat mai multe 
acțiuni ce au periclitat formarea României 
cu statut de democraţie consolidată, o 
perioadă marcată de conflicte între execu- 
tiv și justiţie sau executiv și legislativ. 

In România, cu foarte scurte întreruperi, 
putem vedea clar că moștenitorii acestor 
primi cleptomani ai revoluţiei au condus 
tara până astăzi... iar efectele sunt drastice. 
Nu o spun eu, ci o spun chiar multi români 
de rând. Dacă astăzi mergeti pe stradă și 
adresati întrebarea „Când a fost mai bine? 
Acum sau — cum ar spune vârstnicii — pe 
vremea lui Ceaușescu?” Răspunsurile nu 
vor fi mereu atât de unilateral date în favoa- 
rea perioadei post-decembriste. Pentru 
mulți, depinzând de mediul de viață și de 
gradul de adaptare, schimbare a însemnat 
dezastru. Localităţi extinse sau create arti- 
ficial de către fostul regim au sărăcit în 
urma privatizării și închiderii întreprinderilor 
de stat. Pentru acești oameni, apartamen- 
tul acela găunos, locul de muncă și carnea 
pe cartelă reprezentau mult mai mult decât 
reprezintă astăzi idealurile democraţiei și 

libertăţii. Pentru cei ce au reușit să aspire la 
un viitor antreprenorial sau o poziţie 
confortabilă în instituţiile de stat viaţa a fost 
bună, însă dacă ne uitam și la cei care 
după închiderea CAP-urilor au rămas fără 
vreo calificare utilă care să îi ajute pe noua 
piață a muncii, pentru aceștia răspunsul 
este, din nou, unul foarte clar. 

Avem în fața noastră o lume în schim- 
bare, o lume în care clivajul între libertate și 
intimitate vs securitate este din ce în ce mai 
adânc și unde răspunsurile nu sunt întot- 
deauna atât de clare. 

Ca cetățeni tineri am avea datoria să ne 
informăm cu privire la aceste aspecte și să 
nu facem greșeala celor ce astăzi privesc 
cu ochi pozitivi regimul criminal comunist 
pentru căderea căruia s-a vărsat sânge. 

Liste cu nume de prizonieri 

de război (militari) și „internaţi” 
(civili deportaţi) români, decedați 

în lagărele din Rusia între 1941-1956 


Ambasada României la Moscova anun- 
tă cu satisfacţie finalizarea procesului elabo- 
rării Listei nominale integrale a 20.718 
prizonieri de război (militari) și „internaţi” 
(civili deportaţi) români, decedați între 
1941-1956 în lagărele, spitalele și obiecti- 
vele speciale NKVD-MVD, respectiv în 
batalioanele de muncă sovietice, și înhu- 
mati în cimitire și locuri de înhumare mul- 
tinaţionale pe teritoriul actual al Federaţiei 
Ruse. 20.718 este numărul maxim de pri- 
zonieri de război și „internaţi” civili — 
cetățeni români decedati în Rusia care a 
putut fi identificat în timpul cercetărilor în 
arhivele ruse, efectuate de misiunea 
diplomatică timp de 10 ani (2009-2019). 

Scoaterea la lumină și aducerea la 
cunoștința urmașilor și opiniei publice din 
România a datelor de identificare ale 
foştilor prizonieri de război şi deportați 
români care nu s-au mai intors niciodată 
din Rusia reprezină o PREMIERA pentru 
istoriografia românească. Totodată, rezul- 
tatul final al cercetărilor arhivistice ale Am- 
basadei României la Moscova în proble- 
matica prizonierilor de război și victimelor 
române ale celui de al Doilea Război 
Mondial are o simbolistică aparte, dat fiind 
contextul marcării, în anul 2020, a 75 de 
ani de la încheierea celei de a doua 
conflagrații mondiale. 


Lista nominală, întocmită în ordine 
alfabetică, a celor 20.718 militari prizonieri 
de război și civili „internați” români decedati 
şi înhumați în Rusia poate fi consultată pe 
acest site al Ambasadei României la Mos- 
cova, la Relaţii Bilaterale / Comemorarea 
Eroilor Români, pct.6: - https://mosco- 
va.mae.ro/node/931. 

Lista este însoțită de Anexa „Locurile 
de amplasare a cimitirelor multinaţi- 
onale de pe teritoriul actualei Federaţii 
Ruse, în care sunt înhumați prizonieri de 
război și „internaţi” civili români de- 
cedaţi în anii 1941-1956”. 

Ambasada semnalează, de asemenea, 
publicarea în decembrie 2019 (Editura 
Honterus Sibiu) a monografiei Deportarea 
în fosta URSS a etnicilor germani din Ro- 
mânia. Argumente arhivistice ruse, elabo- 
rată de llie Schipor, ministru-consilier la 
Ambasada României la Moscova (2009- 
2019), care a scos la lumină din arhivele 
ruse și calvarul celor peste 70.000 de 
cetățeni români (în majoritate, de origine 
etnică germană), deportaţi în contextul 
celui de-al Doilea Război Mondial în 
lagărele și batalioanele de muncă ale 
NKVD-MVD pentru a fi folosiți la „recons- 
trucția URSS”. Studiul, care vine să între- 
gească fondul documentar al lucrărilor, stu- 
diilor, memorialisticii și cercetărilor științifice 

Ambasada României la Moscova 
Lista nominală a 20.718 prizonieri de război (militari) și “internați” (civili deportați) romăn, 
decedați intre 1941-1956 În lagărele NKVD-MVD şi înhumați pe teritoriul actual al Federației Ruse. 15.04.2020 


Prizonieri de război (militari) şi “internaţi” (deportaţi civili) români, decedați în 
perioada 1941-1956 în lagărele, spitalele şi obiectivele speciale NKVD-MVD, 
respectiv batalioanele de muncă sovietice care au existat pe teritoriul actual al 

Federaţiei Ruse 

Nume paronim, prenume | ae E Ona | aa | Oe: | 
|4915 | 


C ÎRANEI Gheorghe Nicolai | [Ro | cap |or-osa3| Sp 3007 | 
OZ SAANEN on Dumitra | 1908 | RO | soia [04.03.44] Sp_1691 | 
3 ÎRANITEI Constantin Vasile | 1910 | RO | serg | 12.0244 | Sp. 3007 | 
| BABEI Alecu Gheorghe | 1920 [RO] m | mva | L283) 
3 [ABABEI Alexandru Gheorghe | 1920 RO m | mva | 1283 
[6 [ABABEI Florea Costache | 1915_| RO | soa [020643] L10172 
3 BABEI Gheorghe Gheorghe | 1921 [RO | sola | 170645] Sp 2741 | 

2 ÎRBABEI ordache Pe | 1913 | RO | soa [240143] L38 _ 
3 BABEI Simion Constantin | 1914 [MD | soia ozosas|_L 35] 

Ambasada României la Moscova 
Usta nominală a 20.718 prizonieri de război (militari) și “internați” {civili deportați) română, 
decedați intre 1941-1956 În lagărele NKVD-MVD şi înhumați pe teritoriul actual al Federației Ruse. 15.04.2020 


[20673 _ZIBARU Gheorghe | ma [RO m pona] 3263 | 
| 20675 |ZICARADE C) lon Angi | 1912 [ROLE jos sa5| 2001 | 
|__20676___|ZIDARU loa Gheorghe | 1920 | RO| sold | 1943 | L188 | 
[30677 _|ZIDARU Toma Marin | 1922 [rO| 17 [0204s] 12042 | 
| 20678 _|ZIMBREŞTEANU Radu Iordache | 1918 RO | serg |18 1043| Sp. 3007 | 
|__20679__|ZIMŢ/EANU Hogea | 1913 [RO | sold |11.04.43| Sp. 3064 | 
[zoso __|ZINCĂ Anghel lonis | 191 [RO] soa [220143] L38 | 
| 20681 |ZIRCOV SCHI Mihai Pave | 1914 [MD | soa |200745] Sp 3771 | 
| 20682 |ZINGHER Simion Andrei | 190 | RO | sa [131242] E38 | 
[20683 |ZISU Vasile Dumitru [iio [Rof soa | to [1 îs 
|__20634 _|ZISU Vasile Neag |_1923_ | RO | sold. [23.01.43] _L.s8 | 
[30685 [ZLATEANU Florea Fora | 1921 [RO | 1? [260245] L20493 | 
[20686 _[ZLEȚCHIiosiflon [| m9 [rO| soa | 1983 | E188 
| __ 20687 _|ZLOTAR Duşan Ştefan | 1916 | RO | sold |21.02.45| Sp. 1246 | 
[20688 [ZLOTAR Thie [imis [o seta | 193 | Liss | 
| 20689 ZEU Gheorghe lacob | mi8 [RO | sia [0a] Es 
Eme Ee r [oa isora] se 3007 
20691 _[Z0LODAT/SOLDAT TEODOR | i901 [RO | sola [isaac] L-2855- 
| _20692 _|ZOLTAN Dumitru lacob | 1915 | RO | sold [20.03.43] 1.53 | 
[30653 |ZOMMER Ono Gustav [1801 [RO] m | mva | 253 | 
| 30654 |ZORBAZURBA Iordache Vasile | 1910 | RO | cap. |2a.106| Sp: 5771 | 
| 20695 _|ZOREANU Petre lon |_i9i6 | RO | serg |07.05.43] L-1635 | 
| 20696 [ZORILA Dumitru Dumu | 1914 [RO | sere | 100243] 1 165 | 
[ 2097 [ZORMAEne |r [ao] mr ees 
| 20698 [ZORIN Mihai Alexandru | 1913 [RO | soa | 1943 | 158 | 
|__20699  |ZORU Vasile |_1906_| RO | sold [04.03.45] L. 1824 | 
[30700 __|ZOTA Constanta Stea | 1910 [RO | soia [21:1043] Sp- 3007 | 
| 20701 |ZOTA ton Alexandra | 1m0 [RO m Eva | 1353 
| 20702 _|Z0TA lon Toader | isi3 [o [soia | mva [E 23 | 
| 20704 _|ZOTESCU Mihai Moise [1919 [RO soia | 29.0643] Sp 3007 | 
| 30708__|ZOTTA Teodor Nicolae | 1901 | RO [subot | 19.1044] L158 | 
| 20706 |ZUBCU Alexandru Aristofan | 1912 [RO] soia [370] a 
|__20707__|ZUBCU lon Pavel __ | 1906 |MD| sold [17.12.44] L.2002 | 
[20708 _[ZUBCU Vasile Feodor | 1916 [MD] soia [1114s] L35 | 
[20709 |ZUCA Pantelimon Sava | 1908 | RO | soia |27 1244| 1 2164 | 
|__20710__|ZUGRAVU Gheorghe lon | 1917 | RO | serg |28.08.44| Sp. 3888 | 
[20711 ZUGRAVU Gheorghe Teodor 
| 20712 [ZUGRAVU Gheorghe Vasile | 1972 [RO m |141244| Sp. 3656 | 
| 20713 ZUGRAVU Teodor Simion | 1903 [rO| 7777 [270545] L201 | 
[20714 _ [ZUGRAVU Vasile [i911 [RO | seta [310145] Sp. 1691 | 
|__ 20715 __|ZUZA Andrei Samuel | 19M |MD]| sold | nov.44 | L-1358 | 
[20716 [ZUZU lacob Vasile | 1920 [RO |? [10oras] L tes | 
20m7 [ZUZU en Vase | 1904 [MD | sola | 06.0645] Sp_3885 | 
| 20718 _|ZVORICI lon Vasile | 19%2 |RO | sold |05.02.43| L. 160 | 


Autor: min. cons. Iie Schipor 

publicate până în prezent în România, 
poate fi consultat pe site-ul Ambasadei 
României la Moscova, la Relaţii Bilaterale/ 
Comemorarea Eroilor Români, pct. 2: 
https://moscova.mae.ro/node/933. 

Astfel, se încheie un proces care a 
durat 10 ani de cercetări efectuate de Am- 
basada României la Moscova în principale- 
le arhive ruse: Arhiva de Stat a Federaţiei 
Ruse (GARF - focyaapcrBeHHbii 
apxnB Poccuickoi Penepauuu / TA 
PE), Arhiva Militară de Stat Rusă (RGVA — 

Poccnňcknuň  locynapcTBeHHbii 
BoeHHbiii ApxuB / PIBA), Arhiva de 
Stat Istorico-Militară Rusă (RGVIA - 
POCCHHCKUU rOCYAaPCTBeHHbilA BOEHHO- 
cropuueckui apxuB / PIBWA), Arhiva de 
Stat Economică Rusă (RGAE - 
PoccnuňcKvnň rocygapcTBeHHbiň apxnB 
3koHoMuKu / PTA3), Arhiva Rusă de Stat 
pentru Istoria Social-Politică (RGASPI - 
Poccnňcknň rocyAapcTBeHHbIA apxuB 
coynanbHOo-NONNTNYECKOM ncrTopnn / 
PrACMMN), Arhiva Centrală a Serviciului de 
Securitate a Rusiei (TA FSB - LjerpanbHbiiă 
apxuB CB Poccuu / LA CB), Arhiva 
Centrală a Ministerului Apărării Federatiei 
Ruse (TA MO -—LjenrpanbHbiA apxuB 
Munucrepcra o6opoHbi Poccuickoi 
enepaunu/ UA MO Po) șa. 

Ambasada României la Moscova adre- 
sează mulțumiri colegului llie Schipor pen- 
tru abnegația de care a dat dovadă în 
munca de cercetare arhivistică și nu numai 
și ambasadorului extraordinar și pleni- 
potențiar al României în Federaţia Rusă, 
E.S. domnul Vasile Soare, pentru încuraja- 
rea și derularea tuturor proiectelor dedica- 
te comemorării zecilor de mii de militari și 
civili români — căzuți în luptă, prizonieri de 
război și deportați —, decedați în perioada 
1941-1956 pe Frontul de Est, în lagărele, 


LL -IIP MEI ORIA 
Mirica 


spitalele și obiectivele speciale NKVD- 
MVD, respectiv batalioanele de muncă 
sovietice, și înhumați pe teritoriul actual al 
Federaţiei Ruse. 

Dumnezeu să le odihnească în pace pe 
toate victimele de război române din 
Federaţia Rusă! Veșnica lor pomenire! 


https://moscova.mae.ro/local-news/1409 


* * 


Joi, 28 mai 2020, de Înăltare - Ziua 
Eroilor României, Excelenta Sa Domnul 
Ambasador Vasile Soare a făcut publică o 
listă cu alte 800 de nume de foști prizonieri 
români de război, care au murit în Lagărul 
NKVD nr. 99 de la Spassk, Karaganda, 
Republica Kazahstan. 


Această listă poate fi consultată la 
adresa https://moscova.mae.ro/sites/ mos- 
cova.mae.ro/files/documentar_pe_baza_d 
atelor_din_arhive_despre_prizonierii_rom 
%C3%A2ni_de_r%C4%83zboi_din_lag% 
C4%83rul_nkvd_nr.99_de_la_spassk,_kar 
aganda,_kazahstan.pdf?fbclid=IwAR3 


ILEANA MATEESCU 


Comemorarea deţinuţilor politic 


în Mehedinţi 


Filiala Mehedinţi a Asociaţiei Foștilor 
Deținuți Politic (AFDPR) în colaborare cu 
Consiliul Județean Mehedinţi, Palatul 
Culturii „Teodor Costescu” și Inspectoratul 
școlar Județean a organizat, în 9 martie 
2020, un ceremonial de comemorare a 
tuturor luptătorilor anticomuniști din 
România. A devenit deja o tradiție această 
comemorare în Mehedinţi de la momentul 
când data de 9 martie a fost desemnată 
prin hotărâre a Parlamentului ca zi a 
detinutilor politic. La activitate au participat 
IPS Nicodim, Episcopul Severinului și 
Strehaiei, oficialități locale, numeroși 
membri ai AFDPR, rudele celor dispăruți, 
elevi de la liceele Traian, Decebal și 
Pedagogic, șefii mai multor instituții din 
municipiu, precum și cei care n-au uitat ce 
este suferința provocată de un regim politic 
inuman. 

Președinta AFDPR, Ileana Mateescu, a 
precizat la deschiderea festivităților că Ro- 
mânia este tara în care lupta anticomunistă 
a durat câteva decenii începând chiar din 
momentul instaurării regimului comunist la 
conducerea statului și până la căderea lui 
în 1989. România a fost singura tară în 
care acest nedorit regim a fost răsturnat 
prin violență. Toţi persecutați politic au fost 
animati în aceeași măsură de dragostea de 
neam și țară, dar și de fidelitatea fată de 
Dumnezeu și față de Biserică, instituții și 


valori pe care comunismul nu a putut să le 
accepte niciodată. Eroii sunt memoria vie a 
istoriei noastre. Nu este suficient să-i cin- 
stim prin discursuri și declaraţii, ci trebuie 
să-i cinstim întâi de toate printr-o viată 
curată, frumoasă, demnă de jertfa lor, prin 
rugăciune și prin liturghie. Este o datorie 
sfântă, o onoare și o cinste să ne comemo- 
răm, să ne cinstim, să-i respectăm pe 
înaintașii noștri. 

Manifestarea de anul acesta a avut mai 
multe momente: 

|. Pentru început, la Palatul Culturii din 
municipiul Drobeta-Turnu Severin a avut 
loc ceremonia de ridicare la rangul de 
„Cetăţean de onoare al județului Mehedinţi” 
a ultimilor șase deținuți politic care mai sunt 
în viață în județul nostru. 

„Sunteţi pentru noi toți cel mai bun 
exemplu de dârzenie, corectitudine și cre- 
dință, vă felicit și vă asigur de toată consi- 
derația și aprecierea mea și vă doresc mul- 
tă sănătate”, a transmis președintele Con- 
siliului Judeţean Mehedinţi, dl. Aladin 
Georgescu sărbătoriților. 

Pe rând, în ordinea vârstei, activitatea și 
traseul vieţii celor șase foști deținuți politic 
a fost prezentată celor de față de către 
președinta AFDPR (care anterior le-a luat 
fiecăruia câte un interviu amplu ce se 
păstrează în arhiva de istorie orală a 
Memorialului Sighet), iar președintele 

Consiliului Județean Mehedinţi le-a înmâ- 
nat distincția de Cetăţean de onoare al 
Mehedinţiului. Aceștia sunt: 

1. Gheorghe Delurinţu, fost deținut 
politic de două ori. S-a născut pe 27 aprilie 
1930 la Orșova, fiul lui Gheorghe și Elena. 
A fost arestat prima dată la 8 iunie 1949, pe 
când era elev în ultimul an la Liceul „Traian 
Doda” din Caransebeș. „Vina” sa era aceea 
că, împreună cu alţi câţiva colegi de liceu, 
strânseseră alimente pentru familia profe- 
sorului lor de geografie, ridicat de Siguranță 
fără nici o explicație, pentru că avea o atitu- 
dine anticomunistă. Soţia acestuia îm- 
preună cu cele două fete fuseseră scoase 
afară din casă și din serviciu și erau muri- 
toare de foame. Elevii, care cunoșteau prea 
bine situația familiei profesorului, au încer- 
cat să ajute, fără să facă vâlvă, dintr-o 
omenească dorință de a face bine. Gestul 
lor, absolut creștinesc, a căpătat în ochii 
comuniștilor dimensiuni apocaliptice. 

Gheorghe Delurinţiu a fost judecat 
împreună cu „lotul de bandiți” pentru 
această „crimă” și a fost condamnat la doi 
ani închisoare. In prima detenţie a trecut 
prin închisorile Caransebeș, Lugoj, Timi- 
şoara, Jilava, Târgsor, Valea Neagră și a 
fost eliberat la 21 iulie 1951. 

A doua oară a fost arestat la 10 ianuarie 
1959 și condamnat la 17 ani muncă silnică, 
ispășindu-și pedeapsa în temniţele de la 
Craiova, Galaţi, Periprava, Salcia, Giurgeni 
și Gherla, până la 23 iunie 1964 când a fost 
eliberat. 

Ca și ceilalți tineri din generația lui era 
capabil și hotărât să înfrunte chinurile la 
care erau supuși de noul regim politic 
instaurat în România împotriva voinţei 
majorităţii locuitorilor. De aceea, acești 
tineri minunati au făcut front comun pentru 
a rezista cât mai mult posibil, pentru a-și 

şlefui caracterele încet, treptat, pentru 
iubire, jertfă, bunătate, dăruire fată de 
colegii de suferință. Au făcut tot ce le-a stat 
în putință pentru a le cruța semenilor și lor 
înșiși suferința, pentru a nu îngădui mur- 
dărirea sufletului lor curat. Erau conștienți 
că aveau de purtat o cruce grea și de dus 
o misiune sfântă. 

Niciodată Gh. Delurinţu nu a fost exce- 
siv în demonstrarea patriotismului său. A 
păstrat în inimă devotamentul pentru tară, 
nu l-a afișat la colțuri de stradă cum fac pa- 
triotarzii de circumstanță din zilele noastre. 

Fostul deținut consideră că temnita a 
avut și partea ei folositoare, a fost o școală 
a desăvârșirii în credință. Mica lor comuni- 
tate, deținuții dintr-o celulă, învățaseră că 
fiecare patimă poate fi înlocuită cu o virtute 
prin care Dumnezeu este activ în om. Au 
învățat să se iubească, să se îngăduie unii 
cu ceilalţi, să se rabde reciproc, să trăiască 
într-o largă înțelegere umană. Pe fiecare i-a 
ispitit Satana, dar în fiecare a lucrat Duhul 
Sfânt și au biruit. Pe Gheorghe Delurinţu 
închisoarea l-a transformat în bine. l-a 
întărit caracterul, voința, l-a călit. A devenit 
mai bun, mai tolerant, credința în Dumne- 
zeu a devenit foarte puternică. 

Locuiește alături de familie, vara la 
lovita și iarna la Orșova, Mehedinți. 

2. Nicolae Ciurică s-a născut în satul 
Titerlești, foarte aproape de Baia de Aramă 
(azi aparține chiar de acest oraș din nordul 
Mehedințiului), pe 3 februarie 1931, fiul lui 
lon și Frusina. Acum locuiește în comuna 
Teregova, Caraș-Severin. Cinci ani a luptat 
cu arma în mână în Munţii Mehedințiului și 
ai Banatului, alături de partizanii din grupul 
colonelului lon Uță. A scăpat miraculos din 
şapte trădări din care nici el nu mai spera 
să supraviețuiască. Păstrează și acum 
Biblia care i-a salvat viata oprind un glont 


ucigaș. A fost prins, prin trădare, la 22 
aprilie 1954, judecat, iar la proces procuro- 
rul a cerut condamnarea lui la moarte. 
Instanța a decis altceva. A fost condamnat 
la închisoare pe viață, redusă în urma 
recursului la 25 de ani muncă silnică. A 
executat în total 10 ani de detenţie politică. 

Deși bătrân, tatăl partizanului, lon 
Ciurică, a fost și el condamnat de două ori. 
De temniţă n-a scăpat nici fratele mai mare 
al lui Nicolae, Victor. Mama și cele șase 
surori au fost chinuite și persecutate, încât 
erau ocolite de consătenii care se temeau să 
nu intre și ei în vizorul Securităţii, sub învi- 
nuirea de complici ai acestei brave familii. 

Anii cei mai frumoși ai vietii lui Nicolae 
Ciurică, de la 17 la 33 de ani, s-au scurs în 
munți ca luptător cu arma în mână și în 
închisorile Craiova, Jilava, Oradea, Timi- 
șoara, Baia Sprie, Gherla. A fost eliberat în 
30 iulie 1964, la amnistierea detinutilor poli- 
tici. După detenție s-a stabilit în Banat, 
unde și-a întemeiat o familie și o 
gospodărie pornind de la zero. A intrat în al 
90-lea an de viaţă. Are doi băieți și o familie 
model. S-a atentat la viaţa lui și după 
revoluția din 1989. Are o mare durere sufle- 
tească văzând că lucrurile în tară nu merg 
nici acum în direcţia bună. 

3. Nicolae lanăși s-a născut în data de 
8 aprilie 1933 în comuna Vârciorova din 
județul Mehedinţi, fiul lui Dumitru și 
Elisabeta, domiciliat în Drobeta-Turnu Se- 
verin, județul Mehedinţi. După gimnaziu a 
fost admis la Liceul „Traian”, unde, alături 
de o parte dintre colegii săi a manifestat 
fățiș o atitudine anticomunistă și a intrat în 
vizorul organelor de represiune. Abia după 
absolvirea Facultăţii de Construcţii Căi 
Ferate din București și repartizarea ca ingi- 
ner constructor la Intreprinderea de 

Construcţii Căi Ferate din Timișoara a fost 
arestat de organele de securitate ale 
Securității Craiova, pârât fiind probabil de 
unul dintre colegii de liceu. 

Din 10 septembrie 1958 până în 21 
august 1959 a fost anchetat de Securitatea 
Craiova iar în 21-22 august 1959 a fost 
judecat de Tribunalul Militar Craiova într-un 
lot de 38 de persoane, majoritatea necu- 
noscuți. A fost condamnat la 20 de ani 
muncă silnică pentru crima de uneltire con- 
tra ordinii sociale, confiscarea totală a ave- 
rii și 10 ani interdicţie. A executat 5 ani și 10 
luni la penitenciarele Craiova, Galaţi și 
lagărele de muncă Periprava, Salcia, 
Giurgeni, Grind, Strâmba și Stoeneşti, fiind 
eliberat la 28 iulie 1964. Are aproape 87 de 
ani. In prezent domnul inginer lanăși este 
destul de activ, scrie, participă la 
manifestări culturale, răspunde invitațiilor 
elevilor de liceu de a le vorbi despre siste- 
mul concentraționar din România. Un dece- 
niu a condus destinele AFDPR - Filiala 
Mehedinţi, timp în care a avut inițiative și 
realizări importante în păstrarea și ducerea 
mai departe a memoriei celor persecutați 
de regimul comunist. 

In prezent locuiește în Drobeta-Turnu 
Severin, dar merge des la Timișoara unde 
locuiesc copiii săi. 

3 Emil Dumitru Dragomir s-a născut 
în 9 iunie 1933 în satul Teiu, comuna 
Galicea, județul Vâlcea, fiul lui Ilie și Maria, 
tărani mijlocași. Deși averea familiei a fost 
devastată de armata sovietică în 1944, a 
avut parte de o copilărie frumoasă. S-a 
remarcat printre tinerii de vârsta lui prin 
aceea că învăţa foarte bine și avea o fire 
întreprinzătoare. In 1947 devine elev la 
Liceul „Alexandru Lahovary” din Râmnicu 
Vâlcea cu dorința unei cariere în domeniul 
economic. Pe parcurs s-a răzgândit, a con- 
curat și a fost admis la Facultatea de 
Filosofie din Cluj. 

Atitudinea ostilă regimului comunist se 
simțea puternic în rândul studenţilor arde- 
leni. Printre ei era o atmosferă de revoltă 
față de abuzurile autorităților de a introduce 
forțat ceva ce nu era specific românilor, un 
mod de viață pe care nu-l agreau și nu-l 
susțineau. N-a durat mult până când D. 
Dragomir a aflat că printre studenții clujeni 
se vehiculează ideea înființării unei orga- 
nizaţii anticomuniste. A aderat din start la 
aceasta și a început să participe la dis- 
cutiile care se purtau la clubul studențesc. 
Organizaţia pe care studentii clujeni au fon- 
dat-o se numea „Lupta anticomunistă pen- 
tru eliberarea tării de sub jugul sovietic” și 
avea membri și dintre studenții maghiari. 

Studenții clujeni erau conștienți că sin- 
guri nu vor putea niciodată să răstoarne 
regimul. Nu convingerea că vor obține vic- 
toria i-a mânat în luptă, ci doar speranța că 
ziua biruinței va veni cândva, și că trebuie 
să contribuie fiecare cu jertfa lui. 

In septembrie 1953, brusc, au început 
arestările. Dumitru Dragomir a fost ares- 
tat împreună cu mulți alti colegi români și 
maghiari și transportaţi la Securitatea 
Aiud. Acolo au făcut cunoștință pe proprie 

piele cu ceea ce înseamnă ancheta în stil 
comunist. 

După patru luni de anchetă admi- 
nistrativă, din lipsă de dovezi și cu referințe 
bune din partea Universităţii, o parte dintre 
studenți au fost eliberaţi. Printre ei s-a 
numărat și Dumitru Dragomir. Alţii au primit, 
însă, ani mulți de condamnare. 

Peste nici o lună de la reîntoarcerea 
acasă, în noiembrie 1953 a primit ordin de 
încorporare pentru satisfacerea stagiului 
militar. A fost repartizat să facă armata la 
marină. După doi ani de stagiu militar a 
apărut posibilitatea de a se califica, având 
în vedere că avea și doi ani de facultate. A 
devenit ofițer de marină și printre îndatoriri 
era și aceea de a tine subalternilor lectii de 
învățământ politic, unde el le vorbea 
cursanților împotriva regimului comunist. 
S-a aflat despre atitudinea lui și a fost din 
nou arestat. A fost anchetat la Securitatea 
Craiova patru luni. In 26 aprilie 1959 tot 
lotul a fost judecat. Sentința a fost una 
grea: 8 ani de închisoare corecțională. A 
executat 4 ani în închisorile Craiova, 
Gherla, Salcia, Giurgeni, până la 17 ianua- 
rie 1963 când a fost eliberat. Locuiește în 
Drobeta-Turnu Severin, încă de la elibera- 
rea din închisoare. Are 87 de ani, este încă 
foarte activ, iar asupra sa chiar și după 
1989 s-a comis un atentat politic ce i-a pus 
în pericol viața. 

4. Constantin Diaconescu s-a născut 
în 20 august 1934 în Baia de Aramă. A fost 
condamnat la 18 ani închisoare pentru cri- 
mă de uneltire împotriva ordinii sociale, con- 
fiscarea totală a averii și 8 ani interdicţie. 
După pronunțarea sentinței, a fost încar- 
cerat la Craiova, la „potcoavă”. Nu aveau 
lumină, nici aer, mâncarea era extrem de 
puțină și aproape necomestibilă. Sufereau 


de foame și sete dar nu-i păsa nimănui. 

De la Craiova, legaţi cu lanţuri câte doi 
au fost urcați în duba-vagon cu o destinaţie 
spre răsărit. Au ajuns la Galaţi și apoi în 
coloniile de muncă din preajma Dunării. La 
începutul lui octombrie 1959 a fost transfe- 
rat la Stoenești, în Balta Brăilei. La 6 
decembrie 1959, pe un viscol și ger cum- 
plit, a fost transferat la Grindu. N-a uitat 
niciodată acea zi de 6 decembrie, când 
ningea ca în povești. Gerul era așa de 
mare încât vedeau păsările cum cădeau, 
îngheţate. Făceau haz de necaz, deținuții 
fiind îmbrăcaţi în haine de vară și încălțaţi 
cu sandale. Au făcut Partidul Aici Murim 
- PAM! Șef în noua colonie era colonelul 
Condurache. Acesta i-a împărțit în maga- 
ziile unui bac, epava unui șlep. In fiecare 
magazie au fost introduși cam 350 de 
deținuți și erau cinci magazii, deci cam 
1750 de oameni. 

Pe gerul acela cumplit erau scoși la 
tăiat stuf. Uneori apa era până la brâu. 
Când se întorceau seara la bac, zeghea 
era înghețată pe ei ca o platoșă metalică. 
Norma era de 30 maldăre de stuf, tăiate, 
legate și cărate cu spatele la șlep pe o 
distanță de aproximativ 2 km. Cei care nu 
realizau norma erau tinuti la izolare în putul 
bacului unde se tineau lanţurile pentru 
ancoră, sau primeau bătaie. Constantin 
Diaconescu spunea că el alegea bătaia, 
pentru că-l mai încălzeau loviturile. Din 
cauza foamei prelungite, majoritatea cole- 
gilor se dezumanizaseră. Mâncau mor- 
tăciuni, murdării. Lipsa apei calde făcea ca 
baia să nu mai poată fi făcută și numărul 
morților pe zi să fie foarte mare. Trupurile 
nespălate se acoperiseră de un fel de 
coajă, ca pielea de șopârlă, care stătea 
lipită ca o platoșă și mirosea îngrozitor. 


După Grindu au urmat peregrinări prin 
coloniile Băndoiu, Salcia, Strâmba unde a 
lucrat la desecări, îndiguiri, agricultură. In 
iarna 1959/1960 pe Braţul Chilia, în diferite- 
le colonii au murit foarte mulţi detinuti. 
Moartea le-a fost provocată primăvara, 
când brusc s-a adus mâncare grasă și 
multă. S-au lăcomit să se sature și această 
imprudență i-a costat viața. In 17 martie 
1960 au fost, în sfârșit, scoși din izolarea în 
care stătuseră peste iarnă și duși iar la 
Grindu, tot în Deltă. 

Prin 1960 a fost repartizat la Gherla. 
Aici procesul de reeducare nu se termina- 
se. A fost pus în temă despre acest feno- 
men de colegii de celulă, oameni de mare 
probitate morală și mult mai în vârstă decât 
el. Mulţi țărani care trecuseră prin chinurile 
provocate de torționarii veniţi de la Pitești l-au 
avertizat asupra a ceea ce înseamnă ree- 
ducarea. Călăii de la Gherla, pe care nu i-a 
uitat, au fost frații Șomlea, Bunea, Lae 
Chioru, Cârciu. 

Constantin Diaconescu s-a eliberat în 
1964. A executat 4 ani de detenție la Galaţi, 
Grindu cu celelalte colonii și Gherla. 

Locuiește în Drobeta-Turnu Severin și are 
86 de ani. 

6. Matei Tudor s-a născut în 20 martie 
1935 în satul Cerneţi, Mehedinţi, fiul lui 
Gheorghe și al Ruxandrei. Era minor, elev 
la Liceul „Traian” din Drobeta-Turnu 
Severin când a fost arestat. A avut în tim- 
pul liceului profesori de o moralitate și un 
profesionalism  ireproșabil: Dumitru 
Papadopol, Ghe.  Popescu-Șura, 
Constantin Stuparu, Constantin Ionescu, 
Vasile Mihăiescu, toți având de îndurat 
temnițele comuniste pentru atitudinea 
demnă în fața tăvălugului comunist. 

Când era în ultimul an de liceu, Matei, 
împreună cu câțiva colegi, Marinaș Pascu, 
Petrică Panduru, Eugen Colicioiu, loji 
Robu, Mihai Țurai, Jenică Dragavei au 
încercat să creeze o „organizaţie sub- 
versivă”, cum a catalogat-o Securitatea. 
Nici un membru al organizației nu avea 
mai mult de 17 ani, deci erau copii. 

In noaptea de 30-31 iulie 1952 era 
acasă la tară, în vacanţă, și toată familia a 
fost trezită de securiştii care au început o 
percheziție amănunțită, fără să precizeze 
ce caută. Au considerat că au găsit „corpul 
delict”, respectiv niște cărți, pentru care 
stăpânul lor, adică Matei, a fost luat să dea 
declaraţii. Pe drumul spre Turnu-Severin 
au oprit mașina în câmp, l-au dat jos și au 
simulat un fel de execuţie, ca să-l sperie. 
N-au reuşit, așa că și-au continuat drumul. 
N-a fost dus la sediul Miliției pentru decla- 
raţii, ci în beciul Securităţii din Turnu 
Severin. 

Era foarte aglomerat la Securitate și în 
15 august copiii au fost duși la Peni- 
tenciarul Craiova. Tudor va cunoaște 
acolo, în arest, oameni de o cultură impre- 
sionantă, caractere puternice, de la care 
avea ce învăța. lar ei, tinerii, absorbeau ca 

niște bureti cunoștințele puse la dispozitia 
lor de titanii culturii românești la acea 
vreme, dar mai ales erau impresionati 
puternic de demnitatea acestor oameni, de 
hotărârea lor de a nu se lăsa îngenun- 
cheati de analfabetii care încercau zadar- 
nic să se impună prin forță fizică, actio- 
nând ca cele mai sălbatice animale. 

A fost condamnat la 3 ani, pe care i-a 
executat integral. De la Craiova, Matei și 
colegii au fost transferati la Jilava, la Fortul 
13, acum muzeu în devenire. Jilava era o 
închisoare de tranzit și de aici au fost 
dirijaţi spre Baia Sprie, la minele de plumb 
şi cupru. 

Ca în toate lagărele de muncă silnică, 
la Baia Sprie era folosită exploatarea de- 
tinutilor până la epuizare, însoțită de batjo- 
curi și pedepse suplimentare. Numai faptul 
că stăteau 10-12 ore în căldură de peste 
40 de grade, în praf de minereu, cu apa 
acidulată care picura mereu din tavan 
peste corpurile lor, complet goale din cau- 
za căldurii sufocante, tot îi epuiza. Matei 
era conștient că mina îl va distruge. Cei mai 
în vârstă au căutat, cât au putut de mult, să 
îi scape pe copii din acel iad sau măcar 
să-i protejeze cât de cât. Zadarnic însă. 

Perioada șederii la mina din Baia Sprie 
a fost un calvar pentru toți deținuții. In mai 
1955, când din punct de vedere fizic Matei 
era complet epuizat, nu mai putea sub nici 
o formă lucra, nici nu se mai tinea pe 
picioare, s-a decis transferul său spre altă 
închisoare. Atunci a fost inclus într-un lot 
de epuizați fizic și trimiși la Alba lulia. 
Condiţiile de viață de la Alba lulia erau net 
mai bune și până la expirarea timpului de 
pedeapsă s-a refăcut cât de cât. In 30 iulie 
1955 a fost eliberat. Acum are domiciliul în 
Drobeta-Turnu Severin, dar iarna stă la fiul 
său, în București. Are 85 de ani. 


II. După ceremonia de la Palatul Culturii 
toti cei prezenți s-au deplasat la monumen- 
tul ridicat în Parcul Dragalina. Acolo a fost 
prezent, ca de obicei, un mare sobor de 
preoți, în frunte cu Preasfinţitul Părinte 
Nicodim, Episcopul Severinului și Strehaiei, 
spre marea bucurie a publicului participant. 
S-a oficiat slujba parastasului pentru sufle- 
tele tuturor mehedințenilor mutaţi la 
Domnul, care au trecut prin grele încercări 
în timpul deportărilor și strămutărilor de 
amploare în Câmpia Bărăganului. 

Preasfinţitul le-a explicat celor prezenți 
de ce a fost aleasă această zi ca dată a săr- 
bătoririi și comemorării deţinuţilor politici, 
care este legătura, analogia între eveni- 
mentul trist din perioada stăpânirii romane 
petrecut la Sevastia și suferințele deținuților 
politici, mai ales că la acest moment au fost 
prezenți, ca la o adevărată lecţie de istorie, 
și elevi de la unitățile de învățământ liceal 
din municipiul severinean. 

„Pomenim astăzi pe toți cei care în 
perioada comunistă au fost fie închiși în 
lagăre și în închisori, fie deportaţi, în spe- 
cial din zona noastră, din Mehedinţi, dar și 
din Caraș-Severin și Timiș. Au fost luați de 
la casele lor și duși în locuri necunoscute, 
în special în Câmpia Bărăganului. Au fost 
bătuți, torturati, umiliti, supuși unui regim de 
exterminare fizică, pentru ideile lor, care nu 
mai corespundeau realității instalate în 
România cu ajutorul tancurilor sovietice. Au 
fost numiţi «bandiți», «dușmani ai poporu- 
lui», «năpârci», atât în timpul detenției cât 
şi după eliberare. Au fost transformați din 
oameni în simple numere de identificare, li 
s-a interzis dreptul de a se ruga Lui 
Dumnezeu, li s-a tăiat orice legătură cu 
familia, s-a încercat sub toate formele frân- 
gerea principiilor și dezumanizarea lor. In 
pofida a toată această luptă, deși trau- 


matizați și bolnavi, au ieșit din detenţie 
neînvinși și au continuat să își trăiască 
viața — atât cât le-a mai fost dat — cu frică 
de Dumnezeu și cu dragoste de țară. Cei 
adunaţi astăzi aici duc mai departe mesajul 
și nădejdea ca ceea ce s-a întâmplat 
atunci, să nu se mai întâmple niciodată în 
istoria poporului român” — a spus Preasfin- 
titul Nicodim. 

Și la acest moment a luat parte Pre- 
şedintele Consiliului Județean, dl. Aladin 
Georgescu, domnul vicepreședinte, Ionică 
Negru, domnul Dumitru Sfetcu, preșe- 
dintele Asociaţiei Naţionale a Veteranilor de 
Război și conducătorii instituțiilor de învă- 
tământ și culturale din Mehedinţi, profesorii 
Vasile Busuioc, Elena Catană, Mirela Rusu, 
Mihaela Oproiu, Andreea Pariș, Maricica 
Deatcu, Marcel Mateescu, George Calon- 
firescu și alţii care au depus coroane de 
flori la monumentul dedicat persoanelor 
persecutate politic în timpul regimului 
comunist. 

Legământul participanţilor la comemo- 
rare a fost acela de a păstra în minte imagi- 
nea demnităţii și a moralității părinţilor 
noştri care au refuzat să își compromită 
principiile și conștiința. 

III. Comemorarea s-a încheiat cu lansa- 
rea cărții Gulagul Bărăganului, ediția a II-a, 
autori Ileana și Marcel Mateescu și cu un 
parastas în memoria celor care au avut 
parte de o moarte chinuită în gulagul româ- 
nesc. Cinstirea lor este esenţială pentru 
conștiința dreaptă a poporului nostru. 

ALINA SATMARI 


reMIND MAPPING '89 


reMIND MAPPING '89 este un proiect 
dedicat tinerilor, cu scopul de a conștientiza 
valoarea libertăţii și prețul (injuman plătit 
pentru ea la Timișoara în Revoluţia din 
1989, și a avut ca obiective: 

1. realizarea unei serii de dezbateri și 
ateliere pentru educarea tinerei generaţii 
privind înțelegerea și analiza interdis- 
ciplinară a momentului Decembrie 1989 la 
Timișoara; 

2. dobândirea de abilităţi practice în 
vederea realizării de interviuri cu cei care 
au strigat „LIBERTATE” în stradă și integra- 
rea mărturiilor într-o hartă digitală interac- 
tivă. 

reMIND MAPPING '89 a început în 
octombrie 2019, când 40 de elevi și stu- 
denti timişoreni s-au adunat să ia parte la 
dezbateri și ateliere pe tema Revoluţiei în 
Timişoara. 

Pe parcursul a patru zile au fost 
prezenți invitați speciali, care le-au vorbit 
tinerilor despre opresiunea intelectualilor 
de către comuniști, contextul istoric în care 
a izbucnit Revoluţia la Timișoara, lupta 
pentru putere imediat după căderea regi- 
mului Ceaușescu. Unul din subiectele 
dezbătute a fost și forța colectivă a oameni- 
lor de a schimba istoria: ce i-a determinat 
pe timişoreni să iasă din casă în fata 
gloanțelor, memoria orală, elemente de psi- 


LL SEP MEET ORIA 
Mirica 


hologie. De asemenea, au avut loc ateliere, 
unde participanții au fost învăţaţi să filme- 
ze, să facă un montaj artistic și să adauge 
efecte speciale. 

Toate acestea s-au întâmplat pentru a 
ne ajuta pe noi toți să rememorăm eveni- 
mentele Revoluţiei și să le înțelegem mai 
bine prin ochii celor care au trăit-o. 

Astfel, timp de 30 de zile, tinerii implicați 
în proiect au realizat interviuri cu oameni 
din jurul lor, personalități sau oameni 
obișnuiți pe care îi leagă acea amintire 
comună: au strigat LIBERTATE împreună 
în stradă, în decembrie '89. Au fost realiza- 
te în total peste 40 de interviuri cu persoa- 
ne de diferite vârste (cel mai tânăr intervie- 
vat avea 11 ani la Revoluţie, iar cel mai în 
vârstă are acum 95), din care au rezultat 24 
de ore de film și 10 montaje artistice. 

Materialele realizate în acest proiect 
sunt disponibile în aplicaţia webGIS a co- 
munității GIS (Geographical Information 
Systems) din Timișoara și pot fi consultate 
la adresa https:/Awww.gistm.ro/revolutie/. 
Datorită bazei de date impresionante și a 
volumului de muncă necesar nu toate inter- 
viurile sunt încărcate încă în aplicatie, dar 
se lucrează în continuare. 

Aplicatia reprezintă o hartă interactivă 
cu mai multe componente: date statistice 
cu privire la arestați (sursa: Memorialul 


Revoluţiei 16-22 Decembrie 1989, 
http://www.memorialulrevolutiei.ro/), inter- 
viuri scrise din 1997 și 2014 (sursa: Arhiva 
Memoria Banatului, http:/Awww.memoriaba- 
natului.ro/), interviuri video în care „poves- 
tea” este asociată locului (sursa: echipa 
reMIND) și o hartă a emotiilor realizată în 
perioada 15-19 decembrie 2019 de către 
studenţii Departamentului de Geografie al 
Universității de Vest din Timișoara și o 
echipă de voluntari. 

reMIND MAPPING '89 este un proiect 
produs de Comunitatea GIStm și Departa- 
mentul de Geografie al Universităţii de Vest 
din Timișoara, în parteneriat cu Asociaţia 
Timișoara 2021 Capitală Europeană a 
Culturii, cu sprijinul Primăriei Municipiului 
Timișoara și al Consiliului Local, prin inter- 
mediul programului cultural prioritar „Timi- 
șoara. Capitală Europeană a Culturii 2021”, 
parte a Programului Cultural TM2021 din 
anul 2019. 

IULIU-MARIUS MORARIU 


Un volum document 


Fenomenul reeducării, care a fost probabil cea mai — /uliu-Marius Morariu este 
perversă formă de manifestare a comunismului în spaţiul preot, doctor al Facultăţii de 
românesc, a devenit important în ochii cercetătorilor odată C- P a dn cad, ul 
cu textul dedicat lui ce poartă semnătura lui Virgil lerunca. din Cluj-Napoca, aa aA al 
Ulterior, volume de mărturii' și documente? au venit să Universităţii Pontificale 
deconspire cruzimea lui, iar cercetări precum cea a lui Alin Angelicum din Roma. 
Mureșan“ au reușit chiar sintetizarea aspectelor funda- 
mentale și oferirea unei perspective panoramice asupra 
unor secțiuni ale fenomenului. 

Cu toate acestea, în cadrul investigaţiilor de până 
acum, accentul a căzut cu precădere asupra unor seg- 
mente precum etapa violentă a reeducării, cea de la Pi- 
teşti. De aceea, demersul domnului Demostene 
Andronescu, supraviețuitor al reeducării de la Aiud și autor 
al unor volume valoroase, editorialist și jurnalist, ce are în 
centru experienţa de la Aiud, diferită ca proportii și tehnică 
(întrucât accentul cădea pe dimensiunea psihologică), se 
constituie într-o contribuţie de prim rang ce nu trebuie 
omisă de cercetarea contemporană și cititorii dornici să 
cunoască latura obscură a comunismului. 

Prefațată de Răzvan Codrescu (pp. 7-13) și segmenta- 
tă în 21 de subunități tematice, lucrarea a beneficiat de o 
muncă editorială susținută, fapt ce explică veșmântul gra- 
fic aparte, bogata anexă imagistică și documentară, dar și 
indicii de nume (pp. 345-350), cel de toponime (pp. 350-351) 
și cel de evenimente, organizaţii și publicaţii (pp. 351-353), 
atât de importante pentru peisajul științific contemporan. 

Analiza domnului Demostene Andronescu ce îmbină 
experiența personală cu informaţia istorică și mărturiile 
altor oameni care au trecut prin infernul concentraționar în 

comunism se constituie într-o frumoasă 
cercetare cu valențe literare, istoriografice 
şi testimoniale deopotrivă. După ce, în par- 
tea introductivă (pp. 19-32), autorul pla- 
sează ceea ce s-a întâmplat acolo în con- 
textul mai larg al sistemului represiv din 
comunismul românesc și cel mai restrâns 
al reeducării, trecând în revistă particu- 
laritățile altor spaţii precum mai-sus pome- 
nitul Pitești sau Suceava, el vorbește des- 
pre pregătirea reeducării la Aiud (pp. 41- 
56) și oferă o analiză prosopografică, de- 
dicată personajului principal din perspecti- 
va instituțională, respectiv colonelul 
Gheorghe Crăciun (pp. 57-70, analize pro- 
sopografice, de alt fel însă, va oferi ulterior 
și prințului Alexandru Ghica, pp. 208-222) 
și cameleonismului acestuia. 

Fără a exalta anumite aspecte trăite 
sau a încerca să se victimizeze, autorul 
realizează o evaluare la rece a evenimen- 
telor prin care trece și a situaţiei panorami- 
ce. Astfel, de exemplu, vorbește despre si- 
tuația penitenciarului aiudean la începutul 
reeducării, subliniind aspectele sale defini- 
torii: „Aiud, sfârșitul deceniului șase al se- 
colului trecut. Pe atunci, în această cum- 
plită temniţă se mai trăia încă «eroic». Insă 
fără emfază și fără bravade inutile. «Pen- 
sionarii» de aici, după ani grei de claustra- 
re și privaţiuni de tot felul, ajunseseră la un 
echilibru sufletesc, la un soi de înțelepciu- 
ne care era cu totul altceva decât resem- 
nare. Se mai spera încă, se mai visa și, 
mai ales, se mai credea în puterea rugă- 
ciunii. Și încă ceva. Mulţi dintre aceștia, 
mai ales dintre cei care intraseră de foarte 
tineri în temniţă (unii dintre ei abia ieșiți din 
adolescență), se spiritualizaseră în așa 
măsură încât parcă nici trecerea timpului 
nu-i mai atingea.” 


DEMOSTENE ANDRONESGU 


REEDUCAREA 
DELA AIUD 


Demostene Andronescu, Reeducarea de la Aiud. 
O radiografie memorialistică, Editura Manuscris, 
Piteşti, 2018. 


Prezentarea tuturor elementelor ce 
definesc fenomenul reeducării și modul în 
care oameni importanți ai istoriei României 
din acea perioadă sau din cea interbelică 
au trecut prin aceasta, este urmată apoi de 
concluziile intitulate „întoarcerea din cru- 
ciadă” (pp. 275-281). Aici, domnul Demos- 
tene tine să sublinieze faptul că: „Mișcarea 
de rezistență din România nu a fost în- 
frântă atunci când membrii ei au umplut 
temnitele, ci mult mai târziu, în 1964, când 
aceștia, nu din «mărinimia» împilătorilor, ci 
datorită conjuncturii politice internaționale, 
au fost puși în «libertate». 

Pentru că opresiunea revigorează și 
întărește, regimul inuman la care au fost 
supuși cei din închisori le-a sporit acestora 

îndârjirea și le-a întărit credința că drepta- 
tea este de partea lor. Pierzându-și o 
«libertate» iluzorie, mulți au dobândit, între 
zidurile temnitelor și în lanţuri, adevărata 
libertate, care le-a dat tăria să continue, pe 
alte planuri și cu alte mijloace, lupta împo- 
triva prigonitorilor, De data aceasta, însă, 
lupta lor era dusă în spirit — și spiritul nu 
poate fi învins de forta brută.” 

Sinteza este apoi urmată de o bogată 
anexă (pp. 287-344), ce conține documen- 
te din arhiva Consiliului Naţional pentru 
Studierea Arhivelor Securității și îl ajută pe 
cititor să se familiarizeze mai bine cu expe- 
riența de reeducare și tehnicile folosite de 
organele de Securitate cu scopul de a-i 
compromite pe cei ce făceau parte din acest 
proces și să pătrundă în profunzime într-un 


"Virgil lerunca, Fenomenul Pitești, editia a III-a, 
Editura Humanitas, București, 2007. 

* Dumitru Bacu, Pitești. Centru de reeducare stu- 
dențească, Editura Cuvântul Românesc, Hamilton, 
1989; Costin Merișca, Tragedia din Pitești. O cronică 
a „reeducării” din închisorile comuniste, Editura 
Institutul European, lași, 1997; Gheorghe Andreica, 
Reeducările comuniste. Volumul I - Eugen Țurcanu, 
rușinea speciei umane, Editura Ex Ponto, Con- 
stanta, 2007; Grigore Dumitrescu, Demascarea, Jon 
Dumitru Verlag and Mediana Edit, Munchen- 
București, 1996; Cosmin Budeancă (coord.), 
Experiente carcerale în România comunistă, vol. |, 
Editura Polirom, lași, 2007; llie Popa (coord.), 
„Experimentul Pitești”. Conference Proceedings. 
Comunicări prezentate la Simpozionul „Expe- 
rimentul Pitești” - Reeducarea prin tortură”. Opre- 
siunea țărănimi române în timpul dictaturii comu- 
niste, ediţia a III-a, Pitești, 26-28 septembrie 2003, 
Editura Fundaţia Culturală Memoria, Pitești, 2004; 
Mihai Buracu, Eu sunt scribul... Amintiri și poezii din 
detenție, editor Alin Mureșan, Editura Filos, Mioveni, 2012. 

****, Memorialul ororii. Documente ale procesului 
reeducării din închisorile Pitești, Gherla, Editura 


148 DISIA 
Tera ee 


univers ce a dat ulterior naștere unui feno- 
men definit drept „turism întunecat”. 

Bogată în mărturii și cuprinzând în 
slove durerea unui om ce a supraviețuit 
unui fenomen de-a dreptul înfiorător, dar 
oferind totodată și o perspectivă 
panoramică și contextualizată asupra 
acestuia, lucrarea lui Demostene 
Andronescu se constituie nu doar într-o 
prețioasă mărturie, ci și într-un volum 
document, ce aduce în atenţie un aspect 
important însă insuficient valorificat al isto- 
riei recente. Ea trebuie cu certitudine citită, 
răs-citită și analizată, iar supraviețuitorii 
valorificaţi, căci, așa cum spunea Nicolae 
lorga: „istoria își bate joc de cei care nu o 
cunosc, repetându-se”! 


Vremea, București, 1995; Dumitru Lăcătușu, Alin 
Mureșan, Casa terorii - documente privind peniten- 
ciarul Pitești (1947-1977), Editura Polirom, lași, 
2009; Mircea Stănescu (ed.), FReeducarea în 
România comunistă (1945-1952). Vol. I: Aiud, 
Suceava, Pitești, Brașov, Editura Polirom, lași, 
2010; idem, Reeducarea în România comunistă 
(1948-1955). Vol. II: Târgșor, Gherla, Editura 
Polirom, lași, 2010; Reeducarea în România comu- 
nistă (1948-1955). Vol. III: Târgu-Ocna, Ocnele 
Mari, Canalul Dunăre - Marea Neagră, Editura 
Polirom, lași, 2012; idem, Documentele reeducării, 
Editura Vicovia, Bacău, 2013. 

* Alin Mureșan, Pitești - cronica unei sinucideri 
asistate, ediţia a III-a, Editura Manuscris, Pitești, 
2017, p. 10. 

Demostene Andronescu, Reeducarea de la Aiud 
- Peisaj lăuntric - memorii și versuri din închisoare, 
Editura Christiana, București, 2009. 

Demostene Andronescu, Reeducarea de la Aiud. 
O radiografie memorialistică, Editura Manuscris, 
Pitești, 2018, p. 71. 

” Ibidem, p. 275. 


Sanda Golopentia 

Surveillance and Memory 

Our Daily Lives 

Traducere Lidia Bradley 

Cambridge Scholars Publishing. 2020 
https:/Awww.cambridgescholars.com/ 
surveillance-and-memory 


Această carte conţine toate rapoartele 
scrise în timpul celor 129 de zile (în 1948, 
1949 şi 1950) de către agenţii Securității 
ce au fost desemnaţi cu urmărirea tatălui 
autoarei, sociologul Anton Golopenţia, și 
desigur și toate transcrierile conversaţiilor 
telefonice purtate în casa lor în acele tim- 
puri. De asemenea, cartea aduce 
împreună câteva dintre declaraţiile lui 
Golopenţia făcute ulterior în timp ce era 
anchetat ca deținut și din amintirile sale. 
Cartea oferă o introspectie în istoria est 
europeană de după cel de-al Doilea 
Război Mondial și în particular de la înce- 
puturile regimului comunist și repercusiuni- 
le politice ale acestuia. O carte utilă 
cercetătorilor (istorici, psihologi, antropo- 
logi) și de asemenea profesorilor și 
studenţilor din școli și universități. 


Marea Unire. 


Povestea ei ilustrată în medalii și plachete 


Manuela-Salomeea lon 

Tudor Alexandru Martin 
Loredana-Mihaiela Surdu 

Muzeul Naţional de Istorie a României 
București, 2018 


Un catalog de colecţie menit să evoce amintirea unor 
evenimente petrecute înainte, pe parcursul și după 
realizarea Unirii, evenimente care au condus la realizarea 


României Mari. 


SURVEILLANCE 
AND MEMORY 


Sanda Golopenţia este din 2010 Pro- 
fesor Emerit la Universitatea Brown, unde 
a predat începând cu 1981. A publicat 43 
de cărti despre pragmatismul literar, de 
semiotică, antropologie și sociologie ro- 
mânească, de asemenea volume de proză 
scurtă și eseuri literare. Opera sa include 
Les voies de la pragmatique (1988); Voir 
les didascalies (1994); Les propos specta- 
cle (1996); Desire Machines: A Romanian 
Love-Charms Database (1998); Chemarea 
mâinilor negative (2002); Emigranţii Carter 
(2008); Româna globală (2009), Viaţa 
noastră cea de toate zilele (2009); Hacia 
une nueva interpretación de las didasca- 
lias (2010). 


Marea Hari 
serbo 
A Se i is 

O Revista Memoria poate fi procurată în București, direct de la sediul 
redacției noastre, de la librăriile Humanitas, Cărturești și librăria 
Bizantină, iar în țară de la librăriile Humanitas, UBB - Cluj, librăria 
Corina — Arad, librăria Sabin Opreanu SRL — Băile Herculane. 

O Începând cu anul 2020, pretul abonamentului anual se va modifica 
după cum urmează: 

aÐ Un abonament în ţară (4 numere consecutive): 80 lei (taxe 
poștale incluse). 

a Un abonament în străinătate (4 numere consecutive): 50 euro 
(taxe poștale incluse. 

O Numerele vechi disponibile ale Revistei Memoria le puteți achi- 
zitiona la prețul de 5 lei / ex., respectiv 10 lei / nr. dublu pentru 
numerele 1-64/65. Începând cu numerele 66/67 prețul se află 
afișat pe coperta fiecărui exemplar. 

AÐ Pentru achiziții comandati prin telefon: 0741086569 (Oana Ichim) 
ori prin e-mail: revistamemoriaOgmail.com. 

O Numărul 93 al Revistei Memoria conține sumarul numerelor 
1-91/92 inclusiv. În curând acest sumar — actualizat periodic — îl 
veti regăsi și online pe site-ul revistei noastre: 
www.revistamemoria.ro 


Nu se primesc articole scrise de mână, dactilografiate sau cele în format 
electronic fără diacritice. 
Responsabilitatea pentru continutul articolelor revine autorilor. 


Îi mulțumim pentru generozitate susținătorului nostru 
din străinătate, C.C., fără al cărui ajutor 
revista noastră nu ar supravieţui. 

O Antologia Liricii de detenţie anticomunistă 

din spatiul românesc, realizată de ILIE POPA 
O carte de 862 pagini, pe care o puteți găsi la 
sediul redacției noastre la preţul de 50 lei, prin 
comenzi la adresa: revistamemoriaOgmail.com, 
sau în librăriile Humanitas din București și din tară. 


Următoarele titluri pot fi achiziționate prin poștă cu plata ramburs: 


O Antidor la zadar. Colecţia Revoluţia modelelor, vol. 1, coord. Cristina 
Chirvasie, Ed. Fundaţiei Culturale Memoria, București, 2020, 182 p., 20 lei 

O Maria Stoica, Pecetea memoriei 1. Ziua când tata a devenit nemuritor, 
Ed. Fundaţiei Culturale Memoria, București, 2019, 160 p., 10 lei 

O Gheorghe Boldur-Lăţescu, „Știință, Credinţă, Politică”, Ed. Fundaţiei 
Culturale Memoria, București, 2018, 213 p., 20 lei 

O Anastasia Dumitru, Vocația mărturisirii. Lumina dintre gratii, vol. 1, 
Ed. Fundaţiei Culturale Memoria, București, 2017, 388 p., 20 lei 

O Aurel Sergiu Marinescu, Aspecte românești reflectate în articole 
publicate în exil, Ed. Tiparg, Pitești, 2015, 478 p., 20 lei 

O Mihail Ciocanu, Represaliile politice pe cântarul justiției, Ed. Fundaţiei 
Culturale Memoria, București, 2014, 456 p., 20 lei 

O Annie Samuelli, Gratiile despărțitoare, traducere Adina Arsenescu, 
ediție îngrijită de Micaela Ghițescu, Ed. Fundaţiei Culturale Memoria, 2001, 
280 p., 10 lei 

O Cicerone lonițoiu, Nicole Valsry-Grossu. O lumină în bezna exilului, 
Ed. Fundaţiei Culturale Memoria, 1997, 344 p., 10 lei 

O lon Șiugariu, Poeme, Ed. Fundaţiei Culturale Memoria, 2013, 15 lei 

O Meșterul Manole, antologie literară alcătuită de Al. Husar, ediție îngrijită de 
Gheorghe Derevencu, Ed. Fundaţiei Culturale Memoria, 2004, 330 p., 10 lei 

O Sergiu Grossu, Ei triumfă înaintea lui Dumnezeu, Ed. Fundaţiei Culturale 
Memoria, 2007, 240 p., 18 lei 

O Victor Alexandrescu, Monografia bisericii Sfânta Vineri - București, 
Ed. Fundaţiei Culturale Memoria, 2006, 70 p., 5 lei 

